
I. 

De la Alba-Iulia la Geoagiul-de-sus. 

La sfîrşitul unei zile de tîrg, în care s’a ţi¬ 
nut şi o adunare poporană pentru votul uni¬ 
versal, cu discursuri ale deputaţilor romîni, plec 
din Alba-Iulia spre Teuş şi acele sate de vii, 
mal bogate de cît oriunde în Ardeal, care aii 
creat Ţinutului numele îndreptăţit de «Ţara Vi¬ 
nului». Un jidan din Bălgrad a dat pentru cinci 
florini trăsura lui de piaţă şi un cociş ungur, 
care habar n’are de locuri, dar se dovedeşte un 
om de o desăvîrşită omenie. îngrijeşte, spune 
el, de dobitoacele sale mai bine de cum se în¬ 
grijeşte Jidanul său de dînsul, care primeşte 
pe lună cît am plătit noi astăzi şi o hrană din 
care nu se satură nici-odată. E sărac şi dez¬ 
brăcat în vreme de toamnă, şi-i e drag şi dor 
de România, unde munca cinstită se plăteşte 
cinstit şi Bucureştii sînt «tocmai ca Viena». 

— Cine vorbeşte rău de România, acela nu 
ştie ce spune. 

Drumul, foarte bine zbicit de vîntul tare ce 
bate de către munte, lasă să se vadă foarte 
limpede întregul şir al culmilor din care m’am 
coborît abia: un lung zid albastru cu fruntea zim- 
ţuită, din care se desfac desluşit stîncile singu¬ 
ratece. în fund se zăresc, de tot şters, Carpaţiî 
Haţegului. Iar la dreapta, în margenea unor în- 
nălţimî domoale, dunga de argint a Murăşuluî 
apare, în largi şerpuirl, printre sălcii, — mare 
rîu lin al cîmpieî ardelene. 

La o răscruce, coborîm în vale, de către Mu- 
răş, pentru a vedea satul Sîntimbruluî, vestit prin 
biruinţa veche a lui Iancu-Vodă Corvinul, care 
printr’însa a mîntuit Bălgradul Voevozilor şi epis- 
copilor de ruşinea prădăciuniî turceşti. îndată 
ce aî intrat între gardurile de răchită ale gos¬ 
podăriilor ţerăneştl, vezi pe o culme biserica 
pe care el a ridicat-o în amintirea acelei zile 
de vitejie cu noroc. Clădirea gălbuie, nevăruită, 
se razimă pe contraforturi şi are fereşti gotice, 
şi mai mari şi mal mărunte. Ea samănă destul 
de bine cu bisericile lui Ştefan-cel-Mare, alt bi¬ 
ruitor în numele lui Hristos, care şi el obişnuia 
să-şi pomenească faptele prin creştinescul pri¬ 
nos al lăcaşurilor de închinare. 

Această biserică, odinioară catolică, a fost co¬ 
tropită apoi de Calvini. Pe atunci erau încă în 
sat Unguri, pe cari i-a măturat însă cu totul 
revoluţia de la 1848. Acuma biserica din deal, 
cu globul în loc de cruce, nu mal are credin- 

cioşi, şi la dînsa vin numai din cînd în cînd, 
odată pe lună, Ungurii din Oieşde. Şi aceştia 
însă sînt mai mult Romînî după graiu. 

Poate că mîne legea noastră se va muta sus 
în clădirea Ianculuî-Vodă. Pănă atunci noi avem 
numai o bisericuţă de lemn, cea mai săracă ce 
se poate închipui, cu zugrăveala căzută şi cu 
pămîntul gol, fără lespezi, cărămizi sau scîn- 
durî. Totuşi această bisericuţă golaşă are o pro¬ 
prietate, circiuma, pe care o arendează unui 
Jidan. Altă circiumă o ţine un anume Popa 
Partenie, — ciudată potrivire de nume : acolo 
vînd Romînî. 

Trăsura înnaintează pe un drum cu totul pus¬ 
tiu, pe cînd pe cel mare se tot strecoară oas¬ 
peţii tîrguluî şi publicul adunării pentru votul 
universal: ţeraniî cu sumane albastre şi femeile 
legate la cap, cu catrinţe sau cu cămăşoaie 
largi peste cizmele înnalte. 

Satul vecin, cu o biată bisericuţă umilă, dar 
văruită e Cojărul. Căsuţele lui sînt stăpînite de 
o Curte cu poarta veche şi de o alta, nouă şi 
frumoasă, tare închisă cu ziduri, care cuprinde 
pe «domnii» de astăzi. E un sat de iobagi scă¬ 
paţi din lanţuri. 

Mai departe, acest drum lăturalnic, puţin cer¬ 
cetat, e străbătut de linia ferată care duce spre 
Blaj. Apucăm spre stînga ca să prindem dru¬ 
mul cel mare, şi îndată, pe margenea lanu- 

rilor veştede de cucuruz, sîntem la Teiuş, sau, 
cum zice poporul pe aice: Teuş. 

Călătorii cu trenul, cari străbat Ardealul în 
drumul dintre Europa apuseană şi România, 
ştiu iTovisub, staţia de legătură între două 
linii ferate şi temutul punct de îndelungată oprire 
pentru cei cari ieau din greşeală trenul ce 
nu merge pănă la Predeal. Ei bine, acesta e 
Tovisul, satul românesc înstărit, cu case mari, 
frumoase pe stîlpi de cerdac, cu vii în curţile largi, 
cu muncă şi mulţămire pretutindeni. Această 
«mare comună» e mai cu totul a noastră, în 
ciuda calvarului catolic din piaţă, a marii bi¬ 
serici calvine şi a trufaşei sinagoge ce se as¬ 
cunde pe lîngă dînsa, în sfîrşit în ciuda gării, 
cu tot rostul ei de conductori şi de hamali. 
Din vechi timpuri avem aici şi o biserică de 
zid, dar nu acea biserică gotică din cellalt ca¬ 
păt al satului, care se vădeşte de departe cu 
păreţii ei goi, sprijiniţi pe contraforturi ciudate. 

Tot în sus, pe lîngă un rîuleţ destul de larg, 
intrăm acum, la stînga pieţii, în valea lungă a 
viilor îmbielşugate. Satul Stremţ, pe care de de 
mult Ungurii îl numesc Diod, e cel d’intăiu. Un 
sat cu «domni», cari sînt astăzi Unguri cu stema 
nobiliară sculptată pe porţi, Romîni chiar; dar 
unul dintre cei d’intăiu «domni» n’a fost altul 
decît Radu-Vodă de la Afumaţi, îndărătnicul 

luptător împotriva Turcilor, care a fost dăruit 
cu acest domeniu de către regele unguresc pe 
care, ca pribeag, mersese să-l caute pănă la Buda. 
Acuma şi alţi străini decît proprietarii de vii 
se sălăşluiesc aice, şi într’un colţ descopăr cu 
uimire un cimitir evreiesc care slujeşte şi Teiu- 
şuluî. Jidanii sînt boltaşî, dar şi negustori de 
vin, crîşmarî, făgâdari (de la «făgădău», crîşmă). 
Cind merg să văd biserica unde s’a închinat 
Radu-Vodă, găsesc un fel de vilă cu obloanele 
verzi, ridicată, spune inscripţia, «din temelie», 
lîngă turnul cel vechiu, dărîmat. Ceia ce nu 
spune nicî-o inscripţie însă e că nemaipomeni¬ 
tele caricaturi de sfinţi de pe catapiteazmă, ne¬ 
canonice şi necreştineşti, sînt opera unui Jidan 
din Bălgrad. Nu crede oare consistoriul din Si- 
biiu că trebuie să se amestece pentru a între¬ 
rupe această continuă şi scandaloasă profanare ? 

Peste puţin ajungem în alt sat de vii multe, 
Geoagiul-de-sus. Proprietarii sînt aici numai Ro- 
mînî bogaţi de pe la oraşe, şi unul dintre ei e 
d. V. Bologa, directorul şcolii de fetiţe din Si- 
biiii şi fiu de sătean de aici. Geoagiul îşi are 
Evreii săi (trei familii), şi unul dintre ei a fost 
birăul satului pănă ieri. Şi aici biserica neunită 
e zugrăvită de Evreul din Bălgrad, metropola 
Jidănimiî din Ardeal. Dar Geoagiul n’o are nu¬ 
mai pe aceasta, ci încă două, şi biserica unită 
a fost chiar reşedinţa unor Vlădici ai Romînilor 

i i 

din veacul al XVI-lea. Pănă să le vedem, petrec 
noaptea în casa învăţătorului Ciora, cumnatul 
d-lui Bologa. 


II. 

La mănăstirea Rîmeţilor. 

O nouă ploaie a prefăcut în tină toate dru¬ 
murile satului de vii care se desfăşură cale de 
mai mulţi kilometri de-alungul văii cu apele 
crescute. Prin ştioalme şi prin urîtul aluat cleios, 
în care nu s’au făcut încă urmele, mă suiu la 
biserici. 

Pănă mai dăunăzî, era în vîrful dealului o bi¬ 
serică ortodoxă din a doua jumătate a veacului 
al XVIII-lea, clădire cu păreţii tari şi zugrăvi- 
tura întreagă şi frumoasă. Fiindcă însă bolţile 
crăpate se aplecau a ruină, s’a rostit asupra ei 
osînda, şi în locu-î a fost înnălţată altă biserică, 
a cărei podoabă de căpetenie e întocmai, ca la 
Stremţ, opera Evreului din Bălgrad, zugrav bi¬ 
sericesc al satelor noastre. 

O a doua parochie neunită se află departe în 
valea pietroasă, şi iarăşi te întîmpină fereştile cu 
obloane verzi, ca de la o vilegiatură. Această 
biserică e însă cu totul nouă. 

«Mănăstirea» de la Geoagiu a fost zidită pe 
o culme ceva mai înnaltă decit vechea biserică 
a neuniţilor. Răzbaţi la dînsa numai peste un 
deal lutos, în care, pe o astfel de vreme, la 

fie care pas luneci şi fe încleî. Suişul supt soa¬ 
rele cald al zilei de Duminecă, spre culesul 
viilor, e şi mal obositor. Întîlneştî mai întîiu pă¬ 
reţi! negri, de bolovani îngrămădiţi grosolan, 
aî unor chilii părăsite. Biserica stă încă lîngă 

aceste dărîmăturî: un turnuleţ se ridică de-asu- 

» 

pra păreţilor împodobiţi cu linii de zimţi şi cu 
ciubuce şerpuitoare; fereştile, în cadre de ace¬ 
laşi fel, se văd numai de o singură parte. în- 
nuntru, stîlpî despart pronaosul de un naos în¬ 
tunecat, unde doi trei teranî mornăie încetinel 
slujba d’innaintea liturghiei, pe cînd preotul se 
înveşmîntă în altar cu odăjdii sărace. 

Dar în pajiştea d’inaintea uşii sînt rostogolite 
pietre vechi, dintre care una, cu înflorituri să¬ 
pate, poartă de o parte scutul cu trei dungi, iar 
de alta crucea cu două ramuri din coroana Un¬ 
gariei. Acest capitel al unul stîlp sfărîmat a 
făcut parte, de sigur, din vechea clădire, cu 
mult mal încăpătoare şi mai frumoasă, care a 
fost dărîmată în anii 1760, pe vremea stîrpiril 
mănăstirilor româneşti în numele împăratului, 
într’un astfel de lăcaş slujia un egumen căruia 
i se zicea Vlădică şi care hirotonisia preoţii din 
Ardealul-de-jos, un Vlădică recunoscut de regii 
unguri după stăruinţile Domnilor romînl cari-şi 
avuse pe aici adăposturile pribegiei. Vlădicia 
lui s’a contopit însă pe vremea lui Mihal Vi¬ 
teazul cu Mitropolia nouă din Bălgradul apro¬ 
piat, şi biserica rămase în sama unor bieţi că- 

lugări necărturarî. Cînd hotărîrea împărătească 
îî goni din umedele lor cămăruţe de piatră, re¬ 
paraţia stîngace a zidurilor bisericeşti dădu celor 
cîteva familii unite din sat locul în care puteau 
să asculte odată pe săptămînă slujba dumne¬ 
zeiască. 

Pe cînd clopotul din turnuleţ chiamă limbut, 
cu un glas supţirel, săteni în haine de ser- 
bătoare suie dîmbul spre biserică, ţinînd în 
mînă mănunchese de flori, între care se răsfaţă 
vîzdoaga galbenă. Femeile, cu catrinţe roşii şi 
legături lungi la cap, salută cu *să fiţi sănătoşi». 
Aceşti credincioşi nu se ţin însă toţi de legea 
unită, ci mulţi dintre ei fac parte din parochia 
cealaltă din vale, unde nu s’a ţinut însă slujba 
pe ziua de astăzi. Astfel ei merg, fără să stea 
pe gîndurî, la preotul cellalt , care se ţine însă 
de altă ierarchie. «Unit» şi «neunit» sau noii 
nu înseamnă deci mare lucru aice. Se zice însă 
că nu de mult între preoţii neuniţi ar fi fost 
mari învrăjbiri, care au împărţit şi pe poporeni 
în două taberî învierşunate. Geoagenii ar fi oa¬ 
meni porniţi, cu sîngele iute, şi se arată lîngă 
rîu, după sălcii, locul unde nu de mult s’ar fi 
pus capăt într’o noapte vieţii răufăcătoare a 
unui cămătar. Acela strinsese banii săi în Ro¬ 
mânia, dar de un timp şi sătenii de aici au de¬ 
prins un drum mai greu, dar mai sigur, spre 
îmbogăţirea răpede : al Americei. 

Pe cellalt ţerm al rîuluî cu mersul pripit, pe 
care-1 poţi trece, tot aşa de neplăcut, pe un 
beţigaş aşternut sus de-asupra lui, sau în circa 
unui sătean, ori în sfirşit cu picioarele goale pe 
prund, — merge drumul spre altă mănăstire bă- 
trînă a noastră, cea din Rîmeţî, cîn rîpă». Drum 
e numai un fel de a vorbi, căci ca să ajungi 
acolo, trebuie ca, timp de vre-o trei ceasuri, să 
te furişezi pe după sălcii, să intri peste gardu¬ 
rile rupte în livezile oamenilor, în curţile mo¬ 
rarilor şi piuarilor, cari fac ca rîul să piseze zi 
şi noapte la sumane, trebuie să urci un alt deal 
cleios, supt arşiţa soarelui târziu, să străbaţi 
lungi potece de pădure, între crengile priete¬ 
noase ale stejarilor tineri. Numai la capătul 
acestor rătăciri obositoare, te afli sus, spre 
culmi, avîndu-ţî de-asupra numai păreţii cenuşii 
ai stînciî goale, la dreapta, la stînga, înnainte. 
Tocmai în valea, spre care te cobori prin pie¬ 
triş, supt această întreită cunună sălbatecă, ve¬ 
chea mănăstioară vorbeşte despre un lung tre¬ 
cut de sărăcie, şi primejdie. 

Chilii sfărîmate, din aceiaşi bolovani negri ca 
la Geoagiu, apoi un mare turn, strivitor pentru 
o bisericuţă mică şi umilă ; de-asupra, o căsuţă 
de paznic, cu păreţii de o grosime de cetate, 
căreia i se şi zice başte (bastion). Cantorul care 
stă acolo, cu un frate şi două femei, se gătia 
tocmai să plece la bîlciul de la Aiud, cînd so¬ 
sirăm la dînsul. Căsuţa are două încăperi: cea 

cu hornul şi odaia de locuit, cu laviţe, clădării 
de lucruri de mină şi farfurii, străchinuţe, tăiere 
de tot felul atîrnate în cuie. E foarte curat. Tot 
aşa de îngrijit e şi portul celor de casă şi al 
cîtorva vecini ce s’au adunat pentru calea îm¬ 
preună. Toţi sînt oameni vioi şi de toată omenia. 
Sînt aşa de îndatoritori încît îţi place, din mî- 
nile lor, pînea neagră, brînza cu miros de lină 
şi nucile uscate pe care ţi le pun înnainte, cu 
tot felul de vorbe bune. Vin, «vinars» nu se po¬ 
meneşte pe aici; oamenii din parochia de vre-o 
douăzeci de case mocăneşti a mănăstirii nu 
beau decît apa rece a izvoarelor muntelui. 

La biserică se vede în frunte inscripţia mai 
nouă care mărturiseşte că întâia zugrăveală s’a 
făcut încă din 6987 (1479), supt bunul Craiul 
Matiaş, al cărui neam corvinesc a stăpînit a- 
ceste. Numele de Rîmeţi, care înseamnă în 
ungureşte ermiţi, pustnici, ar arăta că şi mai 
de mult a fost aici o mănăstire catolică. E 
deci cea mai veche mănăstire ardeleană încă în 
fiinţă, şi Radu de la Afumaţi, din Stremţi, a 
apucat-o cînd a luat în stăpînire moşia ve¬ 
cină. O piatră cu inscripţia slavonă, zgîriată 
nedibaciu, pomeneşte pe un călugăr din anii 
1670, călugărul Simion, care a lăsat «şese boi» 
la mănăstire. Mănăstirea peri peste un veac, de 
aceiaşi osîndă ca şi cea din Geoagiu, şi aflu pe 
o foaie de carte veche însemnarea tînguitoare 
a unui călugăr care dă ziua cînd s’a săvîrşit 

fapta «necredincioşilor». Din ruine sătenii îşi 
făcură în sfîrşit, la 1809, biserica, zugrăvind pe 
păreţi! ei, la chinurile sfinţilor şi mucenicilor, 
ostaşi în veşmîntul Ungurilor din veacul al 
XVIII-lea. Antimisele de pînză, pe care se face 
în altar sfînta jertfă, arată şi aici strînsa legă¬ 
tură cu noi, cei de peste munţi, pe care au 
avut-o toţi clericii şi cărturarii ardeleni, în toate 
locurile şi în toate timpurile: unul e de la Mi¬ 
tropolitul muntean Teodosie, al lui Constantin 
Brîncoveanu, iar cellalt de la arhipăstorul mol¬ 
dovenesc Gavriil Calimah. Se mai păstrează şi 
o frumoasă săpătură în metal, de sigur din al 
XV-lea veac, desfăcută dintr’o carte sfîntă. 

La crucea de lemn înfiptă lingă poartă, să¬ 
tenii noştri se despart ca să suie pe stîncă în 
calea spre Aiud. Iar noi, eu şi învăţătorul din 
Geoagiu, mai privim odată priveliştea aspră şi 
tristă a celor trei munţi din fund, şi apucăm calea, 
tot aşa de grea, a întorsului. 

* 

Un sătean cu căruţa mă duce înnapoi la Te- 
iuş. A fost în România, ca băiat de prăvălie, a 
plecat de acolo la 14 ani şi-i pare rău, iar a- 
cum e econom în satul lui de naştere. Vorbeşte 
mult, ales, şi mă crede Ardelean aşezat în ţară. 
Cu el nu te ureştî lesne şi, fiindcă în aceiaşi 
noapte merg mai departe spre Blaj, îi propun 
să mă ducă pănă acolo. Atîta frig vine însă din 

muntele nins, cu vîntul ce se înteţeşte tot mai 
mult, încît îmi pare rău de cuvîntul ce am spus. 
Omul însuşi mă dezleagă însă îndată': pentru 
că n’a lăsat vorbă nevesteî, întăiu, pentru că 
nu s’a gătit de drum mai lung, apoi, şi în sfîr- 
şit, pentru că n’are cu ce mă înveli T pe mine 
într’o aşa de aspră noapte de l-iu Octombre. 

Voiu merge deci mai departe cu trăsura evre¬ 
iască din Teiuş. în noaptea căzută răpede, «co¬ 
muna mare» e de o jale şi de o scîrbă care-ţî 
strîng sufletul. Nu-s felinare, şi jos băltăcăieştî 
în noroiu. Hanul la care ne-am oprit pentru 
luarea altui vizitiu e mai mult o circiumă şi de 
la altă circiumă vine, cu o putere pătimaşă, cîn- 
tecul unei femei de la ţară care s’a îmbătat şi 
hăuleşte doine deznădăjduite. La urmă, trăsura 
cea nouă apare, cu un singur cal ce-şi suceşte 
capul cu mîndrie şi cu un biet băietan de Se- 
cuiu, cu pălăria pleoştită şi surtucul umflat, care 
porneşte tăcut pe calea de întunerec. Cînd i se 
dezleagă limba, aflu că e plătit în rîs ca să mîne 
zi şi noapte pe toate drumurile, dormind une 
ori — ca în noaptea aceasta — trei ceasuri, iar 
alte ori nici atîta. Neputînd fugi în America, 
de Jidanii cei răi, i-i dor şi lui de România. 

Spre Blaj. 

De la o bucată de loc, trăsura cîrneşte la 
stînga, pe linia ferată ce duce tot la Blaj. Noaptea 
e cu totul pustie. Numa! din cînd în cînd o 
mare flacără roşie ce pare că umblă să aprindă 
adîncurile înnalte, arată în fîlfîirea eî nebună, 
răpede, un tren ce lunecă. Acceleratul din Ro¬ 
mânia trece ca o săgeată cu toate fereştile aprinse. 
Trecem Murăşul pe un măreţ pod cu vamă, 
lîngă obişnuita circiumă, unde zac cară aşteptînd, 
apoi iarăşi ne înfundăm în întunerec. 

Dealuri în dreapta ; în stînga, foarte departe, 
munţii hotarului, desluşindu-se în lumina lunii 
pline ce se iveşte în cearcăn, plînsă. Din loc 
în loc luceşte argintul mişcător al Tîrnavelor 
unite, ce călătoresc spre Murăş. 

Tăind pe rînd dealuri mai joase, trecem prin 
două sate româneşti, în care mai ard cîteva 

lămpaşe, se mai întîlnesc flăcăi cîntînd prinşi 
de spate, cioban! în sarice, vecin! cari sfătuiesc 
la gardurile de nuiele. Apoi înnaintăm spre şirul 
învălurat al marilor dealuri din fund. 

De pe vîrful lor se vede în acea mare lumină 
de taină apa de argint despicîndu-se în două 
şuviţe care pornesc pe drumuri deosebite, pierind 
fiecare după alte dealuri, Tîrnava-MicăşiTîrnava- 
Mare, ape singuratece, fără alt semn de viaţă 
pe maluri decît slaba lumină verde a vre unu! 
brudariu. Treî mari focuri ard în fund, la vre-o 
gară de sigur. Un pod sună supt picioarele mîn- 
drulu! cal care se mlădie şi acum, după treî 
ceasuri, ca şi la plecare, şi trecem pe lîngă va¬ 
meşul somnoros, învelit în ţoale. îndată sîntem 
în Blaj, spre care drumeţi! cu trenul se coboară 
din sus, la Kukiiloszeg, lîngă unghiul unde se 
întîlnesc — acesta e înţelesul cuvîntulu! ungu¬ 
resc — Tîrnavele. 


II. 

Blajul. 

La început e un sat ca oricare altul, poate 
cu case maî bune şi ma! strînse. Cîteva familii 
de Unguri, cari au şi o biserică bună, şi mulţ! 
Romînî locuiesc în el. Suim în tină, printre în¬ 
grăditurile de lemn. Apo! iată o stradă de tîr- 
guşor, largă, cu copac! de bulevard şi locuinţe 

mărunte. Din ea poţi trece în ulicioare mai 
strimte, unde la cutare clădire din colţ se văd 
afişe albastre, de teatru, şi o firmă de cafenea. 
Case cu mai multe rînduri se descopăr ici şi 
colo. Apoi te afli de odată într’o piaţă neobiş¬ 
nuit de mare, fără pavagiu, fără lumină, împrej¬ 
muită cu un şir de gospodării orăşeneşti buni¬ 
cele, peste care se ridică palate şcolare într’un 
stil simplu, solid şi cam trist şi o mare biserică 
făcută după cele apusene din veacul al XVIII-lea. 
Mai în lături e un castel, o curte boierească 
mare în care pănă târziu se mai văd lumini. 

Un străin, rătăcit aice, n’ar înţelege nimic 
din toate aceste nepotriviri. E această întinsă 
aşezare întunecoasă de la împreunarea Tîrna- 
velor argintii un sat sau un tîrguşor, şi de ce 
tîrguşorul să aibă această înfăţişare neobişnuită? 

Sat a fost aici, din vechi timpuri, sat de Un¬ 
guri cari au fost înlocuiţi de Eomîni sau pre¬ 
făcuţi în Romîni: satul lui Balâsz — Balâsz- 
falva — sau al lui Blaj, al lui Vlasie. în curtea 
aceia cu luminile au stat mult timp, lungi vea¬ 
curi, Domni unguri răi şi dregători ai Crailor 
ardeleni. Dar o mare parte din Romînimea ţeriî 
se uni cu Biserica Romei şi episcopia unită se 
putu răzima pe Stat, pe noua cîrmuire împără¬ 
tească a Austriacilor, în nevoile şi străduinţile 
ei. I se dădură moşii, în locul celor luate în- 
napoi de Vodă Brîncoveanu, pentru părăsirea 

legi! vechi, dar i se luă reşedinţa din Bălgrad, 
unde aceiaşi Austriac! aduseseră alt episcop, 
curat catolic, pe pişpecul încărcat de onoruri. 
Biserica unită pribegi la Făgăraş. Apoi un gînd 
al Vlădicăi-mucenic, al învierşunatului luptător 
pentru drepturile româneşti, Inochentie Clain, 
îi căpătă prin schimb alte moşii mai potrivite, 
pe Tîrnave, şi atunci el o şi strămută, pe această 
nesigură episcopie a Făgăraşului, aici, în unul 
din satele domeniului, la Blaj. Biserica răsări, 
castelul fu prefăcut şi îmbogăţit, cea d’intăiu 
şcoală pentru preoţi, cea d’intăiu şcoală mai 
înnaltă pentru mireni îşi căpătară pe rînd să- 
laşurî umile ; o mănăstire a Sf. Treimi, alta a 
Bunei Vestiri, cuprinseră în ele călugări învăţaţi, 
dascăli de şcoală, dintre cari mai târziu, supt 
Vlădica Bob, răsări ceata aleasă a canonicilor. 
Episcopia se făcu Mitropolie supt Şuluţiu, după 
acea zi mare din anul 1848 cînd pe acest cîmp 
din margenea Tîrnavelor iobăgimea românească 
de amîndouă legile, supt ochii amînduror epis- 
copilor, înfrăţiţi o clipă, ceruse lui Dumnezeu 
să coboare din ceruri Libertatea asupra unui 
neam nenorocit. Şi mai aproape în sfîrşit, hăr¬ 
nicia Mitropolitului Vancea aşeză şcolile în aceste 
clădiri aşa de mici şi goale pentru puterea Sta¬ 
tului, aşa de mari pentru nevoile şi jertfele 
noastre. 


* 

Petrec noaptea la bunul şi vechiul mieu prie¬ 
ten, istoricul cel maî priceput al Ardealului, 
canonicul Augustin Bunea, colo în marginea 
acestei pieţî pustiî şi negre, în şirul de căsuţe 
unde mulţi ani de zile a licărit neîntrerupt ca 
o veşnică stea a învăţăturii româneşti ferestruica 
lui Timoteiu Cipariu. 

La amiazi visitez pe Mitropolitul Mihâlyi, asu¬ 
pra căruia trec anii fără a slăbi vioiciunea miş¬ 
cărilor şi a privirilor, fără a-i lua acea frumu- 
seţă aristocratică a feţei fine, supt calota viorie. 
Castelul unguresc din vremuri are o curte în¬ 
verzită, o frumoasă grădină mare şi trei rînduri 
de odăi fără nicî-un lux. Mitropolitul primeşte, 
prînzeşte şi locuieşte în cele din mijloc. 

* 

De la Blaj înnainte sînt, pe dealuri şi în vale, 
tot moşii ale Bisericii unite, posesiuni ale Mitro¬ 
politului însuşi sau ale şcolilor. Prietenul Bunea 
mă poartă prin ele. Pe dealul din a drepta 
se urmează, în dîrî albe, lungi, sătucene : Pe- 
trifalăul, de Unguri pe cari i-a adus «domnul» 
din vremuri, Iclodul, numai de Romîni, şi Sîncelul. 

Satul din urmă are într’o biserică obişnuită 
picturi de Smigelschi, plătite din fondurile unei 
societăţi de femei. Căsuţele se înşiră apoi pe 
întortochiate drumuri de tină. La căpăt e via 
Seminariului, şi se lucrează tocmai la culegerea 
ei. Flăcăii dănţuiesc în buţi, iar printre butuci 


www.dacoromanica.ro 


BLAJUL 


413 


desfac struguri femei şi fete cu catrinţele în¬ 
focate şi mari legături de cap cu vîrfuri flutu- 
rîndu-li pe iile albe. La facerea nopţii, se îm¬ 
part struguri fiecăreia şi chipurile albe se pierd 
răpede, pe toate drumurile, peste care se cerne 
acum cenuşa umbrelor. 

* 

întrebuinţez ziua ca să văd bisericile Blajului 
şi acele şcoli de preoţie şi de învăţătură a mi¬ 
renilor, care, venind tocmai la ceasul lor, cînd 
se închideau izvoarele de lumină mai umilă ale 
mănăstirilor, au dus mai departe grija pentru 
cartea românească şi, statornicind legături nouă 
cu cultura conscientă a Apusului, au deschis 
largi orizonturi cugetării neamului. Aici e pă- 
mîntul sfînt al Blajului, în locurile unde au scris 
cu sîngele inimii lor şi au învăţat pe alţii cu 
toată căldura credinţii ce stătea într’înşiî, acei 
înnainte-mergători ai culturii naţionale româneşti 
cari au fost blîndul călugăr Samuil Clain, as¬ 
prul muncitor fanatic Şincai şi cumintele alcă¬ 
tuitor de teorii Petru Maior. Aceşti trei oameni 
mari ai unui popor mic trăind în împreju¬ 
rimile cele mai grele au plecat pe rînd din 
această reşedinţă episcopală unde ei nu puteau fi 
înţeleşi pe deplin, şi nici măcar îngăduiţi, cu 
întregimea firii lor, dar asupra Blajului fără re¬ 
cunoştinţă din timpurile Vlădicăi Bob se în- 

toarce totuşi o rază din marea lumină ce se 
înnalţă necontenit de-asupra mormîntului lor. 

Biserica din piaţă era odată mult mai mică 
decît astăzi; de-asupra păreţilor înnalţi se ridică 
un singur turn. Vlădica Lemdnyi, din anii 1830-40, 
e acela care a înnădit faţada lată cu cele două 
turnuri. Din trecut i-au rămas numai puţine lu¬ 
cruri acestei zidiri care, de alminterea, n’are 
nici două sute de ani. Nu slnt odoare ale ve¬ 
chimii, nici cărţi rare, nici zugrăveli pe păreţii, 
cari sînt mîzgîliţî provisoriu cu colori şterse. 
Inscripţia din faţă e nouă şi redactată în lati¬ 
neşte. Numai în boltă se văd picturi bune, din 
timpurile naive, şi ar fi un mare păcat ca ele 
să fie înlocuite, pentru cine ştie ce motive de 
moralitate fricoasă. Iar catapiteazma e de sigur 
cea mai impunătoare prin întindere şi bogăţie 
din toată Romînimea; de sus pănă jos e o sin¬ 
gură desfăşurare de săpături aurite, a căror stră¬ 
lucire e umbrită delicat de vreme. Icoanele 
prinse în acest măreţ cadru poartă iscălitura unui 
zugrav sîrb de la Arad, din anii 1760, dar nu 
e nici-o îndoială că acesta n’a fost şi sculptorul 
ce a dat bisericii blăjene podoaba ei de că¬ 
petenie. 

Lîngă biserică, la dreapta, era mănăstirea cea 
mare a Sfintei Treimi. Şi astăzi te plimbi încă 
prin coridoarele ei boltite, fără mult aier şi lu¬ 
mină, în care se deschid uşi de chilie. Dar, a- 


www.dacoromanica.ro 


BLAJUL 


416 


fără de un singur Basilitan, vechii monahi ai 
rugăciunii necontenite, s’au dus, şi în alt fel se 
face astăzi în mănăstirea Blajului închinarea că¬ 
tre Dumnezeul luminii. Gimnasiul ce s’a des- 
voltat din învăţămîntul călugărilor de odinioară 
a luat în stăpînire odăile celor două rînduri ale 
clădirii, şi pentru el s’a alipit şi o aripă nouă, 
zidită supt Mitropolitul Ioan Vancea. O grădină 
botanică mărişoară îşi întinde copacii deşi spre 
acel ţerm al Tîrnavelor unde o cruce, oropsită 
de Cîrmuirea străină, arată şi astăzi locul unde 
miile de mii ale ţerănimii noastre s’au strîns în 
acea zi de Maiu a lui 1848, pentru a primi so¬ 
lia de libertate şi chemarea la lupta prin care ea 
se întăreşte şi rămîne. Este şi un mic Museu şi 
o bibliotecă destul de bună. 

în faţă, aceiaşi copii puternici, cuviincioşi şi 
harnici ai satelor noastre au un internat, ţinut 
cu o deosebită îngrijire. Şi el e o zidire nouă, 
de şi tocmai prin acele locuri au făcut şcoală 
pentru mireni vechii apostoli ai culturii blăjene. 
în acelaşi şir se află preparandia de învăţători 
şi şcoala «normală» sau primară a băieţilor. 

La stînga catedralei, vine la rînd Seminariul, 
în care intră tineri cari au făcut gimnasiul întreg 
şi au dat examenul de «maturitate», asemenea 
cu bacalaureatul nostru. Ei au odăi curate, bune 
sale de studii şi o frumoasă grădină de prim¬ 
blare unde cutare frasin bătrîn aminteşte pre¬ 
gătirile, în convorbiri aprinse, de tinerei visători, 

a întîmplărilor de la 1848. Crescuţi în cultul 
unui trecut cultural care a fost mare, însufleţiţi 
de amintirile înnălţătoare pe care le deşteaptă 
aici oricare unghiu, amintind de oameni săraci 
şi prigoniţi cari au cheltuit toate puterile lor 
pentru trezirea şi înnaintarea unul biet popor 
despreţuit, teologii aceştia nu pot fi decît nişte 
adevăraţi rîvnitori al neamului lor, nişte închi¬ 
nători călduroşî al idealelor româneşti şi nişte 
cetitori plini de înţelegere şi de iubire al scri¬ 
sului nostru. Ce inimi bune şi cinstite bat supt 
lungile reverende negre ale viitorilor preoţi de 
sate, aici ca şi dincolo la fraţii lor de altă lege 
din Sibiiu! Numai de nu i-ar cuceri pe încetul, 
coborîndu-1 spre o bărbăţie luptătoare pentru 
agonisită şi spre o nevrednică bătrîneţă închinată 
plăcerilor lumii mediul, de multe ori foarte trist, 
în care vor fi chemaţi să lucreze, sfaturile rele 
şi îndemnurile spre rătăcire pe care le vor afla 
de atîtea ori şi în atîtea locuri! Cum sînt as¬ 
tăzi, el nu pot fi însă decît o binefacere pentru 
fraţii lor săteni, către cari vin cu o misiune 
creştinească şi cu o misiune naţională. 

Tot pe timpurile lui Vancea s’a întemeiat şi 
institutul de fete de lîngă Seminariu. El n’are 
nici pe departe instalaţia celui din Sibiiu, dar 
nimeni nu poate tăgădui marea bunăvoinţă ce 
domneşte şi aici, multa străduinţă ce se dă zilnic, 
în cele mai grele împrejurări, pentru a da Ro- 

minimii din Ardeal femei luminate şi de o oare¬ 
care distincţie. 

Palatul Mitropolitului s’a format, prin cîrpeli, 
înnădiri şi prefaceri, dintr’un castel sau «coş- 
teiu» de vînătoare înnălţat puţin timp după 1500 
şi care a fost şi adăpostul unora din principii 
ardeleni veniţi în călătoriile lor de cercetare şi 
petrecere pănă aici. Se mai vede încă inscripţia 
latină care pomeneşte această obîrşie străină. 
Astăzi, fără nicî-un lux, el dă o locuinţă cu¬ 
viincioasă Mitropolitului unit. în rîndul de sus, 
el are şi o capelă particulară, şi într’una din 
odăile de lîngă dînsa se înşiră pe păreţi chi¬ 
purile archiereilor uniţi, între cari deosebeşti 
energia întunecată a lui Ioan Inochentie Clain, 
luptătorul pentru drepturile neamului, cuvioşia 
stoarsă a lui Petru Pavel Aaron, întemeietorul 
şcolilor, frumuseţa cam şireată a lui Atanasie 
Rednic şi greutatea fără expresie a bogatului 
Bob cu păstoria lungă, supt care fruntaşii lite¬ 
raturii româneşti şi-au luat toiagul în mînă şi 
au părăsit, cu vorbe aspre, acest Blaj în care 
nu mai era loc pentru dînşii. Un Şuluţiu cu 
liniile fine stă lîngă chipul de tinereţă, cu mitra 
scumpă peste faţa rasă, săpată de hotărîre, ar 
lui Vancea. 

în curtea castelului biurourile şi archiva sînt 
aşezate ’n încăperile foasteî mănăstioare a Bu¬ 
nei Vestiri, o ctitorie a Vlădicăi Aaron. Aici 

N, lorga, — Ardealul. 27 


www.dacoromanica.ro 



Şcolile Blajului. 

www.dacoromanica.ro 





BLAJUL 


419 


şi-a aşezat el seminariul, şi aici a început să 
lucreze iarăşi tipografia episcopală, oprită încă 
de supt înnaintaşul lui Aaron, Atanasie. 

Bisericuţa de alături, cu turnul alb, care se 
vede de departe, a fost întăiu un lăcaş de în¬ 
chinare al calvinilor din castel. Odată cu acesta, 
ea şi-a schimbat rostul. Astăzi în cuprinsul eî 
îngust se văd icoane de catapiteazmă lucrate 
frumos, pe la 1760, de un zugrav craiovean, 
şi un chip al Maicii Domnului, adus de la mă¬ 
năstirea dărîmată a Prislopului. Supt lespezi se 
deschide cripta în care zac rămăşiţile episco- 
pilor Bisericii Blajului, pănă la MitropoliţiI ul¬ 
timelor timpuri. 

Parochia are în sfîrşit o altă biserică, tot aşa 
de micuţă, cu o catapiteazmă bună, împodobită 
cu zugrăveli din anii 1770. Cea mal mare po¬ 
doabă pentru dînsa sînt însă mormintele ce- o 
încunjură şi între care se deosebesc ale lui Ti- 
moteiu Cipariu şi lui Şuluţiu Mitropolitul. 

Dacă adaugi o şcoală frobeliană şi o casină, 
un medic al reşedinţil şi un avocat, aî înfăţi¬ 
şarea întregii vieţi româneşti a locului neobiş¬ 
nuit şi în atîtea privinţî scump nouă care e Blajul. 

III. 

împrejurimile Blajului. 

încă odată ieau, cu păr. Bunea, drumul prin 
valea Tîrnavei-Micî, pe lîngă dealurile ce înfă¬ 
ţişează pe rînd acele dîre albe de case care în¬ 
cep cu Petrifalăul. Dincolo de Pănadea luî Ci- 
pariu, se ivesc pe acea costişă bogată în lanuri, 
iar altă dată şi în viî, Sîn-Miclăuşul luî Betlen 
şi Bia, apoi Căpîlna. In cel d’intîiu sat era odată o 
reşedinţă de protopop romîn, şi pănă astăzi lo¬ 
cuitorii sînt numai Romînî. Sîn-Miclăuşul s’a 
ţinut de patrimoniul marii familii ungureşti Beth- 
len, care a dat Ardealului doi povestitori ai 
înlîmplărilor sale şi un principe, cu visuri înnalte 
şi faimă mare, pe Gavril. Mormintele acelui neam 
care a stăpînit aici se văd pe deal, în margenea 
brazdei negre de colo. Dar «iosagul,» moşia s’a 
împărţit în două bucăţi, care au întrat de-o po¬ 
trivă în mîni străine. Casa cea mare din faţă, 
cu două rîndurî de fereşti, a fost făcută de ves¬ 
titul baron de Bruckenthal, care şi-a lăsat cum¬ 
părătura Bisericii săseşti; acolo şede arendaşul 
armean al acestei Biserici. Iar partea de către 
Pănade o are, nu de mult, Biserica noastră din 
Blaj, şi astfel, printr’o derîdere a timpurilor 
răzbunătoare, Romînii stăpînesc astăzi locurile 
unde ai lor au fost priviţi multă vreme ca robii 
fără nici-un fel de drepturi ai pămîntului dom- 

nesc. în sat ’ sînt foarte, puţin! Romînî, cărora 
numai acuma administraţia de neamul lor li-a 
dat loc de biserică şi de şcoală, dar Unguri! de 
acolo, dintre cari întîlnim pe cîţîva cu carăle, 
de vale, vorbesc româneşte întocmai ca a! noş¬ 
tri. în port chiar, eî samănă foarte bine cu a- 
ceştia, şi numai cunoscătorii îi pot deosebi prin 
înfloriturile de la gîtul cămeşii, scurtimea poa¬ 
lelor acesteia şi prin cîte un alt amănunt fără 
însemnătate. 

în celelalte sate de pe acest mal mai înnalt 
al Tîrnaveî locuiesc numai şi numai Romînî, în 
case mai sărăcăcioase, acoperite mai ales cu 
stuf, înverzit dese ori de catifeaua, cu răsfrân¬ 
gerea adîncă, a muşchiului bătrîn. Dincoace, pe 
unde merge drumul, avem după Sîncel, unde, 
în curtea şcolii, copiii s’au prins să joace hora ; 
în aşteptarea învăţătorilor, Spinul şi Şona. Cel 
d’intăiu e românesc, alcătuit de sărăcimea şi 
argăţimea Saşilor din cel de-al doilea, de unde 
totuşi, cu toată cedarea unui nou hotar, ţeranii 
noştri n’au putut fi goniţi cu totul şi pentru tot¬ 
deauna. Deosebirea între cele două aşezări bate 
la ochi mai mult decît orice altă deosebire în¬ 
tre locuinţile Saşilor şi ale Romînilor : la iobagii 
şi slugile de demult tot căscioare povîrnite şi 
buhoase, aruncate cum se întîmplă; la «domnii» 
trecutului, cari au rămas bogaţii de astăzi, se 
întind într’un rînd desăvîrşit marile zidiri de 
piatră, acoperite cu ţigle roşii. 

Săseşti mal sînt, tot în acest unghiu din mar- 
genea Tîrnavelor, alte două sate, Bălcaciul, mal 
departe la dreapta, după dealuri, şi Jidveiul. Cel 
d’intăiu are numai cîţîva Romînî, cari formează 
aceiaşi parochie cu cel din Şona (Schonau); 
cellalt, foarte bine închegat, pare să fi înlocuit 
vre un cătun de Romînî, căci numele său amin¬ 
teşte pe Jidovii, adecă pe Uriaşii de demult, în 
sama cărora se pun în Romînime toate vechile 
zidiri puternice; Ungurii şi Saşii îl zic Jidve, 
Zsidve. 

Şi aici linia ferată merge de-a lungul Tîrna- 
veî întortochiate. O trecem pe podul de lemn 
unde vama obişnuită o iea un Sas care vor¬ 
beşte fără greş limba noastră. Acum trăsura 
străbate o mare luncă verde, prin bielşugul de 
păşune al căreia s’au răzleţit cirezile albe ale 
tuturor satelor şi «domnilor» de pămînt din ve¬ 
cinătate. La capătul eî sîntem în sătucelul Sîntă- 
Măria, unde stau amestecaţi Unguri şi Romînî, 
cari, aceştia, au şi o bisericuţă, fără paroh de 
cîtva timp. 

De la Sîntă-Măria se vede foarte bine în faţă, 
supt dealuri, pe o mică înnălţime ce se ridică 
de-asupra Tîrnaveî desfăşurate în inele de ar¬ 
gint, satul Cetăţiî-de-Baltă, pe care prin tradu¬ 
cere Ungurii o numesc .Kukiillovâr («cetatea 
Tîrnaveî»), iar Saşii, prin stîlcire, Kokkelburg. 

Numele acesta-I vine de la o cetate veche, 

de mult părăsită în mijlocul unuî sat de Romînî 
săraci, atunci cînd ea a fost dăruită lui Ştefan- 
cel-Mare al Moldovei de către Matiaş Corvinul 
însuşi, care nu putea să şi-l facă prieten fără 
de o asemenea jertfă. Dregătorii moldoveni, cei 
doi pîrcălabl, se aşezară deci între aceste zi¬ 
duri, drese cu îngrijire şi pregătite pentru ori¬ 
ce întîmplare. Cetatea trebuie să fi fost aseme¬ 
nea cu cele din Neamţ, din Suceava sau din 
Basarabia: un mare adăpost de ostaşi între 
patru turnuri groase sau bastioane. «Balta», apa 
lină, înceată, foarte dese ori revărsată pănă de¬ 
parte, a Tîrnaveî Mici cu malurile de lut joase 
şi insulele de buruieni şi copaci o încunjura 
din toate părţile. Aşa au ţinut-o Ştefan, cel doi 
urmaşi al săi şi în sfîrşit neastîmpăratul său fiii 
Petru Rareş, care mulţi ani de zile a tulburat 
Ardealul de la un capăt la altul, de la Bistriţa 
pănă la Braşov, întrebuinţînd toate prilejurile şi 
toate mijloacele unei politice de dibăcie. 

Dar după dînsul Moldova se aplecă încet spre 
ruină. Peste vre-o zece ani numai, Alexandru 
Lăpuşneanu trebui să primească raderea cetăţii, 
de mult ocupate de Unguri, pentru a păstra 
măcar moşia. Zidurile fură date la pămint, şi 
multă vreme sătenii culeseră din ele piatră pen¬ 
tru locuinţele lor, aşa încît o mică înnălţătură 
a pămîntuluî, la vre-o sută de paşi în dreapta 
gării, arată numai unde aâ stat timp de trei 

şferturî de veac apărătorii steagului moldove¬ 
nesc în mijlocul ţerănimiî româneşti din Ardeal. 

Petru-Vodă de sigur trebuie să fi fost şi în¬ 
temeietorul unei frumoase biserici de piatră, 
care şi-a avut pe urmă 'alte suferinţe. Şi astăzi 
se vede pe margenea dîlmului, din care necon¬ 
tenit se scurg prin lutul sfărîmicios vechi oase 
ce se tîresc prin noroiu sau sînt cronţănite de 
porci, clădirea trainică, făcută după datinile ar- 
chitecturiî moldoveneşti. Faţada se sprijină pe 
două contraforturi; pe laturi aleargă altele, în 
număr de şese, pănă la altarul pentagonal; între 
ele se deschid fereşti cu înflorite cadre de pia¬ 
tră săpată în stil gotic; o mare uşă gotică, tot 
astfel împodobită, dă intrarea prin laturea din 
dreapta. înnăuntru, stîlpi despart pronaosul de 
un larg naos. 

Calvinii hrăpiră această clădire îndată după 
peirea cetăţii, cu toate că o carte bisericească 
de pe la 1550 s’a mai aflat rătăcită printre ale 
bisericilor noastre de astăzi. încă din 1585, cînd 
Moldovenii nu mai aveau nici moşia, se îngropa 
în altarul părăsit o «doamnă» din partea locu¬ 
lui. Alta, Sofia Menhard, îşi are mormîntul de 
piatră, cu chipul săpat al adormitei, în stînga 
naosului. Rămăşiţele-î înfăşurate în stofe scumpe 
s’au aflat, cu altele multe, la reparaţia din 1895-6. 
Şi în cursul aceloraşi lucrări au ieşit la iveală 
zugrăveli româneşti ale Sfinţilor, un Petru şi 
Pavel la uşa din stînga, supt data de 1526, un 

Hristos pe cruce în partea de către turn, — des¬ 
tăinuiri neplăcute pe care amîndoî preoţii ro- 
mînî le-au văzut, dar pe care Unguri! s’au gră¬ 
bit să le radă fără întârziere. Astăzi biserica 
are un turn prost cu cerdac de lemn, în locul 
celui ce va fi fost de-asupra naosului, un co- 
peremînt de ţigle care se coboară peste altarul 
ce fusese dărîmat sus, şi magasiî de producte, 
de cînepă, şi de morminte părăsite, şi de praf 
nemilostiv în acel vechiu altar de taină al sluj¬ 
be! noastre. 

Ne poartă pe acolo o femeie care vorbeşte 
limba noastră ca o Romîncă. Jidoavca de la 
vama din capul satului ştie şi ea româneşte fără 
greş. Totuşi, pe lîngă cei vre-o 2.000 de Romîni, 
sînt şi cîteva sute de Unguri. «Ştiu româneşte 
Ungurii», întrebaiu pe unul din conducătorii mei. 
« Ungureşte nu ştiu, domnule». Nu numai în căsu¬ 
ţele de vergi şi stuf de la margine, dar şi în trai- 
nicile clădiri de piatră acoperite cu ţiglă din 
uliţile de mijloc se vorbeşte limba noastră, şi 
de Unguri, şi de Evrei. Avem două biserici 
mari: una a Uniţilor, mai puţini, şi cealaltă a 
Neuniţilor, amîndouă cam din acelaşi timp, ri¬ 
dicate în locul unor vechi şuri de lemn putred. 
Şcoala confesională, pentru amîndouă legile, 
ţine piept şcolii de Stat şi contribuie la asigu¬ 
rarea viitorului, care e al nostru. 

Totuşi un represintant al rasei stăpînitoare, un 
German maghiarisat, corniţele Haller, stăpîneşte 

aici pămîntul. El a cumpărat de la Bethleneştî, 
plecaţi şi de aice, marele lor castel de pe deal, 
făcut în stilul vechilor cetăţi, de corniţele Nicolae, 
un înnalt dregător al Ardealului împărătesc, la 
1769. 

Odată în vîrful multelor scări de lemn era 
reşedinţa comitatului, şi Romîniî îşi amintesc 
cu mîndrie că acolo au stat în fruntea trebilor 
de-aî lor, ca d. Ioan Puşcariu de la Bran şi d. 
Iosif Şuluţiu, care e astăzi preşedintele Aso¬ 
ciaţiei. Dar de mult timp reşedinţa s’a strămutat 
la Dicîo-Sînmărtin, în sus spre Murăş, sat mare 
de Secul cari l-au numit după «strălucitul» sfînt 
naţional al lor. Acolo sînt astăzi mulţi Evrei, şi 
«domnii» unguri de prin împrejurimi vin să-şi dea 
timpul şi averea în cărţi. Romîniî au totuşi un 
protopop unit, şi unul din fiii tîrguşoruluî cu 
numele foarte străin a fost Petru Maior însuşi. 

Pe drumul în preajma căruia zburătăcesc din 
aripioarele galbene graurii beţi de struguri, ne 
întoarcem spre Blaj, care ni se desfăşură din 
vîrful dealului din urmă, cu multele case ce se 
desfăşură pănă’n cîmpul Tîrnavelor, stăpînite 
de biserica Mitropoliei. Mal departe peste apă, 
satele Vezea şi Ciufudul adaugă petele lor albe. 


www.dacoromanica.ro 


PE TÎRNAVE : DE LA BLAJ LA SIGHIŞOARA 427 


IV. 

Pe Tîrnave: De la Blaj la Sighişoara. 

Aş fi vrut să fac două drumuri. Unul — o 
cale de un ceas şi jumătate — la Cergău, satul 
de Şchei luterani cărora li se predică româ¬ 
neşte la slujba la care vin îmbrăcaţi româneşte, 
adăogindu-se numaî la urmă un «Tatăl Nostru» 
slavon, în limba «părinţilor» lor. Nici într’un chip 
nu pot crede că ei ar fi toţi Bulgari, aduşi şi 
seduşi de Saşi, căci aceasta ar fi împotriva ori¬ 
cărei logice şi nu se poate sprijini pe nicî-o 
dovadă istorică. Dar în această ploaie de Oc- 
tombre pănă la Cergău e tină... 

Iarăşi mă gîndiam să merg, prin cele două 
Şeice săseşti, la Buia, unde Mihal Viteazul în¬ 
suşi şi-a avut moşia şi s’ar mal vedea încă urme 
de zugrăveală bizantină pe o veche şură pără¬ 
sită care a fost biserică. Dar lumea de acolo 
are de lucru cu viile şi nu mă poate ajuta să 
fac acest drum. 

Apuc deci cu trenul calea spre Mediaş, Ibaş- 
falău şi Sighişoara, în dimineaţa nehotărîtă, 
Blajul îşi ţine tîrgul. încă de cu sară au venit 
Mărgineni cu carăle, aducînd brîie şi cîte alte 
mărunţişuri trebuie pentru îmbrăcămintea şi 
gospodăria ţeranuluî. Am văzut lumina arzînd 
la covergile lor, într’un colţ al pieţil negre. 


www.dacoromanica.ro 


428 


ŢINUTUL TÎRNAVELOR 


Aceşti negustori iefteni de multe lucruri sînt 
Mărgineni din cei săraci; bogaţii, tot mal mulţi, 
un Iosof, un Herţa şi alţii ţin în arendă moşiile 
Mitropoliei blăjene. Tîrgul e aşa de cercetat, 
incit abia poate răzbate printr’însul trăsura care 
mă duce la gară. Boii mari, frumoşi, albi, din 
vechea rasă sarmatică, se încurcă în coarnele 
lungi; valuri de mulţime se poartă în lunecări 
încete peste tot cuprinsul pieţiî, care se pare 
prefăcută, înveselită şi îmbogăţită. Catrinţele de 
tot felul, în colorile cărora biruieşte roşul aprins, 
fac ca o pajişte de flori. 

La gară, în capul satului, numai străini: 
Evreice gătite şi văpsite ca regina Iezebel, Saşi 
lungi, molii, în cîte o teacă de pardesiu nou- 
nouţ, prunci de Sas cu colorile germane pe o 
şapcă tăiată ca a ostaşilor din Imperiu. Căci 
aici în Blaj sînt iarăşi între dînşiî, în laturea 
unde eî, desfăcuţi de Romînime, se razimă pe 
marea mulţime săracă a Secuilor din munte, re¬ 
vărsaţi pănă la Murăş, unde au Murăş-Oşor- 
heiul, şi pănă la Tîrnave, în preajma Sighi- 
şoarel. 

Linia ferată urmează cursul Tîrnavel-Marî, pe 
care o taie de cîteva ori pentru uşurinţă. E un 
frumos Ţinut roditor, mărgenit de dealuri ce se 
apleacă lin. îl locuiesc Romînî amestecaţi mal 
ales cu Saşii, şi iarăşi vezi pe dealul stăpînitor 
de-asupra coperemintelor de ţigle şi de stuf, 

vechile ziduri ale bisericiî-castel, păstrătoare 
de averi şi apărătoare de oameni, care, spriji¬ 
nită pe cîrjele contraforturilor, înnalţă vîrful 
ascuţit al turnului. Cea d’intăiu staţie poartă 
însemnarea Hosszuaszo ; Romînil îî zic Hu- 
susău, şi în satul de obîrşie străină veche eî 
au ştiut să-şî cucerească un loc. Tot aşa şi 
la Micăsasa, care se desfăşură de cealaltă parte, 
foarte frumos, cu o înfăţişare de vechime în- 
naintată. Din jos un rîu vine să se piardă 
în apele liniştite ale Tîrnaveî. Trenul se opreşte 
îndelung la locul unde un turn vechiu cu 
vîrful roşu şi unul nou, alb, se privesc pe 
de-asupra apei. Acolo e Copşa-Mică, de unde 
se desface linia către Sibiiu. Peste puţin eşti 
la Mediaş, care se vesteşte prin cîteva fabrici 
şi prin înnalta suliţă a vechil biserici care ţiş- 
neşte din mijlocul coperişurilor bătrîne ale pieţei. 


A. Mediaşul. 

Oraşul e destul de mic. La gară aşteaptă 
însă omnibusurl de oţele, trăsuri de «domni» 
şi o singură birjă, cu un vizitiu ungur care, în 
loc să mă ducă la protopopul romîn neunit, mă 
bagă în casa unui doctor sas «universae medi- 
cinae». 

Eşti îndată în piaţă, care e de o mărime şi 
de o frumuseţă deosebită. De două părţi o în- 

cunjură case de modă nouă, dar de celelalte 
două, coperişurile de ţiglă veche se înnalţă în maî 
multe şiruri. De-asupra lor răsar puternic două 
vîrfuri de bastioane, şi încă maî sus turnul verde 
al bisericii predomneşte toate. Aici e nodul de 
clădiri istorice al cetăţii săseşti, o amintire şi 
un îndemn veşnic pentru urmaşii de astăzi aî 
vechilor «Biirgeri». 

Pănă maî încoace, piaţa şi stradele strimte 
cu casele de părete gros erau încunjurate de un 
înnalt zid de cărămidă, întrerupt de bastioane 
puternice. Acest simbol al privilegiilor a fost 
însă sfărîmat, nu atîta de avîntul nou al cetăţii, 
cît de năvala supuşilor din suburbii, cari nu 
maî puteau fi ţinuţi la o parte. Astăzi numai 
ici şi colo se vede cîte o zdreanţă roşie a dă- 
rîmăturilor şi turnuri, porţi singuratece nu maî 
apără şi nu maî închid nimic. Am văzut şi eu 
ce harnic se lucrează la prăbuşirea şi înlătu¬ 
rarea trecutului de piatră. 

Saşii au aici un giînnasiu, a cărui disciplină 
e mult lăudată; o clădire pompoasă din mar¬ 
gine se dovedeşte a fi numai casa de gimnas¬ 
tică a şcolarilor. Dar numărul poporaţiei săseşti 
a scăzut la vre-o 3.500. 

Aici poate să fi fost de la început un sat ro¬ 
mânesc, căci Mediasch nu înseamnă nimic în 
săseşte, precum nici Medgyes n’are nici-un în¬ 
ţeles bun în ungureşte, pe cînd cu o obîrşie 

românească el ar veni de la Meadia, Media, 
nume ce se întîmpină, cum se ştie, şi aiurea. 
Ar fi deci tot aşa ca şi cu Braşovul, Sibiiul, 
Sebeşul, întemeiate ca cetăţi săseşti peste des¬ 
fiinţarea, înlăturarea unor vechi sate de Romîni. 

Cetatea Mediaşului a fost în legături destul 
de slabe cu alţii din ai noştri decîl locuitorii 
domeniului de supt ascultarea ei. Dar odată 
Petru Rareş, Petru-Vodă cel cu dregătorii aşe¬ 
zaţi în Cetatea-de-Baltă, a venit aici, cu oastea 
lui moldovenească, amestecîndu-se hotărîtor în 
luptele pentru stăpînirea Ardealului. Ludovic 
Gritti, copil din flori al unui doge veneţian şi 
bunul prieten al atîtor Turci mari din Constan- 
tinopol, visa pentru sine coroana Ungariei şi 
tronuri româneşti pentru copiii săi. Rareş, venit 
ca să se unească cu oastea Sultanului, momi 
cu vorbe pe acest rîvnitor de măriri, îl prinse 
în mîna sa şi-l dădu unor duşmani cari nu erau 
să-l ierte. Odraslele Veneţianului intrară în robia 
moldovenească pentru a nu mai ieşi nici-odată 
la lumina zilei. Şi, cînd mergi astăzi supt acele 
ziduri de cărămidă care se farmă şi se desfac, 
simţi un fior de mîndrie românească gîndindu-te 
că aici unde ai tăi au robit şi au suferit atîta, 
aici de unde se vede «dealul furcilor» menit 
mai ales bietei noastre ţerănimi pe care nevoile 
o îndreptau spre fapta rea, că pănă şi aici a 
trecut, cu şeizeci de ani înnainte de cucerirea 
luî Mihai Viteazul, ca năvălitor îndrăzneţ, în 

fruntea unor oşti temute, încă un Domn romîn 
călărind sumeţ pe drumurile mari ale Ardea¬ 
lului nostru. 

în acea margine care se chiamă şi aici, ca 
şi la Sibiiu şi Bălgrad, Maierii, Romînii, veniţi 
de prin satele vecine, îşi avură foarte de de¬ 
mult biserici de lemn. Uniţii îşi putură face din 
piatră cei d’intăiu, la 1826, o frumoasă şi încă¬ 
pătoare clădire. Rîndul Neuniţilor a venit mai 
tîrziu, abia în zilele noastre, prin 1860. Nici unii, 
nici alţii nu erau încă primiţi în cuprinsul de 
privilegii al zidurilor. 

Astăzi însă nu mai e aşa. Ai noştri, cari au 
trecut de mult de mie şi pot fi chiar vre-o 2.300, 
au «rupt zidurile» şi au intrat în cetate. Acolo stă 
unul din cei doi protopopi şi avocaţii, cari sînt 
în număr de patru. Cele două căpetenii bise¬ 
riceşti trăiesc bine laolaltă, şi puterile nu se 
pierd în mici rivalităţi confesionale. înnaintarea 
se face şi aici, încet, dar sigur. 


B. Ibasfalâul. 

De la otelul Traube , căruia ai noştri îi zic 
«Strugure», ieau o trăsură spre Ibaşfalău. Fireşte, 
iarăşi am pe capră un Secuiu, plin de toată 
bunăvoinţa, dar prost cunoscător al locurilor şi 
abia în stare să mîrîie cîteva vorbe româneşti. 
Va fi deci iarăşi un drum tăcut, fără lămuriri 
asupra celor ce se văd în cursul lui. 


www.dacoromanica.ro 


PE TÎRNAVE : DE LA BLAJ LA SIGHIŞOARA 433 

Şi la Mediaş a fost tîrg în această zi de Joi, 
şi din maidanele pline de tină frămîntată cu 
paie se întorc spre satele de aproape şi mai de 
departe vînzătorii şi cumpărătorii. Cîţîva Ţigani, 
foarte mulţi Romînî, pe jos şi în cară, şi, de la 
o vreme mai ales, destui Saşi, cari rumegă ador¬ 
miţi cine ştie ce socoteli şi planuri în căruţele 
lor trase de cai. 

Calea e de o mare frumusetă fericită. Dealuri 
mari de amîndouă părţile nu alcătuiesc şiruri 
impunătoare, ci se rup în movile rotunde, în 
căpăţini ţuguiate, în şire ascuţite. Jos ele se ti¬ 
vesc cu cîte un petec de vie sau cu mirişti şi 
cucuruze uscate; sus aleargă o bucată de vreme 
pădurea. în stînga, Tîrnava-Mare lunecă între 
sălcii, mai mult nevăzută. Soarele care se luptă 
lesne cu nouraşi albi, scămoşaţi pe tot cerul, 
înveseleşte această privelişte felurită şi vioaie 
ca puţine altele. 

De la un timp se desluşeşte în faţă un castel 
vechiu, înnalt, în mijlocul greoaielor platoşe 
roşii de ţiglă care deosebesc casele săseşti, Bise- 
rica-cetate e în adevăr, şi de aproape, vrednică 
de luare aminte. Vizitiul, întrebat, îngînă un nume 
unguresc, pe care nu-1 înţeleg. De la nişte flăcăi 
unguri şi romînî cari se îngrijesc de nişte buţi 
pline, în acest timp de cules al viilor, aflu că 
sînt în Brateiu, pe care Saşii îl numesc Pretai. 

Superintendentul săsesc a stat mult timp prin 
aceste părţi, la Ghertan (Birthalm), şi de aceia 

V. Ioryt i, — Ardealul. 28 

s’au şi păstrat aşa de bine vechile ziduri. Satul 
mi se pare, în mijlocul său, mai puţin amestecat 
cu Romtni decît cele mai multe din ale Saşilor. El 
se păstrează deci bine pentru dînşii şi are o în¬ 
făţişare înfloritoare. Tot case mari trainice, pur- 
tind în triunghiul de sus anul zidirii sau al re¬ 
facerii («renowiert»), numele proprietarului, sen¬ 
tinţele obişnuite şi podoaba de linii în lung, de 
frunze de trifoiu şi de struguri, toate văpsite 
foarte tare. Supt streşine atîrnă ca brîie de aur 
ştiuleţii, «tuleiele» porumbului strîns de curînd. 

Tot aşa pare şi Şaroşul, unde la 1848 Ungurii 
revoluţionari au fost bătuţi rău de ostaşii îm¬ 
părăteşti, ajutaţi şi de Romîni. I se zicea de 
dînşii pe atuncea şi «Şaroşul unguresc», dar 
astăzi pe lingă Unguri şi Saşi se află şi mulţi 
din ai noştri, cari au şi două biserici. 

* 

Alt sat nu se mai străbate, şi cea mai apropiată 
aşezare e deci Ibaşfalăul. De demult era numai 
unul din satele lui Apalfy Craiul, ca şi Blajul: 
pe atunci el era pentru Ungurii din el Ebesfalva, 
«satul cu cîni», şi din acest nume Romînii, cari 
li se tot înmulţiau în coastă, au făcut pe acela, 
destul de urît, de Ibaşfalău, Supt Austriaci însă, 
Guvernul a voit să înnalţe satul de pe Tîrnavă 
la o mai mare însemnătate, chemînd în el pe 
Armenii veniţi din Moldova, cari trecuseră la 
Unirea cu Roma. Ei au zidit o mare biserică şi 

lîngă ea s’a întemeiat un gimnasiu; acesta e 
unguresc şi ritul armenesc abia se mai ţine ’n 
samă la biserică; Armeni! aproape nu-şî ma! 
ştiu limba. Iar tîrguşorul, botezat pompos, cu 
acest prilej şi după o rea tălmăcire a numelui 
vechiu, Elisabethstadt, a rămas un sat mare cu 
o piaţă de clădiri orăşeneşti, — un fel de Blaj fără 
viaţa şi caracterul naţional din acesta. 

Ibaşfalăul-Elisabethstadt se vede de departe 
prin turnurile biserici! armeneşti, prin clădirea 
cu trei rîndurî a gimnasiuluî şi prin vechiul 
castel apalfian de lîngă dînsul. Tîrnava se trece 
pe un pod de lemn, şi de cellalt capăt ce! 
cu trăsuri au să dea o vamă a podului însuşi şi 
.o alta pentru pavagiu, pentru «floaşter», spune 
Romînul care aşteaptă acolo. Printre case ca 
ale Şaroşuluî şi Brateiuluî, ajungi îndată în piaţă. 
E mare şi pavată; biserica samănă cu cea din 
Blaj, decît care e însă ceva mai încăpătoare şi 
are o faţadă mai bună. Castelul apaffian se 
ascunde într’o grădină umbroasă, care cuprinde 
şi turnul ce slujeşte de închisoare preventivă, — 
căci în castelul însuşi a fost aşezat un tribunal. 
Gimnasiul pare tăcut şi mort, cu cele trei linii 
de fereşti ce încunjură păreţii goi. 

Romîni sînt vre-o mie în Ibaşfalău, faţă de 
îndoit mai mulţi străini. Sînt tot oameni să¬ 
raci, la cari se alipesc Ţiganii, încă mai des¬ 
poiaţi. Aceştia din urmă se ţin de biserica unită, 
care are o clădire frumoasă, în vecinătatea bi- 

serici! calvineştî, cu care se întrece din turn. 
Ibaşfalăul e şi reşedinţa unu! protopop greco- 
catolic. Neuniţiî şi-au căpătat ma! de curînd o 
căsuţă de închinare, fără turn. Cea ma! veche 
biserică a noastră a fost însă la cimitirul de 
astăzi, şi acolo slujia între păreţi de lemn pe la 
1730 popa Pătru, al cărui nume e pomenit în 
cărţile bisericeşti ce se mai păstrează încă la 
Uniţi. 

* 

între înlesnirile orăşeneşti ce se pot afla în 
acest Elisabethstadt sau pe ungureşte Erszebet- 
vâros e şi o cupea în toată forma, ba încă una 
cu trei cai. Am tocmit-o pănă la Sighişoara, şi 
călătoria cu acest aparat mă face două ceasuri 
întregi uimirea ţerănimii de toate limbile, din 
sate şi de pe drumuri. Pare că ar fi plecat din 
Ibaşfalăul său însuşi Vlădica Armenilor supuşi 
Papei. 

Drumul trece înnapoi cursul lat şi lin al Tîr- 
naveî-Mari, care merge în sus, îngustîndu-se. 
în satul care poartă pe tăbliţa din capăt numele 
unguresc de Holdvilâg, Romînii s’au aşezat de 
mult prefăcîndu-1 tot mai tare într’un Hoghi- 
lag de cucerire : supt această formă l-am aflat 
într’o notiţă din 1732 pe una din cărţile de la 
Ibaşfalău, mulţămită «finului Andreiu, ficiorul 
lui Comşe şi soţiei sale Petcăi», cari au ajutat 
cu zece «florinţi ungureşti» la cumpărarea ei. 

După un lung drum printre dealuri tot mai 

încurcate şi maî bine acoperite cu păduri, stră¬ 
batem satul «Danos», care e Daneşul nostru, maî 
mult românesc, Aici se vede lesne cît de mult am 
înnaintat. După şirurile caselor săseşti cu podoa¬ 
bele de tencuială obişnuită se văd alte locuinţe 
în aceiaşi uliţă de căpetenie, tot aşa de mari şi 
de bune, cu zidul lor de piatră şi coperişul lor 
de ţigle nouă,' dar care poartă într’o firidă a 
triunghiului de sus crucea noastră, cu o singură 
ramură în lat sau cu două, văpsită în toate 
chipurile şi purtînd la mijloc o aureolă de altă 
coloare, Astfel de gospodării triumfătoare, care 
merg pănă departe, şi le fac cei ce lucrează 
în America, de unde trimet bani necontenit, 
sau se întorc ei înşiî pe la neveste, aducînd 
o însemnată agonisită, ce-î pune într’un rînd 
cu Saşii, Iar lingă aceste casş-model, la care 
se lucrează şi acum, vechea viaţă a sătenilor 
noştri se vede în acele nenorocite adăposturi 
acoperite cu miţe de stuh care mărgenesc stra¬ 
dele înguste şi întortochiate ce suie la deal, spre 
biserică, 

După Daneş, dincolo de un deal înnalt şi 
greu, te afli pe buza de sus a unui circ prins 
din toate părţile de înnălţimi învălmăşite, să- 
mănate cu copaci răzleţi sau îmbrăcate cu pă¬ 
dure. La capătul unei strîmtorî ai de-odată în 
faţă Sighişoara, unul din centrele mari ale Să- 
simii, 

C. Sighişoara. 

Nicî-unul nu se poate asămăna cu dînsa ca 
frumuseţă a orînduiriî, ca păstrare bună a stra- 
delor şi caselor de odinioară, ca linişte şi cu¬ 
răţenie în împrejurările de astăzi. Copac! deş! 
sămănaţî cu coperişur! roşii de ţigle suie un 
deal ca o căpăţînă de zahăr. Trei turnuri mari 
de biserici străpung mulţimea caselor vechi, 
iar sus de tot pe vîrful ţuguiului împădurit 
stă o biserică medievală, cinchită fricos, cu un 
turnuleţ ce cutează abia să privească. Intri peste 
un pod cu obişnuitele taxe de trecere şi de 
«floaşter», te înfunzi din dosul culmi! aceleia a 
cetăţii, printre casele curate ale unor *Maierî», 
ai la dreapta o biserică românească, şi ea din 
alte vremuri, şi se răsfiră acum în toate părţile 
ulicioare de tot strimte, în care oamenii se li¬ 
pesc de părete cînd trece cu sunet şi răsunet 
cupeaua de Ibaşfalău cu ifosul unui echipagiu 
de Vlădică armenesc. Casele, mari, păstrează 
toată înfăţişarea înnaltei lor vechimi, în cope- 
rişurile clădite foarte sus, în fereştile mici, în 
bolţile de poartă şi în umbroasele curţi pie¬ 
truite. Din toate părţile scările de piatră duc 
la cetate, ca în oraşele Italiei sau ale Dalma¬ 
ţiei, săpate în stîncă. Apoi, cînd te-aî descurcat 
din hudicioarele bătrîne ale acestui Niirnberg 
săsesc, te afli într’o stradă largă, cu case mo- 
dernisate, cu prăvălii strălucitoare, care taie în- 

treg oraşul, încheindu-se de o parte în buruie¬ 
nele de către gară, iar de alta într’una din cele 
mai frumoase pieţe din Ardeal. De aici începe 
suişul de căpetenie către biserica în care se 
făcea odată slujba catolică, apoi către gimna- 
siul Saşilor şi casa nouă a comitatului. 

Sighişoara, încunjurată de fabrici, se ţine mai 
mult din negoţul cu Secuimea, care se înfundă 
pe apa Tirnavei-Mari pănă la Odorheiii şi pănă 
în munţii Moldovei. Acest negoţ e destul de 
însemnat pentru ca să-î poată da înflorirea ei 
de astăzi. Nici-un semn de decădere nu se vede 
aici, şi e ca un fel de tinereţă sigură de viitor 
în acele curate clădiri ale vechimii strînse pe 
coasta dealului, în strădiţele înguste şi întorto- 
chiate. 

Ea nici n’a avut să sufere cît surorile ei din 
alte Ţinuturi săseşti. Drumul mare al oştilor nu 
trecea pe aici şi primejdia nu s’a abătut dese 
ori asupra cetăţii, care, de alminterea, avea tot 
ce trebuie pentru a o putea răspinge. De aceia 
în trecutul acestui oraş e mult mai puţină tra¬ 
gedie decît în al celorlalte, dar şi cu mult mai 
puţin interes. 

Numele săsesc al Sighişoarei e «Schăssburg», 
cetatea «Schăss» ; Ungurii îi zic Segesvâr, «ce¬ 
tatea Seges». «Sighişoara» românească nu pare 
a fi luată de la vre-una din aceste numiri străine, 
şi pare că-ţi vine a crede că ea porneşte de la 
vre-un Sebeş, Segheş. Oricum, Romînii au fost 

totdeauna aici, şi astăzi, fără să poată însemna 
mare lucru într’un aşa de strîns şi înfloritor oraş 
săsesc, ei nu sînt un element de despreţuit, 
căci întrec mia. Biserica pare să fie veche, mai 
veche decît 1808, data de pe faţadă, şi poate 
chiar decît 1796, cea scrisă în jurul turnului. E 
clădită după datina de architectură cea bună, 
cu abside la străni şi la altar, şi face cea mai 
bună impresie. Comunitatea e neunită, Uniţii 
făcînd parte mai ales din «inteligenţă». în cetate 
chiar stau protopopul şi un avocat. 

Mă întorc cu trenul de noapte la Blaj. 

* 

A doua zi fac înnapoi drumul spre Teiuş, 
în lumina veselă a soarelui de Octombre, care 
pare să vestească o adevărată «vară de Sîme- 
dru». Blajul se desfăşură foarte frumos din vîrful 
dealurilor, cu biserica Mitropoliei in frunte şi 
multele case ce se risipesc pănă la şesul unde 
Tîrnavele-şî unesc argintul în verdeaţa întinsă, 
înviorată de ploi. Ciufudul, Tiurul se ivesc albe 
pe dealurile de peste apă, iar dincoace o cruce 
mare de lemn negru arată locul unde furcile 
au purtat în bătaia vîntului trupurile spînzura- 
ţilor de la 1848, pe care-î pomeneşte astăzi 
semnul creştinesc al răscumpărării şi păcii. 

Pe drumul zbicit de soare trec Moţi săraci 
cari vin să încarce bucate supt covergile lor 
mari, albe, Mărgineni din Tilişca, ce ajung prin 

aceste locuri depărtate, unde însă tot aî lor ţin 
crîşmele şi arendele, pentru ă strînge de pe la 
case ţoalele pe care le spală apoi la eî, în apa 
de munte şi le aduc albe acelor ce li le-au în¬ 
credinţat cu acea siguranţă fără înscris ce dom¬ 
neşte în toate legăturile dintre ţerani; Unguri 
cară pietre pe sama şoselelor. 

Casele de stuh ale celor două sate trec ră- 
pede, şi îndată sîntem la măreţul pod întins 
peste Murăş, de unde apoi Teiuşul e aproape. 

în satul grăniceresc, pe care locuitorii, urmaşi 
aî husarilor de odinioară, îl numesc Teuş sau 
chiar Tiuş, merg, cu prietenul Bunea, să vedem 
biserica românească. Un turn greoiu e alipit la 
o bisericuţă cu un caracter vădit de vechime. 
A clădit-o, cum spune o inscripţie grosolană, 
în cirilice cursive, un Raţ Mihali, dintre acei 
locuitori din Şiria Crişurilor, nemeşi unguri*cei 
mai mulţi, cari au fost aduşi aici pe la 1660 şi 
au făcut din Teiuş un sat mare, un «oraş» cum 
i s’a zis pănă dăunăzi. Zugrăveala frumoasă e 
din 1790, şi pare a fi fost plătită de cei doi cti¬ 
tori în haine de negustori cari se văd zugră¬ 
viţi pe păreţi. 

Ne abatem şi pe la biserica catolică, înnăl- 
ţată de Corvinul nostru, pe acest pămînt de bi¬ 
ruinţă care a fost moşia sa. Samănă bine cu 
bisericile lui Ştefan-cel-Mare şi ale urmaşilor lui; 
numai cît păreţii de bolovani sînt mai înnalţî şi 

cu totul lipsiţi de podoabe, iar turnul e pus în- 
tr’o parte, răzimindu-se şi pe clădirile văruite în 
care locuieşte astăzi preotul. Inscripţia gotică de 
pe uşa cea mare de intrare poartă, supt corbul 
familiei, însemnarea că Ioan din Inidoara, gu¬ 
vernator al regatului Ungariei, a făcut biserica 
la anul 1449. 

I. 

A i u d ul. 

De la Teiuş la Aiud e mal mult o primblare 
decît un drum. O facem în trăsura uşoară cu 
calul cochet a Secuiului nedormit care m’a adus 
şi la Blaj. 

în stingă, Munţii Apuseni se desfăşură al¬ 
baştri supt albastrul cerului. Din această parte 
nu se văd satele, care se află dincolo de cea 
d’intăiu linie a înnăltimilor: Stremtul si, mai în 
fund, Geoagiul. în dreapta se mlădie printre tu¬ 
fişuri şi copaci Murăşul, care scînteie din loc în 
loc, în făşii largi, albe. Pe dealurile de pe ma¬ 
lul cellalt şi chiar pe valea de dincoace se co¬ 
boară sate care poartă nume ungureşti, dar n’au 
astăzi decît locuitori romîni: Mişcreacul, Beldiul 
şi altele. Ţarinele se desfăşură scrijelate de ară¬ 
turi proaspete : în ele ai noştri au înfipt mănun- 
cheşul de spice din recolta trecută care a stat 
pănă atunci, pentru binecuvîntare, la biserică. 

Drumul, foarte puţin cercetat, suie şi coboară 
dealuri, pănă ce în sfîrşit, unde stă să mai în¬ 
ceapă încă unul, se văd cîteva clădiri mari şi 
pe margenea viilor trec femei în rochii de oraş 
şi soldaţi. Acolo e Aiudul. 

Pentru Ungurii din Ardeal, «Nagy-Enyedul> 
e un loc faţă de care ei au o evlavie deosebită. 
E un centru curat unguresc, aproape fără Saşi 
şi Romînî, cari în adevăratul oraş au abia cîte¬ 
va familii din «inteligenţă». Aici într’o clădire 
uriaşă se află Colegiul lor, creaţiune a lui Beth- 
len calvinul cel învierşunat, Colegiu vestit pănă 
departe pentru bogăţia lui de şepte milioane şi 
păstrat cu scumpătate numai pentru copiii de Un¬ 
guri. O zidire mai mică adăposteşte şcoala secun¬ 
dară de fete, pe lingă care mai este o preparan¬ 
die, fără a vorbi de multe şcoli primare. Ziduri 
vechi, cu frumoase bastioane împodobite, o bi¬ 
serică mare, trecută la slujba calvină, dau un 
caracter de nobleţă istorică pieţii foarte întinse, 
de unde pleacă strade drepte, cu case îngri¬ 
jite şi bine potrivite laolaltă. Aiudul se ţine cu 
lucrul meşterilor săi şi cu negoţul vinurilor ce 
se fac pretutindeni în jurul său, pănă la munte 
în sus, iar în jos pănă la dealurile Tîrnavelor, 
golite de filoxeră. Pe acest timp, drumurile sînt 
cuprinse de carăle româneşti şi secuieşti care 
duc în toate părţile marile butoaie pline. 

Rostul nostru se încheie aici în cele vre-o 
250 de familii (1500 de suflete), care din rîndaşi 

şi slugi ale Ungurilor din oraş s’au prefăcut în 
locuitori obişnuiţi aî suburbiilor. Eî au, de pe la 
1700 încă, o bisericuţă de lemn cu zugrăvelile 
şterse, adusă aici de la Aiudul-de-sus sau Fe- 
laiud. Un protopop unit stă aici numai pentru 
că centrul e mai mare, iar nu pentru însemnă¬ 
tatea bisericii sau numărul credincioşilor. Cel 
de astăzi, păr. Maior, ştie a-şi ţine locul cu dem¬ 
nitate, dar la sosirea lui elementul cel mai tur¬ 
bat şovinist, elevii Colegiului, l-au primit cu 
cîntece de aţîţare supt fereşti. De şi ai noştri 
se înmulţesc mai mult decît străinii, aici nu 
vom putea birui, fără îndoială, nici-odată. 

* 

întrebuinţez sara pentru a merge, cale de trei 
şferturî de ceas, la mănăstioara din satul, curat 
românesc, al Mijinei. 

Trăsura de piaţă a unui Secuiu mă duce pe 
un drum care taie mai departe pe acela ce 
uneşte Cîmpenii cu Turda. Trecem întăiu prin 
Felaiud, cu biserica lui nouă, de zid. Aici Ro- 
mîniî sînt de trei ori cit Ungurii ; fiecare naţie 
stînd de o parte, cu legea şi datinile sale deo¬ 
sebite. Aî noştri nu poartă nici-odată pălăriuţa, 
cusuturile cu găitane, hainele strimte şi scurte 
ale vecinilor lor; nici-odată nu s’a pomenit că¬ 
sătorie sau măcar dragoste între unii şi alţii. 

Drumul, mîndru şi sălbatec, se alipeşte către 
Munţii Apuseni. De-a lungul unei văi săltăreţe, 

X. lovga. — Ardealul. 29 

supt un deluleţ cu biserica albă a neuniţilor, se 
desfăşură satul în lung ca şi Geoagiul, foarte 
multă vreme. După ce-1 mîntuî în sfîrşit, laş! dru¬ 
mul pe supt sălcii şi, trecînd apa, intri în livada 
de pruni a mănăstirii. 

La intrare se vede o mare poartă dărăpănată 
şi ceva urme de ziduri. Biserica e de tot mică: 
un turnuleţ de lemn într’un acoperiş înnalt se 
ridică peste zidurile scunde şi groase. în zădar 
scotocim prin năuntru la lumina făcliilor: nu iese 
la iveală alt ceva decît fol răzleţe din Cazania 
lui Varlaam şi o icoană făcută în veacul al 
XVIII-lea supt un egumen care se numeşte, 
după moda sîrbească, Sofronie Pavlovicî. După 
dărîmarea de către cătane, la porunca Guver¬ 
nului, în anii 1760, bisericuţa a intrat în stăpî- 
nirea Uniţilor, cari sînt în sat vre-o treizeci de 
familii. Din banul lor s’a făcut zugrăveală la 
catapiteazmă, după datina veche, la 1855. 

II. 

Mirăslăul. 

Lîngă Aiud s’a îngropat mărirea lui Mihal 
Viteazul, al cărui pîrcălabl au poruncit acum 
trei sute de ani şi din această cetate cu zidu¬ 
rile rupte. în sura dimineaţă posomorită, plec 
spre locul hotârîriî nenorocite, spre Mirăslăul 
blestemat unde ne-a răpus viclenia şi trădarea. 

De la casarma honvezilor patriotici, drumul por¬ 
neşte în sus, pe lingă prăpastia unde Murăşul 
revărsat obişnuieşte a-şî scurge apele noroioase, 
pe lingă rîpa «Murăşului mort*. Aici şi pănă 
In fundul zărilor, unde par că se îmbină dealu¬ 
rile din dreapta cu cele din stingă într’un frun- 
tariu albastru învăscut în neguri uşoare, se în¬ 
tind cucuruzele Aiudenilor şi ale ţerănimiî din 
satele vecine. Tot şesul e prins de moviliţele 
de ştiuleţî, care par nişte vechi trofeie mucede. 

înnălţimile din stînga, care cad in prăvălişuri 
blînde, poartă păduri încă întregi; în margenea 
lor nu se oploşesc sate, ci numai departe peste 
linia culmilor zace Lopadea-Romănească. La 
dreapta, din potrivă, sătuleţe cu case albe şi 
roşii se cucuie pe vîrfurile mai joase : Păgida 
întăiu, apoi Gînbaşul. între dînsele şi cîmpul 
de cucuruz veşted, Murăşul curge supt sălcii, 
nevăzut, ascuns, ca primejdia care pîndia în 
aceste locuri oastea noastră. 

Pe acest loc oblu din margenea Aiuduluî a 
desfăşurat Mihai-Vodă cea mai frumoasă din 
oştile sale în acea zi de Septembre 1600. Aici 
a stat el ceasuri întregi adăstînd ciocnirea unui 
duşman care 1 umplea de cea mai sălbatecă 
mînie, pentru că in rîndurile ostaşilor din faţă 
erau nobilii Ardealului cari-şi călcaseră jurămîn- 
tul şi generalul împăratului creştin pe care-1 
slujise cu credinţă şi de la care aştepta întări¬ 
rea situaţiei sale. 

Două rîpe taie drumul, una care e abia un 
fald în mijlocul cîmpieî, iar cealaltă ruptă adînc 
în ţerna hrănitoare. Şerpuirî de apă săracă se 
tîresc prin ele. Din cerul sur pică stropi rari 
îngheţaţi, ca nişte lacrimi de durere, uitate din 
acele vremuri. 

în faţă, namila din dreapta şi cea din stînga, 
în căderea lor înceată, lasă loc pentru o linie 
de copaci, bine desfăşurată. In dosul lor se as¬ 
cunde satul Decîa. Iar la stînga, într’o înfundă¬ 
tură a dealurilor se ivesc case, dintre care două 
mari iese în frunte : galbena şcoală de Stat şi 
clădirea cochetă unde stă supt vii notarul aces¬ 
tor sate. Către grămăgioara de case se duc ţe- 
rani în haine strimte şi scurte, cu mici mintene 
albastre, şi femei frumoase, cu rochii înfoiate. 
Aceştia sînt Secui, din cari se alcătuieşte ju¬ 
mătatea neromânească a satului. Ei îl numesc 
Miriszlo, pe cînd ai noştri îi zic Mirăslăul, Ni- 
răslăul. în margenea drumului şi a căii ferate 
un stîlp de piatră din 1900, fără cruce, înlocuită 
printr’o măciucă cu spini, spune în ungureşte 
cu mult bielşug de amănunte cum a fost do- 
borît aice grozavul «Mihâly Vajda». 

El însuşi, Mihai al nostru, se gîndia să puie 
o cruce de pomenire, în amintirea biruinţii sale, 
în acea clipă de avînt cînd, pe de-asupra rîpei, 
el se răpezi asupra «cînelui de Italian> care i 
se părea că fuge, asupra lui Basta trădătorul. 

Dar ştiinţa învăţată a acestuia învinse geniul 
înnăscut al viteazului romîn. Oastea Voevodului 
peri supt dealuri sau se pierdu în strîmtorî, iar 
el trecu Murăşul, fugar. Şi astăzi numele de 
«şeaua» lui Mihaî arată unde a fost întâiul lui 
adăpost de învins. 

Astfel se pierdu în muntele Apusului mărirea 
noastră. Două sute de ani ea rătăci ca o stafie 
sîngeroasă printre săracii Moţi din ţara culmilor. 
Şi într’o zi tovarăşa lui Mihaî mînâ la marile 
răzbunări sălbatece pe ţeranii lui Horea din 
1784, pe aî lui Avram Iancu din 1848 înnaintea 
cărora a tremurat acest Aiud unguresc, trofeul 
cel adevărat înfipt pe ruinele puterii noastre în 
Ardeal. 


III. 

Spre Turda. 

Prin sate ungureşti, secuieşti şi româneşti, unde 
neamurile-şî stau faţă în faţă, un drum de ţară 
duce pe la Trăscăul Ungurilor la Turda. Luăm 
însă trenul din valea Murăşului, care strămută 
mai răpede de la locul înfrîngerii prin viclenie 
a lui Mihaî la acela al peiriî lui silnice, prin 
trădare. 

Calea ferată urmează un timp linia Murăşului 
ce se furişează din a dreapta, în partea cu sate 
mai puţine. încă odată răsare monumentul alb 

al celor pentru cari s’a cîştigat biruinţa de la 
Mirăslău ; de şi a fost ridicat abia la 1900 de pa¬ 
triotica societate istorică din Alba-Iulia, care va 
pomeni de sigur mal târziu şi cîmpiile de la 
Şelimbăr şi Goroslău, unde au fost nimiciţi Un¬ 
gurii, el începe a se păta de stricăciune: opera 
şovinismului nu apare trainică în acest simbol. 

Şi mai departe rămîne în dreapta Murăşul, 
care nu se iveşte însă nicî-odată. Sate ameste¬ 
cate, în care ai noştri se luptă cu vechi Secui 
cari se zic Unguri, se înfăţişează tot din a stînga, 
cu cîte două biserici dintre care una are crucea 
răbdării, iar cealaltă globul calvin, ca un măr 
de gîlceavă. Trecem chiar prin marginea Deciî, 
şi ea un sat de două limbi şi de două legi, din¬ 
tre care nicî-una nu se lasă învinsă, cu toate că 
pretutindeni trebuie să se însemne o mai răpede 
sporire a noastră. Pe drumul îngust de peste 
dealuri trec ţeranî în scurteice albastre, scurte 
în cari recunoşti numai cu greutate pe Romîni 
dintre Secuii acestui Scaun al Arieşului, înna- 
intaţi până aice, ca o urmare a vechilor sate 
ungureşti de la Murăş, mîncate de noi în cea 
mai mare parte până astăzi. între drumeţii cu 
traista în spinare, văd pe cîţiva cari mi-au ieşit 
în cale şi pe drumul Mirăslăului: trei băietani 
cu faţa albă, slabă, şi lungile căciuli ţuguiate, 
cari sînt iconari, ce vin tocmai de la Nicola 
Gherlei, unde iarăşi a fost mănăstire. 

Precum pe Murăş în sus este un Geoagiu- 
de-sus răspunzînd celui de jos, care se află de¬ 
parte, tocmai în părţile Orăştiei, astfel tocmai 
aici un Vinţ-de-sus, românesc la obîrşie (satul 
Vinţului; cf. judeţul Mehedinţuluî), răspunde 
celui de jos din preajma Bălgradului. Locuitorii 
sînt iarăşi amestecaţi şi, pe cînd o mare bise¬ 
rică străină iese mîndră la drum, micuţul nostru 
loc de închinare se dă în lături încă. 

La Vereşmortul românesc, peste apă, se înnalţă 
fabrici care fumegă. Trăsuri aşteaptă la gară şi 
lîngă dînsele căruciorul cu măgăruşul slab, care se 
vede obişnuit în aceste Ţinuturi, de la Aiud în¬ 
coace. Nu lipseşte nici Ţiganul cu pletele împăr¬ 
ţite în şuviţe unse, şi neamul lui oropsit şi calic se 
tot întîmpină, şi pe stradele evreieşti ale Băl- 
graduluî, unde el e vizitiu adese ori, şi la 
Blaj, unde puradeii se milogesc pe urma cano¬ 
nicilor şi nu pierd nicî-odată din vedere prim¬ 
blarea Mitropolitului, şi în toate acestelalte lo¬ 
curi, aşezate pe unde au fost din vechime «coş- 
teiele», cu robi ţigăneşti, ale Crailor şi domnilor. 
Ţiganul rătăcitor e mult mai rar decît cel aşezat, 
trăind din strunirea cailor şi din înduioşarea 
sufletelor bune. 

Cociardul, un loc mare, îşi trîmbiţă în forma 
lui ungurească însuşirea de a fi patriotic se¬ 
cuiesc : Szekely-Kocsârd. După ce l-ai trecut, 
drumul strătaie un Ţinut de dealuri mari ro- 

tunde, foarte roditoare de sigur în lutul lor 
moale, dar foarte golaşe şi destul de urîte. De 
la «Harasztos», Hărastăş (Romîni cam jumătate), 
o haltă în mijlocul acestui vălmăşag de culmi, 
trenul se întoarce lin spre altă vale, a Arie- 
şului, acest fiu al muntelui Moţilor, care, cres¬ 
cut şi înfrumuseţat, se pierde în străinătate. Aşa 
fac şi atîţia copii omeneşti ai munţilor, tot aşa 
de puţini credincioşi şi recunoscători ca şi dîn- 
sul, cari merg să îmbogăţească Uugurimea de 
funcţionari şi meşteri ai oraşelor, alături cu Ji¬ 
danii schimbaţi de nume! 

IV. 

T urda. 

La Ghiriş e schimbare de tren: pe cînd linia 
cea mare se duce înnainte, către Cluj, o ra¬ 
mură apucă spre Turda. Fără nici-o staţie la 
mijloc, ne oprim supt munţii înnalţî ai Apusului 
pe o cîmpie larg desfăşurată care poartă în 
sine oraşul ascuns al Ungurimii Arieşului. 

Cele două-trei trăsuri cu vizitii ţigani care 
au venit la gară, s’au şi dus cu muşteriii cei mai 
grabnici. Pe jos deci, apucăm spre Arieşul pu¬ 
ternic, al cărui vechiu pod de lemn, întunecos 
şi negru, făcut la începutul veacului trecut, îşi 
deschide gura în faţă. E zi de tîrg, şi din sa¬ 
tele vecine, care sînt în cea mai mare parte 
curat româneşti, se strecoară prin acest pod o 

mare mulţime gătită de ţeranî în «căputurî» sau 
mintene vinete, de stofă de la oraş sau în haine 
de abâ, de multe ori împodobită pe la mînecî 
sau pe laturi cu frumoase cusături negre şi roşii; 
au căciuli mari peste plete desfăşurate—întocmai 
ca în Moldova — sau pălărioare mărunte cu 
vîrfurile răsfrînte ori, în sfîrşit, încă din timpul 
verii, mari pălării de paie cu fundul înnalt şi 
margenile de pîlnie lăsate umbros asupra feţei. 
«Buna-ziua» ni-o spun trecînd, în această mul¬ 
ţime ce se înnoieşte necontenit, femei întocmai 
ca Moldovencele noastre, legate la cap cu şa¬ 
luri şi strînse în rochii de tîrg. E o mare zarvă 
pretutindeni : unii sînt beţi sau se fac şi se 
leagă de trecători, alţii se ţin de vorbă prin 
cară; lîngă gura podului, un vînzător de băuturi 
ţipă cătră clienţii săi într’o românească frîntă 
şi hodorogită de limba lui de Ungur ; în colţuri 
cunoscuţii se cinstesc cu acel vinars tare ale 
cărui urmări se simt pe aice; un şchiop şi-a 
dezgolit ciotul de picior, iar un orb cercetează 
casele pe rînd ! Se văd şi privelişti neobişnuite: 
cîte un cojoc cusut numai în flori bătătoare la ochi, 
iar omul tînăr care-1 poartă are pe cap, în loc 
de căciulă sau de pălărie, un fel de fes lat şi 
mic, ca în Dalmaţia, cusut foarte bogat cu măr¬ 
gele de toate colorile. 

Aceşti oaspeţi ai tîrgului se coboară spre 
podul vechiu, cu vinars şi calici, de pe o stradă 
mărgenită de căsuţe ungureşti lipite strîns una 

de alta. Din ea se desface la stînga un fel de 
bulevard, mai mult gol, pe cînd la dreapta un 
drum ma! larg, foarte cotit, cu clădiri tot mai 
mari, duce spre piaţă, unde fierbe încă lupta vîn- 
zărilor şi cumpărărilor, fără Jidani, cari-şî ţin 
astăzi Sîmbăta, cu multă durere pentru atîta 
cîştig ce pierd, în folosul negustorimiî ungureşti. 

Această piaţă mare, de case înnalte, în stil 
de Budapesta, are în fund o ciudată împărechere 
de zidiri. Către noi vine o biserică neagră, fără 
turn, beteagă, sprijinindu-şî bătrîneţele pe contra¬ 
forturi, cotlită de întunerecul pe care l-au lăsat 
veacurile : aceia e biserica romano-catolică. Iar 
în dosul eî vine o fantastică clădire cu faţa de 
rozete ce poartă ţumburucuri roşii în mijlocul 
lor, cu planuri deosebite ce se strică, ameste- 
cîndu-se şi cu podoabe neobişnuite, de linii întor- 
tochiate, care par o scrisoare jidovească: aceasta 
e reduta orăşenească, pentru represintaţii şi pe¬ 
treceri. Biserica a fost înnălţată în vechile tim¬ 
puri cinstite, cînd în această piaţă de astăzi era 
cetatea Turdei, locuită de Saşii cari-î ziceau Tho- 
renburg, iar reduta a făcut-o, în aceste zile ale 
noastre, cînd Turda e cetăţuia puternică a naţio¬ 
nalismului maghiar celui mal necruţător, un 
«genial» architect din Budapesta, de religie in¬ 
diferentă, care şi-a arătat vitejia în cel mal frumos 
stil secesionist. 

De la această piaţă în sus, o altă stradă urcă 

spre munte şi spre acea «Cheie a Turziî», ves¬ 
tită în lume, care muşcă, într’o tăietură ce se 
vede de departe, linia dreaptă a dealurilor din 
zare, spre Munţi! apuseni, 

în această Turdă a multor case neorînduite 
şi a multor strade prăfoase şi tinoase stau peste 
10.000 de străini. Aceasta înseamnă Unguri, căc! 
în acest oraş Evrei! sînt mult maî puţin! decît 
aiurea şi din Săsimea de pe vremuri au rămas 
numa! cîteva familii pierdute în jurul uneî bi¬ 
serici necercetate. Simţindu-se aşa de mulţ! şi 
de curaţi, Unguri! de aici sînt deosebit de în¬ 
flăcăraţi, şi ne maî aducem aminte de acea 
noapte a glorie! lor cînd voinici! din tejghele 
şi prăvăli! au dărîmat cu pietre casa avocatului 
Ioan Raţiu, care îndrăznise a merge la Viena cu 
o deputăţie menită să arăte Impăratulu!-Rege 
printr’un memoriu cumpătat că supuşi! să! ro- 
mînî din Ardeal şi din Ungaria n’au viaţa cea 
maî plăcută cu putinţă, 

Bătrînul Raţiu s’a strămutat la Sibiiu, dar, 
spre marea durere a «patrioţilor» din Turda, el 
n’a luat cu dînsul şi Valahimea din nobilul oraş 
fără apă, fără lumină, şi aproape fără strade, 
Sînt vre-o 2.500 de Romînî în Turda, vechi Tur- 
den! de baştină sau elemente sosite maî de cu- 
rînd din satele încunjurătoare. Cea maî veche 
biserică a lor se află la deal, către Chei, şi pare 
a fi fost clădită încă înnainte de 1700, pe rui- 

nele vre-unuî şopron de lemn, şi ma! bătrîn. 
Ea are strănî de la 1722 şl unele icoane de pe 
aceiaşi vreme. Astăzi ea slujeşte pentru parochia 
unită a Turziî-de-sus ; dar credincioşii el, mal 
mult meşteri, cari obişnuiau a scrie ungureşte, 
pe darurile ce aduceau, încă de pe la 1800, s’au 
topit în mare parte între Unguri. Aceştia li pu¬ 
teau da neveste potrivite cu starea lor, pe cînd 
Romînimea n’avea decît fetele satelor, prea jos 
puse pentru asemenea încuscriri. Astfel, prin 
femei mal ales, eî s’au pierdut pentru neam, 
care, de alminterea, n’a suferit prea mult prin 
înstrăinarea lor. 

Biserica ortodoxă, strămutată de mal în sus, 
unde fusese trăsnită, şi noua biserică unită, fă¬ 
cută şi înzestrată de canonicul Vasile Raţiu, din 
familia luptătorului naţional bătut cu bolovani, 
se află aproape una de alta, pe strade neîngri¬ 
jite ca ale unul sat şi în margenea unei rîpe cu 
malul înnalt, în care se aruncă toate murdăriile. 
Acesta e locul pe care Primăria de meşteri un¬ 
guri îl lasă să putrezească în neîngrijire. Dar 
din această sărăcie părăsită se ridică pe încetul 
oameni înnaintea cărora cel din cetate trebuie 
să-şî iea pălăria. Romînil au în Turda vrăjmaşă 
avocaţi şi chiar o bancă, «Arieşana», Biserica 
lui Vasile Raţiu stăpîneşte chiar pămînt, şi are 
clădiri în cetate, 

Colonia noastră din Turda avea speranţe mari 

prin ani! 1860, al absolutismului austriac. Cu 
gîndul la cetatea romană ce a fost colo la dreapta 
pe deal şi ale cărui apeducte se arată departe 
în sus, către Chei, «inteligenţa» se încălzia de 
amintiri romane şi botezase chiar «pratul lui 
Traian» o parte din cîmpia încunjurătoare. Tot 
atunci steaguri tricolore se purtau, mai mult 
pentru viitor decît pentru trecut, la pădurea zisă 
«a lui Mihai», pentru că lîngă dînsa a fost răpusă 
viaţa viteazului nostru celui mare. Tocmai spre 
locul unde s’a întimplat peirea lui năprasnică, 
atuncea cînd un nou viitor părea că va răsări 
pentru noi, chiar şi după Mirăslău, din faptele 
sale, — mă îndrept acuma. 

V. 

împrejurimile Turziî. 

Cum ieşi din oraş prin podul cel lung de lemn, 
cîmpia se rotunzeşte între Munţii apuseni şi dea¬ 
lurile de peste Arieş. E o mare întindere de bo¬ 
găţie lină, pe care însă acum toate roadele pă- 
mîntului s’au vestejit şi au fost culese. Satele, 
amestecate, de Romînî şi Unguri, ca Mischiul, 
nu se văd. Satul Cristişului, din stînga, se as¬ 
cunde şi el între copaci. O pepinieră a Statului 
ţipă firme mari ungureşti pe marginea aceia a 
drumului. Pe şoseaua cea mare şi nouă a Moca¬ 
nilor, care prin păreţi tăiaţi în stînca tare duce 

la şirul de sate, curat româneşti, Ocolişul, Săl- 
ciua, Lupşele, Bistra, la Ofenbaia minelor de 
aur şi la Cîmpenî, nu se maî poartă nimeni în 
această după-amiazi obosită a tîrgului. Trăsura 
evreiască, dusă de un Ţigan, trece iute peste 
întinderea pustie. 

Lîngă nişte căsuţe grosolane, o cruce e în¬ 
fiptă lîngă cale. Pe ea se ceteşte că un Romîn, 
un preot, tatăl avocatului Valeriu Moldovan, a 
cumpărat moşioara, «tabla» d’imprejur. Pentru 
atîta lucru e prea mult o mare cruce de piatră. 
Ea ţinteşte la o altă pomenire, cu mult maî mare. 

Aici acum trei sute de ani era o tabără, cu 
două căpetenii şi două jurăminte de credinţă, 
într’o dimineaţă limpede de August, într’o Du¬ 
minecă din anul 1601, un om care se ridicase 
abia, printr’un ultim avînt mare de vitejie, din 
cele maî cumplite nenorociri, un Domn care 
n’avea ţară, un căpitan care n’avea altă oaste 
decît lefegii străini, un soţ şi un tată care nu 
mai ştia dacă în depărtatul Făgăraş mai trăiesc 
părăsiţii săi, se gîndia la o cale de întors, mân¬ 
tuitoare şi răzbunătoare, către depărtatele văi 
ale Carpaţilor. Tâlhăreşte, o ceată de ostaşi 
veni să-l prindă din porunca soţului său de 
arme, aceluia cu care abia cîştigase o mare bi¬ 
ruinţă asupra Ungurilor Ardealului, pentru îm¬ 
păratul creştin. El se împotrivi, dar topoarele-1 
tocară. Capul fu zvîrlit pe miriştile strivite ale 
acestei cîinpiî, şi pe acelaşi giulgiu de aur aspru 

pe care sîngele luî scump îl păta de purpură 
împărătească, i-a stat trupul, dat în vileag fri¬ 
coşilor şi mişeilor. Apoi prieteni, creştin! şi 
Romînî spălară aceste rămăşiţe pîngărite de cru¬ 
zimea neomenoasă şi păgînă a trădătorilor, le 
spălară, spune poporul, cu multe lacrimi, la fîn- 
tîna ce se zice pentru aceia pănă astăzi «a plîn- 
gerilor» şi tot aicea înfăşurară în marame albe 
capul, poruncitor peste soarta multor oameni, 
care fu aşezat cu cinste în mănăstirea de odihnă 
a părintelui şi strămoşilor luî. Aici s’a prăpădit 
pentru viitorul Ungurilor, dar prin armă vîndută, 
Vodă Mihai al nostru, care ni-a dat Ardealul. 

* 

Pe cealaltă ieşire apucăm spre sară drumul 
Cheilor către satele de munte, cele trei Petri- 
durî, care păstrează cărţile şi icoanele încă unei 
mănăstiri dărîmate, în care în preajma Turzii 
locuiau călugări de-aî noştri încă în ziua aceia 
a prohodului tăinuit pentru Craiul Mihai cel 
Viteaz. 

Pănă la o vreme, pe drumul ce se înnalţă, 
trec într’una săteni ce vin de la tîrg. Oamenii 
sînt nalţi, puternici; pe umerii largi, de supt că¬ 
ciula înnaltă, cad plete negre şi albe, adesea 
cri plete roşcate, care arată o depărtată obîrşie 
barbară, din timpuri care nu se mai pot desluşi. 
Şiruri de cară încărcate cu coceni suie spre sa¬ 
tele din fund. 

La stînga, un drum lat apucă spre Sîndul care 
nu se vede. Mai departe Copandul, se răsfaţă ca o 
grădină, jos în valea prăpăstuită, sămănată cu 
colţi de stîncă ce par dărîmăturî de clădire bă- 
trînă. 

Copandul are şi el o «cheie», un părete de 
stîncă săpată, care sprijine la dreapta zarea. Iar 
de ceastălaltă parte rîul din prăpastie se gră¬ 
beşte zgomotos spre despicătura cea mare a 
muntelui, spre Cheia Turzil, ruptă către Arieş. 
Un vînt aspru, foarte rece, vesteşte apropiarea 
lungii strîmtorî de piatră, in care drumeţul abia 
află o potecă îngustă, cînd de o parte, cînd de 
alta a rîuleţuluî întunecat, pe cînd din îngusta 
dungă a cerului albastru ameninţă primejdia vi- 
forurilor ce îngheaţă, a sălbatecelor ploi de 
munte ce năvălesc şi înneacă. 

Dincolo de Cheie încep acum Petridurile. Cel 
de jos e unguresc ; el se coboară în prăpastie. 
Din Petridul mijlociu, pe suişul dealului se văd 
cîteva case coperite cu stuh, bine clădite, mai 
bune înnuntru decît în afară, — gospodării de oa¬ 
meni harnici, înzestraţi cu ce li trebuie. In sfîr- 
şit, după străbaterea în noapte a drumului pie¬ 
tros ce încunjură satul, sîntem la biserica nouă 
a Petriduluî-de-sus, care cuprinde icoane călu¬ 
găreşti, cărţi muntene, încă din vremea lui Brîn- 
coveanu, şi chiar un manuscris slavon de la 
începutul veacului al XVII-lea. Un altul s’ar găsi 
la satul de munte vecin, Bercheşul, unde a stat 

iarăşi una din acele mănăstiri multe, cu ceteţi, 
cu caligrafi, cu zugravi şi dascăli, cari dau un 
trecut bogat şi îndelung culturii noastre din 
Ardeal. 


VI. 

Clujul. 

Cu acceleratul din Pesta, bucşit de Jidani por- 
coşi cari se fac a dormi pentru a nu-ţî ceda 
locul unde stau tologiţî, trecem în noapte Ţinutul 
de dealuri urîte şi goale care duc spre rîul So¬ 
meşului. Ne oprim la gara cea mare a Clujului, 
a Capitalei Ungurilor din Ardeal. Aceasta se vede 
şi de la gară, unde nişte băieţandri cu obrajii 
străbătuţi de favorite înnaintează foarte obraznic, 
cu cilindrele în cap, pentru cine ştie ce demon¬ 
straţie în legătură cu trudele «coaliţiei». 

* 

Clujul a fost întăiu o colonie romană, vechea 
Napoca , din care n’a rămas decît vre-o piatră 
cu inscripţii prinsă în zidurile mai nouă, — între 
altele la clădirile bisericii româneşti unite. Apoi 
regii unguri au ridicat un castel, şi harnicii Saşi, 
pricepuţi în meşteşuguri şi în negoţ, se aşezară 
în noul Klausenburg, «cetatea lui Klaus». Din 
trecutul lor, care a ţinut vre-o trei veacuri, a 
rămas marea biserică gotică, sprijinită pe un turn 

X, Jorg t. — Ardealul. 30 

înnalt şi puternic, curăţit astăzi de bătrîneţa lui 
neagră. Din aceleaşi vremuri de paşnică viaţă 
orăşănească vine şi cîte un bastion al zidurilor 
de mult sfărîmate, care se iveşte umilit şi trist 
din mijlocul atîtor case nouă. 

De la început, Clujul, încunjurat de sate care 
au fost odinioară ungureşti, dar pe care le-am 
războtezat pe încetul, a avut şi Unguri printre 
locuitorii săi. Mediul unguresc al satelor i-a ajutat 
să învingă pe Saşii puţini la număr. Limba lor 
ajunse încă din veacul al XVl-lea aceia în care 
se purtau toate scrisele. în felul acesta, Ardealul, 
pentru care «orăşean» era tot una cu Sas, ajunse 
să aibă o cetate, a neamului şi graiului unguresc. 

De aceia toate stăpînirile ungureşti pe rînd 
au iubit-o şi ales-o între toate, pănă la peirea 
lor, cînd se făcu o Crăie ungurească strînsă în 
Ardeal şi lipsită de o reşedinţă istorică. Crăiasa 
Isabela, întoarsă din Polonia, se aşeză în castelul 
vecin al Gilăulul, unde astăzi Romînil fac peste 
jumătate din poporaţia satului. Şi dinastiei nouă 
a Bâthoreştilor i-a plăcut de Cluj, şi între toţi 
locuitorii cetăţilor Ardealului Clujenii au iubit 
mal mult pe păcătosul de Sigismund Bâthory. 
De aceia nicăirî n’a fost urîtă mal mult decît 
aici stăpînirea românească a lui Mihaî al nostru. 
Prin Cluj a fost scos apoi din Ardeal Basta, ge¬ 
neralul împărătesc, care, după ce gonise pe Si¬ 
gismund, răpusese şi pe Mihaî. Craiul ungur a 
fost chemat cu dor şi primit în triumf de orăşeni 

ca şi de boierinaşî, de trufaşa ciocoime sălbatecă 
din împrejurimi. 

în veacul al XVII-lea, Clujul n’a fost cruţat 
de nenorocirile dese şi mari care s’au abătut 
asupra Ardealului. Cînd ele se mîntuiră prin 
«pacea austriacă», oraşul era foarte scăzut şi să¬ 
răcit. Caracterul unguresc care-1 ajutase în tim¬ 
puri, îl păgubi pe urmă, căci soarele strălucia 
acuma pentru Saşii de neamul împăratului. Spre 
Sibiiu mergea viaţa cea nouă, şi, pe cînd se desfă¬ 
şura acolo toată pompa administrativă şi mili¬ 
tară, oraşul din margenea Someşului îşi dormia 
ticna lui de amorţire, din care nici nu nădăj¬ 
duia poate să se ridice. 

Nicăirî n’a zbucnit deci cu mal multă ură 
sălbatecă revoluţia ungurească de la 1848. Aici 
o plebe mal ticăloasă şi decît a Turdei a pri¬ 
gonit, lovit şi spînzurat pe cine era împotriva 
unirii Ardealului cu Ungaria. Episcopul blăjean 
Lemenyi a tremurat într’una din căsuţele acestui 
lăcaş de patimi. Aici s’a ţinut mal târziu, cînd 
Curtea se plecă înnaintea voinţil îndărătnice a 
Ungurilor, acea dietă care cu entusiasm a is¬ 
călit moartea Ardealului, contopit de acum în- 
nainte cu vechea Hungaria, văpsită roşu, alb şi 
verde supt firma nouă de «Magyarorszâg». 

De atunci Clujul, neputînd fi o capitală, a 
fost centrul vieţii de Stat din aceste părţi. An 
cu an a crescut prin năvala funcţionarilor şi a 

tuturor celor ce trăiesc din lefile lor, numărul 
locuitorilor, cari erau, fireşte, din rîndurile po¬ 
porului ales sau din ale neofiţilor cumpăraţi şi 
alintaţi de dînsul. An cu an s’aii ridicat în tara 

s 1 

unde sătenii atîtor locuri trăiesc încă viaţa bar¬ 
bară a celor mai depărtate şi nenorocite tim¬ 
puri medievale, uriaşe clădiri de babilonică mîn- 
drie şi de megalomanie americană. Cu sudoarea 
de sînge a ţerănimiî asuprite s’au prins pănă 
sus, sus, în nourii nebuniei, pietrele de la tri¬ 
bunale, de la şcolile mari şi mici: gimnasii, 
preparandie de fete, de la atîtea alte palate ale 
oficiilor publice şi aşezămintelor. Societatea pen¬ 
tru răspîndirea culturii maghiare în Ardeal, 
Emke, şi-a trîntit trei rînduri cu nesfirşit de 
multe fereşti, pe una din cele mai nouă şi mai 
frumoase strade. O Universitate, un rMuseu Arde¬ 
lean» s’au îmbrăcat în mari clădiri fără gust, prin 
care mişună studenţimea cea mai încrezută, mai 
zgomotoasă şi mai sfădalnică, lucrînd cu gîtle- 
jurile, cu piatra şi pumnul la îndeplinirea idea¬ 
lelor naţionale. Acel grandios palat american, 
care scînteie de lumină electrică, e centrul re- 
ligieUeretice a Unitarilor din Ardeal, ce nu are 
mai mult de cît vre-o şeptezeci de mii de cre¬ 
dincioşi, dar şi-a putut clădi, cu ajutoare din 
Anglia şi din America, o reşedinţă cum n’o are 
nici-una din religiile ţerii, cum n’o are un ar- 
chiepiscop al Parisului. Se lucrează tocmai, în 
acest oraş care nu cuprinde nici cinzecî de mii de 

locuitori, la un teatru de proporţii măreţe, pe fa¬ 
ţada căruia se văd sus cară de bronz trase de 
caî cari aparţin fără îndoială cultului mosaic, 
aşa sînt de şireţi şi de leşinaţi. în sfîrşit, în 
piaţă, care a păstrat maî mult decît alte părţi 
caracterul de vechime şi de sărăcie, un mîndru 
Mateiaş Craiu, — casa Corvinuluî se arată alături 
— călăreşte între credincioşi cu coifuri barbare 
şi avînturî obraznice, în cari ai recunoaşte numai 
cu greu pe vitejii de rasă românească cari au 
fost Bartolomeiu Drâgffy, din neamul întemeie¬ 
torului Moldovei, şi Pavel Kinizsy, din viţă de 
cnez bănăţean. 

La toată această înnălţare a Clujului alături 
de funcţionar! au lucrat Jidanii, cellalt sprijin al 
vieţi! maghiare nouă. Din vre-o cîteva sute de 
Evrei ce stăteau, acum douăzeci de anî, ascunşi 
prin colţuri, astăzi sînt maî multe mii, şi pe toate 
stradele cele mar! eî iese la iveală cu favoritele lor 
aristocratice, cu burţile lor învingătoare, cu fru¬ 
moasele firme care pomenesc numele galiţiene 
de Herscovits, de Kohn, de Goldenberg, supt 
care se ascund modest atîtea inimi patriotice. 
Cele şese, şepte gazete, de un şovinism sublim, 
care iese aici, hrănind spiritul naţional între 
calfele de prăvălie şi Ovrei! tineri de pe la Uni¬ 
versitate, sînt scrise Cu condeiu de Iudă. 

Cînd merg! în vre-o Duminecă sau sărbătoare 
pe stradele larg!, astăzî foarte bine pavate, ale 
Clujului, te încunjură o mulţime de universitari 

cu cilindre şi lungi havane, menite să-ţi spuie ce 
zestre sufletească zace în ei, o mulţime de flăcăi 
unguri cu cizme mari şi de fetişcane şi femei cu 
rochii şi pieptănături care strălucesc de panglici 
lungi roşii, şi cu cizmuliţe de aceiaşi coloare a- 
prinsă. Cîte un hleab de trăsură ducevre-un func¬ 
ţionar in paradă, iar pe lîngă el fulgeră un echi¬ 
paj cu haiducul înflorit pe capră, ducînd un gent¬ 
leman maghiaro-engles înfăşurat în şapcă, în 
cojoc, bernevici şi cizme roşii-portocalii, alese ca 
să-ţi vestească de departe cu ce desăvîrşire a 
tipului omenesc ai a face. 

Ai crede, după aceasta, că într’o astfel de me¬ 
tropolă de funcţionari, de Evrei şi de boierinaşi 
cusuţi în piele portocalie nu mai e loc şi pentru 
acel neam oropsit al Valahilor, a cărui limbă 
chiar e privită aici ca o insultă şi o provocare 
pentru grandioasele urechi ale naţiunii domi¬ 
nante. 

Dar nu e aşa. 

Pe lîngă Clujul acesta care pofteşte în pră¬ 
vălii jidoveşte, care bate din pinteni nemeşeşte, 
care-şi fumegă fumurile funcţionăreşte şi-şi zbiară 
zbieretele studenţeşte, mai este unul pe care-1 
afli şi către gară, cu toate silinţile de a goni 
din vileag căsuţele joase şi puţurile cu cumpănă, 
şi către munte, şi în toate laturile şi margenile 
celuilalt. Aici stă Romînimea oropsită, trăind 
din economia cîmpuluî, din minatul cailor, din 

cărăuşie, din slugărit, şi chiar din mici meşte¬ 
şuguri. De toţi, sînt pănă la 7.500 de oameni. 

Odată ei aveau mulţi fruntaşi pe cari-i cruţa 
sau îi sprijinia chiar absolutismul. în cetatea în¬ 
săşi se putuseră ridica două biserici pentru cele 
două legi : cea neunită datează încă de prin anii 
1790, cînd negustorii greci din Companie căpă- 
tară în sfîrşit voia de a clădi un lăcaş de în¬ 
chinare în mijlocul oraşului, poate şi prin in¬ 
fluenţa acelui Romîn, om foarte capabil, care a 
fost pe atunci scriitor de gramatici şi de căr¬ 
ticele pentru economie, corector de cărţi bise¬ 
riceşti, vestit doctor de ochi şi profesor de 
această ramură a medicinei la vechea Universi¬ 
tate a Clujului: Ioan Molnar de Miillersheim. Vlă¬ 
dica Bob a dăruit Uniţiloro bisericuţă care datează 
de prin anii 1800 şi care, aşezată chiar lîngă 
piaţă, se ascunde prudent în fundul unei curţi 
mari. Prin anii 1850-60 erau mulţi Romîni printre 
funcţionari, şi un vînt de credinţă sufla printre 
ei; inteligenţa aceasta aflase, şi razime în trecut, 
puind în Gilău Scaunul pretinsului duce româ¬ 
nesc Gelu, din timpul năvălirii ungureşti. După 
înnălţarea însă a steagului constituţiei ungureşti, 
toate acestea s’au risipit în vînt. 

Totuşi Clujul are doi protopopi. Unul din ei, 
păr. Elie Dăianu, scoate şi o foaie, însufleţită de 
spiritul tînăr, «Răvaşul», care-şî are procesele 
de presă, dar şi-a păstrat pănă acum fereştile 
neatinse. E vorba chiar a se înnălţa o mare bi- 

serică unită din banii dăruiţi de harnicul bătrîn 

Havaşi Oăşanu. Se făgăduieşte pe atunci şi o 

şcoală, în locul nevrednicei găinării cu o singură 

sală în care se căznesc cîţlva copil de săraci, 

lîngă odăi închiriate Jidanilor, pe cînd cel mal 

mulţi şcolari merg la multele şcoli primare ale 

Statului. Este şi o Bancă a noastră, în care însă 

din nenorocire au izbucnit acum în urmă cele 

mal urîte dihonii. între avocaţii din Cluj e şi 

unul din ginerii lui Ioan Raţiu şi d. Amos Frîncu, 

care conduce una din secţiile Asociaţiei. Pentru 

» * 

ca această «inteligenţă» românească să-şî poată 
îndeplini în adevăr misiunea, aşa de grea, într’un 
loc aşa de primejduit, ar trebui ca ea să se ţie 
strîns unită, într’o bună disciplină frăţească, şi 
să se ferească ca de foc de orice gîlcevl per¬ 
sonale sau confesionale. 

VII. 

împrejurimile Clujului. 

Printre Ungurii cu cizme şi Unguroaicele cu 
panglici roşii vezi pe stradele Clujului, în număr 
cu mult mal mare, săteni de-al noştri din multele 
sate româneşti ale împrejurimii. Bărbaţii, oameni 
nalţi, voinici, cu faţa înfloritoare, poartă pălării 
şi căciuli ca pe la Turda şi aceleaşi mintene 
albastre; peste dînsele el îşi aruncă iarna stră¬ 
lucite mantii lungi şi largi de aba cusută cu 

şnururi negre şi verzi sau, mal obişnuit, sumane 
de un sur şters, de pe care se desfac, la cusă¬ 
turi şi pe mîneci, floricele cusute din petec! roşi! 
şi verzî. Femeile poartă polcuţe, rochii scurte şi 
barişur! de tîrg. Din vechi timpuri ei stau nea- 
mestecaţî în satele muntelui sau ale cîmpieî, ori 
înfruntă pe Unguri în acelea pe care le împart 
cu dînşii. 

Am văzut trei din aceste sate. 

Unul se chiamă Someşfalău, fiindcă se află 
chiar lîngă apa Someşului, în margenea Clu¬ 
jului, de care nu se deosebeşte decît prin tină 
şi sărăcie. Odată erau aice Unguri, şi un Ro- 
mîn ungurit din neamul Micul, Mycola, care-şî 
are şi mormintele aici, a zidit pentru cultul ca¬ 
tolic o frumoasă zidire gotică, prin meşteri clu¬ 
jeni. Apoi neamul «domnilor» s’a stîns cu un 
băiat de optsprezece ani, a cărui piatră de po¬ 
menire, cu stema ţapului, răsturnată în semn de 
stingere, se vede pe zidurile bisericii. Credin¬ 
cioşii ei se împuţinară, şi astăzi un singur das¬ 
căl păzeşte mormintele. Uniţii noştri au căpă¬ 
tat de la stăpînul cel nou al moşiei voia de a 
sluji după ritul grecesc într’o capelă laterală. 
Calvinii au în capul satului o bisericuţă cu 
turnul de lemn, şi tocmai aşa avem şi noi o 
biserică neunită, unde ascult, între ţeranii gătiţi 
de serbătoare, slujba de Duminecă. Din inscrip¬ 
ţiile de pe pietrele din micul cimitir de aici 
desluşesc răpede că la acest sătucel de pe So- 

meş veniau odată sicriele negustorilor «greci» 
din Cluj, cărora nu li era încă îngăduit să-şî 
aibă biserica lor. 

* 

Cum ieşi din oraş pe cealaltă parte, se înnalţă 
un deal blînd, dar îndelung de suit. Intre mari 
bolovani rotunzi cari se scot din lutul său, 
urcă drumul «mocănesc» ce duce la satele din 
sus. Pe el se căznesc cîteva căruţe care aduc 
cumpărături din oraş, şi una din femeile în haine 
ungureşti care le mînă, zbucneşte de-odată într’o 
lungă doină tristă, pe cînd vîntul aspru al cul¬ 
milor te izbeşte în faţă şi-ţî furişează suflări 
de frig. 

în vîrf e satul Feleaculuî, acum risipit în vi¬ 
leagul vremilor rele, cu bietele sale coperişuri 
de stuh şi cu şubrezii păreţi de bîrne, pe cînd 
mai de demult pădurea-1 ocrotia şi-l feria din 
toate părţile. Locuitorii, numai Romîni, cari se 
ţineau de Cluj, aveau sarcina de a păzi codrul, 
în mijlocul căruia se aşezaseră. 

Spre acest adăpost a venit din cetate, pe 
vremea regelui Matiaş un Grec pribeag, cu 
ştiinţă de Scripturi, care se zicea Vlădică. Oa¬ 
menii se bucurară de venirea unui păstor sufle¬ 
tesc aşa de deosebit prin învăţătura şi sfinţenia 
lui. Din toate părţile veniră la episcop doritorii 
de a fi preoţi, cari primiau de la dînsul şi cu¬ 
noştinţa cîntărilor, a slujbei, a scrisului chiar, 
şi binecuvîntarea arhierească. Din banii cîştigaţi 


www.dacoromanica.ro 


ÎMPREJURIMILE CLUJULUÎ 


475 


de dînsul ca împărţitor de hirotonie, Vlădica-şl 
făcu aici pe deal, în pădure, o biserică de piatră 
care se păstrează şi pănă acum. 

N’are turn. în faţada triunghiulară se des¬ 
chide o uşă cu arcuri sfărîmate ; alta, mai fru¬ 
mos împodobită cu linii întretăiate, se deschide 
în coastă, şi, după datina ce se vede şi la bi¬ 
sericile moldoveneşti din acest timp, pe acolo 
se făcea intrarea. Sus se taie nervuri de boltă. 
Altarul, pentagonal, e mare, cu aceleaşi linii 
arcuite de-asupra. Cele şese fereşti gotice se 
află toate pe laturea dreaptă, din cotro nu se 
poate răpezi vîntul, orînduire care se vede şi 
aiurea în vechile biserici. 

Vlădicia Grecului s’a urmat mult timp cu a 
preoţilor din sat, iar astăzi aceştia nu sînt nimic 
mal mult decît atîta. 

* 

Apusul se face în cel mal grozavi nouri ne¬ 
gri, ce se clădesc în neobişnuite chipuri de iad 
pe care le străbat raze galbene ca o ţişnire de 
focuri din pucioasa osîndiţilor. E încă ziuă, dar 
o ceaţă de îngrozire se lasă asupra pajiştii şi 
lanurilor dealului singuratec. Jos Clujul duşman 
tremură în lumini. 

îl mai străbat ca să văd Mănăşturul. Aici era 
mănăstirea vestită, de unde, prin ungureşte, îl 
vine numele, deposit uriaş de archive şi casă 
de ştiinţă înzestrată cu dreptul de notariat. Şi 
astăzi se mal văd colo pe deal frumoasele 

ziduri gotice, care se repară. Dar satul, o pre¬ 
lungire modestă a Clujului, e cu totul românesc. 

în noapte vin încet lucrătorii ruteni de de¬ 
parte, murdari, tăcuţi, călcînd greu ca nişte vite 
obosite. Apoi flăcăii, fetele noastre sosesc de 
la horă, înroşiţi la faţă, ţiindu-se pe după gît, 
zbierînd, ca azi dimineaţă, la Someşfalău, inju- 
răturî ungureşti sau lălăind cîntece străine. în 
satul de drumul mare sînt treizeci de circiume 
şi mulţi Jidani. Acestea — sînt urmările. 

De la Cluj la Gherla. Gherla. 

De la Cluj linia ferată apucă pe Someşul-Mic 
în jos. Rîul nu se vede, ci de toate părţile se 
ridică numai urîtele dealuri goale. 

Trenul se opreşte pe rînd la Apahida, un sat 
de Munteni, aproape numai Romîni, la cele două 
sate româneşti vecine Bonţida şi Valaşutul, pe 
care le-am smuls în bună parte de la Unguri, 
şi la Iclodul-Mare, unde s’au grămădit între creş¬ 
tinii de amîndouă limbile şi o sumedenie de 
Evrei galiţienî, cari sînt lăcustele acestui pămint 
din nordul Ardealului. 

Toate aceste sate se tupilează în adînciturî de 

vale: nimic nu le scoate la iveală. Curţile de 
* > 

«Domni» care răsar înnaintea lor, cu aleile şi 

coperişurile lor roşii, n’au nici vechime, nici 

frumusetă. 

* 

Un cîmp de tragere la ţintă, prin care se poartă 
husari în haine roşii, căsuţe de sat mare şi după 
ele o gară in care se îmbulzesc burtoşi cu fe- 

ţele negricioase, ce par unse cu untdelemn, 
Armeni de cea mai vădită şi mai adevărată spe¬ 
cie. Aceasta e Gherla. 

La început a fost de sigur numai un sat de 
al nostru. Pe vremea luptelor pentru alcătuirea 
Ardealului în veacul al XVI-lea, «fratele Gheor- 
ghe», episcopul-tesaurariu şi tiranul reginei Isa- 
bela, a clădit aici împotriva Moldovenilor o «ce¬ 
tate nouă a Someşului», un Szamos-Ujvâr, din 
clădirile încăpătoare ale căreia s’a făcut astăzi 
vestita închisoare, straşnica «gherlă», ai căreia 
«ghiorlanî» se pomenesc şi în vorba moldove¬ 
nească de peste munte. 

în veacul al XVIII-lea, Guvernul austriac l-a 
fericit, ca şi pe Ibaşfalăul Tîrnavelor, dar în şi 
maî mare măsură decît pe acela, cu o coloni- 
sare a Armenilor veniţi din Moldova. Ca şi acolo, 
el şi-au înnălţat o mare biserică în mijlocul pie¬ 
ţei, şi tot aşa ea a trecut la ritul latin, pe cînd 
gimnasiul de lîngă dinsa ajungea o simplă şcoală 
de Stat. 

Casele Armenilor şi ale Ungurilor din orăşel 
se înşiră în strade drepte, dar neîngrijite. Din 
Ioc în loc se deschid pieţe pentru tîrgurile de 
săptămînă. Piaţa cea mare înfăţişează una lîngă 
alta marea biserică armenească, cu o urîtă fa¬ 
ţadă umflată şi cu un interior bogat în capele, 
dintre care una păstrează o Coborîre de pe cruce 
de Rubens, şi sumeaţa clădire a gimnasiuluî. 

De jur împrejur, prăvălii cu firme armeneşti, 
ungureşti şi evreieşti. 

Pe aceiaşi piaţă însă, mai poţi descoperi, dacă 
ai fost înştiinţat d’innainte, o clădire cu două 
rînduri, cu nişte atenanse proaste şi murdare, 
care e reşedinţa unui episcop românesc. în acele 
atenanse se află o capelă care înfăţişează scîn- 
duri nemăturate, cărţi de slujbă unse, păreţi goi 
şi un fotoliu roşu, rupt pe alocurea, înnaintea 
unui pulpit de rugăciune verde, prăfuit cît se 
poate. Aceia e în limbagiu oficial «catedrala» 
episcopului. 

Mai departe, într’o casă cu arcade se ţin cursu¬ 
rile unui seminariu a cărui limbă de propunere 
e cea latină. Cîteva odăi cu chirie adăpostesc 
o biată preparandie pentru învăţătorii din diecesă. 
Iar în capătul tîrguşorului, lîngă porţile păzite 
de temniceri ale castelului, îşi înnalţă turnule¬ 
ţul cu sfială o biată bisericuţă de la sfîrşitul 
veacului al XVIII-lea care e biserică parochială, 
unde slujeşte un protopop. Mulţămită numai 
jertfelor făcute de credincioşi, în număr de peste 
o mie de suflete, faţă de vre-o 3.500 de străini, 
se lucrează harnic la o nouă biserică în stil 
bizantin «curat», tot aşa de potrivită ca şi aceia 
pe care a înnălţat-o la Sibiiu Mitropolia orto¬ 
doxă. Nu trebuie să se uite o tipografie, mai 
mult fără lucru, şi o librărie românească, menită 
să vîndă şcolarilor romîni cărţile ungureşti de 
care au nevoie. 


X. Iorga. — Ardealul. 


31 

în fruntea acestor aşezăminte diecesane stă 
un om care se poate intitula episcop, comite 
roman, asistent al Scaunului pontifical, prelat 
domestic, consilier intim al împăratului, cavaler 
al ordinului Francisc-Iosif. Escelenţa Sa domnul 
Ioan Szabo, care-şî scrie numele în ortografia 
sufletului său, se simte bine, după douăzeci şi 
şese de ani de păstorire, în acea casă cu două 



Gherla. 


rîndurî, cu acea «catedrală» care pute, cu acea 
archivă care mucezeşte, cu acea biserică parohială 
veche, care. se dărîmă, cu acea biserică paro¬ 
hială nouă pe care o fac alţii, cu aceste şcoli, 
dintre care una are casă cu chirie, iar cealaltă 
limbă cu chirie. Clerul său nu-1 vede mai nici¬ 
odată, iar credincioşii nu pomenesc să-l fi putut 
saluta vre-odată la vre-o serbătoare sau la vre-o 
sfinţire de biserică. Pană şi şedinţele consisto- 

riuluî se ţin fără preţioasa presenţă trupească 
a arhiereului. în schimb, d. Ioan Szabo e cel 
maî plăcut episcop românesc pe care şi-l poate 
dori orî-ce guvern din Pesta. Urmaşul la Gherla 
al luî IoanAlexi cel învăţat, al luî Ioan Vancea 
cel energic, al luî Mihail Pavel cel blînd şî mi¬ 
lostiv e acest bătrîn sumbru şi singuratec, fără 
inimă pentru diecesa sa şi pentru neamul său. 

II. 

împrejurimile Gherlei. 

De jur împrejurul Gherlei sînt numai sate cu 
numele ungureşti care cuprind numai Romînî. 
Pe dealul din faţa castelului se înşiră astfel 
Mintiul Gherlei, Petrihaza, Salatiul, de cealaltă 
parte mergi la Fizeş, unde sînt mai mulţi Un¬ 
guri, şi la Dicia ungurească. Româneşte sună 
numai Ţopul, peste deal, şi Nicula, între două 
din înnălţimile rotunzite ce se urmează din a 
dreaptă. 

Aici la Nicula, ca şi la Benediucul stăpînitde 
preşedintele Emkeî maghiarisatoare, corniţele 
Kornis, de viţă dreaptă românească (Corniş), e 
una din mănăstirile vechilor timpuri. Plec spre 
dînsa în trăsura, mînată de un Romîn, a Armea¬ 
nului Covrig, care se scrie Govrik şi e maghia- 
risat ca toată prăsila asiatică din localitate. 

In Gherla a fost tîrg astăzi, şi pe drumul de 
ţară trec în cară şi căruţe săteni romînî şi un¬ 
guri, cari au aproape acelaşi port cînd se îm¬ 
bracă în mintene albastre. Dar ai noştri îşi mai 
toarnă pe cap cîte un căciuloiu mare rotund sau 
îşi aruncă pe umeri sumane cu flori roşii şi verzi, 
ca pe la Cluj, ori altele lungi, negre, asemenea 
ca ale ţeranilor din Moldova. Şi vorba lor, cu 
ci în loc de fi , cu o în loc de a, cu atîtea cu¬ 
vinte dialectale, precum omăt, curechiu, care se 
zic aşa pe tot cursul Someşului, apropie această 
ţerănime de cea moldovenească. 

Satul Nicula se deapănă mult timp cu casele 
sale de datină veche, înnălbind supt stuhul mai 
bine sau mai rău clădit. Locuitorii fac cucu- 
ruze şi fîn, dar unii au păstrat de la călugării 
de odinioară meşteşugul de a zugrăvi icoane, 
pe care le vînd apoi prin toate colţurile Ardea¬ 
lului, cu un preţ mic, care e însă prea mare 
pentru straşnica lor uriciune. Acest meşteşug 
se vede şi în podoaba săpată şi colorată a por¬ 
ţilor, mult mai rară în Ardeal decît la noi. 

Biserica parohială e înnoită, şi aceiaşi soartă 
a avut-o şi mănăstirea. Cea veche, de lemn, a 
rămas, ce e dreptul, dar despoiată de icoanele 
sale de rit grecesc şi împodobită în schimb cu 
tablouri catolice de prăvălie, mîzgălite şi sfîşiate. 
în ea se mai slujeşte încă la hramurile cele 
mari, însă anume pentru aceste hramuri de 
Sîntă-Mărie care adună supt corturi o mare mul- 

ţime răvărsată din toate unghiurile Ardealului, 
s’a zidit, într’un stil apusean, noua şi marea 
mănăstire din faţă, acum vre-o douăzeci de ani. 
Ea păstrează unele cărţi maî vechi şi mal ales 



Biserică dc sat ardeleană: pe din lftuntru. 


icoana făcătoare de minuni a Maici! Domnului 
prin care e vestită Nicula, precum dovedeşte 
şi marele număr de mulţămite în argint, ochi, 
picioare, mînî, care se înşiră într’un cadru mare 
la catapiteazmă. 


www.dacoromanica.ro 






486 


VALEA SOMEŞULUI 


III. 

Spre Dej. Dejul. 

După amiazî aceiaşi trăsură ne duce la Dej- 

Trecem pe lingă cimitirul «robilor>, adecă al 
osîndiţilor din cetate, vestit prin mormîntul celui 
mai mare hoţ al naţiunii ungureşti, Rozsa Sân- 
dor, apoi pe lingă gropile fără cruci, neîngră¬ 
dite, ale Ţigănimiî. Limpede, oglindind ca un 
lac albastrul unei rari zile senine, Someşul-Mic 
lunecă uşor pe supt sălcii către întilnirea lui cu 
Someşul-Mare, ce vine de la Năsăud şi Rodna. 
Satele se văd numai pe linia de dealuri* din 
dreapta, desfăşurîndu-şi căsuţele ţeranilor noştri 
şi curţile boiereşti. 

în această parte de către Carpaţiî Moldovei 
s’au mai păstrat pădurile, şi, după ce drumul 
spre Ocna Dejului se rupe innainte, pe lingă 
linia ferată, apucăm, împreună cu cîteva cară 
de cărbunari mînjiţî, plini de funingine şi de 
rachiu, pe o potecă de pădure încurcată. După 
dînsa apare Dejul. 

E un oraş cu mult mai bun decît Gherla. Are 
clădiri mai mari şi mai strinse, oteluri preten¬ 
ţioase, cu chelneri cari nu vin, cu chelneriţe 
care se ceartă, cu musică şi ce se mai cuvine 
pentru ofiţerii honvezilor. Nu lipseşte nici chiar 
un teatru. în piaţa largă se ridică turnul înnalt 

al unei vechi biserici calvine, care represintă 
trecutul. 

Presentul e represintat de vre-o 5.000 de Un¬ 
guri, foarte patrioţi, cari votează cu cea mai 
mare statornicie pentru Kossuthişti, şi de vre-o 
mie de Evrei, cari au în mînile lor tot negoţul: 
între ei descopăr cu bucurie cele d’intăiu tipuri 
adevărat galiţiene, trei tineri palizi cu perciunii 
tremurători, cari se primblă visători pe d’innain- 
tea marelui gimnasiu unguresc. 

Bisericile noastre se întîmpină chiar la intrarea 
de spre Gherla a orăşelului. Amîndouă sînt mari 
şi curate ; nici-una din ele nu e mai veche de- 
cît 1800. Uniţii sînt cu mult mai mulţi: la un 
loc avem pănă la 2700 de suflete. Sînt cîţîva 
avocaţi romîni, cari se arată deosebit de primi¬ 
tori faţă de mine, şi o bancă românească, So- 
meşana , face afaceri bune. 


IV. 


La biserica Vadului. 

în cale, am văzut pe un deal înnalt, lîngă 
depărtata culme cu trei vîrfuri a Ţibleşului, colţul 
de piatră al cetăţii Ciceului. După dealul din 
dreapta se ascundeau ruinele cetăţii Ungura- 
şului. Peste acele culmi plutesc iarăşi fantas¬ 
mele eroice ale trecutului nostru, Ştefan-cel-Mare 
şi Petru Rareş, Domni deplini şi netăgăduiţi ai 

acestui întreg colţ de Ardeal. Pentru satele din 
domeniul întins al cetăţilor lor, eî au clădit la 
Vad şi o biserică mare de piatră pentru epis¬ 
copul românesc al stăpînirilor de peste munţi, 
şi spre acea biserică mă îndrept. 

Din cerul senin, pe care mai plutesc numai 
uşoare scame albe, cîteva raze din urmă auresc 
dealurile de peste Someşul unit. Pe un drum 
umbrit de seară, supt alte dealuri, cu vii, cu pă¬ 
duri de stejari mai întăiu, apoi sterpe şi golaşe, 
coborîm cursul rîuluî. Apa, mai largă chiar decît 
a Murăşuluî, şi totuşi foarte adîncă la maluri, 
se asamănă în linişte şi transparenţă cu a unui 
lac de munte : icoanele negre ale sălciilor zac 
încremenite într’însa. 

Vizitiul romîn al stăpînului evreu mînă iute 
pe drumul pietros de de-asupra apei. Trecem 
prin sătişorul de case mai mult ungureşti al 
viilor Dejului. Oraşul s’a pierdut cu totul în vale. 
Acolo unde-1 ştiu că este, două dealuri rupte 
asupra apei sînt al cimitirelor şi al tirului oş¬ 
tirii. Mai departe unde sînt căsuţe albe, e satul 
Urişor. 

Locuitorii de acolo sînt în mare parte Romîni, 
cîţiva Unguri, şi vre-o trei sute de Evrei, dintre 
acei cari n’au mai putut să încapă în oraş. Ei 
fac meşteşugul de crîşmari, de mijlocitori pentru 
tot ce dă munca ţeranului. Tot aşa e şi la Căs- 
cău, mai departe, şi tocmai văd un roşcat de 
aceştia care s’a trîntit pe margenea şanţului şi-şi 

face socotelile asupra unor panere cu ouă. Apro¬ 
pierea Maramureşului, deci a Galiţiel, cu satele 
de Evrei, se simte. Peste apă se tot înşiră sate 
de unde am gonit pe Ungurii cari făceau la 
început legătura cu Secuimea: Căşceiul, Că- 
pîlnea, Căscăul acela cu Jidanii, Gîlgăul. în cale 
însă avem numai un singur sat, cu casele pu¬ 
ţine şi rele : Cetanul. 

în noaptea presărată cu diamantul clar al 
stelelor trecem pe la Baştea, un şir de căsuţe 
răzleţite pe locul unde a fost de sigur o veche 
cetăţuie, şi peste vre-un şfert de ceas se perîn- 
dează fereştile luminate ale Vadului şi crîşma 
plină de ţeranl îngrămădiţi pe laviţl. încă un 
sat foarte sărac pentru împrejurările de aici, 
gonit de «domni» de la ogoare şi îngrămădit 
în acest deal sterp. Abia se poate hrăni un preot, 
şi poate că nici nu se va da un urmaş bătrînu- 
lul de optzeci şi trei de ani, încremenit de vrîstă 
în casa parohială. 

Tocmai pe vîrful unei culmi biserica lui Şte- 
fan-cel-Mare înnalţă ziduri de o putere neobiş¬ 
nuită într’un cimitir presărat de piatra înnegrită 
a locuinţiî de episcop din vremea cînd era aici, 
spune o ţerancă, «loc de Scaun». Coperemîntul 
e căzut, bolta de de-asupra naosului s’a prăbuşit, 
şi oamenii au întins de-asupra un cer de cără¬ 
midă şi un coperemînt nou, de şindrilă. In locul 
turnului căzut el au făcut altul, de lemn, de-asupra 
unul pridvor grosolan, în zidul căruia aflu şi o 

piatră romană. Dar din biserica veche a rămas 
tot ce era de căpetenie, 

O uşă foarte mare, cu cadrul de arce sfărî- 
mate, duce în tinda largă, în înnălţimile căreia 
se mai văd capetele nervurilor sfărîmate. Un 
cadru pătrat cu linii împleticite împodobeşte 
poarta ce duce în naos, Aici absidele stranelor 
se rotunjesc după datina răsăriteană, moldove¬ 
nească. Iar altarul, despărţit printr’o catepe- 
teazmă de zid şi clădit pentagonal, are şi osa¬ 
tura lui gotică în bolta de sus. Tinda deschide 
numai la dreapta o fereastă gotică mare, frumos 
înflorită; la naos sînt două mai înguste, cu 
margenile pătrate, una de-o parte, două de cea¬ 
laltă. Iar în altar, pe lîngă marea deschizătură cu 
flori gotice din dreapta, mai este în fund, ca la 
Feleac, şi o ferestuică pe care o străbate o ra¬ 
mură scurtă de piatră săpată. De sigur un măreţ 
monument al puterii şi culturi! noastre pe acest 
pămînt ardelenesc supus jumătate de veac, în 
vremurile noastre eroice, Domnilor Moldove!! 

Săteni! nu ştiu, altfel, nimic despre acest stă- 
pîn şi părinte al strămoşilor. Auzindu-mă vor¬ 
bind de dinsul, cocişul, om de la oraş, cu carte, 
mă întreabă cu iertăciune, dacă acest Ştefan- 
cel-Mare şi Sfint n’a fost Szent-Istvăn Ivirâly 
însuşi, Sfîntul Ştefan Craiu al Ungurilor! 

Trecem acum Someşul larg pe un pod um¬ 
blător, lîngă o moară ce vîjie. Podarul, pe care 

n’am cu ce-1 plăti fiindcă nu poate schimba, se 
lasă liniştit în cinstea noastră. Căruţa lui piere 
răpede în urmă, şi în recea strălucire a stelelor 
multe luăm drumul de întors cel bun, dar lung, 
pe la Căscăul Jidanilor, unde lumini de pradă 
scînteie după perdelele roşii pe care le iubeşte 
acest neam. 


V. 

Cetatea Ciceului. 

Marţea e zi de tîrg, de «mărturie», cum se 
zice aici, la Dej. Pe malul Someşului e o mare 
îngrămădeală de cară, săteni din împrejurimi, 
purtînd sumanul sur, cu podoabe albastru-des- 
chis la mînecî, la gît şi pe margenî, femei în 
polcuţe şi fuste sau, cele de la munte, în ca- 
trinţe înguste, roşii, colindă stradele şi cutreeră 
piaţa. Pretutindeni, Jidovimea se frămîntă, cu 
halaturile şi perciunii în vînt, într’un mare frea¬ 
măt de lăcomie. Astăzi mal mult decît orîcînd 
el sînt stăpîniî în acest Dej unde au toate cir¬ 
ciumele, toate brutăriile, toate măcelăriile, unde 
el sînt croitorii şi cizmarii şi orice alta decît 
doar preoţii de la bisericile atîtor confesiî. Pre- 
cupeţia lor predomneşte asupra oricărei ramuri 
a vieţii. 

Dincolo de podul peste rîu, trăsura cunoscă¬ 
torului faptelor lui Szent-Istvân Kirâly se în- 

fundă în această vale de lingă Someşul Mic, 
care vine în şerpuirî mari, ascunse, de la izvoa¬ 
rele lui depărtate. 

Satul Cujdrioara, de Romînî şi Unguri, ceî 
d’intăiu în creşterea lor obişnuită, înşiră mult 
timp casele luî locuite de oameni cu stare. Pe 
dealul din dreapta, către care duc cărări şi dru¬ 
muri, se desfăşură Mănăştiurul, mai numai ro¬ 
mânesc astăzi, dar numit după vre-o mănăstire, 
poate de legea noastră, care s’a dărîmat, apoi 
Sîn-Marghita, trecută şi ea aproape în stăpî- 
nirea noastră, Arpaşteul, în numele căruia, cum îl 
spun el: Arpasto, Ungurii cărturari vreau să re¬ 
cunoască expresia plină de înţeles : «lac de 
orz», şi la capăt, Măluţul. Aici noi am biruit pe 
toată linia. 

în cale ni stă Mihăieştil, unul din satele do¬ 
meniului acelei cetăţi Ciceul pe care o căutăm, 
în el stau urmaşii unul Mihail, răsplătit cu pă- 
mînt pentru cine ştie ce fapte, precum la Giur- 
geştl şi Negrileştî mal încolo, supt cetate, se 
află pănă astăzi urmaşii unul Giurgiu sau Mihaî 
cari s’au deosebit prin slujbe, uitate azi, pentru 
Domnia moldovenească a luî Ştefan-Vodă şi 
Petru Rareş. 

Drumul cel drept la Ciceu merge la stînga, 
prin cea mal lungă uliţă a Mihăieştilor, pe lîngă 
valea mărgenită cu sălcii. Este o biserică, undeva, 
dar cea calvină, însemnată cu o biată măciu- 
cuţă strîmbă de tinichea albă, îţi atrage de la 

început privirile. Are o poartă de intrare, astăzi 
astupată, în faţada sprijinită pe stîlpî, apoi o 
uşă laterală, în dreapta, cu arce sfărîmate, şi în 
sfîrşit fereşti gotice. De şi cărţile latineşti, păs¬ 
trate într’o firidă, dovedesc că bisericuţa fără 
turn a fost catolică de pe la 1610 pănă departe 
in veacul al XVIII-lea, felul de lucru şi de îm¬ 
părţire ar aşeza-o în vremea Domnilor moldo¬ 
veni, cari ar fi făcut aici în mic ceia ce au făcut 
în mare la Vad, Scaunul de episcopie. 

Femeile de la biserică, foarte murdare, în braţe 
cu copil golaşi, cari ţipă straşnic, încep a vorbi 
ungureşte, apoi se dau la brazdă şi se rostesc 
foarte bine în limba noastră. Un biet om în 
zdrenţe ni iese înnainte. întrebat dacă e Romîn, 
spune că nu, e Ungur (cu oarecare mîndrie). 

— Şi Ungur eşti de mult ? 

— De mult, că nu m’am schimbat nicl-odată. 

— Popă aveţi ? 

— Nu. 

— De ce nu vă duceţi la biserica romanească? 

— Mi-I că m’or da afară. 

Ungureşte ştie mult mai puţin decît româneşte, 
ca şi în alte colonii nouă, precum e şi acea din 
jos, de la Ludoşul Murăşuluî, de Secul veniţi 
să ne maghiariseze şi cari se romanisează. Cu 
toată şcoala de Stat, tinerii nu ştiu de loc un¬ 
gureşte. In curînd orice urmă de tradiţie istorică 
se va fi pierdut aice. Aceasta s’ar fi întîmplat şi 
mal de demult, dacă n’ar fi stăpînit în acest 

comitat straşnicul Bânffy şi dacă spiritul admi¬ 
nistraţiei lui n’ar dăinui încă şi pănă acuma. Dar 
mersul firesc al lucrurilor e aşa de puternic, încît 
se întîmplă că omul Cîrmuirii, venit pentru a în¬ 
tări spiritul naţional între Unguri de-aceia cari 
nu mai ştiu ungureşte, pleacă desnâdăjduit, cu 
mînile înnălţate spre cer, neputîndu-se înţelege 
cu cei de neamul lui. 

Tot prin valea aceasta îngustă cu drumul rău 
mergem înnainte pănă la Leleşti. Şi acesta e 
unul din vechile sate ale Domnilor Moldovei, 
purcezînd de la vre-o danie de pămînt. Acum 
vre-o şeptezeci de ani, «domnul» unguresc apăsa 
însă cu sarcini prea grele, şi o parte dintre ai 
noştri şi-au luat deci lumea în cap. în locul 
lor au fost aduşi deci Ruteni din Maramureş. 
Şi astăzi îţi răsar, la porţi, la fereşti, în largile 
cerdace de lemn de la cîte o casă cu două rin- 
duri, prelungile feţe albe cu ochii limpezi de 
lumină ai Slavilor domoli şi supuşi. Cine însă 
ar vorbi ruseşte cu cei mai tineri, ar vorbi de¬ 
geaba, fiindcă afară de bătrînii cei mai bătrîni 
ceilalţi locuitori se sfiesc a vorbi limba părin¬ 
ţilor şi străbunilor lor. Se întîmplă ca la între¬ 
barea rusească copiii să răspundă româneşte. 
Odată mai era o despărţire între cele două nea¬ 
muri prin amintirea că unii veniseră de prin 
alte locuri pentru a lua pînea celorlalţi : Ro- 
mînii ziceau Ruşilor, în batjocură, «veniţi», şi 

«adunaţi», şi de năcaz aceştia aduseseră odată, 
naiv şi fără să mal întrebe pe nimeni, un popă 
al lor deosebit, din Muncaciu, care a trebuit să 
plece. De atunci e numai un preot, numai o 
lege, şi căsătoriile între unii şi alţii pregătesc 
q singură viaţă românească. Şi în alte două sate 
ca acestea, Ruşii maramureşeni s’au pierdut în 
acelaşi fel, dîndu-ni oameni muncitori, blînzl 
şi frumoşi. 

De la MihăieştI merge drumul la Cieeu, a cărui 
stîncă ascuţită, lîngă o movilă rotundă de pietre 
se deosebeşte de departe, din mijlocul înnălţimilor 
învălurate pe care le acopăr pădurile. Ain un 
tovarăş de drum, pe avocatul Cherecheş din 
Dej, iar drept călăuză ni slujeşte un biet orbeţ 
din LeleştI, care ştie binişor drumurile pe care 
nu le vede decît sucindu-şl ochii în cap, în 
chipul cel mal ciudat. 

La margenea satului, poieniţe verzi pe care 
sînt risipite oile unei turme sărace; un cioban 
năcăjit, tăcut, cum sînt mal toţi sătenii din aceste 
părţi, abia-şî dă osteneală să înterească dulăul 
care se aruncă la noi. Un deal ţepiş se urcă 
din greu. După aceasta, de-a lungul culmii, e 
numai, timp de aproape un ceas, o lungă po¬ 
tecă de pădure. Frunze moarte, aşternute în 
straturi dese, amorţesc paşii; pănă şi ţarcele 
guralive au tăcut în desişuri, de unde vin numai 
foşniri şi sunete nelămurite. Stejarii tineri s’au 

X, Iorga. — Ardealul. 32 

înveşmîntat în galbenul bolnav, în roşul de 
sînge al toamnei care despoaie. Din cerul care 
şi-a strîns răpede norii într’un greoiu veşmînt 
cenuşiu, cad picături rare, mici, reci. 

Un luminiş deschis pe neaşteptate, pe cînd 
mai departe atîrnă pe costişe alte zdrenţe de 
aur şi de purpură, arată stînca lui Ştefan şi lui 
Rareş. O floare de piatră roşietică răsare din 
mijlocul unor dărîmăturî cenuşii de mari bolo¬ 
vani sălbateci, cari se risipesc învălmăşiţi pănă 
foarte departe, prin mărăcini, prin scursori de 
ape, pănă la poiana unde pasc vitele albe şi 
pănă la drumul galben care întortochiat aleargă 
către satul Corabia-Ciceului. Pe culme sus un 
bastion sur face una cu piatra pe care nu se 
sprijină atîta, pe cît o urmează mai departe, prins 
cu legături de vechiu ciment ca oţelul. Copaci 
mărunţi se frîng sus între lespezile dislocate. 

Stai şi te uiţi, şi abia-ţi vine să crezi că la 
acea înnălţime şi în acea straşnică singurătate 
s’a putut ţinea pază, că acolo s’au purtat lupte 
şi că în acel loc, aşa de mic şi de pustiu, s’a 
putut desfăşura un act duios dintr’o mare tra¬ 
gedie. Aici la Ciceul dăruit de Matiaş Craiul lui 
Ştefan-cel-Mare au venit să se oploşească în 
acel an 1538, care a văzut pe marele Sultan 
Soliman răpezindu-se asupra Moldovei, Doamna 
Elena a lui Petru-Vodă, cu fiii ei nevrîstnicî, cu 
cîţîva credincioşi şi ostaşi. Aici a plîns fiica 
mîndră a Despoţilor sîrbi lacrimi amare cu gîn- 

dul la soţul ce se luptă cu moartea. Apoi, cînd 
el găsi cărarea de fugă, Rareş însuşi alergă lîngă 
aî săi, şi în lungi zile de aşteptare dureroasă a 
privit Voevodul pribeag, de pe înnălţimea stînciî 
sale, la marile păduri de stejari bătrîni care as¬ 
cundeau satele, la liniile întreite, împătrite ale 
dealurilor trase în zare şi Ia depărtatele culmi 
carpatine, dincolo de care-î stătea Domnia, moş¬ 
tenirea, ţara. Aici au sosit Ungurii ca să-l vînză 
şi de aici a fugit el la Constantinopol pentru 
a-şi meşteşugi de la Turci iertarea şi aducerea 
în Scaun. 

Pe atunci un drum şerpuitor ducea pănă sus, 
pe lîngă o fîntînă din care se mai văd şi acuma 
părţi sfărîmate. Pe acolo puteau merge călăreţii, 
rădvanele, tunurile chiar. Dar în timpuri mai 
rele, pe la 1550, cetatea a fost dărîmată de stă- 
pînitoriî Ardealului, cari nu poftiau să mai vadă 
în cuib din munţii lor un astfel de vultur. Ce 
nu s’a stricat atuncea, a perit în zilele noastre 
prin munca ţeranilor cari desfac pietre de moară 
pe care le încarcă şi le vînd pănă foarte de¬ 
parte în Ardeal. Ei au scobit şi sfîrtecat tot 
«muntele Ţiţei», tot acest Ciceu cu numele în¬ 
tipărit de Unguri. Bastionul însuşi, săpat supt 
picioare, era să cadă, şi din peştera adîncă, des¬ 
chisă drept supt dînsul, privesc şi eu la priveliştea 
vechiului Voevod şi simt cum se trezeşte în 
inima mea durerea lui, cînd, ca şi aceluia, îmi 

cîntă de jalea neamului frunzele dese ale codrului 
de stejari. 

Ne întoarcem prin Corabia, mare sat de case 
revărsate, cu ulicioarele înnăsprite de prundiş 
şi înflorite cu bolovani. Proprietarul Tarniţa, un 
bun şi harnic Romîn, e şi stăpînul exploatării 
de piatră din muntele Ciceuluî. Aflu la el, între 
cărţi ungureşti, de istorie, poesiile lui Eminescu 
şi «Părăsiţii» lui Delavrancea. 

Biserica din satul de supt Cetate e cu totul 
nouă şi nu cuprinde măcar rămăşiţe din aceia 
pe care a înlocuit-o. Preotul tînăr e însurat cu 
o Unguroaică, care a trecut însă la legea şi la 
limba noastră. Asemenea însoţiri sînt foarte rare 
în clerul nostru ardelean. 

Trăsura d-luî Tarniţa, mînată cu cel mai bun 
meşteşug de un băietan de şeisprezece ani, care 
nu arată să aibă mai mult de treisprezece, face 
minuni de echilibristică prin cel mai frumos 
drum prăpăstuit, între frunzişuri pătate de toamnă, 
ca să ne ducă înnapoi la Leleşti, unde ajungem 
cu ploaie tare. 

* 

La întors ne abatem pentru a vedea tirguşorul 
Răteagului, după care s’a numit «Reteganul» 
acel Ioan Pop, învăţător al satului, care a strîns 
una din cele mai frumoase comori de cîntece 
şi poveşti care s’a găsit în minele cuiva dintre 

Romînî. Felinare rari răsar în noapte; casele 
şi-au aprins mai toate luminile în fereşti. 

La dreapta cum intri, mi se arată casa lui 
Reteganul, unde stau acuma, mai mult în să¬ 
răcie, ai săi. In piaţă, pe lîngă o biserică a ca¬ 
tolicilor, se văd multe circiume, şi înnaintea lor 
băciuiesc săteni încălziţi de vinars, pe cînd alţii, 
înnăuntru, izbesc cărţile de masă. în Reteag 
sînt Romînî, dar şi mulţi Evrei, dintre cari cei 
mai tineri pîndesc şi acuma pe trecători şi se 
uită obraznic la dînşii. Un michiduţ perciunat 
de aceştia-mi vorbeşte o românească fără greş, 
— ca mai toţi Jidanii din Ardeal, de alminterea, 
cari au în perfecţie şi accentul dialectal ţeră- 
nesc. O sinagogă răsare dintre casele mai încă¬ 
pătoare, cu fereştile maî largi, care adăpostesc 
pe aceşti distrugători înceţi, dar siguri ai bu¬ 
nelor neamuri creştine. 

De la Dej la Beclean. 


Trenul duce spre Bistriţa prin valea Someşu¬ 
lui Mare, care scînteie une or! în marginea dru¬ 
mului. în sus nu se văd sate, pe cînd la dreapta 
ele se desfăşură pe muchea lungului şir de dea¬ 
luri. Recunosc casele Cujdrioare! întinse, gră- 
mădirea de coperişurî a Răteaguluî, unde cas¬ 
telul de stăpînire ungurească, părăsit în toată 
noutatea lui de nobili! cari l-au clădit, iese la 
iveală dintre copaci! parcului. Ma! încolo, e o 
staţie scurtă la Cristurul Ciceuluî. Satul Uri!-de- 
sus, ce se iveşte în acelaşi şir, poartă pînă as¬ 
tăzi stema Moldove!, mîndrul bour înstelat, pe 
piatra zidurilor sale. Căc! de aicî înnainte stră- 
bătem numaî locurile de luptă şi stăpînire ale 
vechilor Voevozî din Suceava, şuviţa de Ardeal 
smulsă de dînşi! şi alipită la munţi! noştri. 

Ne oprim la Beclean. Numele tirgulu! vine 
de la familia Bethlen, care şi-a avut din vechi 

Scaunul aice. Castelul, care nu e înnoit şi pre¬ 
făcut, se întîmpină cum intri, cu frumosul său 
parc vechiu. Locuieşte acolo comitesa văduvă 
Bethlen, o fiică a ramurii maghiarisate dintre 

Mocionesti. 

* 

Plouă şi tot drumul e numai de băltoace (aici 
se zice tină la noroiul cel cleios, pe cînd cel 
supţire se numeşte glod). Prin stropii lor ne 
poartă un birjar cu perciuni, caftan şi pălărie 
pleoştită: acest Evreu vorbeşte limba noastră 
foarte bine, cu accent ţerănesc puternic şi plă¬ 
cut. îşi mînă iute caii, se întrece în tot felul de 
îndatoriri şi la urmă cere, şi capătă, un florin 
pentru cîteva învîrtituri de roată. De ai lui sînt 
foarte mulţi şi în acest tîrguşor, înzestrat cu o 
sinagogă mare. 

Ceilalţi locuitori sînt funcţionari unguri, cari 
se ţin la o parte, foarte despreţuitorî, şi un mare 
număr de Romîm. Ai noştri sînt plugari, «eco¬ 
nomi», dar tot Romîn e şi medicul de cerc, un 
frate al răposatului scriitor de romane Tit Chi¬ 
tul : acest dregător al Statului duşman e foarte 
respectuos de datoriile sale şi, la rugămintea mea 
de a-mi împrumuta trăsura lui închisă, răs¬ 
punde hotărît că are o asemenea trăsură, dar 
o are — pentru dînsul. 

în Beclean stă şi un protopop romîn, de legea 
unită. Biserica lui are înfăţişarea veche, dar în 
cărţile ei nu e nimic mai depărtat decit sfîrşitul 
veacului al XVIII-lea. Odată a fost însă pe locul 

ei vre-o biserică de lemn, căci rostul românesc 
în Beclean e foarte vechiu, cu tot numele străin, 
nobiliar al localităţii. 

După multe străduinţe am norocul să găsesc 
o trăsură cu «cobără» sau cu coperiş, care mă 
va duce la Năsăud. Pănă la plecare, mă adă¬ 
postesc în casa învăţătorului pensionat Simion 
Moldovan, care vrea să mă primească. 

II. 

De la Beclean la Năsăud. 

Calea porneşte printre dealuri înnalte, golaşe. 
Apa Şieuluî, pe care o atingem după o cotitură, 
curge, într’o largă trîmbă gălbuie, către Someş, 
liniştită, fără maluri, fără straja obişnuită a ră- 
chiţilor. Caii trec printr'insa fără greutate. 

Pe cellalt mal, străbatem satul Cociu, locuit 
de Romîni. Tot numai Romînî sînt şi în adună¬ 
tura de case, cu înnalte acoperişuri de lemn 
negru, care urmează : ai noştri îi zic Mogoşul- 
Mort, un nume care ar părea ciudat, dacă nu 
şi-ar găsi lămurirea în acela de Magasmart, al 
Ungurilor, care înseamnă ceva cu înţeles : «Ma- 
lul-înnalt». Ceia ce dovedeşte că şi de aici am 
scos cîndva pe întâii locuitori, de neam străin. 
Mai departe e Gireag, (Vireag) care poate să-şi 
fi primit numele dintru început de la ai noştri. 

Innaintea Someşului, ne oprim la marele sat 

al Nimigei Ungureşti. Aici sînt patru feluri de 
locuitori : Secui vechi, Romîni, Unguri noi, 
colonisaţî de mai puţin timp, şi mulţi Evrei, 
(două sute faţă de o mie de creştini!) Cele 
patru naţii s’ar fi înţelegînd foarte bine, după 
spusa unui locuitor, care mă asigură că toţi de 
o potrivă sînt «oameni buni». în deosebirea lim¬ 
bilor, s’a impus ca mijloc de înţelegere firesc 
limba noastră, pe care orice sătean o vorbeşte 
cu uşurinţă, şi chiar cu plăcere. Ai noştri nu ştiu 
de loc ungureşte, cu toate că sînt mai puţini de 
400 faţă de 700. Dar un flăcău de Ungur care ajută 
la trăsură nu se poate deosebi decît după faţă, 
port şi cunoaşterea acelei limbi a Statului dintre 
vecinii şi prietenii săi romîni. Aceştia simt lu¬ 
crul, şi unul mi-o spune cu oarecare mîndrie: 
«Aici pe Ungur nu-1 poţi cunoaşte după graiu». 
Coloniştii cei noi nu se împotrivesc mai mult 
decît cei vechi curentului învingător. 

Peste apa foarte lată a Someşului care curge 
liniştit printre ramuri de sălcii, întortochindu-se 
leneş, e întins un pod de lemn, ale cărui scîn- 
durî de brad putrede sînt pline de gropi. Tră¬ 
sura trebuie dusă cu o deosebită îngrijire. Se 
vor pune în loc scîndurî de stejar, dar antre¬ 
prenorul evreu nu se prea grăbeşte, pe cînd 
caii sătenilor întîrziaţi îşi frîng picioarele prin 
găuri. 

A înnoptat acuma cu totul. «Jumătatea de ceas» 

pănă la Năsăud, de care ni se vorbise la pod, 
se întinde pănă la un ceas, pănă la două cea¬ 
suri în ploaie şi întunerec, pe cînd vîntul rece 
azvîrle valuri de aier umed. La dreapta, lîngă 
păduri, sînt presărate luminile celeilalte Nimige, 
a Romînilor, numai a lor (500 la număr), şi — 
a vre-o sută cinzecî de Jidani. Casele din Mocod 
se înşiră pe laturile drumului. Mai este încă 
drum pănă la Salva, de la care nu se vede 
biserica destul de veche, mi se spune, ca una 
ce ar fi avut o inscripţie slavonă, stricată astăzi. 
Şi un sat şi cellalt sînt grăniţereşti, precum de 
grăniceri se ţine şi Năsăudul. 

Un mare pod vechiu, ca acela din Turda, cu 
multe grinzi răsunătoare şi ou un coperiş în¬ 
curcat şi greoiu, trece rîul Salva, care şi el se 
varsă în Someş. Dincolo de această trecătoare, 
se descopăr însfirşit luminile Năsăudului 1 , care 
se vedea de departe printr’o uşoară geană roşie. 


III. 

Năsăudul. 

Un drum lat desparte căsuţe care răsar din 
noroiă şi din bălţi îmbielşugate. După cîtva 
timp roatele sjină apoi pe prund, şi clădiri mai 
măricele se zăresc în noapte. Iată şi o foarte 

1 Accentul cade pe al doilea o. 

mare piaţă pătrată pe care se desfac în fund 
turlele unei biserici impunătoare. Lîngă dînsa e 
o clădire cu două rînduri, care samănă a şcoală. 
Să fie acesta gimnasiul care dă o însemnătate 
tîrguşorului românesc de pe Someş? Nu, e nu¬ 
mai «şcoala de Stat» străină. 

în piaţă caut un han, acela de care se ţine 
trăsura care m’a adus. Dar odăile sînt date la 
inginerii cari fac studii pentru drumul de fier, 
ce va înnainta pănă aici de hatîrul pădurilor 
care vor fi tăiate în curînd. La al doilea han am 
tot aşa de puţin noroc: aici se repară, şi cele 
două odăiţe sînt iarăşi date la ingineri. Un pro¬ 
fesor, la care alerg deznădăjduit şi amorţit de 
frig, n’are unde primi. Naufragiaţii sînt primiţi 
în sfirşit în odaia de oaspeţi a gimnasiului. 

Acesta e cel mai frumos din cîte le au Ro- 
mîniî de peste munţi. Clădit în 1888 după pla¬ 
nuri cuminţi şi cumpătate, care nu sînt lipsite 
de frumuseţă, el cuprinde săli de clasă, de de¬ 
semn, de musică, de bibliotecă, de museu, de 
experienţe şi odăi pentru direcţie. E bine îm¬ 
prejmuit şi are şi o grădiniţă în faţă. întreţi¬ 
nerea e cît se poate de bună. Biblioteca nu 
duce lipsă decît de cărţile româneşti mai nouă. 

Gimnasiul spaţios ca şi luminoasa biserică, ce 
înlocuieşte o alta arsă prin 1840, s’au făcut din 
banii celor patruzeci şi patru de comune gră- 
niţăreşti. Pe la jumătatea veacului al XVIII-lea, 
supt Maria-Teresia, generalul Buccow, coman- 

dant al Ardealului, a dat paza hotarului unor 
regimente de săteni, mal mult Romînî, cari, exer- 
citîndu-se la arme şi ţinîndu-se totdeauna gata 



Port ilin Ţinutul Bistriţei. 


de luptă, nu-şl părăsiau pentru aceasta grija 
cîmpuluî. Instituţia a fost desfiinţată după 1800, 
şi din ea n’au rămas la Năsăud decît steagul 
ciuruit de gloanţe şi cîte o tablă amintitoare, 

în biserica nouă. Dar averea grănicerilor s’a 
păstrat, şi vechea răsplată a vitejiei ţeranilor 
noştri slujeşte astăzi la înnălţarea de asemenea 
biserici şi la susţinerea unei şcoli ca aceasta, 
în care învaţă în mare parte urmaşi de-aî oşte¬ 
nilor împărătesei. 

Statul unguresc a căutat neapărat să se ames¬ 
tece în mînuirea acestor fonduri, pe care le 
controlează în întrebuinţarea şi administrarea 
lor. Dăunăzi, el a căutat să stoarcă burse, sti¬ 
pendii pentru puii de Armeni, de Unguri, cari 
se nasc prin comunele grănicereşti, de la Zîr- 
neştiî Birseî pănă la acest capăt al Năsăuduluî. 
Asupra gimnasiului el pîndeşte cu un ochiu rău 
şi lacom. Pentru a întîmpina primejdia de ni¬ 
micire, profesorii s’au învoit a pune firmă un¬ 
gurească şcolii lor, a bate în cuie chipul lui 
Berzeviczy, a tipări în două limbi anuariul lor 
în care se pomenesc cu sfinţenie visitele «mag¬ 
nificului» domn inspector regesc. Fie ca aceste 
concesii să ajungă şi in viitor! Asupra mora¬ 
lului şi simţirii şcolarilor ele n’au nicî-o înrîurire. 

E tîrg la Năsăud, şi pe largile uliţe tinoase 
trec sătenii cu pălăria mare şi cizmele lungi, 
femeile cu catrinţe portocalii sau trandafirii, de 
multe ori foarte frumoase. E o rasă de oameni 
tare, cu liniile alese şi cu deşteptăciune în faţă. 
Din neamul lor, dintre urmaşii popilor din Hîr- 
dău, de-asupra Năsăuduluî, a răsărit pentru tot 

poporul românesc acea natură sănătoasă şi pu¬ 
ternică de mare poet, de meşter al graiului nostru 
şi al tuturor felurilor de cîntec care e George 
Coşbuc, mlădiţă a trunchiului grăniceresc. La 
Năsăud toţi îl privesc pănă acum ca pe un 
frate, şi printre vechile manuscrise ardelene şi 
maramureşene se păstrează, tot cu atîta îngrijire, 
cele d’intăiu caiete de şcoală ale copilului menit 
să stea în fruntea literaturii noastre. 

IV. 

De la Năsăud la Bistriţa. 

Abia a stat ploaia, — o' adevărată nenorocire 
căci împiedecă arăturile oamenilor, cari n’au 
ogoare, ci samănă, cum zic ei, în «mălăişte» 
după strînsul cucuruzului, ce s’a mîntuit abia 
acuma. Toamna rea vîntură norii negri pe vîr- 
furile dealurilor de care e încunjurat Năsăudul 
şi dintre care cele mai apropiate poartă livezi 
cu cele mai frumoase mere din lume, pe cînd 
celelalte se înveşmîntă în pădurile înroşite şi 
îngălbenite. 

Pornim spre Bistriţa, metropola, odinioară 
curat săsească, a marelui Ţinut de strălucite 
dealuri, care se întinde între mulţimea Secuilor, 
între Maramureş, Bucovina Nemţilor şi vechea 
noastră Moldovă. 

La ieşirea dintre căsuţele rar sămănate ale 
Năsăudulul trei sate se văd supt marile dealuri 
pătate de frig. La stînga e grămăgioara albă a 
Liuşcăî, cu totul româneşti, la stînga se zăreşte 
turnul bisericii româneşti de la Răbrişoara, iar 
unde se văd cîteva locuinţe între pomi, e în- 
tradamul Evreilor. 

Someşul e aici de o măreaţă lărgime, dar fără 
mişcare şi frumuseţă, cărîndu-şî necontenit ape 
galbene supt crengile copacilor de apă. Podul 
care-1 acopere e încă una din acele vechi har¬ 
dughii de lemn prin care caii trec la pas făcînd 
să răsune adîncimile coperişuluî ţuguiat, în care 
zace întunerecul. 

întradamul evreesc e maî mult o mahala de 
peste Someş a Năsăudulul, care, dacă ar fi fost 
în stare să se întindă, l-ar fi unit de mult cu 
sine. Sînt tot case ţerăneştî, făcute ca la noi, 
din bîrne pe care le acopere o ţesătură de şin¬ 
drilă groasă care se îndeplineşte cu lut şi se 
văruieşte. Vezi prispe, cerdace, coperişurî ascu¬ 
ţite, de şindrilă neagră. Dar pe strade nu te 
întîmpină copilaşii zburdînd, la fereşti nu des¬ 
coperi capul cercetător al codanei, nici un să¬ 
tean în haine albe nu deretică prin jurul casei 
în dimineaţa friguroasă. Nu sînt nici coşare, 
nici clăi de fin, nici grămezi de coceni în cur¬ 
ţile mici, pustii, unde nu zburătăceşte nicî-o co- 
baie. Porcii greoi nu scurmă nicăiri prin gu¬ 
noaie. Dar la fiecare ferestuică este cîte ceva: 

la una, sticla de rachiu, la alta, unelte de casă, 
iar la cele maî proaste măcar cîte un borcănaş 
cu cofeturi văpsite. Prin tină, calcă solemn copil 
serioşi, cu lungi perciuni de gravitate, cari te 
privesc cu ochii de cercetare al unor vînătorî 
de oameni din naştere. Vre-o douăzeci deRomînl 
se ascund cu totul în dosul celor vre-o trei 
sute de «ţeranl» cu perciuni. 

în locul turnului alb al bisericii, întradamul, 
care va fi avînd undeva o şură pentru slujba 
Vechiului Testament, înfăţişează cu mîndrie o 
şcoală primară de Stat. Acolo se dă tinerelor 
vlăstare ale Jidovimiî singurul lucru care li lip¬ 
seşte încă pentru a înjuga pe toate celelalte 
neamuri: patriotismul maghiar. 

Noi avem mal departe, în strîmtoarea de dea¬ 
luri care uneşte cursul Someşului cu al lungului 
rîu Bistriţa, sătuceanul Prislopului, micuţ şi 
sărac (nici zece Evrei). De la dînsul înnainte se 
intră în Săsime, care ne petrece apoi pănă la 
cetatea înnălţată şi apărată de dînsa. 

Cepanul, cel d’intăiu sat, are zidiri frumoase, 
înşirate la linie, cu păreţi! împodobiţi, purtînd 
sentinţe în versuri, oale cu flori, roate cu raze 
făcute din tencuială şi văpsite. E o pustietate 
desăvîrşită; bărbaţii s’au dus la tîrgul Năsău- 
duluî, femeile, care se tem de frig mult mal 
mult decît ale noastre, nu cutează a ieşi din 

marile cămări încălzite 1 . în Dumitra-Mare, ce ur¬ 
mează peste puţin 2 , gospodăriile sînt mal risipite: 

ele înfăţişează clădiri trainice de mari bolovani 
% » 

din munte, daţi cu var sau acoperiţi numai cu 
tencuială. Pe o înnălţime se vede turnul negru 
şi o biserică gotică, reparată şi înnălbită de cu- 
rînd. Satul, mal risipit decît cellalt şi cu mult 
mai îngrijit decît cele din părţile Braşovului, 
Sibiiuluî, ale Tîrnavelor, are mal multă viaţă. 
La fîntînă, la circiumă, pe drumurile care sînt 
numai o apă murdară, băltăcăiesc Saşii cu cizme 
mari şi pălării late, cu mintenele albastre strînse 
pe trup ; femeile poartă pe cap legături de tul¬ 
pane cu flori ; ele se înveşmîntă în stofe de tîrg 
— căci şi aici Săsoaica nu ştie şi nu vrea să 
ţese ca Romînca şi chiar ca Unguroaica de pe 

unele locuri care a învătat de la ale noastre 

* 

acest meşteşug; rochia scurtă peste cizme poartă 
pe dînsa un şorţ în colori vil, dar fără gust. 
Tot oameni mari, puternici, mîndri, cari nu sa¬ 
lută sau duc abia un deget la pălărie, — într’un 
cuvînt «domnoşî», cum se zice pe aici. 

EI stau mal bine decît fraţii lor de la Miazăzi, 
cu cari de alminterea nu se pot înţelege în ace¬ 
laşi dialect săsesc, ci trebuie să vorbească între 
el româneşte. Faţă de Romînl el au paza cea mal 
aspră şi nu-I lasă să pătrundă în aceste două 


!. Aici vom fi 100 ia 800 de Saşi. 
•i. Aici 120 Ia 2.500. 

mari şi bogate sate ale lor; abia dacă sînt cîţîva 
păstori de vite, dar în poienile păduri! am văzut 
şi cîte un Sas păzindu-le, cu toată nobleţă nea¬ 
mului. Prin alte locuri din Ţinut, prevederea 
fricoasă merge aşa de departe, încît familia să¬ 
sească nu-ş! ţine sluga de Romîn do! an! de 
zile, terminul după care el se poate aşeza în 
sat, spărgînd unitatea luî săsească. Căci înna- 
intea lor stă exemplul de spaimă al aşezărilor 
săseşti pe jumătate cucerite: Budacul, Budă- 
celul, unde am avut însă rostul nostru chiar de 
la început, întru cîtva Jelna, şi întru toate Ragla, 
alt loc cu vechiul nume românesc, şi chiar sa¬ 
tele de pe lîngă oraş, care se ţin de parochia 
noastră de aicea : Pinticul săsesc, Aldroful (Alt- 
dori), Iadul, Dumitriţa, care toate sînt menite să 
se adauge, împreună cu alte cîteva, la vechiul 
teritoriu românesc al satelor de «Valahii su¬ 
puşi, Bistriţei : Bîrgăiele h dintre care intr’u- 
nul, care se chiamă «rusesc» pănă astăzi, am 
contopit pe Ruteni, Şoimuşul şi cele de lîngă 
Năsăud, pănă în muntele maramureşean şi în 
Rodna. 

De la panglica nesfîrşită a Dumitrei-Mari, în¬ 
cepe unul din cele mai grele dealuri ale Ţinu¬ 
tului, pe care se urcă o cale îndrăzneaţă printre 

*. Bîrgăul-Bistriţeî, B.-Tiha, B.-Murăşenî, B.-Joseni, 
B,-Hijlocenî, B.-Suseni, B.-Prund. 

stejarii deşi cari se umezesc de neguri şi printre 
tufişurile unde cîteva fire de măcieş şi de po- 
rumbrele se zbîrcesc încă de frig. De pe culme 
se vede în urmă toată desfăşurarea albastră a 
dealurilor pănă la cele care sînt departe peste 
dunga nevăzută a Someşului. Jos, Dumitra se 



Bistriţa. 


vede numai cît o tufă de românite albe, iar 
din Cepan se mal zăreşte gîtul alb al bisericii 
străine. în faţă se mai ridică o movilă rotundă 
cu plete roşii de pădure bolnavă şi din căsuţa 
care se desface de-asupră-i s’ar fi văzînd şi mai 
departe, pănă către Clujul depărtat. 

Cînd ai mîntuit coborîşul pustiu, Bistriţa în¬ 
treagă ţi se desfăşură în toată limpeziciunea, în- 
şirînd în margenea drumului mare, între multele 
dealuri care se învălurează din toate părţile, 
casele mari albe, coperemintele roşii ale căsăr- 

milor din capăt, turnul de pază al vechil bise¬ 
rici din piaţă. Pe şoseaua care se înfăşură într’o 
lungă rotunjire, vin căruţe şi trăsuri care duc 
pe drumul Năsăuduluî Saşte roşcate şi Saşi cu 
faţa spînă. Diligenţa trece încărcată cu pachete 
pătrate şi cu pachete colţurate, care tremură la 
suirea dealului. 


V. 

Bistriţa. 

Cînd aî atins oraşul, trec! prin suburbia de 
sus, unde se mal simte încă vîntul nemilos care 
colindă valea aceasta deschisă prin Bîrgăie, 
către Bucovina. Pe lîngă biserica românească, 
mare şi cu turnul mic, de lemn, intri în strada 
Lemnului, unde Galiţieniî cu perciuni negri şi 
Galiţienii cu perciuni roşii calcă pe gînduri în 
cîte un duo negustoresc pe lîngă mîndra casă 
de rugăciuni a neamului lor. Partea unde ne¬ 
gustorii saşi se luptă încă biruitori cu năvălirea 
Rosenzweigilor bucovineni şi maramureşeni în¬ 
cepe apoi, într’o lungă desfăşurare curată. Din 
piaţă străjuieşte asupra viitorului săsesc marea 
biserică veche, cu horbote de piatră în jurul 
turnului de poruncă. Mai departe, cîte o poartă 
arată încă vechi steme săpate în piatră, şi pră¬ 
vălii mai mărunte se oploşesc, ca mai de mult, 
supt arcade de zid. Bistriţa nu e însă nici pe 

departe o Sighişoară, căci n’a păstrat din zidu¬ 
rile sale decît ce se mai vede în margenea rîu- 
luî, printre copacii bătrînî al unei frumoase prim¬ 
blări, şi din trecut nu-ţî vorbeşte nici un alt 
martur decît biserica de pe care tocmai se ră¬ 
dea, în călătoria mea din urmă, spoiala neagră 
a veacurilor, care aminteşte mal mult decît pă¬ 
tează. 

Din piaţa bisericii, lîngă care stă gimnasiul 
săsesc, unul din cele mal bune în tot Ardealul, 
o stradă duce înnainte, printre casele gospodă¬ 
reşti, cu obloane verzi. Alta apucă la dreapta 
şi scoate pe lîngă o biserică, destul de mare, a 
catolicilor, şi pe lîngă Palatul Poştei, la gară. 
Pretutindeni, rîuleţul gîlgîie în jghiaburî de lemn, 
pe margenea stradeî şi dimineaţa, sara, slujni¬ 
cele romînce şi secuience bat rufele glumind cu 
cătanele ieşite la primblare. Toate porţile mari, 
săseşti, din care se răspîndesc vara duhori mu¬ 
cede, sînt la căderea nopţii adăposturi- de dra¬ 
goste poporană. 

Saşii numesc acest oraş, întemeiat numai şi 
numai pentru negoţul cu Moldova vecină, Bis- 
tritz. Numele e împrumutat de la noi, şi noi îl 
dădeam, cum îl dăduseră tovarăşii noştri, vechil 
Slavi, rîuluî acestuia cu undele vioaie care se 
grăbeşte spre Şieu, prin care apoi se varsă în 
Someş. între ţeranil noştri s’au aşezat orăşenii 
veniţi de departe, şi birăil satelor româneşti din 

Ţinut sau «vidic» se ţineau de acel jude al Bis¬ 
triţei, care era pentru toate «birăul cel mare». 

în cetate însă noi intram numai pentru a duce 
scrisorile şi veştile din Moldova, pentru a căra 
mărfurile, pentru a sluji prin casele domnilor şi 
stăpînilor. Aşa a fost pană în deceniile din urmă 
chiar. 

Dar alţi Romînî îşi aflară # pe aici alte rosturi, 
cu mult mai mari. într’un timp cînd Bistriţa avea 
acuma un trecut în care năvălirea Tătarilor în- 
cresta o dungă de sînge, Bogdan Voevodul ma¬ 
ramureşean întemeie ţara neatîrnată a Moldovei. 
Un şir lung din urmaşii săi a trăit în bună pace 
cu Bistriţa, şi Ştefan-cel-Mare încă, de şi stăpîn 
pe Someşul Dejului, n’a supărat nici odată pe 
bunii săi vecini şi prieteni. Altfel a făcut Petru 
Rareş, care căuta să întemeieze stăpînirea ro¬ 
mânească din aceste părţi şi căruia Bistriţa îi era 
deci un zăgaz şi o primejdie. îi era de folos 
apoi, pentru planurile sale măreţe, bogăţia aces¬ 
tei cetăţi de meşteri pricepuţi şi de negustori 
harnici. Astfel el căpătă de la Craiul Ioan Za- 
polya, apoi de la vrăjmaşul acestuia, Craiul Fer- 
dinand de Austria, veniturile Bistriţei şi zălogirea 
cetăţii, şi multă vreme Saşii mîndri se împo¬ 
trivesc crîncen la cererile Voevodului care nu 
trimetea numai ameninţări zădarnice, ci venia 
însuşi cu oastea lui vitează, gata spre foc şi 
omor. La urmă, voia Moldoveanului birui, şi pîr- 
călabii lui stătură şi în cetatea Bistriţei, pănă ce 

moartea luî sfărîmâ viitorul creatiuni! moldove- 

* 

neştî în Ardeal. De atunci Bistriţa rămase liberă 
pănă în zilele luî Mihai Viteazul. Dar viaţa de 
negoţ a Moldovei apucase alte căi, şi din această 
schimbare mai ales s’a tras lunga decadenţă a 
Bistriţei. 

Astăzi asupra Saşilor obosiţi năpădesc, an de 
an, Evreii lacomi ai Galiţieî. Dar un element 
de viaţă a pătruns pe lîngă dînşii în timpurile 
din urmă, un element creştin şi cinstit, care în¬ 
ţelege şi respectă trecutul. Pe la 1870, Romînii 
n’aveau de loc «inteligenţă» în Bistriţa, şi cre¬ 
dincioşii ţeranî se închinau la bisericuţa de lemn 
din capătul tîrguluî. Dar necontenit a crescut 
apoi bogăţia, însemnătatea, numărul suburbie- 
nilor din Măierişte şi din Stupini, cari trăiesc 
din lucrul cîmpuluî şi din pomărit, al celor din 
«Hrube», unde cărămidarii gătesc cel mai bun 
material de clădire, şi din Podeni, unde, din 
iobagi (căci aceasta înseamnă «podeni», po¬ 
dani) s’au ales zidari neîntrecuţi. Bisericuţa 
a fost strămutată în satul, de luptă cu Saşii, al 
Lechinţeî, iar în loc s’a căpătat de la catolici 
biserica de astăzi, unde slujeşte un protopop 
unit. O «inteligenţă» românească, deosebit de 
rîvnitoare şi cu iubire de popor, s’a întemeiat 
în cetate. Fotograful cel mai bun, unul din tipo¬ 
grafi sînt Romînî. Romînii au mai mulţi avocaţi 
şi un medic. Din această Bistriţă de cucerire, 
unde avem astăzi 4.000 din 11.000 de locuitori, 


www.dacoromanica.ro 


BISTRIŢA 


526 


au plecat şi acte culturale. Un timp, s’au ti¬ 
părit aici reviste româneşti, dintre care «Revista 
Bistriţei» (reapărută de curînd) se înfăţişează 
foarte frumos ; avocatul Onişor a dat în colecţia 
Şaraga o culegere.de poesiî populare din părţile 
Bistriţei. Se ţin dese adunări pentru luminarea 
poporului, şi despărţimîntui Asociaţiei, condus 
de avocatul Gavrilă Tripon, a organisat şi o ex- 
posiţie ţerănească la Şoimuş, care a ieşit mi¬ 
nunat. Sătenii sînt îndreptaţi spre cultura poa¬ 
melor, care în aceste părţi de dealuri li poate 
da buna stare şi tot ce vine dintr’însa. 

La căderea serii înnaintez cu d. Tripon, printre 
dealuri şi peste ape mărite de ploaie, prin Jelna 
spre Ragla. Aici Romînii au o biserică nouă 
foarte frumoasă, şi asupra satului întreg s’au re¬ 
vărsat binefacerile unui fiu al său care, după 
ce a înnaintat în oaste pănă la gradul de că¬ 
pitan, s’a întors în mijlocul ţerănimii sale, pentru 
a o îndrepta şi conduce. Toată Romînimea din 
Ţinut încunjură de iubire pentru aceste fapte 
de bunătate şi iubire de neam pe septuagenarul 
căpitan Mărgineanu. 

Biserica românească din Bistriţa a fost cum¬ 
părată acum zece ani, cu sprijinul Rusiei, de la 
catolicii cari o avuseră pănă atunci. A fost le¬ 
gată odinioară cu una din mănăstirile străvechi 
ale oraşului, şi se păstrează încă toate încăperile 

călugărilor, unde astăzi se joacă cei şese copii 
ai capelanului nostru. De dînsa se ţine un loc 
foarte întins, aşezat în cea mai bună parte a 
oraşului. Clădirea însăşi e de toată frumuseţa, 
încăpătoare şi luminoasă: în curînd ea va fi 
prefăcută după nevoile slujbei noastre, înlătu- 
rîndu-se organele şi sfinţii ciopliţi şi văpsiţî. 

Cărţile de slujbă vin în cea mai mare parte 
de la vechea biserică de lemn strămutată astăzi 
la Lechinţa. Ea se afla în Măierişte şi se chema 
biserica Măirenilor. Într’însa s’au vărsat şi căr¬ 
ţile altei bisericuţe, de mult dărîmată, care se 
afla la «Hrube», pentru cărămidari. Pe unele 
pagini se cetesc însemnări duioase despre jert¬ 
fele făcute de «săracii» Măireni cari au cum¬ 
părat cărţile. într’un loc popa One de pe la 
1780 încheie cu această rugăciune în versuri : 

«De-acum pană în vecie 
Mila Domnului să fie, 

Să ieşim din sărăcie.» 

Şi cu mila Domnului sărăcia a încetat. în vre-o 
treizeci de ani, Romînii au zidit patruzeci de 
case de piatră în cetate, şi ei au astăzi a cincea 
parte din hotar. Pare că Bistriţa începe a a- 
junge românească. Saşii ni se fac prieteni, fiindcă 
nu se poate altfel, şi puţini ar vorbi astăzi ca 
acel primar de acum cîţiva ani care se jura că 
supt administraţia lui toaca românească nu va 
fi lăsată să-î sune la urechi un cîntec de peire. 

Toaca românească sună însă acum în auzul tu¬ 
turora, iar în casa acelui om, vîndută la mezat, 
locuieşte avocatul Onişor. 

VI. 

Spre Maramureş. 

Cea d'intăiu. zăpadă — să-î zicem, pe moldo- 
veneşte, «omăt», cum i se zice şi aicî — e vîn- 
turată de furtună în aierul sălbatec. Un timp 
puţin potrivit, de sigur, pentru a merge la Rodna 
şi a trece apoi prin strîmtorile de munte către 
Maramureş. Dar vremea grăbeşte, şi lucrul înce¬ 
put odată trebuie dus la capăt. Pentru un ase¬ 
menea drum am de alminterea cojocul cu care 
răzbeşte prin toiul iernii ţerănimea noastră : că¬ 
pitanul din Ragla are un frate, şi mai bătrîn 
decît el, care zace, şi, prin urmare, după părerea 
tuturora, nu mal are nevoie de cojoacele acestei 
lumi. De acolo-mî vine deci cel d’intăiu cojoc pe 
care-1 îmbrac. 

D. Onişor mă întovărăşeşte pănă în Maramureş, 
şi ni-am luat ca vizitiu tot pe sfătosul Arsintie 
de asară, care preţuieşte zece «zloţi» osteneala 
lui pănă la Rodna. 

Prin crestăturile munţilor s’a grămădit zăpada, 
care-î vrîstează cu alb. Fulgii cad strînşî, răpeziţî 
de vînt. Pe la deschizăturile văilor ce duc în 

muntele înnalt, viforul îşî bate joc de cojoace,, 
blănî, bunde şi ţoale şi, scuturîndu-ne de toate 
învelişurile, ne înveşmîntă în cămaşa aspră a 
gerului. Dar apoi, în pădurea roşie şi palidă, 
smălţată de florile albe ale omătului, în văile 
strînse, lîngă cursul ocrotit al rîurilor e pace 
umedă supt cerul întunecat, din care fulgii cad 
cuminte, mîngîios, fără tristeţă, ca soli blînzî aî 
morţii naturii. 

Valea bătută de vînt duce întăiu la Altdorf, 
căruia aî noştri îî zic Aldrof sau, maî scurt, 
Aldru. Eî încep a pătrunde în rîndurile caselor 
săseşti, ce se înşiră dese. Maî departe e Iadul. 
Numele trebuie să-î fie românesc, dar acest «iad» 
nu samănă de loc cu iadul fioros care aşteaptă 
pe vinovaţii lumii acesteia. Iadul Saşilor şi Ro- 
mînilor din părţile Bistriţei are case de piatră, 
clădite ca acelea din Dumitra, el are lumină elec¬ 
trică, în legătură cu o fabrică, şi... două biserici. 
Cea săsească nu se deosebeşte atîta prin arhitec¬ 
tura sau mărimea eî, cît prin faptul că pastorul e 
unul din fruntaşii politici aî Saşilor. Mica noastră 
biserică se ridică sfios în margine, unde locuiesc 
şi cei maî mulţi din credincioşii ei. E iarăşi un 
lucru de bîrne, adus din altă comună, care a putut 
clădi din piatră. 

Urmează o învălmăşire de munţi ninşi peste 
cari trece viforul în toată puterea lui sălbatecă. 
Muntele Heniul, care oploşeşte la picioarele lui 

un sat românesc, întrece culmile celelalte şi e 
maî cărunt de ninsoare decît dînsii. 

Şi mai în sus, la urcuşul lung pe coasta Strîmbeî, 
se deschide pădurea. Coborîm tot printre co¬ 
pacii ei cu frunzele pătate pe care le împovă¬ 
rează florile omătului. Două izvoare de munte, 
foarte crescute, se răpăd din creştet, iar jos, la 
poalele înnălţimiî, apa albăstrie a Văii Strîmbeî, 
care le uneşte, se aruncă în şivoiul, foarte iute 
şi mînios acuma, al Văii Ilveî. 

Satul se desfăşură de cealaltă parte a rîule- 
ţului peste care e clădit obişnuitul pod de lemn 
cu acoperiş. Ilva sau Tlua, care e cea Mică, pe 
cind o alta, Ilva Mare, se ascunde la dreapta 
prin faldurii muntelui, arată căsuţe văpsite al¬ 
bastru supt mari ţuguiurî de şindilă neagră. 

Încă o apă, cu apucăturile mai liniştite şi si¬ 
gure decît ale puvoaielor de pană acuma, însă 
curgînd ca şi ele între maluri goale, pe care nu 
le căptuşesc nici sălciile obişnuite. Alt pod îşi 
cască gura de întunerec. Aici e iarăşi Someşul. 
Pe lîngă cursul lui cel lat înnaintăm în sus, pe 
cînd din greoiul cer mort se lasă în unde ră- 
pezi noaptea, din care răsar numai movilele de 
pietriş, coperemintele, crengile albe de ninsoare. 

Pe o asemenea vreme drumul nu e însă sin¬ 
guratec. Trec cară încărcate cu scîndurile lungi 
ce se lucrează la ferăstraiele muntelui. Apoi 
săteni călări, bărbaţi şi neveste, înnaintează în- 

X. Iorga. — Ardealul. 34 

cetinel, tăcuţi: se maî poate deosebi de aproape 
sumanul alb al Someşanului din sus, cel negru 
al celui de către cîmpie, catrinţa roşie a fe¬ 
meilor. Turme de oi, cîrduri de vite se îmbul¬ 
zesc, minate din urmă de păstori cari au alergat 
să le scape de urgia viscolului. Altele vin de 
la tîrgul de ţară al Rodnei, care s’a ţinut astăzi, 
în ziua de «Vinerea Mare» sau «Sf. Paraschiva». 

Vedem şi cîţîva ciobani cu pălăria mică în 
margeni şi asprele cojoace miţoase, cu lîna în 
afară. întrebaţi, ei spun că vin din Maramureş, 
din «Maramorăş». Se duc îndărăt de la Rodna 
spre casă, dar nu pe la Rotunda, calea cea 
dreaptă şi scurtă, unde se tem de omătul în¬ 
grămădit a două ninsori, care tot creşte, ci pe 
la Năsăud şi Romuli, pe la Telciu. Au o vorbă 
tare, foarte accentuată, cu apăsări îndelungate 
asupra silabelor. Pentru întâia oară aud acest 
graiu curat şi aspru, cu prelungirile cîntătoare, 
pentru întâia oară întîmpin locuitorii sălbătăciţi 
ai Ţinuturilor ce se pierd. Sînt atît de aproape 
de Ardeal, de Bucovina, şi totuşi ei par să vie 
din altă lume, veche şi barbară. 

în noapte atingem Sîngiordzul, sat românesc 
fără amestec. E şi unul din cele mai frumoase 
ale Romînilor de oriunde. Se văd aproape nu¬ 
mai case solide şi luminoase, cu cîte trei-patru 
odăi, cu fereştile largi, în dosul cărora ard lăm¬ 
pile. Curtea largă e împrejmuită cu zaplazurî 

de scînduri. Sîngiordzeniî, cari au şi o frumoasă 
biserică nouă, sînt oameni bogaţi; ei se ţin mai 
mult din creşterea vitelor. Unul dintre ai lor a 
trecut în România, unde a fost un bun director 
de şcoală normală şi un ajutător harnic al mi¬ 
nistrului Haret. Solomon Haliţa voia să deie sa¬ 
tului său o casă a culturii pe care o cumpărase 
pentru aceasta; e clădirea cea frumoasă de a- 
colo din margenea drumului, unde e aşezată o 
Bancă de-a noastră. 

Lîngă Sîngiordz sînt vestitele ape minerale, 
care adună multă lume în timpul verii. Apa ca 
şi locul unde ea se strînge se chiamă borcut , 
«fîntîna de vins. în Moldova, această apă de 
borvis se aducea şi se desfăcea în sticle mari, 
cu păreţi! supţirî şi gîtul strîns. Orice ar cuprinde 
într’însele, ele se chiamă astăzi tot «burcuturi*. 

Satul următor se chiamă Maieri. Erau odată 
Maierii Rodneî celei vechi, care se întindea mult 
mai departe. Acuma e o grămăgioară de căsuţe 
avînd în frunte circiuma, unde se petrece mult, 
bine şi foarte zgomotos, pentru că, lămureşte 
Arsintie, crîşmarul e şi el Romîn şi lumea vine 
bucuroasă la dînsul. 

Peste o apă răpezită, — ca o lună roşie, tremu¬ 
rătoare se ridică în virful unor înnalte coşuri 
negre, pe cînd împrejur sînt sămănate multe 
lumini de case. Din acest loc pleacă acele cară 
cu scînduri care, trecînd necontenit, strică dru- 

murile. Aici e fierăstrăul cel mare de la Anieş, 
numit după «valea» ce trece pe lingă dînsul. Aş 
crede că Arieşul Moţilor nu e şi el altceva de- 
cît un Anieş, căruia i s’a aplicat rotacisarea obiş¬ 
nuită odinioară în tot cuprinsul Munţilor Apuseni. 

VII. 

R o d n a. 

Peste alte bucăţi de pădure se vede la stingă 
o nouă şi maî mare grămădire de lumini. Acolo 
e Rodna, al cărui vechiu nume slavon e rostit 
însă de Romînî Rogna. îndată eşti pe uliţa în¬ 
gustă dintre marile case de tîrguşor, de «opid , 
însuşire pe care singură Rodna a păstrat-o după 
legea din 1886, nimicitoare a tîrgurilor. 

Această aşezare de munte, în preajma Mara¬ 
mureşului, e de sigur una din cele mal vechi 
în Ardeal. Aici veniseră Saşii pe la anul 1200, 
pentru minele de aur şi de argint. Un oraş în¬ 
treg se grămădi în jurul bogăţiei pămîntuluî. 

Dar Tatariî trecură ca o revărsare de foc şi 
nicî-odată oraşul Rodneî n’ajunse ceia ce fusese 
la început. Pănă târziu însă, s’a lucrat, după 
vechile datine, la minele eî, şi astăzi încă o 
colonie de străini, buni pentru şcoala de Stat, 
lucrează lîngă izvorul băilor, la cîţîva chilometri 
de orăşelul decăzut, pentru scoaterea argintului, 
plumbului şi platinei. 

Şi pentru Domnii Moldovei au pisat aici şteam- 
purile piatra încărcată cu metale. Petru Rareş 
şi-a trimes cămăraşii aice pentru a scotoci, pre¬ 
găti şi trimete la Curte bogăţia. Domnii noş¬ 
tri au pierdut însă Rodna. 

Dar o au astăzi Romînii de aice, căci nici-un 
Sas nu se mai află în Rodna, şi elementul străin 
nu cuprinde decît vre-un Armean sau Jidan, vre¬ 
un funcţionar, şi muncitorii de la mine. Avem 
vre-o 3.000 de locuitori în Rodna. Ei au bise¬ 
rică, un avocat, o Bancă, mai cercetată decît 
cea ungurească, şi o şcoală. Ungurii aduşi aice 
pe vremuri sînt astăzi mai degrabă Romîni, căci 
numai cei tineri ştiu atîta ungurească, cîtă se 
poate învăţa în cîţîva ani de zburdălnicie la 
şcoala de Stat. 

Rodna a avut din timpuri foarte vechi o bi¬ 
sericuţă de lemn. în locul ei s’a făcut o alta, de 
piatră, în anii 1780, şi anume atunci au căpătat 
Romînii o parte din ruinele vechiului lăcaş de 
închinare spart de focul pe care l-au aprins acum 
şepte sute de ani Tatarii. Unde a fost altarul 
catolic al Saşilor stăpînî, se slujeşte acum în limba 
românească, pe cînd partea de la intrare, cu uşa 
mare săpată în piatră şi turnul sfărîmat, înnalţă 
încă înnaintea ei uriaşe clădării de bolovani pe 
care vremea nu le-a putut desface cu totul. 
Această biserică a Romînilor a fost făcută toată 
din banul ţeranilor, şi se mai păstrează «uricul» 

care arată cu ce a ajutat fiecare, cu cîţî florinţi 
vonaşi, şuştaci şi galbeni, la alcătuirea, înzes¬ 
trarea şi împodobirea eî. 

Azi e încă bîlciu în tîrg, şi uliţile sînt măr- 
genite cu bărătcî de lemn, care ocupă şi toată 
piaţa. Ele cuprind curele, cingătorî aduse de 
Mărginenii Sibiiului, fel de fel de mărunţişuri şi 
saci cu bucate. Pentru hrană, este circiuma lui 
«Todor-baci», Armeanul la care sîntem şi noi 
în gazdă, şi mai sînt Saşii cari vînd fructe. Cum¬ 
părătorii, cari se îmbulzesc în tina galbenă şi 
în tina neagră pănă de-asupra opincilor, sînt Bis- 
triţenî cu sumanele albe, Bucovineni cari se 
acopăr cu postavuri întunecate din care se desfac 
ciucuri roşii şi albaştri. Bucovinencele se înfă¬ 
şură într’o singură fotă, pe cînd femeile din 
aceste părţi poartă la spate frumoase catrinţe 
roşii şi înnainte li atîrnă un şorţ verde, mărgenit 
jos cu o dungă înflorită. 

I. 

De la Rodna la Vişău. 

Badea Arsintie nu se poate duce în Maramu¬ 
reş: nu ştie drumul şi are cai slabi; doi «ferşteri> 
(pădurari) îi dau, pe lîngă aceasta, şese zloţi 
ca să-i ducă la Bistriţa pe drumurile ninse. Dacă 
nu vom găsi însă pe altul care. să primească 
a merge peste munte, vom fi siliţi a strica so¬ 
coteala «ferşterilor», şi a merge tot noi cu acelaşi 
Arsintie pănă în Bistriţa, înnapoi. 

Sara nu adusese nici-o hotărîre, căci puţinii 
birjari rodneni erau duşi prin deosebite locuri. 
Mă gîndiam să intru în Maramureş cu trenul, 
pe cealaltă cale, care încunjură prin tot Nordul 
Ardealului şi scoate tocmai prin Sătmar în va¬ 
lea Tisei. De sigur un drum nefiresc, lipsit de 
interes şi de legătură cu călătoria de pănă acum. 

Dar dimineaţa aduce o veste bună. Arsintie, 
cuprins de mustrări de cuget şi de dorinţa de 
a duce cu şese zloţi pe cei doi «ferşterî*, îmi 

aduce un vizitiu pentru Maramureş. E un om 
nalt şi tare, cu tipul rutenesc, care poartă nu¬ 
mele străin de Ianiuc, Ştefan Ianiuc. Stă în Ma- 
ierî de mai mulţi ani de zile, a venit din Vatra 
MoldoviţeT, din Bucovina, e căsătorit cu o Ruscă 
din Colomea, cu care vorbeşte ruseşte, cumpără, 
vinde şi mînă caii, n’are copii şi cutreieră zi şi 
noapte drumurile. Zice că ştie foarte bine pe 
cele din Maramureş, pe care le străbate adesea, 
de şi se dovedeşte pe urmă că de 15-20 de ani 
n’a mers mai departe decît popasul Şesurilor. 
în sfîrşit, ne va duce în două zile, cu siguranţă 
şi pe răspundere, dacă i se vor da o sută de 
coroane. «O sută în capăt, nici măcar nouă¬ 
zeci şi nouă.» 

Deci vom călători cu badea Ianiuc. E un fel 
de hotărîre eroică, fiindcă din toate părţile ni 
vin înştiinţări prieteneşti că drumul e lung, că 
zăpada e înnaltă pănă la genunchi, că gerul 
stăpîneşte pe Culmea Rotundei şi că e o adevă¬ 
rată nebunie să alegem această cale, pe care nu 
vom ajunge la capăt. 

De şi fusese vorba să plecăm Ia amiazi, tră¬ 
sura soseşte din Maieri abia la unu. Ianiuc a 
închiriat cu 10 zloţi, zice el, caleaşca «grăfoaiei». 
Dar să spunem întăiu cine e acea grăfoaie, a 
cărei viaţă vine dintr’un roman care e unic. 

Un comite Zichy a fost episcop în Ungaria. 
Fratele lui a perit pe urma revoluţionarilor un- 

guri de la 1848, pentru legături cu Imperialii. 
El însuşi a prins scîrbă de ţara care i-a făcut 
această durere. El a plecat şi s’a ascuns în acest 
colţ de Ardeal, în Maierî. Aici bătrînul a cu¬ 
noscut o frumoasă fată de ţeran care se chema 
Ileana. A dat-o la şcoală, a adus-o înnapoî îm¬ 
podobită cu frumoase învăţături, şi a făcut-o 
comitesă Zichy, «grăfoaie», «Măria Sa». Corniţele 
a murit, lăsîndu-î casa, locul din jurul eî sau 
«grădina», o moşioară şi o rentă în sarcina ru¬ 
delor din Ungaria. Ileana e acum şi ea bătrînă, 
umblă în rochii vechi, de altă modă, călătoreşte 
în trăsuri hodorogite şi se luptă pentru rentă 
cu acele rude din Ungaria. Se simte totuşi Ro- 
mîncă, şi are legături cu sătenii din satul eî, 
cari-î zic şi după moartea comitelui, binefăcătorul 
lor, tot «Măria Sa». 

Aceasta e «grăfoaia» în trăsura căreia călă¬ 
torim, în după-amiaza călduţă care presară fire 
de ninsoare rară. 

Pe drumul îngust dintre casele albe cu obloane, 
ieşim în valea căptuşită cu păduri brumate ce 
duce la Rodna Nouă, căreia ai noştri îi zic 
Şanţul. E un frumos sat cu casele mari, dese, 
şi cu două biserici, dintre care cea nouă, încă 
neisprăvită, n’are, din nenorocire, tipul româ¬ 
nesc, ci înfăţişează către drum trei turnuri gro¬ 
solane. Locuitorii îşi trag bogăţia din «marhă», 
din vite adecă, răspîndite prin toate păşunile 

din împrejurimi. Cu cîştigul lor, foarte însemnat, 
eî îşi clădesc mari case de piatră, care au şi 
cîte două rînduri, şi, în locul porţilor de lemn 
de altă dată, eî fac «grădinilor» lor intrări înnalte 
de piatră. Văd şi unele clădiri de lemn foarte 
cochete şi destul de trainice. Ca şi toate cele 
din acest colţ, satul e cu totul românesc. 

Mai încolo, e o singură aşezare, de cîteva 
case ca acele din oraş. Pe locul zis «pe Mării» 
s’a început lucrul tăierii codrilor, şi pentru aceasta 
au fost aduşi lucrătorii străini cari alcătuiesc 
această colonie. Un notar zelos voise să-i zică 
pe vremuri «colonia lui Darânyi», după fostul 
ministru de agricultură, dar numele cel vechiu 
a avut norocul să rămîie. 

Tot mai departe urmează valea strînsă între 
înnalţii păreţi de pădure. Lîngă dînsa aleargă 
Someşul, ale cărui ape se zbat între pietre, se 
încurcă spumegînd, luptă în alergări pripite. 
Podoaba galbenă şi roşie a fagilor a încetat 
acum, şi sîntem în ţara molidului şi bradului. 
Pe marginea drumului nins, crengile negre, cu 
frunze care nu se vestejesc de iarnă, întind 
prinosul alb al zăpezii proaspete. Ţurţuri mulţi, 
lungi, albi, galbeni, atîrnă de pe trunchiuri şi de 
pe vîrfurile stînciî. Din cerul sur care se coboară 
prin neguri asupra zărilor, pe cînd ici colo se 
năzare cîte o geană de lumină, ştearsă, cad 
liniştit fulgii rari, mărunţi. 

Au încetat acuma drumeţii, «drumariî» cari 
se duc de la un sat la altul, «tîrgariî» ce se 
întorc de la Rodna. Altă viaţă nu e în pustiul 
palid decît prăvălirea răsunătoare a izvoarelor 
care se aruncă în Someş: Valea Suharduluî, 
care duce la ferma-model din Perşa, pe lîngă 
o îngustă linie ferată de transporturi, Valea 
Aninului, Tătarca, puternică şi năprasnică pre¬ 
cum îi e şi numele, Valea Gagii, Valea Zmeului, 
Valea Catrifoiului. De la «haitul» unde apa se 
strînge pentru a fi aruncată apoi la vale în 
curente largi care să ducă pănă departe lem¬ 
nele, nu mai este în sus îngusta şuviţă a So¬ 
meşului, ci ele, apele de munte, cu alergările 
nebune, îl pregătesc numai, în sălbatecele lor 
îmbrăţişări. 

De la podul pe Catrifoiu, drumul suie şi mai 
mult, încunjurînd, printre brazii încărcaţi de omăt, 
Rotunda, muntele cu vîrful îmblînzit, care, de şi 
nu atinge înnălţimea Ineului, vecinul ei, e mult 
mai vestită decît dînsul, pentru această cale ce-1 
înfăşură, ducînd spre lacobenii Bucovinei ca şi 
spre Borşa Maramureşului. 

Tot urcăm, în silinţa grea a cailor, cari lunecă 
pe zăpadă. Sara se lasă ca o coborîre a negurii 
si o îndesire răpede a ei. N’avem alţi tovarăşi 
decît doi Saşi din Dumitra, cari-şî duc zarza¬ 
vaturile la Cîrlibaba, drumeţi liniştiţi, fără grabă. 
Casarma jandarmilor adăposteşte lîngă dînsa 


www.dacoromanica.ro 


542 


MARAMUREŞUL 


cîteva cară cu coviltire. Mai departe atingem 
vîrful pleşuv al muntelui, însemnat printr’o în¬ 
grăditură goală în mijlocul pajişte! înzăpădite. 
Apoi coborîşul se face iute pănă la podul Bis¬ 
triţii, de jos, din vale. 

Apa care trece aici cu un mare zgomot fîşîi- 
tor, ce se aude pănă departe în pacea nopţii, 
se chiamă Bistriţa aurie. Venită din aceşti munţi 
ea curge, supt Rotunda şi urmarea el, Prelucile, 
către Bucovina, unde contopindu-se cu altă Bis¬ 
triţă, apucă drumul spre Moldova noastră de 
munte, a cărei viaţă şi podoabă de căpetenie 
este pănă la vărsarea-I în Siretiu, în margenea 
Bacăului. Acesta e rîul care a călăuzit spre Baia, 
spre ţara pe care el era să o întemeieze ca 
Domnie, pe Voevodul Bogdan, pribeagul mara- 
mureşan, vînătorul de zimbri al poveştii. Aceasta 
e măreaţa cale pustie pe care a trecut unul din 
întemeietorii vieţii noastre istorice. 

Ianiuc şi-a cioplit în codru o cracă, în vîrful 
căreia a prins lămpaşul cu păcură, şi acum o 
torţă roşie răspîndeşte lumina el crudă asupra 
drumului alb şi păreteluî din dreapta, unde se 
perindează brazii uriaşi. Singurătatea e şi aici 
desăvîrşită. De la căsuţa de lîngă podul Bistriţei 
nu mal sînt decît focuri ce ard părăsite, dru¬ 
meţi pletoşî ce trec cîte unul-dol de la lucrul 
pădurii, cîte o casă de adăpost pentru dînşiî. 
Poposim într’un târziu la cătunul de Jidani al 
Şesurilor: ne primeşte, pănă se hrănesc caii, 

una din locuinţele lor, şi aici avem cea d’intăiu 
privelişte maramureşană. 

Casa e făcută din bîrne, acoperită cu şindilă 
şi văruită. Sînt trei odăi, prin ferestruicele că¬ 
rora bate vîntul ca afară, în ciuda sobuşoarelor 
de fier. Trei, patru Evrei cu pălăria pe cap, cu 
caftanul lung şi perciun! se primblă cu mînile 
în buzunar, sporovăind nemţeşte, în dialectul 
lor. O matronă grasă veghează lingă un leagăn 
curat. Cîţîva ţeranî cu plete beau şi se ceartă 
cu Jidanul cel mare, pentru datori! şi sarcini. 
Toţî Evrei! vorbesc binişor româneşte. în noap¬ 
tea cu ninsoare, izvoarele freamătă furios. 

Aşteptăm treî ceasuri în capăt pănă se gătesc 
cai! de drumul, lung şi foarte greu, peste cel 
de al doilea munte: Prislopul. Pănă atunci pri¬ 
mim de maî multe or! în odăiţa unde ni s’a 
făcut focul, visita celor cu caftane şi pălăriile pe 
cap, şi ascultăm dezbaterea datoriilor. Matrona 
o încheie ţipînd : «Or! fac! slujba, ori da! banii». 
Omul iese cîrtind, şi în odaia de alătur! — cir¬ 
ciumă fără rafturi şi fără marfă de vînzare — 
nu maî rămîn decît do! bieţi Borzenî sălbateci, 
cu trupul pipernicit şi lungile plete negre re¬ 
vărsate de supt căciula înnaltă. Î! ţine de vorbă 
o fată frumuşică, rumănă, cu catrinţă portocalie 
şi suman cafeniu, care a venit aici de lîngă 
«Sigheciu» (Sighet), cu alţi lucrător! din satul 
eî şi a rămas pe vară, pănă la Sîmedru, cu 
cincisprezece zloţi. 

Din cînd în cînd, matrona vine la noî şi scurge 
rachiu dintr’un polobocel păstrat cu grijă, sin¬ 
gura marfă a cîrciumiî. 

Pornim abia la ceasurile zece, pe noaptea cu 
fulgii deşi. Iarăşi lumina roşie a lămpaşului se 
primblă pe brazii ninşi, pe stînca umedă, pe 
cînd în vale mai răsună o bucată de vreme plîn- 
soarea tare, neogoită a Bistriţei de aur, care 
mînă spre altă ţară. Cei doi Borşeni piperniciţi 
s’au luat după lumina noastră, dar caii lor slabi 
rămîn răpede în urmă. Şi vuietul apei se stinge 
cînd ne apropiem de manina întunecoasă a Pris¬ 
lopului. Aici sîntem cu totul singuri, singura viaţă 
cale de mulţi chilometri. E atîta pustietate şi 
întunerecul e aşa de des, aşa de veşnică pare 
căderea omătului, încît în adevăr îţi vine a spune, 
ca bietul Ianiuc îngheţat şi umezit, şi ieşind din 
mocneala lui numai ca să blesteme, că aici e 
«al doilea lume», ţermul de peste rîul negru al 
morţii. 

Totuşi cei trei cai ai Rusneacului merg în- 
nainte prin aşa o vreme protivnică pe urcuşul 
învîrtit, dar lung şi greu, al muntelui. Peste cî- 
teva ceasuri de înfăşurare a păreţilor lui, sîntem 
tocmai sus, dar nu se vede nici lumina de nă¬ 
dejde a căsărmiî de jandarmărie şi a făgădăului, 
unde, la un asemenea ceas, toţi dorm. 

Coborîrea se face răpede prin mijlocul ace- 

leiaşî străjî de brazi albi şi negri. Şoseaua ma¬ 
ramureşeană se simte îndată, largă şi tare. Mer¬ 
gem în margenea muntelui înnalt, pe cînd la 
dreapta alt şir de înnălţimî se urmează. Prin 
mijloc, trece, viind de spre Prislop, apa Vişău- 
lul, care ni îngînă drumul. 

Sînt două ceasuri de noapte cînd ajungem 
la Borşa. în ungureşte i se zice şi «baie»; pentru 
o veche exploatare de metale. Din Ardeal ni se 
spunea că e un tîrguşor, unde se poate căpăta 
tot ceia ce trebuie călătorului. De fapt însă, e 
numai un şir de rari case de lemn care se ur¬ 
mează de-a lungul şoselei şi la fereştile cărora 
mal scînteie cîte o lumină întîrziată. Vom merge 
deci pănă la Vişăul-de-sus, care ar fi, după spu¬ 
sele vizitiului, un fel de Bistriţă. 

Peste puţin se răspîndeşte o lumină slabă, şi 
aceia ca dintr’altă lume, prevestind o zi de 
toamnă noroasă. Din ce în ce se vede mal bine 
păretele înnalt al munţilor tărcaţi de neauă, 
care lunecă spre vale în aplecări line, pe cînd 
în faţă dealurile de lut cu verdeaţa uscată se 
sapă în scorburi urîte. Apa Vişăulul trece liniş¬ 
tită, cu valurile-î cenuşii în care se suceşte rare 
ori cîte un nod de spumă. 


A', lorga, — Ardealul, 


3 ) 

II. 

De la Vişău la Sighet. 

Tîrgul Vişăuluî sau Vişeuluî începe prin obiş¬ 
nuitul şir al caselor de lemn care deosebeşte 
orice aşezare maramureşeană. Printre ele şi cu 
mult înnaintea lor trec, în aceste ceasuri d’intăiu 
ale dimineţii neguroase, Jidanii negri, galbeni 
şi roşii, cu pălăriuţî de catifea, surtuce scurte 
şi cizme mari înglodate. Merg pripit, cu mînile 
răşchirate, şi în treacăt ochesc trăsura noastră, 
vînînd o pradă. 

Urmează pe o stradă de lapoviţă case cu cîte 
un rînd şi două, purtînd toate numai firme evre¬ 
ieşti, între care deosebesc cele foarte multe ale 
unei familii de Pollacî. O stradă mal îngustă 
se desface, avînd ca locuitori tot numai Evrei. 
Am înţeles acuma ce e Vişăul-de-sus, cel ase¬ 
menea cu Bistriţa: e un loc de pîndă al Evreimiî. 

Ianiuc îşi aduce aminte că acum douăzeci de 
ani era aici un «vendeglău (vendeglo, han) îm¬ 
părătesc» şi tot întreabă despre dînsul pe Jidanii 
ce se strecoară unul după altul prin dimineaţa 
sură. Fireşte că aşa ceva nu mal este în fiinţă 
acuma, dar un Ovreiaş cu faţa cuminte, tran¬ 
dafirie, între doi lungi perciuni negri, ne va 
duce la cel mal bun «otel» din Vişău. Ţinînd în 
mînă cu scumpătate un săculeţ de catifea al¬ 
bastră însemnat cu litere ebraice, ca şi atîtea 

firme din acest Canaan, el ne duce spre o biată 
căsuţă din uliţa mare. Acolo ne primesc însă, 
cu aceiaşi asigurare, o jupăneasă grasă, două 
fetiţe speriate, pe cînd stăpînul casei, soţul acelei 
jupănese, îşi tuşeşte încă în pat tusa de dimi¬ 
neaţă. Familia ni pune la disposiţie o odaie de 



Cetăţeni din Yişăfl. 


oaspeţi cu două paturi înnalte, cu o biblie 
ebraică legată în roşu şi cu două tablouri care 
înfăţişează cerbi, flori şi alte comedii cusute la 
gherghef. Aici nu se prea poate dormi, pe aş- 
ternuturile îngheţate. 

Pănă una alta, căutăm biserica românească. 
Evreica, mîndră de oraşul ei, care se bucură 
de un aşa de mare «Verkehr» (circulaţie), de 

vine la dînsul «toată lumea», ni-a spus că în 
Vişăul-de-sus e o biserică «creştinească», una 
«valahă» şi una evreiască. 

Căutînd biserica «valahă», găsesc pe cea 
«creştinească», aşezată în mijlocul oraşului. Un 
preot în odăjdii oficiază după ritul catolic, pe 
cînd o mare mulţime de Nemţi din Zips, de 
Zipserî , cu bunele feţe mustăcioase şi de gos¬ 
podine cu tulpane lungi pe cap întovărăşesc 
prin cîntece sunetele orgăi. 

Unul din Romîniî cari aşteaptă pe stradă prin¬ 
tre Jidani bărboşi, într’o tovărăşie frăţească, e 
gata să ni arate acum biserica noastră. înnotăm 
prin strada mare, prin strada mică şi apucăm 
la dreapta între căsuţele Romînilor. Ar părea 
puţini după ce se vede aici, dar parohia, răs- 
pîndită pe patruzeci de kilometri, numără pănă 
la 2.700 de suflete, care se socot la Vişăul cu 
7.000 de străini. Şi vre-o optzeci de familii ru- 
tene, care ştiu şi româneşte, se ţin de această 
parochie greco-catolică. 

Marea biserică trandafirie a fost reparată prin 
anii 1840, dar e mai veche. Pe la 1770 i se zicea 
«biserica cea nouă» pentru a o deosebi de alta, 
de lemn, care fusese înnainte de dînsa locul de 
închinare al Romînilor din Vişău. 

Un preot ras, ca mai toţi cei din Maramureş, 
face slujba înnaintea unor credincioşi prea puţini 
la număr cînd mă gîndesc la cîţi Zipserî ascultau 
serviciul de la biserica romano-catolică. Oamenii, 

ca «zilerul» care ne-a adus aici, îşi caută de 
nevoi şi în dimineaţa Duminecii sau, cînd n’au 
altă treabă, stau de vorbă cu fraţii Jidani. în 
această asistenţă se văd apoi multe feţe gălbă- 
gioase, slabe; cîte un strlmb, ba chiar un idiot 
şi un pitic, ascuns lîngă strană. în această de¬ 
generare a rasei de vulturi care a dat pe înte¬ 
meietorul Moldovei, trebuie să se deosebească 
corcirea cu Ruşii şi mai ales multa băutură la 
care ispitesc circiumele fără de număr ale Evrei¬ 
lor. Căci femeile, care poartă întocmai îmbră¬ 
cămintea de pe la Rodna, sînt frumoase, albe, 
rumene, cu ochii limpezi şi mîngîioşi. 

Văd în tot răgazul portul bărbaţilor. Plete 
lungi unse, desfăcute în şuviţe supţirî, se lasă 
pe umeri. Un suman scurt, de coloare sură, e 
tivit pe margenî cu verde. Bernevicii albi, de o 
lărgime urîtă, sînt răsfrînţi jos sau lasă să se 
vadă capătul lor scărmănat. Toţi au opinci şi 
ţin în mînă cîte o pălăriuţă de pîslă neagră, 
foarte îngustă, care mai are une ori împrejur o 
panglicuţă roşie. 

Slujba are părţi neaşteptate. Corul clntă sus 
Tatăl nostru, fiecare luîndu-şi cîte o parte l . Cre¬ 
dincioşii mormăie împreună, ca la catolici, cu¬ 
vintele rugăciunii. împărţirea de nafură lipseşte. 
Nu e nicî-o predică. 

1 Această ciudăţenie mi-a fost dat s’o aud, la întoar¬ 
cerea chiar în Bucureşti, la luxoasa biserică a Doamnei 
* 

Balaşa, slujind un arhiereu! 

Preotul tînăr, cu faţa rasă, ştie destul de rău 
româneşte şi multe din cuvintele ce spune, nu 
se înţeleg. Şi din cor răsună accente străine. 
Pe sus se cetesc cuvinte latineşti. Pe panglicele 
cununilor de morţi atîrnate pe păreţi strălucesc 
cuvinte ungureşti. Uite colo, coşcogea Szent- 
Istvân-Kirâly mîzgîlit pe un cearşaf mare, — în 
chip de «tablou religios». Şi vine un timp cînd 
din atîtea lucruri deşănţate şi triste se desface o 
jele ce nu se poate învinge şi-mî strînge inima, 
ca şi cum mi-ar veni să plîng. E aceasta o bi¬ 
serică românească, se face aici o slujbă răsă¬ 
riteană, sînt aceşti oameni urmaşii vulturului din 
1360, e Romîn acest preot ras, Romînl sînt 
aceşti cantori cari suie şi coboară pe arii ciu¬ 
date cuvinte româneşti stîlcite, e un Vlădică 
romîn acel «episcopul nostru Ioan» pomenit la 
daruri şi care e netrebnicul de Szabo din Gherla? 
Şi, dacă nu, de ce această parodie, această min¬ 
ciună, această încurcătură a lucrurilor şi oa¬ 
menilor? 

Pe cînd privesc acel mare «tablou» alSfîntuluI 
Ştefan care, în genunchi, se roagă Precisteî din 
nouri pentru mîntuirea Ungariei, preotul iese din 
altar şi, în loc de predică, pe care de sigur n’ar 
putea-o ţinea, rosteşte care e serbătoarea cea mal 
apropiată şi urmează apoi astfel: «Vă rog să tri- 
meteţî copiii la şcoală; d. protopretore, d. sol- 
gabirău, mi a spus să vă arăt că nu va cruţa pe 

nimene cu gloabă; deci să-î trimeteţî, ori la 
şcoala greco-catolică, ori la şcoala de Stat ». 

Şcoala greco-catolică e pe aceiaşi uliţă cu 
biserica ; fără firmă şi numai pe un turnuleţ de¬ 
asupra coperişuluî cu crucea. Este acolo un în¬ 
văţător care nu e de faţă şi pe care părintele 
zice că nu-1 cunoaşte. Oamenii de prin cătunele 
şi locuinţele lor răzleţe nu-şî trimet copiii lor 
la nicî-o şcoală: unii abia vor fi călcat prin 
oraş şi nu vor fi intrat în biserică nicl-odată de 
la botez încoace ! Din 2.700 de oameni nu sînt 
o sută cari să ştie ceti. 

Tînărul preot e din Sălagiu, fiu de Unguroaică. 
Româneşte a învăţat la seminariul latin al lui 
Szabo. A luat ca soţie o fată de protopop cres¬ 
cută ungureşte. De ruşine însă zice că vorbeşte 
româneşte în casă. N’are însă un rînd scris în 
limba noastră printre scumpele publicaţii ungu¬ 
reşti. Dumnezeul tatălui său, al credincioşilor 
săi, al neamului nostru să-l ierte dacă poate ! 

Mal sînt aici doi advocaţi romînl pe cari nu-I 
văd şi cari n’au de unde mă şti, căci nicl-un 
alt ziar românesc nu vine decît al cantorului, 
ţeranul Ioan Pop, care a primit Tribuna din 
Arad şi e abonat acuma la Poporal Romîn din 
Budapesta. A fost aici şi un jude de Romîn, 
Plop, şi bogatul solgabirău Simion Pop, care 
stăpîneşte între altele şi o casă mîndră, cea d’in- 
tăiu în tot oraşul, ce poate fi alta decît Romîn ? 

Toţi sînt membri ai casineî ungureşti şi nu ce¬ 
tesc nimic în limba lor. Nimic din ceia ce pri¬ 
veşte poporul lor nu li ajunge decît în graiul 
duşmanilor! 

Bancă românească nu e, dar au sucursale ji¬ 
doveşti două bănci maghiare. Poporul care as¬ 
cultă în biserică aşa de bucuros vorba noastră 
bună românească, poporul care ne petrece pănă 
departe şi ne roagă a stărui pentru ca să capete 
de la Bucureşti o Biblie, poporul acesta, aşa de 
cucernic în sărutarea mîniî preotului care n’are 
ochi pentru dînsul, e cu totul lipsit de ajutători, 
de sfătuitori, de sprijin. în toate el e lăsat în 
seama jidanilor, cari-1 au astăzi ca pe un copil 
slab de minte, ca pe un supus dobitoc de muncă! 

Prînzimla marele nostru «otel». în «restaurant» 
apare stăpînul: un cucernic bătrîn cu tichie pe 
cap, aplecîndu-şi spre salutare trupul strîns în 
caftan. E gata să ni dea orice mîncare. Numai 
porc nu, o nu, spune el revoltat. O îmbucătură 
costă cît un prînz întreg aiurea. Tot ce mai 
luăm pe drum e scump şi prost. 

Plecăm la amiazi supt ochii Jidanilor cari se 
adună şi privesc lung supt cobora care ne as¬ 
cunde. Ei ar fi vrut să ne ducă, şi trimeşi de-aî 
lor s’au înfăţişat la badea Ianiuc ca să-l încre¬ 
dinţeze că, pentru un bacşiş de-al lor, el are 
datoria de a ne lăsa în drum. 

Prin ploaia care urmează aici ninsorii din 
munte, mergem înnainte pe valea rîuluî cu apele 
cenuşii, line. îndată sîntem în al doilea Vişău, 
cel de mijloc. Dumineca a scos pe toată lumea 
din casele de lemn. Sînt grupe de trei feluri, 
care ne privesc cu aceiaşi ochi de batjocură şi 
de ură ; sătenii, cari au băut prea mult, frumoa¬ 
sele femei şi fete în catrinţe roşii care au băut 
se pare şi ele, şi Jidănimea multă, multă, cît şi 
ceilalţi locuitori, Jidănimea cîrciumarilor, precu- 
peţilor, mijlocitorilor care spurcă acest colţ de 
munte. Sinagoga lor iese mîndră în drum. 

Şi la Vişăul-de-jos e tot aşa, aceiaşi înfrăţire 
neghioabă între exploatator şi exploatat, aceiaşi 
prietenie batjocoritoare în ochii femeilor fru¬ 
moase. Şi de amîndouă părţile cele mal strălu¬ 
cite povîrnişurî de munte, albe de sfinţenia ză¬ 
pezii proaspete. 

Drumul tot e numai al Evreilor. Afară de că¬ 
ruţa unul Borşan care ducea două femei din sat 
la Sighet spre înfăţişare ca martore la «soroace», 
nu i-am văzut decît pe eî. Cîte unul calcă sin¬ 
guratec, cu gîndul la afaceri, altul stă de vorbă 
cu un Romîn, cutare băieţel cu perciunii fîlfîind 
aduc pe un cioban miţos, al cărui cal poartă o 
povară de pînzăturl. Mal departe, iată un Jidan 
care mînă din urmă o vacă, iată un Jidănaş 
călare, iată cărăuşi cari, cu balabusta lîngă dînşiî. 

Dar totuşi o adîncă ură stăpînită s’a adunat 

în aceste suflete copilăreşti lăsate pradă bar¬ 
bariei celei mai desăvîrşite. Ochii se opresc 
crunţi asupra jăfuitorului străin. Şi, fiindcă mer¬ 
gem cu trăsura, fiindcă facem călătoria într’o 
zi de Duminecă, fiindcă eu am barbă în ţara 
popilor raşi şi port cojoc acolo unde «domnii» 
nu se coboară până la această haină a sărăciei, 
fiindcă d. Onişor are ochelari, cădem şi noi 
supt atingerea batjocurilor. în Leordina, sat 
mare cu şcoală românească, ce-şi zice ungu¬ 
reşte, fricos, numai «greco-catolică», în Petrova 
vecină, n’am fost cruţaţi. O păstoriţă călare ne-a 
ameninţat cu băţul, o nevastă a strigat după 
noi «de, bală». Cînd am întrebat de biserică, 
femeile au chicotit de rîs, strigînd: «i-auzi ce 
zice?». «Ni, săracii», auzirăm aiurea pe urma 
noastră, sau: «ăştia vin de la Bocovina». Pănă 
şi copilaşii ieşiau luînd în rîs şi blestemind pe 
urma Jidanului cu cojoc şi Jidanului cu ochelari. 
Huţulii de la Valea Tisei se întreceau cu Ro- 
mînii de pănă aici, şi unul ieşi înnaintea d-lui 
Onişor poftindu-1 injurios să-i cumpere o gîscă. 

Nu părăsim cursul Vişăului care înnaintează 
larg în valea de munţi ce se strînge de la o 
vreme ca în pasul Rodnei. Sus se mai văd încă 
brazii ninşi, de supt dînşii curge pădurea fa¬ 
gilor roşii, iar în vale sălciile verzi se apleacă 
asupra rîului. Bolovani negri se desfac din 
măruntaiele muntelui, care, tăiat de drum, în- 

tinde feţe întunecate, viorii. Prin cîte o crestă¬ 
tură a pietrei năruite de sus, zăpada a prins 
vîrcî strălucitor de albe. 

Din loc în loc, culmile mari, albite par a tăia 
calea, dar iarăşi ea îşi face loc prin îndoiturile 
clădăriilor de piatră uriaşă. 

La Valea Tisei, de unde începe şi o linie 
ferată, Vişăul se contopeşte paşnic cu Tisa, care 
vine din munţi, albastră, curgînd îmbielşugat şi 
sigur. Cîteva case de Huţulî cu berneveciî roşii 
sînt aciuate aici. 

îndată apa capătă o strălucită desfăşurare, 
cum nu se maî vede la nicî-unul din rîurile 
acestor pămînturî carpatini, pănă la Dunăre şi 
Nistru. Un mare pod o trece în locul unde două 
sate : Băşcoiul şi Crăciuneştiî, se privesc de pe 
cele două maluri. Ambele sînt sate ruteneşti, 
cu tot numele lor: ai noştri s'au pierdut deci 
cu- totul în mulţimea năvălitorilor de limbă ru¬ 
sească. Dar nici aceştia nu maî înseamnă as¬ 
tăzi nimic. Căcî peste dînşiî s’a aşternut Jido- 
vimea. Casele mari cu cîte două caturi, casele 
mărunte cu cerdac de lemn, căsuţele strîmbe 
cu perdele roşii, — toate sînt ale lor. Din treacăt 
vezî, supt lampa atîrnată, femeile îmbrobodite, 
bărbaţii cu pălăria în cap, cari, aplecaţi asupra 
mesei de lemn alb, socotesc şi pun la cale. în 
margenea drumului, crucifixurile de lemn gro¬ 
solane, crucifixurile de metal luate de la oraş 

tînjesc a pustietate ca şi marile biserici albe, 
care par nouă. 



Biserică maramureşeană. 


Rutenesc şi jidovesc e şi Verişmartul, care 
vine înnaintea Sighetuluî. Rutenii vorbesc de 


www.dacoromanica.ro 



SIGHETUL 


557 


altminterea, ca şi Evreii, ungureşte, şi Statul li 
face totdeauna darul unei frumoase şcoli de 
maghiarisare. 


III. 

Sighetul. 

Din Sighet se văd acuma case de suburbie, 
foarte curate, pe care le luminează becuri elec¬ 
trice prinse de pîrghiile telegrafului. Cîte o că- 
tană face dragoste cu slujnicuţa lui. Mai de¬ 
parte însă, fără lumină electrică, Jidovimea se 
primblă sau stă în grupe, în faţa caselor mari 
în care sînt prăvălii. Lîngă stradele de tot largi, 
de oraş nou, se văd două biserici creştine, de 
batjocură într’un asemenea loc. Piaţa se des¬ 
chide într’un uriaş pătrat de clădiri foarte im¬ 
punătoare. Ori în ce colţ, doi trei Evrei pîndesc. 
îi întîmpin şi la poarta, prin gangurile otelului 
nemţesc unde ne coborîm. în restaurant ser¬ 
veşte însă un chelner evreu, deosebit de obraznic, 
şi studenţi ai Facultăţii de drept de aice ori 
calfe de prăvălie unguri încep a urla prelung, 
la beţie, sălbatece cînturî de dragoste, care-ţi 
taie, ca şi felurile ce ţi se aduc, orice poftă de 
mîncare. După ninsoare, ţurţuri şi senin, acum 
plouă pe tina groasă a capitalei de comitat, a 
centrului maramureşean. 

* 

Văzut dimineaţa, Sighetul are şi oarecare 
mişcare de creştini: funcţionari, gospodine care 
merg la tîrg, soldaţi. Dar în toate părţile foiesc 
aceiaşi Evrei cari pîndesc la uşile tuturor pră¬ 
văliilor. în oraşul de vre-o 20.000 de locuitori eî 
vor fi fiind, de sigur, a treia parte. Strada mare 



Stradă lăturalnică din Sighet. 


e toată a lor, tot aşa o alta, paralelă cu dînsa, 
în care nu te poţi întoarce de atîta Jidovime care 
miroase şi scormoneşte ciştigul, fie cît de pă¬ 
cătos. Toţi cel cari în sate şi-au strîns cîteva 
sute de florini cu vînzarea de chibrituri şi tabac, 
vin de se curăţă întru cîtva aice, păstrînd însă 
toate datinile de îmbrăcăminte şi limbă, toată 
iubirea pentru murdărie, tot despreţul pentru 

ceia ce face viaţa cinstită şi plăcută pe care le 
are Evreul de rînd. Ceî maî norociţi trec apoi 
pe la Oradea-Mare şi Seghedin, unde-şî taie 
perciunii şi îmbracă hainele nehabotnice. Fiii 
lor, doctori în drept, oameni de condeiâ pot 
ajunge apoi să stăpînească Ungaria, ai cărei fii 



Piaţa din Sighet. 


credincioşi se zic din buze fără a putea fi din 
inimă, cît îi robeşte o lege de intoleranţă şi ură. 

Azi e tocmai tîrgul slugilor, şi harmalaia pu¬ 
turoasă e şi maî mare. Iată ce se înţelege prin 
acest tîrg. Fete de Evrei sărace caută slujbă 
primblîndu-se, şi cine vrea slujnice, vine în gloată 
de le tocmeşte. Creştinele, Romînce, Rusoaice, 
nu umblă după această pîne puţină, care se cîş- 
tigă cu greu. Se maî adauge apoi pentru a le 

înlătura de la o asemenea îndeletnicire ura pe 
care o are ţeranul de aici faţă de Evreu, pe care-1 
numeşte «Jid» şi căruia nu-i zice, orîcît ar ajunge 
de bogat în negustorie, decît «măî Iţio sau 
«mă Leibă » 

în cafenea un Evreu roşcat, chel, cu ochelari, 
a strîns toată presa pe mesuţa luî. Acolo vine 



0 altă vedere a pieţei din Sigliet. 

de se aşează, fără a-î vorbi, alt Jidan, roşcat şi 
el, care se uită chiondorîş, foarte obraznic. Şi 
iată că soseşte acum un habotnic care intră 
încet, ne ocheşte, se învîrte în jurul nostru, aş- 
teptînd cine ştie ce întrebare sau propunere, 
de care să se poată agăţa şi apoi, cu durere 
faţă de muţenia «goilor» străini, se duce. 

Una din bisericile ce răsar din Jidănime e a 
Ruşilor. Romîniî au întemeiat-o însă, precum se 
crede că tot a lor va fi fost şi marea biserică 

gotică a calvinilor, care-şî are altarul la răsărit. 
Goniţi din cea d’intăiu zidire, Romîniî şi-au fă¬ 
cut o alta, în uliţa vecină. Lîngă dînsa e adă¬ 
postită o şcoluţă pentru copii! de meşter! romîn! 
din Sighet, cari uită limba lor şi nu-şî pot creşte 
copii! într’însa. în casa cea mare de alături, cu 
prăvăli! evreieşti dedesupt, locuieşte parochul, 
care e şi vicariul unit al Maramureşului. 

Odată resida acolo un biet om fricos, cu nu¬ 
mele străin. Acuma acest loc primejdios, care 
cere multă muncă şi o înnaltă conştiinţă îndrăz¬ 
neaţă de romanitate, e ocupat de părintele Tit 
Budu. Născut dintr’un neam de vech! săteni li¬ 
ber!, vicariul de astăzi a învăţat întăiu în şcol! 
ungureşti, de şi era fecior de preot. împărtăşind 
sentimentele de liberalism înfocat ale colegilor 
săi unguri, el merse chiar pănă la graniţa Ga- 
liţiei, într’o tînără ceată războinică, pentru a 
trece într’ajutorul revoluţionarilor poloni din 
Rusia. A fost oprit însă de poliţie, scos din 
şcoală şi adus astfel să meargă la şcoala româ¬ 
nească a Beiuşuluî. Aici şi-a învăţat înnapoi, 
aproape de la început, limba. A ajuns preot şi 
a stat mult timp în cancelarii şi în parochii de 
sate din Maramureşul său. Astăzi, cînd e căpe¬ 
tenia celorlalţi preoţi, celor cincizeci de parohi 
din acest comitat, el e în stare să impuie prin 
statura sa de uriaş, prin frumuseţa bătrîneţei 
sale şi prin manierele sale sigure şi hotărîte. A 

X. Iorga . — Ardealul, 3G 

scris în româneşte despre subiecte bisericeşti şi 
istorice, şi scrie fără sfială şi pănă astăzi în 
această ţară de slăbiciune şi de frică. 

De la acest bătrîn puternic şi harnic se aş¬ 
teaptă mult pentru trezirea conştiinţei naţionale 
adormite aici. El ar trebui să încerce, cu acest 
scop, a da o viaţă nouă acelei Asociaţii mara¬ 
mureşene care nu ajută nici cît cea ardeleană, 
cu care nu înţelege să se contopească, intere¬ 
sele culturale ale neamului nostru. 

între aceşti Jidovi mulţi şi răpareţî, între Un¬ 
guri, cari au atîtea şcoli elementare, o şcoală 
de fete cu internat, o preparandie de învăţători 
şi chiar o Academie de drept cu caracterul cal- 
vinesc, Romîniî sînt aruncaţi la margine, în de¬ 
părtare, sărăcie şi necunoştinţă, aşa încît limba 
lor nu se aude pe uliţile cele mari decît din 
gura ţeranilor ce sosesc din împrejurimi. Paro- 
hienii păr. Budu ating numărul de 3.000, dar 
ei sînt răspîndiţi pănă departe dincolo de raza 
oraşului, prin văile ascunse şi pănă colo la cul¬ 
mile ninse, de unde vin să-şi aducă morţii peste 
apa Tisei la cimitirul românesc al Sighetulul. 
în oraş — căci de fapt acesta e singurul nume 
pe care ai noştri îl dau Sighetului — sînt cinci 
advocaţi romînî şi vre-o patruzeci de studenţi, 
ce-şî au internatul lor deosebit, la Academia de 
drept. Ei cu toţii vorbesc româneşte în casă, 
de şi cu amestec unguresc, şi cutează chiar a 
se înţelege pe strade în această limbă prigonită. 

Dar sînt de sigur prea puţini pentru a face ceva 
care să poată fi luat în samă. 

Trăsura unul Rus care vorbeşte ungureşte 
mă duce spre mănăstirea Sfîntuluî Mihail din 
Perl, întemeiată de neamul lui Dragoş care s’a 
coborît în Moldova înnaintea Voevodului Bog¬ 
dan. Astăzi vestita ctitorie a celor mal încărcaţi 
de cinste şi de daruri regale dintre Romînil Ma¬ 
ramureşului e mal puţin chiar decît o ruină, dar 
nu e fără interes pentru un Romîn să vadă mă¬ 
car locul unde a stat o clădire aşa de însem¬ 
nată în viaţa poporului său. 

La capătul Sighetuluî se trece Tisa, a cărei 
apă, strînsă la un loc într’un singur curent a- 
dînc, primeşte scînteî de aur de la soarele slab 
care, după multe zile de lipsă, se îndură a lu¬ 
mină, în luptă cu norii albi. Dincolo de apă e 
urt întradam maramureşean, asemenea, de alt¬ 
fel, cu Vişaiele de ieri. Toată margenea dru¬ 
mului o ţin Jidanii din satul Slatina, cu căsu¬ 
ţele lor păcătoase, din care se desface curata şi 
frumoasa locuinţă a notarului celui nou, care e 
şi el Evreu, cum încep a se alege ici şi colo 
în Maramureş. Mal la o parte, spre un deluleţ 
bogat în copaci, unde se află şi ruinele unei ce- 
tăţuî romane, sînt vechile aşezări ale ţeranilor 
romînî. Pentru dînşiî a făcut o mare biserică 
albă strîngătorul pentru binefaceri între epis¬ 
copii romînî, Mihail Pavel. Murind după o lungă 

păstorire la Oradea-Mare, el a fost înmormîn- 
tat în satul acesta. 

De aicî se deschide un loc fără nicî-un fel 
de roadă şi de lucru a pămîntuluî, un pustiu 
veşted, sămănat cu gropi de năruire. Cîteva case 
mari se ridică în locuri mal ferite şi sigure; 
prin celelalte, clădirile şubrede sînt frînte de 
prăbuşirea umedă. Ziduri de fabrică şi coşuri 
răsar în deosebite locuri. 

Aceasta e Slalina-baie sau Handalul, cu bi¬ 
serică latină şi şcoală de Stat. Pămîntul tot e 
găunoşat de acel lucru al minelor de sare ce ţine 
de sute de anî. Tisa a răsbătut prin gropile cele 
vechi, şi astfel pe încetul ea găteşte sfîrşitul a- 
cestui izvor de bogăţie, şi tot odată şi a pămîn¬ 
tuluî în care el se află ascuns. 

Mai departe e «Scalda» Vlădicăî Pavel, un 
stabiliment de băi de sare foarte bine înzestrat, 
care nu face însă nici pe departe cît a costat 
pe întemeietorul său. 

în dreapta şi în stînga, dar mai ales în stînga, 
şirurile de dealuri albăstrii se întrec din înnăl- 
ţime pănă la creştetele albe. Unul din ele se 
mîntuie printr’o mare movilă blîndă care e Ră- 
tundul. într’acolo sînt tot sate româneşti: Sa- 
rasăul, Şipinţa, unde se păstrează încă, întrebu¬ 
inţată în odăjdii, şeaua unei căpetenii a Tăta¬ 
rilor din 1714, cari, într’o ultimă năvălire, călău¬ 
zită de Mihai-Vodă Racoviţăal Moldovei, pustiiră 
valea Izeî, plină de Romîni, alergară după jaf 

şi după robi şi pănă în aceste părţi şi fură stri¬ 
viţi la întors de Borşenî, cari ar fi avut în frunte 
pe protopopul lor. 

în dreapta, unde se văd bisericile albe, vechi, 
sînt cele trei Apşe: de sus, de mijloc şi de jos 



Binecuvîntarea prinoaselor în Maramureş. 


(împărţire obişnuită în Maramureş), de la care 
a pornit apa veselă ce se zice Apşoara. De acolo 
vine neamul Mihâlyi, care a dat Bisericii unite 
pe Mitropolitul ei de astăzi, Escelenţa Sa Victor 
Mihâlyi de Apşa. Tot în acele părţi, dar de¬ 
parte, e şi locul de naştere al acestui arhiereu, 
satul Iodului. 

De la Peri, pe care Ungurii, cari nu se află 
însă în acest sat, îl numesc KOrtvelyes, vin să¬ 
teni singurateci în portul care e al Romînilor, 
şi iată şi un car unde, între mulţi flăcăi gătiţi, 
şede fără sfială o mireasă purtînd pe cap cu¬ 
nuna de flori luate de la tîrg şi, pe lîngă dînsa, 
mununa ţesută din mărgele. în satul însuşi, in¬ 
trăm îndată. Vedem case de bîrne, mai mult 
văruite, prin înrîurirea oraşului vecin, curţi care 
poartă coşere împletite, movile de strujeni şi 
fîn aşezat frumos între patru pari supt un co- 
periş ţuguiat de şindilă. Femei în portul nostru 
diretică prin curte. 

Unele din ele, oacheşe, au însă faţa ciolă- 
noasă, cu bot ieşit înnainte: altele, foarte bă¬ 
lane, arată un sînge străin. Dacă vorbeşti ro¬ 
mâneşte femeilor, nu vei fi înţeles, de sigur; 
nici copiii nu ştiu o boabă din limba noastră. 
Mulţi bătrînî dau din umeri cînd o aud. Ceva 
româneşte rup numai bărbaţii în vrîstă, iar cei 
ce au fost cătane în regimente de Romîm o 
vorbesc chiar destul de bine. 

Satul e astăzi cu totul rusesc. în biserica 
nouă şi frumoasă lîngă care e şi o şcoală în¬ 
căpătoare, nu se află nici cărţi româneşti, ci 
numai de acelea care scimănă numai cu datinile 
noastre, cum samănă locuinţa şi portul. Ele sînt 
tipărite la Lemberg, după îndemnul cel d’intăiu 
al acelui fiu de Voevod romîn, al acelui «Voe- 
vodici» Petru Moghilă, care a trezit din morţi 

Mitropolia Chievuluî şi a făcut astfel cu putinţă 
cultura ruteană de astăzi; cîte una din cele 
nouă vine de la Ungvâr. Aicî şi-a strămutat 
reşedinţa episcopul rutean unit al Muncaciului. 
Aicî îşî ţine el canonicii şi preparandia de în¬ 
văţători. De aicî lucrează el, nu pentru înnain- 
tarea celor 170.000 de Ruteni, cari întrec cu 
mult pe ai noştri, abia vre-o 70.000, ci pentru 
contopirea lor cu naţia ungurească stăpînitoare. 
La Sighet se predică în biserica lor odată 
ruseşte, odată ungureşte. Aşa e şi pe aiurea. 
Poporul întreg ştie ungureşte. El nu desfă¬ 
şură nicî-o activitate politică. în congregaţia 
comitatului, el trimete tot funcţionari şi funcţio- 
năraşî unguri. Cărţi ruseşti, ziare din Galiţia 
sau de la Muscali nu se aduc decît foarte rar 
şi pe ascuns. «Cu Rutenii s’a încheiat», îmi 
spunea un bun cunoscător al împrejurărilor. 

Despărţiţi de Romîni printr’o ierarchie bise¬ 
ricească deosebită, lipsiţi de orice legătură cu 
dînşiî în trecut, Rutenii n’au faţă de vecinii 
lor situaţia celor din Bucovina. Pe noi nu ne 
uresc şi nu ne-ar fi încâlcind, căci nu-î mînă 
la aceasta, ca acolo, o inteligenţă fanatică, aple¬ 
cată spre Rusia sau încălzită de visul unei 
Ucraine a viitorului pentru Ruşii Mici. Prin că¬ 
sătorii mixte, prin vre-o aşezare între Ruteni se 
pierd mai mult ai noştri, şi prin aceleaşi mij¬ 
loace ei şi cîştigă, aiurea. Numărul nostru spo¬ 
reşte de alminterea Aicî în Peri Romînii s’au 

pierdut de mult între Ruşi! veniţi în număr 
mare. Cărţile bisericeşti au o singură însem¬ 
nare romanească, şi aceia abia înţeleasă. Pe la 
1690 încă, însemnările sînt slave, şi anume ru- 
teneştî. 

Pe acea vreme mănăstirea Dragoşeştilor din 
al XlV-lea veac, unde atîta vreme au stat Vlă¬ 
dicii romînî ai Maramureşului pănă la Iosif 
Stoica din 1693, pănă la bătrînul orb şi pribeag 
Dosofteiu din 1730, nu mai avea însemnătatea ei 
veche. Spre dînsa ne duc cîţiva Ruşi săraci, 
ieşiţi din căscioarele fără lumină. 

Sus, între nişte pomi, la capătul unui urcuş 
prin lutul de făcut oale, cleios şi lunecos, se 
mai văd nişte grămezi de pietre, pe care să¬ 
tenii le-au răscolit căutînd galbenii de aur ai 
vechilor călugări. Un crucifix înnalt, pus în vre¬ 
muri nouă, arată unde a stat altarul. Prin prejur, 
se arată locul fîntînii şi rămăşiţele sărace ale 
chiliilor. Clădirile au fost făcute trainic din că¬ 
rămizi tot aşa de bune aproape ca şi cele ro¬ 
mane, din piatră moale şi din ciment ca fierul. 
Din podoabe şi scrisori a mai rămas numai o 
bucată de stîlp văpsită galben şi verde, care 
poartă tot în văpseală litere cirilice aplecate, 
ce pomenesc un sfînt. Ea e zidită între mur¬ 
dăriile de lîngă casa unui sătean. 

Rusul cu locul ar fi bucuros să-l vîndă bine, 
vicariului nostru, ca să se facă iarăşi mănăstire. 

— Şi nu te temi, îî zic, că o mănăstire ro¬ 
mânească v’ar face Romînî? 

— Ce temem ! Ori Romîn ori Rus, este tot 
una, tot o cruce. 

De pe culmea de deal se cuprinde cu ochiul 
una din cele mai frumoase privelişti. Jos curge 
Tisa, care se rupe în suviţî argintii ce se leagă 
iarăşi mal departe. Iar peste dînsa, peste marea 
pajişte verde, unde pasc bivoli, se văd biseri¬ 
cile Cîmpulunguluî. 

Acest orăşel de odinioară e decăzut astăzi. 
Are, fireşte, mulţi Evrei şi mal mulţi Ruşi şi 
ceva Unguri. în’ tot comitatul, Ungurii, vre-o 
8.000, pe lîngă peste 50.000 de Jidani, n’au în¬ 
semnătate decît aici şi la Ceteu (Tecso). Hus- 
tul, de la Sighet la Răsărit, şi Muncaciul, de la 
Apus, cu vechiul castel unde a fost închis la 
1821 Alexandru Ipsilanti, precum la 1585 fusese 
închis Ia Hust Petru Cercel, sînt numai ruseşti, 
ca toate aşezările din munte pănă în Galiţia, 
pe care le ţine pe toate calicia goală a Rusne- 
cilor. 

* 

Spre sară, cu acelaşi cojoc care a pus în 
mişcare pe toţi Evreii Sighetulul, ce cred că 
a sosit vre unul dintre aî lor din Polonia, plec 
pe linia Cîmpulunguluî, spre Sarasău. 

Tisa curge în dreapta, răsfăţată, răşchirîndu- 
se în braţurl moarte şi aruncînd din mijlocul el 

ostroave de buruiene. Şoseaua întreagă, pănă la 
înnalta linie ferată, e la voia ei, şi ea se folo¬ 
seşte dese ori de aceste drepturi. 

Din stînga vine apa albastră a Izei, care udă 
tot sate româneşti. Lină şi veselă, oglindind 
senin în unde, ea se varsă în Tisa la podul 
din faţă, dar multă vreme încă apele-î albastre 
nu se pot contopi cu multele ape galbene ale 
rîului ce o înghite. 

Dincolo de pod, era mai de de mult un popas 
pentru negustorii şi cărăuşii ce veniau de la 
Seghedin. O ceardă, o circiumă fusese aşezată 
ca să-î încălzească şi să-î răcorească. Ea a fost 
bună de prăsilă, şi astăzi un întreg sat numai 
şi numai jidovesc putrezeşte în mocirlă şi în 
dărîmăturî, purtînd acel vechiu nume de Cearda. 

Sarasăul vecin e însă românesc în toate. Moşia 
e a familiilor Mihâlyi şi Jurca. Frumoasa gră¬ 
dină de pe deal, cu 500 de meri, e a d-lui 
Petru Mihâlyi, fratele Mitropolitului. Sătenii, 
oameni prietenoşi, cînd nu se întrec la palinca 
(rachiul) Jidanului, sînt şi ei foşti nemeşi, şi se 
ţin mult. Biserica e veche, şi legenda o pune 
între cele trei clădiri de piatră făcute de o 
Doamnă din Moldova care-şi mai aducea aminte 
de Maramureşul obîrşieî sale. 

Mergem la dînsa cu un ţeran care a fost la 
Petroşenî cu lemnele şi a trecut şi în ţară, spre 
Tîrgu-Jiiuluî şi Cîmpulung, în locuri de care-şi 
aduce aminte cu drag. Preotul pe care-1 vedem 

o clipă, — om harnic de altfel, mi se spune, — nu 
poate veni, căci are la petrecere domni unguri. 
Un cantor foarte bătrîn descuie. înlăuntru, bi¬ 
serica nu are nicî-un preţ, pe cînd pe din afară 
ea impune prin grosimea păreţilor de zid cu 
fereştile mici şi interesează prin forma în cinci 
muchi a altarului, mal jos. în faţă s’a adaus, ca 
la bisericile de lemn, un fel de cerdac închis, 
care aruncă în sus un vîrf de turnuleţ supţire. 
La plecare, sătenii strigă: «Trăiască domnul 
preotul», pentru d. vicariu, precum în Sighet, 
unul îmi strigase mie, cu toată bucuria inimii 
lui: «Trăiască popa nostru». 

* 

Sara găsesc la alt frate al Mitropolitului din 
Blaj, d. Ioan Mihâ'.yi, care a tipărit o culegere 
de «Diploame maramureşene» nu numai cea mal 
bună primire, dar şi o prea frumoasă culegere 
de monede antice, de diplome medievale şi de 
scrisori şi zapise româneşti din acest Maramureş, 
care a păstrat numai aşa de puţine. 

IV. 

De la Sighet la cellalt hotar. 

A doua zi plec, peste muntele de ieşire, peste 
înnaltul Gutin sau Gutiu, către Baia Mare. Pănă 
la Hărnicenî mă va duce bunul mieu găzduitor 

păr. Budu, iar de acolo înnainte voiu rămînea 
în sama Rusului Gyury. 

întăiu merg la biserică, unde, cu toate că e 
o zi oarecare din săptămînă, slujba se face cu 
o rînduială şi o cuviinţă deosebită, care se lă¬ 
mureşte de alminterea şi prin desăvîrşita ştiinţă 
de tipic a vicariului, un specialist şi un scriitor 
în această ramură. Clădită în stilul gotic mai 
cunoscut pe aice, biserica e înnaltă şi lumi¬ 
noasă, foarte friguroasă însă prin piatra din 
care e alcătuită. O catapiteazmă provisorie des¬ 
parte altarul, şi naosul acoperit cu lemn îşi aş¬ 
teaptă încă bolţile. Parochul e asistat de doi 
capelani, dintre cari unul e şi catechet la şcolile 
Statului, unde-1 sileşte a catechisa ungureşte şi 
arbitrariul ministerial şi necunoştinţa nenorocită 
a copiilor, Romîni fără limbă românească. La 
slujba frumoasă mai este de faţă numai doamna 
vicariului, bătrînul curator şi o ţerancă în sarică 
sau gubă cu lîna în afară. Dascălul-învăţător 
cîntă foarte bine. Cărţile, căpătate de la Blaj, 
sînt din ale lui Bob. 

Ieşim din oraş pe lîngă cîmpul unde fac exer¬ 
ciţiu reserviştii. în faţă, pe lîngă rîul Izei, se 
deschide un drum foarte bun, pe care-1 cerce¬ 
tează însă pănă sus în munte mai numai Evreii. 
Trăsurile stricate sînt tîrîte cu greu de cîte un 
biet cal cu păcate, pe care Jidanul îl îndeamnă cu 
chiote şi-l loveşte în coaste şi’n cap. Mai încolo 
înnaintează un car cu boi — pe aici însă cărău- 

şia se face mai mult cu cai! — pe care-1 mînă 
alt Jidan, care în mersul încetinel al dobitoa¬ 
celor blînde cugetă la un gheşeft noQ, tremu- 
rînd din perciuni. In spatele turme! de o! fliş- 
chiie din biciuşcă o pîrghie de Evreii slabă şi 
nepieptănată, — păstor care. duce la tăietoare. Nu 
e nimic maî rar decît să vezi pe a! noştri sin¬ 
gur! călătorind sau mînînd. 


între frumoase dealuri line curge Iza, albastră, 
care se păstrează curată pănă la vărsarea ei. 
Şesul eî e lat, şi cu ajutorul gunoieri! se fac pe 
dînsul sămănăturî sărace de grîne şi de porumb. 
Soarele străbate un cer fără nor! şi lucrează 
harnic la topirea depărtatelor pilcuri de nin¬ 
soare. Să fie în sfirşit mult dorita vară a Sîn- 
medruluî, cînd firea întreagă maî răsuflă odată 
slobod, pe priporul morţi! ? 

La satul Vadului Iza primeşte în sine rîul 
Mare!, şi în acesta se varsă maî sus încă o apă, 
a Cosăuluî, de-alungul căreia se înşiră altă vale. 
Pe Iza în sus satele româneşti se înfundă în 
munte, copleşite de Jidovime, aproape ca în păr¬ 
ţile Vişăuluî; Sătcelul stă la poalele muntelui, 
românesc şi el cu toate cărţile ruseşti ce s’aă 
găsit în biserica luî, avînd şi însemnări în această 
limbă. Pe rîul cel mic, e un alt rînd de aşezări, 
locuite de a! noştri. No! însă apucăm drumul cel 
maî scurt spre Gutin, care urmează scurgerea 
răpezită a Mare!. 

E, de la izvorul ei pănă la vărsare, o apă de 
viaţă, de vioiciune şi de frumuseţă. Valurile verzi 
se zdrumecă de bolovanii muntelui, fîşîind cîntece 
de îndemn şi de biruinţă; ele se frîng în roto¬ 
coale spumegătoare şi aleargă în şivoaie verzi, 
late, pe şesul unde-şî află sfîrşitul. Se pare că 
odată i se zicea Maramurăş, nume care a fost 
prescurtat pe urmă, cum se face adesea, în forma 
nouă de Mara. Ai noştri au cunoscut întăiu 
această parte de ţară în legătură cu Ardealul, 
în ea au locuit eî la început, bucurîndu-se de 
ogoarele mai largi şi de pămîntul mai bun, şi 
numai pe urmă eî au înnaintat pănă în sălbă- 
tăcia muntelui, pe care au împoporat-o mai târ¬ 
ziii Ruşii Galiţieî. Astfel s’a numit Maramurăş 
acest Ţinut de multe culmi şi de puţine văi, 
care a fost odată o ţară, ce a pus temelie !a o 
altă ţară şi care nu e astăzi decît unul din atî- 
tea comitate ale Ungariei. 

* 

Ce se poate vedea Ia Vad decît Jidănimea din 
margine, cu hătrîniî eî fără frumuseţă, cu băr¬ 
baţii fără voinicie, cu femeile fără sfială, cu copiii 
palizi, slabi, trişti, gînditori, fără copilărie? Ro- 
mîniî s’au tras şi aice în sus. Dacă ar fi părăsit 
satul, cum au făcut la Borşa, unde au înnaintat 
cu mai mulţi chilometri spre munte, Jidovimea 
s’ar fi luat ca şi acolo după dînşii, setoasă de 
sîngele rasei osîndite. 

Urmează Berbeştiî, satul lui Berbu, pe care 
mania ungurească de a unguri l-a prefăcut în 
Bârdfalva. Şi aicea e aceiaşi poveste tristă ca 
şi la Vad. 

Doi cneji, Budul şi Giula, au căpătat, pentru 
vitejia pe care o pomeneşte legenda, locul pe 
care s’au aşezat neamurile lor, al Budeştilor şi 
al Giuleştilor. Cel d’intăiu sat e la stingă, as¬ 
cuns: în biserica lui se păstrează coiful şi zalea 
vestitului haiduc Pintea Viteazul. 

Prin Giuleştî trecem, şi de la început se vede 
o deosebire faţă de celelalte sate. Aici Jidovimea 
nu iese aşa de mult la iveală, cu toate că ea 
se adăposteşte în cîteva circiume de la capăt. 
Sătenii i-au «scos» din sat; au strîns mînă de 
la mînă, cu multă trudă, bani scumpi, «crăiţari 
sărutaţi», cum am auzit spuindu-se, şi au luat 
din mîna Evreului, pe banii ce a vrut el, hol¬ 
dele şi stăpînirea de case. Nu se mai vede ca 
în alte părţi Jidovul mergînd pe urma plugului 
mînat de ţerani şi făcînd socotelile lui de ne¬ 
gustor. Ici şi colo a mai rămas numai o cir¬ 
ciumă, şi astfel în acest sat ca nealtele în Ma¬ 
ramureş, se vede aproape numai viaţa noastră. 

Giuleştii se zic pe ungureşte — cu toate că, 
iarăşi, puiu de Ungur n’a locuit vre-o dată aici 
— Gyulafalva. Unde vezi scris pe staţia căii fe¬ 
rate înguste ce duce de la Sighet spre ocnele 
din acestelalte părţi: Feherfalva, să ştii că nu e 

alta decît străvechiul sătucean românesc al Fie- 
reştilor. O etimologie ungurească: «grămadă de 
sare», s’a căutat pentru acel sat al Şugătaguluî, 
lingă care se află minele de sare amintite maî 
sus: în Ugocea însă şugătag e «poiană». 

Şugătagul-sat are o biserică, a cărei vechime 
s’ar urca, după o inscripţie mai tîrzie, pănă 
în veacul al XVII-lea. El se deosebeşte însă 
mai mult prin îngrijirea ce au locuitorii pentru 
creşterea şi altoirea pomilor, cari înlocuiesc aici 
ca mijloc de traiu grînele, ce nu se pot face. 
Evreii sînt puţini. 

Aceste două sate, şi cîteva încă, au dovedit 
prin faptă ce pot Maramureşenii cînd numai îşi dau 
puţină osteneală să şi voiască. Cu toată exploata¬ 
rea şi sărăcia, Romîniî de aici nu sînt de loc 
printre cei din urmă. Sînt curaţi şi mîndri. Legătu¬ 
rile cu Moldova domnească li-a dat o conştiinţă 
de nobleţă care nu se află aiurea. Pănă astăzi, ei 
îşi zic une ori «boieri dumneavoastră» şi copiii 
aici n’au altă calificare decit aceia de cocon, 
coconaş, cocoană, coconiţă; vechea vorbă jupîn 
n’a degenerat ca în Moldova, unde cu ea se 
chiamă Evreii, ci înseamnă încă «domn», şi mulţi 
se fălesc cu «jupănia» lor. Priceperea pentru fru- 
museţă se vede în meşteşugul săpării porţilor 
de lemn şi în caracterul deosebit al crucifixelor: 
cele tăiate în tablă au la picioarele Mintuitorului 
două femei care plîng, şi am văzut unul foarte 

X. Iorga. — Ardealul. 37 

frumos, săpat din lemn de un ocnaş, osîndit, 
din decenii acum depărtate. 

Oamenii ar face şi mal mult dacă s’ar găsi 
cine să-I îndemne şi să li fie călăuza cea ade¬ 
vărată şi fără interes. Unde e preotul bun sau 
unde se află măcar prin vecinătate un preot 
deosebit de bun, satul capătă îndată altă înfă¬ 
ţişare. Aici se vede înrîurirea păr. Budu, care 
a fost, mulţi ani de zile, preot al Şugătagulul. 
Prin alte părţi însă preoţii, cu gîndul la Papa 
şi la raderea bărbii mal mult decît la chemarea 
lor omenească şi românească pe acest pămînt, 
s’ar fi adăugind, mi se spune, la toţi aceia cari 
ieau mult din munca săracilor. Unii săteni s’au 
îndreptat deci spre Biserica neunită, care apăru 
ca o concurentă doritoare de cîştig şi oferind 
deci condiţii mai bune: în cutare sat nenorocit 
care se zbate în ghiara cotropitoare a Jidovului 
se mal iveşte deci, pentru a slăbi încă mal mult 
pe oameni, hărţuiala nenorocită a doi preoţi 
nevrednici. Clerul unit stă gata de luptă, şi jan¬ 
darmii Statului s’au amestecat une ori pentru ca 
să apere confesiunea veche împotriva aceleia 
care năvăleşte acuma,asupra sufletelor. 

Printre aceleaşi mici ogoare smulse de la 
pădurea de stejari şi lăzuite unele dintre ele 
abia dăunăzî, înnaintăm, dincolo de întinderea 
liniei ferate a gării, pînă la Hărniceşti. Ungurii 
îl zic «Hernicses» fiindcă n’au cum îl zice altfel: 

numele românesc, singurul adevărat şi serios, 
vine, nu de la hărnicia locuitorilor, cari nu trăiesc 
fără Jidovi, ci de la un Harnicul oarecare, stră¬ 
moş cu adevărat harnic, pe vremea căruia nu 
se pomeniaii încă Jidani în Maramureş. 

* 

Aici mă despart de părintele Budu, care-şî 
îndoaie statura de uriaş pentru a intra pe por¬ 
tiţa şcoluţei sărace pe care merge să o cerce¬ 
teze. Rămîn cu Gyury Rusul, care făgăduieşte 
că va vorbi în limba mea ca să ne putem în¬ 
ţelege. 

Cea d’intăiă observaţie a lui califică de «hireş» 
— ce veche vorbă românească, prinsă în acest 
Maramureş, ţinut la o parte de schimbările, vechi 
şi nouă, ale limbii! —, dată nu ştiri cărui lucru 
ce întîmpinăm şi care i s’a părut frumos. Dar 
încolo n’am mare folos de vorbă de la bietul 
cociş jidovesc, năcăjit şi obosit, stors şi amărît, 
şi care, pe lîngă aceasta, nu cunoaşte mai de 
loc împrejurimile, dînd numai ici şi colo cîte un 
nume unguresc care nu-mi foloseşte la nimic. 

Alte două sate cu numele curat românesc, 
sate numite după strămoşul din vremea Cnezilor 
şi Voevozilor, ne întîmpină în calea spre păre- 
tele de păduri şi stînci al Gutinului, prin valea, 
tot mai îngustă, a Mareî. Sînt Deseştii şi Cră- 
ceştii, mici aşezări de case de lemn, pe care 
Statul găseşte de cuviinţă a le numi, într’un 

naţionalism maghiar care a tămînjit cu colorile 
sale toţi stîlpiî chilometricî pînă sus pe culmi: 
Deses şi Krăcsfalva. 

După ce am trecut de ele, nu se mat vede 
decît drumul întortochiat, care suie pe Gutin. 
Puţini drumeţi se urcă pe dînsul spre izvoarele 
Mareî. Cărbunari înnegriţi pe faţă, dar purtînd 
cîte o căciuliţă albă, rotundă, de tip maramu¬ 
reşean, Unguri trufaşi, notari de sate, suprave¬ 
ghetori de «băi» sau mici proprietari, cari mină 
căruţa lor uşoară cu calul cochet; săteni de 
peste munte, «ţerani», cum îşi zic ei, îmbrăcaţi 
în abâ albă, încununaţi cu plete înfoiate, oa¬ 
meni de ispravă cari s’au «răscumpărat» de Ji¬ 
dani, ca şi Giuleştiî, şi-şî bat joc de Maramu¬ 
reşul împovărat de părăsiţii lacomi. într’o poiană 
se odihneşte, cu doi Maramureşeni în gube mi- 
ţoase, un străin cu căciula pătrată şi cojocul 
înflorit; a venit, cine ştie cu ce treabă de că¬ 
răuş, tocmai de unde am sosit şi eu zilele tre¬ 
cute, de la «Rogna-de-sus», adecă de la Şanţ. 
E cel d’intăiu om ce nu se miră de cojocul 
mieu, ce s’a dovedit cea mai bună pavăză îm¬ 
potriva frigului, vîntului, a umezelii, ploilor şi 
ninsorii, cea mai potrivită haină de toamnă şi 
de iarnă. 

Cărarea de munte, fără stîlpî tricolori şi pîrghii 
de telegraf şi telefon, cărare îngustă şi de tot 
singuratecă, e tot mai mult cotropită de neauă. 

Căderea eî a fost aşa de îmbielşugată, de «bu- 
gătă», cum se spune aici, încît în toate părţile 
atîrnă crengi rupte, vechi trunchiuri prăvălite 
sau copaci nalţi şi supţiri cari s’au aplecat asu¬ 
pra drumului făcînd un arc de triumf viforului. 
Gerul de astă-noapte a întărit zăpada, a pus o 
cojiţă de ghiaţă peste bălţi şi a împodobit cu 
ţurţuri, dintre cari unii sînt uriaşi, toate unghiu¬ 
rile de stîncă unde zace umbra veşnică. La că¬ 
derea pripită a frigului, frunzele roşii şi frun¬ 
zele galbene, împodobite pentru moarte, au căzut 
în veştejiciune, şi priveliştea strălucită a dispărut 
răpede, lăsînd în loc o singură maramă ruginie 
a muntelui. Soarele neobişnuit de cald, care te 
orbeşte lovindu-te în faţă, desprinde pe încetul 
grămezile de omăt ce împovărează crăcile, şi 
pe margenea drumului ca şi în adîncuri se aude 
necontenit, în loc de orice zgomot viu, zdu- 
păitul umed al zăpezeî ce cade. Frunzele, scu¬ 
turate, se desfac şi ele ca un roiu de fluturi 
morţi, şi giulgiul alb e pătat pretutindeni de pe¬ 
tele veştede ca de nişte stropi vechi de sînge. 

Răpede, cînd ajungem la culmea de trecere, 
lîngă gheburile şi şeaua Gutinului, negurile că¬ 
lătoare se răsfiră asupra albăstruiul. Spre Apus 
norii scînteie de raze, pe cînd la Răsărit mar¬ 
genea e tivită cu un verde dulce, umbrit şi 
duios. 

Coborîrea ţine îndelung printre fragii şi ste- 

jariî deşi, cari, desfoiaţi la creştet, se înfăşură 
mai jos în zdrenţe uscate, pe cînd verdeaţa se 
mai păstrează spre poale. Stînca se vede une 
ori în risipiri înnalte, negre. 

Aici e şi mai pustiu decît pe laturea cealaltă: 
un ceas, două, nimeni nu adînceşte dîrile tăiate 
prin zăpadă de puţinii drumeţi ce au trecut. 
Dar iată între trunchiuri, la o parte de cărare, 
un mare freamăt de frunze: vite roşii trec lup- 
tîndu-se cu suişul. Aştept în urma lor un cioban 
cu guba albă, căci vremea hoţilor a trecut de 
mult în aceste părţi. Dar nu: pe astfel de locuri 
şi la o astfel de vreme, doi Jidani bărboşi, stren- 
ţoşi scutură din biciuşte, mînîndu-şî prada spre 
tîrgurile Maramureşului lor. Întîmplarea a făcut 
să întîlnesc la graniţa ţerii pe aceia cari sînt 
astăzi stăpînii ei. O Dragoşe, Bogdane, Voevozi 
cu stema zimbrului, căpetenii ale vitejilor mun¬ 
telui, întemeietori de mănăstiri şi biserici, des¬ 
călecători de ţeri cucerite, aţi putut fi voi cîndva 
pe aceste locuri blestemate între cele mai bles¬ 
temate, unde avîntul spre ban al neamului cu 
sufletul mai josnic nu cruţă nici măcar pe cres¬ 
tele munţilor zăpada cea mai albă! 

De vale începe o şosea la care se lucrează, 
aşa încît eştî aruncat pe alocurea în drumuri 
de bolovani şi tină, unde ţi se zdrumecă sufletul. 
Ici şi colo, se văd pietre galbene, lăculeţe roşii, 
prelingeri de apă cu colorile ciudate. Lungi co- 
perişuri de lemn, coşuri înnalte, zbucniri de 
fum se întîlnesc pe amîndouă laturile drumului. 
E acum pămîntul răscolit de mulţimile fără lu¬ 
mină ale oamenilor de toate neamurile cari sco¬ 
tocesc în adîncul ţărîneî metalele scumpe. Am 
ajuns din ţara ciobanilor în aceia pe care o 
sapă şi o locuiesc băiaşit. 

Lîngă apa Săsariului, care, adunîndu-se în 
munte, saltă furioasă din bolovan în bolovan, 
se înşiră acuma un rind de case, care întrec 
cu mult pe cele din Maramureş, cu care-mi de¬ 
prinsesem ochii. La drum se văd doi, trei ochi 
de ferestre supt trunghiul înnalt al unui pod de 

lemn, care poartă sus un fel de căciuliţă de 
şindrilă ieşită înnainte. Crucea înseamnă care 
sînt locuinţile Romînilor în acest adăpost al mi¬ 
nerilor. Ea nu e prea rară. 

Drumul, foarte bun acuma, mai neted decît 



Privelişte de iarnă din părţile ungurene de lingă Ardeal. 


în Maramureşul pietros, duce spre o piaţă unde 
se vede o biserică a catolicilor, oteluri. Copii 
trec în procesiune cu crucile în mină, şi după 
ei iată parochul catolic cu împărtăşenia înnain- 
tea căreia se descopăr băiaşiî de pe stradă şi 
de supt porţi, întorşi de la lucru odată cu că¬ 
derea serii. 

De acum, nu mai contenesc şurile negre, co- 

şurile şi fumurile şi, cînd te apropii, auzi pe 
acolo izbiturile surde ale şteampurilor cu apă 
din rîu şi cu aburi, care strivesc pietre de ar¬ 
gint şi de aur. Bogăţia care se culege aicî, se 
revarsă în oarecare măsură asupra tuturora. Pe 
cînd se grăbesc spre munte căruţele goale, sărace 
ale Maramureşenilor cu căciuliţi, plete şi gube, pe 
cînd de la cîmpie vin cară cu boi, minate încet 
de flăcăi în pănuri albe, un sat de toată fru- 
museţa mărgeneşte drumul. Au fost odată aici 
nişte Slovaci, aduşi poate pentru lucrul minelor, 
şi de aceia i se zice Tăuţiî (T6t= ung. Slovac). 
Ei sînt acuma contopiţi in Romînî, cari sînt 
aproape singurii locuitori ai acestui sat de mi¬ 
nune. Catolicii au, ce e dreptul, o veche bise¬ 
rică, împodobită cu săpături gotice, dar vre-o 
cîteva familii se ţin abia de dînsa. Pe casele 
văpsite cu albastru, în totul asemenea cu acelea 
din Baia-Spria, răsare mai pretutindeni crucea 
noastră. Pentru toate aceste gospodării-model e 
înnălţată o biserică de zid, care se mîntuie cu 
trei turnuri ascuţite, de şindilă. E cea mai bună 
în acest fel pe care am văzut-o pănă acum, şi 
de sigur că satul e vrednic de dînsa. în astfel 
de împrejurări, fireşte că Evreul lipseşte şi, dacă 
vezi cîte vre-unul prin curţi, el e numai un 
cumpărător de bucate sau de vite, venit din fur¬ 
nicarul putred al Maramureşului. 

Pe drumul cu plopi şi şteampuri, străbătut 

de căruţe, de cară, de săteni cari nu se mal sperie 
de cojoc, ci, deprinşi cu lumea, spun bună-seara 
pope! cu barbă, mergem acum spre Baia-Mare. 
în stînga, e cimpia de lucru, iar în dreapta se 
tot urmează, trimeţînd neguri pentru norii de 
mine, linia muntelui, care ascunde în văile sale 
stratele pietrei de aur, prin care se poate noroci 
cineva dintr’o zi în alta. 

II. 

Baia-Mare. 

Oraşul începe cu case răzleţe, după tipul 
obişnuit. Ele ţin mult timp, pănă ce se ivesc 
clădiri mai mari, cu prăvălii, strade bine pie¬ 
truite pe care se mişcă o mulţime de lucrători 
înglodaţi şi plini de pulberi galbene. Piaţa e 
foarte întinsă, ca la toate oraşele ungureşti din 
aceste părţi şi, iarăşi, foarte chior luminată. Tre¬ 
buie să fie pe aici un gimnasiu unguresc, căci 
grupe de tineri neruşinaţi îmi privesc obraznic 
barba şi latră ceva cu «pap», — de sigur măgării 
cu privire la popii romînî. 

Aici e într’adevăr un cuib fanatic de Unguri 
răi, cari, cînd s’a ţinut acum cîţlva ani o adu¬ 
nare a Asociaţiei, au schieunat ca pisicile tur¬ 
bate şi au dat cu pietre asupra «Valahilor» 
cari cutezau să calce, cu prilejul unei serbări 
de cultură «nepatriotică», acest pămînt sfinţit al 

plebei şoviniste. Sînt aici 12.000 de străini, culeşi 
din lungul şi latul Ţeriî Ungureşti, şi între eî 
se cam pierd cel 4.000 de Romînî, cari au în 
margene o bisericuţă şi n’au putut întemeia şi 
o şcoală modestă. 

Nu-mî vine să dorm în acest loc neprietenos 
unde se zbiară împotriva Romînuluî numai pen¬ 
tru că e Romîn. Apuc deci spre Valea Burcu- 
tuluî, care a căpătat însemnătate de cînd s’a găsit 
acolo vîna de aur ce a făcut din proprietarul 
romîn Pocol un mare bogătaş. Multă vreme, că¬ 
lătoresc pe drumul ţeriî urmînd calea pe care 
unul o socoate în alt fel decit altul. Din cînd în 
cînd, lumini arată şteampurî ce tropăie, circiume 
ce chiamă, sau în scînteî ce se mişcă sosesc 
copil cu facle, toţi Romînî, cari se întorc acasă, 
foarte viol şi veseli, de la lucrul lor în mine. 

Pe lîngă o cruce mare, deşirată, cotesc apoi 
pe cel mal stricat drum în reparaţie pentru ca 
să ajung în sfîrşit la d. Pokol, unde petrec noap¬ 
tea. Cîte o casă singuratecă arată că n’am ră¬ 
tăcit drumul, şi de la o circiumă de Jidan ieau 
un băieţel orfan, slugă la cîrciumar, care mă 
întreabă întăiu cîte piţule-I dau, ceia ce arată 
cum se poate jidovi cine slujeşte Jidanului. 
Lîngă castel mal văd odată luminile zburătoare 
ale băiaşilor ce se întorc de la muntele întunecat. 

III. 

Chioarul. 

D. Pokol mă duce, în vestita lui trăsură cu 
patru caî, la Baia-Mare, de unde, cu aceiaşi tră¬ 
sură, căreia nu-î maî lipsia decît cojocul şi barba 
mea pentru ca să sperie un oraş de atîtea mii 
de suflete, voiu merge în ţara Chioaruluî, la 
Şur.cuta. 

Drumul de dimineaţă nu arată decît drumeţ! 
singurateci, frumoşi ţeranî romîn! din împreju¬ 
rimi, şi cîte una din femeile în veşmînt ungu¬ 
resc, care vin cu coşniţa să aducă merinde la 
Baia-Mare. Viaţa e închisă încă în şteampurî. 

Văd acuma de-asupra oraşului marele turn al 
lui Ioan Corvinul, singura rămăşiţă istorică ce 
se păstrează în el. Pe lîngă dînsul se tupilează 
celelalte turnuri maî nouă, de la calvinii şi de 
la catolicii de astăzi. Apa Săsariului curge în 
margine, lin, fără maluri, limpede, cu toate scur¬ 
sorile galbene şi albicioase ce cad într’însa, viind 
de la şteampurî. 

La ieşire, lăsăm în urmă tot şirul munţilor 
despărţitori de Maramureş, Ignişul ascuţit şi Gu- 
tinul ghebos, lîngă culmea căruia se crapă dru¬ 
mul de pădure prin care am venit. Alte linii de 
munţi se ivesc la stînga, ai Chioaruluî, din mij¬ 
locul cărora se desface vîrful care poartă ce¬ 
tatea de unde şi-a luat numele şi Ţinutul. Şi 

aici, în acest Ciceu al Apusului, au fluturat stea¬ 
guri româneşti, şi Aga Leca a poruncit de acolo 
peste aceste locuri în numele lui Mihaî Viteazul. 

Drumul se înfundă într’o pădure tînără, lăsînd 
la dreapta încă două sate frumoase, Satu-Nou de 
sus şi cel de jos, clădite după acelaşi model ca 
Tăuţiî. Bisericile înnaîţă turnuri mari, albe în 
mijlocul verdeluî sîngerat al toamnei. Trecem 
însă prin Culteu, vechiu sat de Unguri, cu case 
mici şi curate, în margenea cărora s’au aşezat 
însă şi Romînî, cari au şi o biserică. Ungurii 
înşişi ştiu mai bine româneşte decît limba lor. 
Astfel pe încetul se înlătură şi puţinul amestec 
străin presărat în acest înfloritor Ţinut de Ro- 
mînime. 

Aşa s’a făcut şi dincolo de muntele de aur, 
unde Havasalfold, «Ţinutul de munte» al Un¬ 
gurilor s’a prefăcut de mult în româneasca Ţară 
a Oaşului, unde vre-o 17 sate trăiesc în bogăţia 
ogoarelor. Pe valea Almaşuluî, spre Jibău, mal 
sînt numai două sate de Unguri, care vor peri 
în chip firesc şi ele : în jurul lor e revărsată 
larg Romînimea biruitoare. 

Berchezul are şi el curte ungurească şi bise¬ 
rică ungurească, mare, veche. Dar o alta a Ro- 
mînilor răsare în capătul aşezărilor, acolo unde 
casele sînt mal slabe, mai puţin înfiripate. încă 
un loc de luptă unde nu s’a hotărît încă soarta el. 

încolo, celelalte sate, din drum, ca Săcălă- 

şeniî, numit după săcăluşele sau tunurile cele 
mici de demult (Săcăluş fiind porecla întemeie¬ 
torului), cele din dreapta, din stînga, risipite 
între pădurile încă întregi, au aceiaşî înfăţişare 
românească, smerită şi bătrînă ca lumea. După 
toate prigonirile şi focurile, dintre care cel din 
urmă a pustiit la 1848, căsuţele şubrede cu co- 
perişurile de stuh bătucit au răsărit din nou 
în curţile, împrejmuite, după neschimbata noa¬ 
stră datină, cu vergî bine şi strîns împletite. 
Biserica e de obiceiu încheiată din lemn, ca în 
Maramureş, şi une ori e totuşi de o mare ve¬ 
chime, care se poate coborî pănă în al XVII-lea 
veac, cînd marile păduri de stejar, de mult pe- 
rite, au dat lesne un material pe care vremea 
nu-1 poate încolţi. în faţă, ca şi la multe case 
din partea de Miazăzi a Maramureşului şi din 
Ţinutul Chioaruluî vecin cu ele, e un pridvor ră- 
zimat pe stilpî ciopliţi aspru. între tindă şi naos 
se desfăşură o piedecă în chip de balustradă. 
Fereşti micuţe luminează slab naosul lărguţ ; 
catapiteazma întreagă desparte de un altăraş în 
muchi. Zugrăveala, făcută de meşteri din partea 
locului, e de tot copilărească ; nu se simte aici 
atingerea nemijlocită cu părţile româneşti de din¬ 
coace, unde era şcoală de zugravi pricepuţi. 
Turnul negru ţişneşte cu o îndrăzneală neaş¬ 
teptată, sămănînd de departe cu minaretul unei 
moschei. 

Asămănarea cu Maramureşul se arată şi în 
atîtea alte privinţi, în înfăţişarea chiar a oame¬ 
nilor. Locuitori! văi! Lăpuşuluî poartă şi eî veş¬ 
minte de pănură albă, gube cu miţele plouate. 
Dar aicî se obişnuieşte mai mult, pentru a ţinea 
de cald, un sumănaş albastru ca pe la Cluj şi 
Turda. Tot ca pe acolo, pănă într’o vreme aşa 
de târzie, pălăria de paie cu fundul înnalt şi 
marginele răsfrînte asupra feţei, e mult mai obiş¬ 
nuită decît căciula, care e maî mare şi mai 
rotund umflată decît la Maramureşeni. Ca şi în 
părţile ardelene de la Răsărit, femeile şi-au pă¬ 
răsit portul şi se înfăşură în cituri de tîrg, mai 
mult roşii; numai gubele umflate le deosebesc 
de Unguroaice. 

Ceva din mîndria Maramureşenilor liberi se 
întîmpină şi aicî. E adevărat că mai toţi sătenii 
ce întîlnim, se sperie de cei patru cai şi scot 
pălăriile, căciulile, îngînînd une ori cîte ceva 
pentru drumeţii cari se numesc, după datina 
locului, de închinăciune pentru bogăţie şi putere, 
«Măria Sa». Dar carele cu boii frumoşi trec 
mîndre, şi la coarnele din afară se atîrnă mo¬ 
tocei roşii de lînă sau şuviţi de piele ţintate. 
Nemeşia a fost şi aice în timpuri un adevăr 
între ai noştri, şi nemeşii se numiau şi «boieri», 
cum descopăr în cîteva însemnări pe cărţile 

bisericeşti din veacul al XVIII-lea. Sînt sate cu 
* 

două biserici, una nemeşească şi alta a ioba¬ 
gilor, şi pănâ astăzi poporenii celei d’intăiQ se 

■Y. Iorga . — Ardealul. 38 

ţin mai mult decît ceilalţi, şi această însuşire a 
lor are pănă astăzi oarecare recunoaştere. 

Soarele vesel al unei minunate zile din vara 
lui Sinmedru, care, mult aşteptată, a sosit în 
sfîrşit, aureşte pe o muche de deal în faţă ca¬ 
sele multe, strînse la un loc, ale Şuncuteî, care 
e un tîrguşor şi o răscruce de drum, o staţie 
de cale ferată şi un mic centru de funcţionari. 
Odată fireşte că era aice numai un sat pe care 
al noştri îl primiseră de la Ungurii cel de tot 
vechi, căci Şomcut înseamnă «fîntînă cu corni, 
a cornilor»; după creşterea însemnătăţii locului, 
tot Romîniî au rămas însă stăpînî. Pe cînd ca¬ 
tolicii din casele de administraţie ale Statului 
au numai o bisericuţă, protopopul greco-catolic 
slujeşte intr’o măreaţă clădire, în stil, ce e dreptul, 
modern, dar destul de bine potrivit. Nu lipsesc 
nici avocaţi romînl. Piaţa e însă a Jidanilor, 
vre-o 700, faţă de abia 2.000 de creştini, a Ji¬ 
danilor cari merg şi prin satele vecine, de fac 
cumpărături de precupeţie şi-şi fierb rachiul de 
prune. Hanul unde ne coborîm, îl ţine un Ar¬ 
mean, care ştie româneşte bine. 

De la Şuncuta ne coborîm pe unul din aflu¬ 
enţii Lăpuşuluî. Nicl-una din văile ce am stră¬ 
bătut pănă aici n’are o frumuseţă aşa de liniş¬ 
tită şi de senină. Strălucite perdele roşii de 
verdeaţă bătută de brumă atîrnă pe coastele 
blînde întoarse spre noi. La picioarele lor, pe 

pajiştile încă fragede, plugul taie lesne, în pă- 
mîntul adînc muiat, brazde lung! catifelate; cîte 
o ceată de sămănătorî, în pănură albă, în ci¬ 
turi înflăcărate, aruncă seminţele. Rari cară trec 
în pas lin. 

Toate satele sînt curat româneşti, afară de 
cei cîţîva Jidani, foarte săraci, de pe la boite. 
Numirile oficiale bătute pe scîndurile de hotar 
sună ca o copilărească batjocură. Mesteacănul 
e Nyiresfalva, pentru că mestecăniş se zice 
nyires; altele sînt potriviri întîmplătoare de 
nume iscodite ; fiindcă iscoditorilor li s’a părut 
lung cutare sat, i s’a zis «satul lung», Hoszufalva. 

După Buciumi, Gaura, Mesteacăn şi Răstoace, 
apusul se lasă peste dealurile din dreapta. Acolo 
cerul e împrejmuit de flăcări roşii, supt uşori 
nouri vineţi, cari cresc încă strălucirea focului 
din urmă al soarelui ce moare. Acest foc pă¬ 
tează de sînge largi pete de apă sămănate în 
fundul văilor ; acela e Someşul, care vine de la 
Dej, mergînd spre Tisa. Mal departe, spre drum, 
apa albă soarbe adînc umbrele copacilor sin¬ 
gurateci. Iar Craiu nou, cu lumina foarte ascu¬ 
ţită, pare că se opreşte pentru a privi minunea 
de foc, apoi el prinde a călători în largul al¬ 
băstruiul ceresc. 

In coborîrea la vale, atingem Lemniul. Un 
abur trandafiriu pluteşte pe margenea satului. 
Acolo e cimitirul, şi pe morminte, în această zi 
de toamnă cînd se pomenesc morţii, scînteie 

lumini răzleţe în care arde durerea şi iubirea ; 
pe una din ridicăturile de ternă, supt o cruce 
care se desface adine neagră, arde făclie lingă 
făclie, în şiruri dese, care par florile de lumină 
ale ţermului de peste moarte. 



Oameni din Letca. 


Mari acoperişuri colţurate, un minaret de bi¬ 
serică răsărind din mijlocul lor. Peste pămân¬ 
turile de hotar e acuma Letca, de unde e Au- 
gustin Paul, ziaristul din Braşov. 

Vom vedea satul a doua zi. Deocamdată în- 
tîlnesc în el numai pe un neaşteptat cetitor 

ţerănesc al lui «Ştefan-cel-Mare», care mă în- 
tîmpină, după ce ne schimbăm numele, cu un 
«ţucu-ţî sufletul», («sărutu-ţî sufletul»), care în 
adevăr îmi merge la inimă. Se arată foarte bu¬ 
curos că mi-a putut «vedea trupul», şi la tre¬ 
cerea peste Someş mă recomandă podarilor aşa 
de călduros, încît ei cred că au înnaintea lor 
chipul, crescut prin legendă, al parochuluî din 
Şişeştî, luptătorul naţional de odinioară. Oa¬ 
menii sînt bucuroşi că au trecut peste luminişul 
alb al riului mare pe «popa Lucaciu» însuşi. 

Dincolo de Someş, o cărare pe care apa o 
schimbă cînd aici, cînd dincolo, duce în mar- 
genea unor lanuri de porumb cules, cu cotoa¬ 
rele slăbănoage, la Lozna. Aici aflăm odihnă în 
casa preotului, om înstărit, cu gospodărie foarte 
bună şi cu sentimente româneşti, unite cu între¬ 
buinţarea întîmplătoare a limbii maghiare şi cu 
cetirea în această limbă. Această stare de suflet 
nu e rară în aceste părţi. Vizitiul Zaharia a 
spus doar, după o uşoară probozire pentru vorbe 
ungureşti, că-i e tot una, ori o limbă, ori alta, 
şi că «aici limba ungurească e cea d’intîiu». 
Inteligenţa are în aceste părţi un rol pe care 
nici nu se gîndeşte a-1 îndeplini. 

Lozna are o bisericuţă de lemn, care poate 
să fie destul de veche, dar a fost stricată cu 
totul printr’o zugrăveală copilărească făcută de 
un meşter din Nicula. Bietul om, din cît se pri- 

cepea, a făcut sfinţi noi, a tămînjit cum e mal 
rău pe cei vechi şi a împodobit şi păretele din 
afară cu un straşnic Sînt’ Ilie pe carul de foc. 
Altfel, această zugrăveală unică are interes întru 
aceia că arată care pot fi ideile despre artă ale 
unei minţi simple pe care n’a înrîurit-o nici-o 
şcoală. 

De la Lozna înnainte mergi pe drumul abia 
pietruit la Clisî, sat fără parochie, unde stînci 
mari strîmtorează cursul Someşului. 

în Letca, împărţită între vechii nemeşi şi io¬ 
bagii de pănă maî dăunăzî, şi bisericile sînt 
două. Şi una şi alta nu înfăţişează decît bîrne 
zugrăvite şi înnalte turnuri ţuguiate. Pe biserica 
săracilor se maî vede încă însemnarea săpată 
in grinda de la intrare prin care se mărturiseşte 
că lucrarea s’a făcut cu cheltuiala lui Iacob Io- 
naşcu şi a popei Văsiiu în anul 1665. Aceasta 
e deci una din cele mai vechi biserici de lemn 
ce se află în Romînime. Zugrăveala, de la în¬ 
ceputul veacului trecut, e totuşi mai bună decît 
aceia pe care o pot face astăzi «pictorii» de la 
Nicula, luaţi îr. întreprindere de Armeni. 

I. 

în Sălagiu. 

De la Letca linia ferată ce vine din Dej se 
suie şi maî departe pe cursul Someşului fără 
valuri, curgînd lin în fundul văilor. Supt marea 
lumină dezmierdătoare dealurile împădurite ale 
Sălagiuluî işt desfăşură strălucitele odăjdii de 
roşu şi auriu. în poalele lor sînt prinse sate ro¬ 
mâneşti, cu bisericile de zid puternice, care în- 
nalţă una după alta turnurile albe. 

După Surduc ajungem la Jibău, unde numărul 
nostru e mic pe lîngă al străinilor. Marea aşezare 
din a dreapta căii e străbătută de două clopot¬ 
niţe duşmane- De aicî linia cea mare apucă spre 
Nagy-Kârolyi, pe care aî noştri, cari au şi o mare 
parochie în orăşel, îl numesc Careiî-Marl. Pe 
acolo e calea spre Dobriţin, al cărui nume vechiu 
slavic a fost prefăcut în Debreczen de Ungurii 
năvălitori, şi în sfîrşit spre Tisa, spre sfîrşitul 
lumii româneşti. 

Deocamdată însă urmăm drumul Someşului, 

ascuns de dealurile cu păduri, care au făcut pe 
cărturarii noştri să numească această ţară a Să- 
lagiuluî: Silvania. Pe lingă Odorheiul Someşului 
trenul încetinel apucă spre staţia Şulimeteî, de 
unde iarăşi linia se încreangă, aruncînd o ra¬ 
mură spre Cehul sau Ceul Silvanieî, pe cînd 
trunchiul ţinteşte la Baia-Mare. 

Valea aceasta nouă n’are un rîu care să se 
vadă, căci apa Sălagiuluî e numai o scurgere 
săracă, prezărită intr’o rîpă. Dar cele mal line 
dealuri desfăşură la soare coastele lor străbătute 
de plugul roditor. E încă o ţară de pine la pi¬ 
cioarele muntelui, şi de aceia marii proprietari 
aă ştiut totdeauna să şi-o însuşească. 

După o scurtă oprire la un sătucean care 
face abia să se zărească umilele-I coperişurl de 
stuf şi de şindilă veche, sîntem la staţia îndoită 
«Vdlcsdk-Illyesfalva», unde ne aşteaptă trăsura 
venerabilului şef politic românesc George Pop 
de Băseştî. 

Satul Băseştilor se atinge îndată, supt dealu¬ 
rile de bielşug. Aşezat într’un loc aşa de prielnic, 
în margenea codrilor şi cu ţarini la îndămînă, 
el nu se simte de aceste înlesniri. Pe drumurile 
de tină adîncă şi cleioasă, se ivesc la întîmplare 
căsuţe cu păreţi! joşi şi strîmbî, de-asupra că¬ 
rora spînzură stuhul scărmănat. în clădirile mal 
bune, unde se văd boltirî de zid în faţă, ca 
podoabă, staă Jidovii, cari, mai pieptănaţi, mal 

unguriţi decît ai Maramureşului, nu fac ispravă 
mai bună decît aceia. Sînt vre-o sută de capete 
în acest vechiu sat românesc, boltaşi, precu¬ 
peţi şi chiar stăpînî de pămînt, de «holduri». 
N’au sfială de nimeni, baţjocuresc pe preotul 
nostru, înteţesc împotriva lui pe ţeraniî momiţi 
cu băutură, şi se poartă ca nişte stăpînî. Din 
BăseştI ei au făcut un punct central, şi-şi au 
aice o mare sinagogă şi chiar o şcoală, unde 
copiii de toate vrîstele mişună în mocirlă. Acum 
jumătate de veac însă erau numai trei familii. 

Şi ispita şi stoarcerea ce porneşte de la Evrei 
va fi făcut pe ţeraniî de aici ceia ce sînt. La 
intrarea în sat, o ceată dintre ei trece pe lingă 
noi fără a zice «ziua bună», ţintindu-ne cu ochi 
răi. Cutare dintre locuitori nu mai merg la 
biserică, nu cred în cruce, nu primesc pre¬ 
dica, nici tainele, se botează din nou şi se zic 
Nazaricuşi sau Nazarineni, după un eres nou 
şi prost, născocit de Sîrbi şi răspîndit de Un¬ 
guri. Ba în satul vecin, la Odeşti, adunătură 
de căsuţe mai ca şi acestea, sînt şi de aceia 
cari vreau pămîntul domnului şi birul împăra¬ 
tului şi pentru aceia se zic «suţulişti» sau so¬ 
cialişti. în acest sat şi în multe altele, obiceiul 
nunţii cu petrecere, dar fără preot şi fără de¬ 
claraţie la primărie e încă foarte răspîndit, cu 
toate că unii preoţi, cari au însă de lucru cu 
parohienî atît de cerbicoşi, duc luptă învierşu- 
nată împotriva concubinatului. 

Totuşi văd o şcoală foarte bună şi o mare 
biserică, asemenea cu cele din Moldova. într’o 
casă cu două rînduri e aşezată o societate creş¬ 
tină de consum. E vorba să se facă şi o bancă, 
Codreana. 

Aceste mijloace de luptă pornesc înnainte 
de toate de la hotărîrea proprietarului, d. George 
Pop. El nu e un străin, ci un nemeş din sat, 
a cărui familie s’a ridicat prin preoţia străbu¬ 
nilor, prin protopopia unui ascendent maî apro¬ 
piat, prin funcţiunile de Stat pe care le-a ocupat 
bunicul. Dintr’o moştenire de o sută de iugăre, 
acest om harnic a ştiut să facă un strălucit 
domeniu de 3.200 de iugăre, care e unul din 
cele maî frumoase din aceste părţi şi are mă- 
ierişti, ferme, cum zicem noi, în trei sate, în 
Băseştii înşişi, în Tămăşeşti şi în Băiţa. Avînd 
o singură fată, el ajută larg şcoala, biserica, pe 
mulţi săteni şi chiar pe cîţiva studenţi. La şepte- 
zeci de ani, el nu e numai «domnul» moşiei, 
ci şi adevăratul ei stăpîn, supraveghetor şi lu¬ 
crător : pentru toată munca cîmpuluî zilnic îi 
stă calul la scară. 

* 

Dimineaţa întovărăşesc pe găzduitorul mieu 
la slujba bisericească. în clădirea încăpătoare 
şi cuviincios decorată, nu aflăm săteni, între 
altele şi fiindcă e o zi de lucru şi, cu nesigu¬ 
ranţa batjocoritoare a vremii, nici-o clipă nu 

trebuie pierdută pentru arăturile şi sămănăturile 
de toamnă. Dar copiii din cor au venit să cînte, 
nu ca să-mî arăte mie ce pot, ci pentru că aşa 
e datina aici, să se înceapă cu cîntările din 
biserică ceasurile de învăţătură din şcoală. 

Slujba e foarte frumoasă, şi e o minune cînd 
supţirile glasuri argintii înnalţă vioiu armonia 
rugăciunilor, la îndemnul învăţătorului care-şî 
face datoria cîntînd în strană. Sînt foarte mi¬ 
titel, foarte cuminţi, aşa de săraci, de rupţi, 
ele cîrpiţî şi de zdrenţuiţi, aşa de golaşi cu bie¬ 
tele lor picioruşe pline de noroiu până peste 
gleznă şi cu trăistuţele prinse de umăr, şi cîntă 
totuşi cu atîta inimă, ca nişte sărmane păsăruicl 
îngheţate, de ţi-e şi milă, şi totuşi mal mult 
drag de dînşiî. Pe pupitru, lingă mine, bătrînul 
ele şeptezecî de ani şi-a cufundat fruntea în 
mînă şi ascultă cu ochii umezi aceste glasuri 
şi rugăciunile pe care în acelaşi loc le-au în- 
nălţat preoţi şi protopopi din neamul său, în¬ 
gropaţi în această ţărînă. E o tovărăşie de su¬ 
flete între toţi aceşti oameni, de vrîste şi de 
stări totuşi aşa de deosebite, cum s’ar cădea să 
fle în orice colţ românesc, şi chiar în boiereasca 
şi boieroasa noastră Românie pentru binele 
acestui popor obidit şi fără mîngîiere! 

II. 

Spre Sătmar. Sătmarul. 

Iarăşi la Şulimete în după-amiaza de ploaie ră- 
pezită. Apoi, în sus peste Someşul lat şi jos, pe 
linia Băil-Marî, trecem pe lîngă biserici nouă 
de zid şi multe căsuţe cu coperişurile de şin- 
dilă înnegrită, pe cînd dealurile înnălbăstrite de 
neguri se perindează, cînd de o parte, cînd de 
alta. Staţiile, însemnate cu nume ungureşti, în¬ 
şeală necontenit asupra firii satelor, cu totul ro¬ 
mâneşti, care, de fapt, se chiamă Mesteacănul- 
Mare, Satu-Lung şi aşa mal departe. La capă¬ 
tul unor păduri, linia despică o largă cîmpie 
verde străbătută de cirezi rătăcitoare, pe cînd în 
depărtări apar iarăşi munţii Chioarulul şi al 
Maramureşului, asupra căror fulgeră. Sîntem în 
Baia-Mare. 

O tîrzie furtună de toamnă se pregăteşte asu¬ 
pra lor, cu tunete şi fulgere, în Novembre. Un 
larg nor sur se întinde într’o clipă pănă în mar- 
genile zării, răpezind picăturile grele, dese. Bălţi 
se alcătuiesc de-asupra tinel drumurilor şi cîm- 
piilor; săteni trec năuci, pripindu-şl carăle. Apoi 
în cîteva clipe sîntem dincolo de puterea furtu- 
nel, care se pierde albicioasă în urmă, gonită de 
un soare de Apus cu strălucirea înfocată. No¬ 
rul întreg pare aprins în toată margenea lui 

apuseană de această biruinţă a razelor, pe cînd 
în capătul cellalt se schiţează încă fulgere. 

* 

Printr’un Ţinut de dealuri tot mal joase înain¬ 
tăm către Satmar. Firmele de staţii sînt astfel 
alcătuite încît numele românesc nu se poate nici 
desluşi, nici gîci măcar. Şi totuşi acest nume 
există. Şi pînă departe dincolo de Sătmar sute 
de Romînl locuesc lîngă Ungurimea cotropi¬ 
toare, în satele de tină, de vergi şi de stuh. 
Preotul din BăseştI vine de la Achiş, lîngă 
Tăşnad, unde avea parochienî cari ţineau la 
dînsul. Dar în foarte multe părţi limba e pierdută: 
predica se ţine, ca în Sătmar, în ungureşte pe 
urma bietei liturghii străvechi romîne. Pe mor¬ 
minte tot în ungureşte se face pomenirea mor¬ 
ţilor, şi un preot mal îndrăzneţ, care a vrut să 
oprească această datină, a fost silit să-şi pără¬ 
sească parochia de chiar al săi pe cari-I înteţia 
administraţia. 

în această cale satele nu se prea văd. Odată 
numai linia taie marginea uneia din ele, şi atunci 
văd o biserică de zid joasă, cu fereştile mici, 
cu tavanul înnalt de lemn negru, învăluit ca o 
măciucă. E de sigur o veche zidire, şi tot aşa 
de sigur este că ea a fost zidită de Romînl. 

La Sătmar se ajunge seara. Astăzi îl zicem 
aşa după ungurescul Szatmâr şah, mal întreg, 

Szatmăr-Nemeti, «Sătmarul nemţesc». în cele 
mai vechi timpuri, înnaintea mişcărilor de co¬ 
lonişti şi întemeierilor de oraşe, era aici, pe 
cîmpia roditoare, un mare sat al nostru. Nem¬ 
ţii s’au aşezat în el, deschizînd prăvălii şi alcă¬ 
tuind un tîrg, şi de aici adausul: «Nemeti». Apoi 
rasa lor s’a stins, şi în loc au venit Ungurii, cari 
sînt astăzi singurii stăpînî, dacă nu se pun în 
socoteală destul Evrei trecuţi ia îmbrăcămintea 
şi la limba naţiunii dominante, şi cele 3.000 
de Romînî necăjiţi cari au nevoie de predica 
ungurească. 

Aşa fiind Sătmarul, deplin «patriotic», i s’a 
făcut cinste cu o prea frumoasă gară. Dincolo 
de dînsa se deschide o aleie, care duce şi ea 
la strade îmbrăcate cu basalt lunecos, pe care 
iarăşi le mărgeneşte şirul de arbori. Este elec¬ 
tricitate, şi se văd linii de tramvaiu. Casele de pe 
margenl sînt în mare parte mărunte, dar bine 
îngrijite. Piaţa pătrată, ca acea din Sighet, piaţă 
ungurească, nouă şi pompoasă, fără nicî-un 
element istoric, e împodobită cu o foarte mare 
biserică a catolicilor, iar la cellalt capăt ea are 
un otel care poate sta în orice Capitală. 


X. Iovga, — Ardealul, 


39 

III. 

Spre Oradea-Mare. Oradea. 

De la acest otel plecăm în mijlocul nopţii pentru 
a prinde trenul spre fir-Mihâlyfalva, de unde se 
desface în jos linia Orăziî-Marî. E o mare stră¬ 
lucire de stele limpezi, dintre care a plecat luna 
muşcată în secere. Aici pare că nici n’au fost 
vremurile de zăpadă, şi pănă la acest ceas aierul 
e lin şi dulce. 

Trenul taie şesul spre Apus, atinge Careii- 
Marî şi se opreşte peste trei ceasuri la staţia de 
legătură. La lumina dimineţii care nu s’a cu¬ 
răţit încă de nori, se văd numai mirişti aşternute 
peste un pămînt întins ce se sapă une ori în 
adînciturî uşoare. Cîte o scurtă pădurice de 
stejari tineri răsare roşie, şi se pierde în zare. 

în jos, copacii sînt deşi, şi tot Ţinutul are în¬ 
făţişarea unei mari livezi în mijlocul căreia se 
fac sămănăturî îngrijite. Dacă ar mai fi cîte o 
limbă de pădure, te-ai crede pe drumul de la 
Ploieşti la capitala noastră. Dar staţiile cu nu¬ 
mele neînţelese trimet şi primesc ţerani unguri 
bălani, cu mustăţile lăsate în jos, spinarea în¬ 
covoiată şi picioarele îndoite; în locul portului 
nostru nu se văd decît pălăriuţele mici, şorţurile 
şi marile cizme pănă la genunchi. Elementul 
românesc e pe aici numai presărat, ca fire de 
grîu vechiu între multa buruiană, şi el e pre- 

tutindene primejduit în această diecesă a Orăziî, 
unde cine trebuie să lupte, preotul, nu cutează 
s’o facă, fiind el însuşi pătat de maghiarisare. 

La Podul-Secuiuluî o linie laterală se desface 
în dreapta, ducînd prin Marghita la Şimlău, în 
capătul de jos al Sălagiuluî. Şimlăul e un centru 
mărişor, în care, ca în tot Ţinutul de altfel, Ro- 
mînii afi însemnătate. în acest loc, care a fost 
leagănul Bâthoreştilor, principi ai Ardealului, 
noi avem şi una din puţinele bănci ale părţilor 
acestora de conştiinţă şi organisare mai slabă. 

Un vicariîi unit residează în Şimlău şi se ti¬ 
păreşte acolo o foaie românească ilustrată, «Ga¬ 
zeta de Duminecă». 

Apoi, de la Podul Secuiului înnainte, acelaşi 
şes larg, cu zările viorii şi vinete, aceleaşi sate 
mari străbătute de înnalte biserici străine, ace¬ 
leaşi căsuţe cu coperemîntul jos şi uşa des¬ 
chisă între două fereşti, aceleaşi puţuri cu cum¬ 
pănă şi podeţe de lemn,' aceleaşi mirişti şi ier¬ 
buri de baltă. Rar se ivesc oamenii cu pălă¬ 
riuţa mică şi cizmele mari, femeile în cituri bă¬ 
tătoare la ochi. Supt albastru zboară gîşte spe¬ 
riate, în stoluri albe, şi, în nori negri, cioare 
prădalnice. 

După staţia Bihorul-Pişpecului, episcopului 
latin adecă din aceste părţi crişene şi bihorene, 
ajungi Oradea-Mare, centrul acestui Ţinut şi 
nodul mai multor linii. 

Oradea trezeşte în minte vechi privelişti de 
luptă, încunjurărî îndărătnice şi apărări viteze, 
capitole de glorie din trecutul principatului ar¬ 
delean şi al Casei de Austria. Nu odată au roit 
supt zidurile cetăţii, în acest şes de mirişti, de 
arături şi bălţi, ostaşii fără frică al Sultanului 
care stăpînia în Timişoara şi în Buda, şi avea 
la îndămînă puterile Ţeriî-Romăneştî şi ale Mol¬ 
dovei. 

Apoi întăriturile de atîtea ori stropite cu sînge 
s’ati dat la pămînt, Gross-Wardein, Nagy-Vârad, 
cetatea Crişuluî-Răpede, s’a prefăcut într’un 
oraş de provincie, în care nu mal erau Nemţi, 
şi Ungurii nu erau în stare să aducă viaţa de 
muncă şi de schimb al produselor muncii. Atunci 
binefăcătorii Ungariei libere, Evreii Maramure¬ 
şului, sosiră, şi, peste cîţîva ani, Oradea ajunse 
bine locuită şi bogată; ea se putu întinde luxos 
pe strade largi, peste poduri frumoase, în pieţe 
pline de lumină. Canaanul maghiar mal căpă¬ 
tase o metropolă. 

Cînd am văzut întâia oară Oradea, mi-a im¬ 
pus larga aleie a gării, desfăşurarea liniştită şi 
curată a stradelor pe care sunau aristocratic 
roţile trăsurii ungureşti. După multe prăvălii 
îmbielşugate ale Evreimil, am nemerit acea piaţă 
de fală şi de gală, unde se vedeau bănci, bi¬ 
serici, palate. Una din acele bănci e româ¬ 
nească, cea mal frumoasă din biserici e a bo- 

gatului episcop romîn al Orăziî, iar într’acea 
casă veche cu două rtndurî, ce se ridica la 
dreapta, stătea episcopul Mihail Pavel, care trăia 
ca un sărac pentru a îmbogăţi din agonisita 
lui aşezămintele unei diecese ameninţate. Fe- 
reştile lui fusese sparte odată pentru asemenea 
fapte rele, şi canonicii bătrînî, cari mă rugau 
să vorbesc româneşte încet şi răspicat ca să poată 
înţelege, cu urechile lor bătute de graiul străin, 
se temeau de un foc duşman care, împreună cu 
vechiturile din cămări, să distrugă şi comorile 
literare, de cărţi şi manuscrise, adunate în vremea 
episcopului Samuil Vulcan, ocrotitorul lui Petru 
Maior şi al lui Şincaî. 

Astăzi bunul bătrîn milostiv nu şi-ar mai re¬ 
cunoaşte locuinţa de smerenie. Pe temeliile ei 
s’a ridicat un mare şi împodobit palat, care e 
o podoabă a pieţiî şi a oraşului, fiindcă samănă 
cu celelalte mari clădiri nouă în stilul ce se 
obişnuieşte în Ungaria: Palatul Comunal, Teatrul, 
Palatul de Justiţie. într’una din şalele aurite şi 
parchetate se aşează în rînduială manuscriptele 
pe care le-au alcătuit, în grija zilei de mîne, 
sărmanii clerici ce au fost Clain, Maior şi 
Şincaî. Noul episcop, Dimitrie Radu, fiul unui 
harnic ţeran din Bihor şi fost profesor la se- 
minariul catolic din Bucureşti, a luat de la în¬ 
ceputul păstoririi sale hotărîrea de a da epis¬ 
copiei faţă de Ungurii stăpîni acel prestigiu pe 
care aceştia-1 înţeleg mai bine. 

într’un mare lux mai vechiu se înfăţişează şi 
biserica episcopală, al cărei turn vărgat cu linii 
aurite scînteie de departe. Pe din lăuntru ea se 
înfăţişează ca biserica cea maî strălucită a Ro- 
mînilor ce sînt afară din România. Pentru epis¬ 
copatul unit, dăruit de Maria-Teresa neamului 
nostru din Ungaria proprie, meşterii au înnălţat 
o măreaţă biserică boltită, în care orice amă¬ 
nunt arată gust şi bogăţie. Toţi episcopii au 
avut o deosebită grijă pentru acest mîndru mo¬ 
nument în stil apusean, şi Mihail Pavel a îm¬ 
podobit-o cu zugrăveli nouă în acelaşi stil. Altfel, 
elementul istoric lipseşte cu desăvîrşire, ca şi 
cel specific românesc. 

în fundul pieţii de prăvălii, numai şi numai 
evreieşti, ochii ţi se opresc asupra altei biserici 
impunătoare, cu turnul mare şi trainic. I se zice 
încă biserica Grecilor, fiindcă a întemeiat-o şi a 
întreţinut-o Compania negustorilor greci care a 
precedat aice viermuirea negustorilor evrei. încă 
de la jumătatea veacului al XVIII-lea, ea era 
mîntuită, şi antimisul pe care se face sfînta jertfă, 
e de la un patriarh sîrbesc al Carlovăţului din 
acel timp cînd Romînii de lege răsăriteană 
n’aveau nici-o episcopie. O reparaţie adăugi¬ 
toare s’a făcut însă în cele d’intăiu decenii ale 
secolului trecut. Stilul şi felul de împodobire 
sînt şi aici ca şi la biserica episcopală unită, şi 

preoţii celor două confesiî au tot dreptul să 
creadă fiecare că biserica lui e cea mai frumoasă. 

Şi de fapt frumoase sînt amîndouă, precum 
frumos e şi palatul episcopal; poate că cine 
ştie în ce vreme unul din urmaşii acelui vicariu 
ortodox Vasile Mangra, care a ştiut să fie na¬ 
ţionalist înflăcărat pentru două popoare duşmane, 
al nostru întăiu şi cel unguresc pe urmă, poate 
că deci acel urmaş al d-luî Mangra va înnălţa 
şi el un palat de stăpînire arhierească pentru 
Romînî, şi de sigur că acel palat va fi frumos. 
Căci pare că în această Orade, care se laudă 
în toate limbile că e mare, bate din cele mai 
vechi timpuri un vînt de măreţie: mare a fost 
cetatea, ale cărei întinse ruinî de cărămidă în¬ 
curcă pănă astăzi mişcările Jidovimiî de 20.000 
de suflete, mare e biserica veche a catolicilor, 
şi mai mare, cea nouă, cu trei turnuri, de pe 
strada «mare»; mare se vede şi palatul episco¬ 
pului, mare parcul de care se încunjură. Epis¬ 
copul Schlauch, dintr’o familie de meşteri Şvabi 
din Banat, a făcut cheltuieli din cele mai neauzit 
de mari cu argintăriile mesei sale, cu copacii 
grădinii sale, cu primirea împărătească a împă¬ 
ratului ; toate şcolile sînt mari. Şi cînd cîte un 
Evreu bogat clădeşte pe locul unei vechi clă¬ 
diri istorice care se risipeşte în pulbere, el trîn- 
teşte o mare ciudăţenie secesionistă, de care ţi 
vine să fugi pănă nu vei mai fi în Oradea-fl/are. 

Şi, cum e de molipsitoare mărimea lucrurilor, 
pe atîta mi se pare a fi, vorbind în genere, mi¬ 
cimea celor sufleteşti. Pănă şi inteligenţa evreo- 
maghiară n’are nicî-o însemnătate în această 
Metropolă de angrosişti, în acest centru de mo- 
rărie. Noi avem două şcoluţe rivale, şi m’am 
mirat cînd am descoperit într’unul din învăţă¬ 
tori, d. Firu, — ce e dreptul, Bănăţean de ori¬ 
gine — un tînăr inimos şi cu multe cunoştinţî 
de literatură românească, în stare chiar de a 
scrie româneşte istoria bisericii sale. în biseri¬ 
cile acestea mari, abia dacă vin cîţi-va zilert 
săraci dintr’o poporaţie românească de cîteva 
sute de suflete numai, ruptă şi aceia în două 
confesiuni. Copiii acestor oameni nici nu ştiu 
româneşte, şi învăţătorul trebuie să li predea limba 
lor ca o limbă străină. Nici pănă astăzi nu este 
în Orade un seminariu românesc pentru Romîni, 
ci teologii, cari urmează la catolici, maghiari- 
satori fanatici, au numai un convict, un internat 
al lor, cu profesori de rit şi de cîntări, singurul 
lucru românesc ce se cuvine să ştie. într’o mare 
clădire cu două rînduri, alt vechiu dar împără¬ 
tesc, e aşezată o preparandie de învăţători, ai 
cărei şcolari, conduşi de vestitul canonic Lauran, 
urmează cursurile gimnasiului Premonstraten- 
silor maghiari, vajnici patrioţi şi aceia, iar acasă 
sînt pregătiţi ungureşte şi româneşte. Nici-o 
carte românească n’au în bibliotecă, iar unii 
dintre ei nu ştiu un cuvînt românesc, şi n’au 

nevoie de el pentru a-şî face clasele. Se primesc 
chiar fii de Unguri pentru a fi învăţători româ¬ 
neşti în părţile cele mal primejduite. Zăbranicul 
sfinţit al catolicismului acopere de o potrivă 
cele două neamuri vrăjmaşe, care se adapă pen¬ 
tru scopurile bisericeşti şi culturale din aceleaşi 
fonduri. 

Foaia literară, aşa de veche, a d-luî Iosif Vul¬ 
can, «Familia», se ţine cu cea mai mare stric- 
teţă pe terenul curat beletristic. Peirea înceată 
a neamului nostru, aşa de trainic în alte părţi, 
nu se vede nufnaî în aceste suburbii orăşeneşti 
menite să se topească în Ungurime. Şi prin sa¬ 
tele unde sînt preoţi cari nu ştiu româneşte şi 
n’au nicî-o dorinţă de a ţinea o carte româ¬ 
nească, un ziar românesc, se petrece acelaşi 
lucru, cînd Romîniî, amestecaţi cu Ungurii, nu 
sînt în majoritate. Cîte unii dintre aceşti bieţi 
săteni abia pot îndruga cîteva vorbe în graiul 
lor cel vechiu cînd vin pentru vre-o afacere în 
cancelariile episcopului, care şi ele se sfiesc a 
purta inscripţii în limba cea primejdioasă. Toc¬ 
mai aşa ca pe la Sătmar, de unde se zice că 
ar fi venit odată o preoteasă fără ştiinţă de ro¬ 
mâneşte la Vlădica Szabo, care s’ar fi mirat şi 
el de această «poznă a firii»! 

IV. 

în jurul Orăziî. 

Oradea e încunjurată de sate ma! mult ungu¬ 
reşti, împrăştiate pe dealurile care mărgenesc 
la Răsărit oraşul. Am văzut două dintre dînsele, 
Sălăuşul şi Sînmartinul. Locuitorii trăiesc din 
ogoare pe care le lucrează deosebit de bine şi 
din vînzarea laptelui în marele oraş vecin. Au 
case mari de zid, acoperite cu şindilă bună, şi 
curţi întinse. Starea lor foarte înfloritoare, maî 
ales a celor din satul întăiu, se lămureşte şi prin 
aceia că mulţi au fost aduşi în vremuri cu pri¬ 
vilegiile întinse ale coloniştilor. Ungurimea din 
Orade se strămută în Duminecile şi sărbătorile 
verii cu sutele la «scălzile» din aceste părţi, unde 
apa zbucneşte din pămînt cu atîta căldură încît 
pănă departe aburii albi se ridică veşnic, ca o ne¬ 
gură, de-asupra cursului el. Premonstratensiî au 
în acest Ţinut mărginaş o mare biserică veche 
şi o casă cu două rîndurl, foarte încăpătoare, 
în care acum nu mal locuieşte însă nimeni. O 
mare biserică a catolicilor se ridică pe o culme 
înnaintea satului Răntău. 

Şi aceste sate, Răntăul, Haieul, trebuie să 
fi fost ungureşti în timpuri. Dar noi le-am cu¬ 
cerit cu totul. In ele nu mal vezi pălăriuţele 
răsfrînte, cămăşoaiele albe şi cizmele sau man¬ 
talele mari de pănură cusută în flori, ci-ţî răsar 

înnainte tot oameni cu căciuli ţuguiete, cu piep¬ 
tare scurte pe care le acopăr mintene albastre, 
şi cu bernevici albi. Numai femeile umblă îm¬ 
brăcate întocmai şi întocmai ca Unguroaicele. 
Pănă la Arad, la Murăş, drumul duce tot printre 
Romînî. 

Sînt însă, cu toată bogăţia pămîntuluî, dove¬ 
dită şi prin grosimea tinei, tot aşezări sărace. 
Coperişurile de stuh cad trist pe păreţii strîmbi, 
cu fereşti abia deschise. Locuitorii lor nu sînt 
tocmai mulţămiţi cu partea ce li s’a făcut în 
viaţă. Ei urăsc, nu numai pe «domnul» de pă- 
mînt, ori de e străin, ori de e Romîn, ci şi pe 
preot, pentru banii ce li iea şi cheltuiala ce-i 
ţine, şi pe orice «nădrăgar». Rare ori ţi se va 
spune o «bună-ziua» din toată inima. Socialiştii 
aveau pe timpuri izbînde frumoase şi între aceşti 
Romîni, pănă s’au încredinţat că şi ei sînt nişte 
«nădrăgari» mincinoşi, cari numai se laudă cu 
Împărţitul pămînturilor. 

I. 

Spre Beiuş. 

în zori de ziuă supt nori suri, pornim spre 
Beiuş cu trenul. Avem ca tovarăş de cale, în 
cupeul vecin, pe un domn bătrîn cu oarecare 
ifosurî, care vorbeşte româneşte şi pe care l-am 
asămuit un timp, din greşeală, cu Butyân (fost 
Buteanu), directorul gimnasiuluî ungaro-romîn 
de la Beiuş şi deputat guvernamental din aî Iu! 
Tisza. 

Calea ferată duce un timp în margenea sate¬ 
lor ce am văzut ieri. Apoi o pădure de stejar! 
înroşiţi de frig încunjură de amîndouă părţile 
cu copacii şi tufişurile ei, lăsînd numai rare ori 
privirea să străbată peste întinderile de şes ce 
se pierd în albastru. Şese ceasuri trenul se tî- 
răşte în această singurătate, cu staţiile puţine 
care poartă nume neînţelese. 

O spărtură în păretele pădurii arată o largă 
privelişte de văi învălmăşite, pe care le îmbracă 

petece de păduri bătute de brumă şi învelite de 
neguri. La capătul lor e staţia Drăgeştî. în¬ 
tre sătenii ce se îmbulzesc la tren, sînt acum 
porturi nouă: chepenege negre cu fireturi, mantii 
de pănură albă cu flori roşii şi negri, pe care 
le poartă şi femeile. Purtătorii acestor veşminte 
sînt iarăşi Romînî. Căci, afară de cutare colonie 
bătăioasă, cu avînturî kossuthiste şi revoluţio¬ 
nare, al noştri ţin tot drumul Beiuşuluî, toate 
aceste frumoase plaiuri bihorene, care se ur¬ 
mează pănă în coasta Ardealului, locuită nu¬ 
mai de Romînî. 

îndată muntele se vede foarte bine, un munte 
blînd a cărui coamă aleargă în uşoare încreţi¬ 
turi, plin de adîncurî frumoase potrivite pentru 
adăpostirea turmelor. Şesul roditor merge drept 
pănă la picioarele lui. 

De la Holod înnaintp, ţara se lămureşte tot 
mal mult, păstrînd în fundul zării cingătoarea 
de înnalte ziduri albastre a muntelui. Satele care 
se ivesc sînt mărunte, îngrămădite ; ele se al¬ 
cătuiesc din case mici, destul de sărăcăcioase, 
cu stuf lăbărţat sau cu şindilă neagră peste pă¬ 
reţi! lor văruiţi numai cîte odată; triunghiul po¬ 
dului de către stradă e tăpşit sus ; ogeagul se 
ridică mare, înnalt, ca în Mehedinţi. 

Pe înnălţimile ce mărgenesc linia apare cîte 
un ciobănel, ale cărui ol albe smălţează pajiş¬ 
tea adîncimilor. Drumurile sînt pline de oameni 

X.—lor ga Ardealul 40 

ce vin de la tîrguri. Bărbaţii au pălăria mică, 
deşi -mai mare decît a Ungurilor, vecini! lor; pe 
umeri! lor ca şi pe umeri! femeilor, îmbrăcate 
în i! rar înflorite şi în şorţuri roşi!, sînt aruncate 
larg! măntal! de pănură albă. înfloriturile lor, 
făcute tot în linuri roşi!, sînt de toată frumuseţa : 
ele încunjură gîtul, mîneca şi împodobesc mar- 
genile de de-asupra pieptului. 

în faţa drumului se desfăşură o apă largă, 
care astăzi răsfrînge cerul în puţinele-! unde 
limpezi, dar care în zilele obişnuite, de poso- 
morîre a muntelui, oglindeşte nori leşiatecî sau 
lasă să se vadă pietricelele negricioase din albia 
ei, şi e numită pentru aceasta Crişul Negru. 

II. 

B e i u ş u 1. 

înnaintea munţilor se desluşeşte acuma un de- 
luleţ umil, de pe care se desfac, între multi- 
şoare case ma! bune, două înnalte şi frumoase 
biserici albe. Un spital nou scoate înnainte bol¬ 
navi! să! în halaturî. Staţia zice Belenyes acolo 
unde Romîni! ştiu de Beinş sau de Beiuş. 

Numele unguresc nu e însă unul din cele 
multe care s’au născocit în zilele noastre. Din 
el pare să se fi scos chiar numele pe care-1 
dăm noî. Dar cucerirea de către Romîni s’a 
făcut în timpuri foarte vechi, şi de multe sute 

de ani satul Beiuşuluî era al nostru, cînd îm¬ 
prejurările religioase izvorîte din Unirea cu Roma 
făcură din el un centru de cultură şi un tîrgu- 
şor. Cînd Maria-Teresa dădu Romînilor de peste 
hotarul ardelean o episcopie deosebită, a Orăziî- 
Marî, ea o înzestră cu acest vechiu domeniu de 



Chipuri din părţile Beiuşuluî altă vedere. 


fisc al Beiuşuluî. Dania, foarte însemnată, cu¬ 
prinse toţi aceşti frumoşi munţi albaştri de cari 
e încunjurat din toate părţile tîrguşorul. 

Nevoind să se lase întrecuţi de Mitropoliţiî 
uniţi aî Ardealului, în ceia ce priveşte răspîn- 
direa luminii într’un neam rămas în urmă, aici 
ca şi aiurea, episcopii orădanî făcură lîngă Curtea 
lor de «domni» ai încunjurimiî o şcoală. Şcoala 

s’a dezvoltat în acelaşi sens ca şi şcolile din 
Blaj, şi ea ajunse deci un gimnasiu. Mihail Pavel 
a avut şi pentru dînsul o îngrijire deosebită. 
Lîngă vechea clădire trainică, cu două rînduri, 
se făcu un adaus pentru a cuprinde mai bine 
pe şcolarii celor opt clase ; în zidirea cea nouă 
fu aşezat şi internatul, aşa de folositor pentru 
copiii unor săteni săraci; a treia şcoală mai 
înnaltă de fete a Romînilor de dincolo fu înte¬ 
meiată şi ea ceva mai în sus, pe strada cea 
mare a tîrguşorului, de acelaşi ctitor de aşeză¬ 
minte. 

încă din cele d’intăiu timpuri, episcopia unită 
înnălţase o biserică în felul celei de la Orade, 
înnaltă, încăpătoare şi aurită. Ca şi biserica epis¬ 
copală, ea avu însă puţini credincioşi. Căci tîr- 
guşorul însuşi, cu cele cîteva case de meşteri 
şi de negustori, fusese neunit şi rămăsese astfel, 
ca şi toate satele din împrejurimi de altfel: Vlă¬ 
dica domn de pămînt nu prea avuse grija lor 
şi poate că se sfia să nu iea asupră-şi, chemînd să¬ 
tenii la Unire, oarecare îndatoriri patronale. Astfel 
o biserică ortodoxă era de nevoie în Beiuş chiar. 
Dacă ea fu zidită cu un foarte mare lux potrivit cu 
acea vreme — cu toate că se dăduse pentru dînsa 
numai un loc în afară de raza tîrguluî —, aceasta 
se datoreşte bogăţiei negustorim» greceşti din 
Beiuş. Aceasta rămase, ca şi cea din oraşele 
Ardealului, duşmana hotărîtă a Unirii şi spriji- 

nitoarea călduroasă a ortodoxie!, pentru mărirea 
căreia era gata şi la jertfe. Biserica, bine înzes¬ 
trată şi cu cărţi, şcoala de pe lîngă dînsa aveau 
acest caracter grecesc pănă prin ani! 1800. 
Acuma însă ele se află, fireşte, în mina Romî- 
nilor de legea veche, şi protopopul neunit al lor 
stă în faţa parochuluî-protopop de la biserica 
episcopală. 

Acesta e Beiuşul. In viaţa lu! liniştită s’au 
adus schimbări numai în ani! de după 1860, 
cînd se întemeie regatul Ungarie!. Limba ma¬ 
ghiară pătrunse ca limbă de propunere în cursul 
superior al gimnasiuluî: ea luă întăiu pentru 
sine istoria şi geografia, apoî, după fapta necu¬ 
getată a unui copil, încălzit de idealele fireşti ale 
neamului său, ea smulse numai pentru sine toate 
cele patru clase mai înnalte. Beiuşul n’a fost şi 
nu e un loc eroic al Romînimii; aici nu se scrie 
mai nimic româneşte, de frică; nu se ceteşte, 
tot de frică, mai nimic româneşte; se vorbeşte 
româneşte mult mai puţin şi mai rău de cum 
s’ar cuveni, pentru multe motive; căsătoriile 
amestecate nu sînt rare, şi în toate limba soţului 
străin învinge. în astfel de împrejurări, îmbră- 
carea în haină ungurească a gimnasiuluî supe¬ 
rior romîn, care numai în această calitate româ¬ 
nească poate să aibă un rost, a putut să se în¬ 
deplinească fără mare supărare din partea cuiva. 
£1 urmează astfel; anuariul, «programa», se ti- 

păreşte în două limbi, şi pe titlu cuvintele un¬ 
gureşti sînt puse înnaintea celor româneşti; di¬ 
rectorul, timp de mulţi ani de zile, al şcolii, d. 
Buteanu, s’a ales, s’a lăsat ales, se zice, deputat 
guvernamental maghiar. Sentimentele cele bune 
se găsesc numai la cîţiva profesori tineri şi la 
şcolarii în vrîsta conştiinţii. Aici mai mult decît la 
Năsăud copiii stau în ceia ce priveşte inima mai 
presus de învăţătorii lor. 

III. 

De la Beiuş Ia Arad. 

întoarcerea cu trenul la Oradea-Mare, pentru 
a lua de acolo drumul Ardealului, repetarea 
celor şese ceasuri de tîrîre înceată prin mijlocul 
pădurii închise nu poate să aibă nimic ispititor 
pentru mine. Mîne dimineaţa vom urma deci cu 
trăsura drumul, paralel cu al căii ferate, care 
duce la tîrguşorul Vaşcău, şi de aici vom trece 
muntele zării pentru a găsi la Ciuci trenul din 
văile Hălmagiului, ale Crişului Răpede. 

îndată ce ai ieşit din Beiuş prin capătul de 
sus, opus acelui prin care soseşti cu calea fe¬ 
rată, ai în faţă trei sate, dintre care nicî-unul 
nu e străbătut de şosea. La dreapta, dintr’o a- 
fundătură se iveşte marele turn alb al Tărcaiei, 
la mijloc satul Negru se vădeşte prin clopotniţa 
calvină din mijloc şi prin clopotniţa mărginaşă, 


www.dacoromanica.ro 


632 


ŢINUTUL BEIUŞULUi 


mai mică, a Romînilor, cari sînt însă ceî mal 
mulţi, iar la stînga pe o culme bisericuţa albă 
înseamnă Mezieşul, satul unde s’a născut Mitro¬ 
politul Miron al Sibiiuluî. 

Tărcaia e numai şi numai a Lingurilor celor 
mai învierşunaţî, maî bătăioşî şi maî neascultă¬ 
tori. Eî fură pe cine vreau, bat pe cine vreau, 
opresc în cale oricînd vreau pe sătenii noştri 
din Tărcăiţa şi alte sate din sus, cari trebuie 
să treacă pe la dînşii, şi nimeni nu cutează a 
face nimic acestor adevăraţi fii ai patriei. Ca 
nealţî săteni, ei sînt lăsaţi în voie a-şî fierbe 
palinca , şi se zice că la sosirea fiscalilor femeile 
şi-ar pune vasele cu băuturi supt picioare, spuind 
că... se scaldă în ele; cutare înnalt funcţionar 
de finanţe, care voia să pătrundă pe furiş în 
sat, ar fi fost întîmpinat de un ţeran cu lam¬ 
pasul, care se oferia, în bătaie de joc, să-l con¬ 
ducă. Cîrciumarul evreu al domeniului episcopal 
a fost băgat în horn de Tărcăienii înfuriaţi, şi 
circiuma s’a dărîmat în urma lui. Mîndrii Un¬ 
guri de acolo, pe cari nu-i pot admira de-ajuns 
Romîniî «inteligenţi» din Beiuş şi Orade, s’ar 
întinde chiar cu gîndul pănă la o împărţire între 
sine a munţilor episcopiei. 

Şi e ciudat, sau jalnic, cum vrea cineva să 
judecă lucrul, că, în această din urmă privinţă, 
ei se întîlnesc cu Romîniî din satele vecine. 
Aceştia au ales totdeauna la alegerile ungureşti, 
şi anume cu cea maî mare credinţă, pe cine 

ştie ce lepădătură dintre renegaţi. Apoi a ve¬ 
nit la dînşii un altul, dintre aceleaşi lepădături, 
un Kossuthist care li-a făgăduit parte în mun¬ 
tele rîvnit; această făgăduială a stîrnit atîta 
bucurie între bieţii noştri săteni, încît femeile 
năvăliau la şarlatanul politic de-i sărutau haina, 
ca la un Mitropolit al legii lor. Sărmanul domn 
Butean a fost primit cu huiduială în unele sate, 
care voiau să-î întoarcă trăsura îndărăt. "EV nu 
făgăduia împărţirea munţilor. Şi nu făgăduia 
nici altceva. Pănă acuma s’a tinut de cuvînt. 

i 

Unde staţia vecină a căii ferate zice «Drago- 
nyests, sînt Drăgăneştiî, prin care şi trecem. Sa¬ 
tul cu frumosul nume românesc Fericea a fost 
prefăcut pe vremurile de maghiarisare nemi¬ 
lostivă ale lui Tisza în «Boldogfalva». Acestea 
sînt însă numai glume şi toane, care nu pot 
schimba nimic. în tot şirul de sate pînă la 
Vascău, cele din cale: Şendriciul, Rîenii — sa¬ 
tul rîului —, Zăvoienii — satul zăvoiului de lîngă 
apă, — Şebeştii sau Şăgheştii, Lunca, Şcheii, 
care se scrie greşit Steiî , şi cele de pe laturi, 
supt zidul albastru al largului circ de munte, sînt 
numai şi numai Romînî. Statul ştie aceasta aşa 
de bine, încît nici nu mai răspîndeşte pe aici 
acel dar, cu care nu e zgîrcit nicăiri: şcoala 
sa. Ştiu ungureşte numai cei cari aii slujit ca 
vizitii pe la oraşe. 

Drumul se înfăţişează destul de cercetat la 

aceste ceasuri de dimineaţă după serbătoare. 
Merg la tîrg femei cu ulcele de lapte, de prin 
aceste sate din sus, unde mantia lungă de pă- 
nură albă are cusături verzi sadea sau ameste¬ 
cate încă şi cu roşu. în cară, cîte un sătean 
merge înfăşurat în aceiaşi pănură înflorită, pe 
cînd de-alungul ogoarelor bine arate, grăpate şi 
gunoiate se văd sămănînd şi îngrijindu-şi cîm- 
pii alţii, cari lucrează numai în cămăşoaiele 
lungi ce se coboară mai pănă la pămînt, dînd 
aceiaşi înfăţişare bărbaţilor şi femeilor. Văd şi 
destule cojocele, scurte şi fără mîneci, ca nişte 
pieptare; şi ele poartă în curăluşe de piele a- 
dause aceleaşi podoabe deosebitoare, de verde 
şi roşu. Pe la portiţe şi pe uliţele satelor întil- 
nim băieţaşi şi fetiţe foarte voinici, cu capul 
mare, rotund, şi dese ori cu ochii negri, dulci. 
Unul ni strigă în treacăt: «bine să dea Dum¬ 
nezeu domnule», iar o ceată de ştrengari, a- 
mintindu-şî de alegeri poate, zbucneşte în ura¬ 
rea zgomotoasă: «Să trăiască Domnul». în acest 
Ţinut de ortodoxie, cu preoţi bărboşi, primesc 
iarăşi toată cinstea ce se cuvine «domnului pă¬ 
rinte». 

Jidanii, «Jidovii» (se mai zice şi pe aici: Jizii) 
sint foarte puţini. în comunele unde rostul lor 
e mai mare, se numără vre-o trei familii, ce se 
ţin cu cîrciumăritul, cu fiertul de rachiu şi cu ceva 
precupeţie. Aiurea e cîte unul singur. La Lunca 

însă, cîrciumarul e Romîn, Această Jidovime cri- 
şeană n’are, de altminterea, nicî-o asămănare cu 
cea din Maramureş: într’un loc văd înnaintea 
circiumei o plantaţie de pomi, şi casa e ţinută 
cum nu se poate mal îngrijit, ca şi marea ma- 
gasie de bucate ce se ridică în coasta el. 

Viaţa apelor e înfăţişată aici de şerpuirea celor 
două ramuri ale Crişuluî Negru, care vin din 
munte, una prin Drăgăneştî, iar cealaltă, mal 
departe, în sus, prin Pietroasa, unde se fac ex¬ 
ploatări de bolovani, şi se unesc la Beiuş. Şu¬ 
viţele uşoare trec fără freamăt şi fără spumă pe 
patul des al pietricelelor întunecate, care dau 
un nume riuluî. 

Apa mişcă numai cîte o moară, şi acest Ţinut 
nu e atins încă de scuturătura de friguri şi de 
fierbinţelele vieţii industriale moderne. Numai 
într’un loc aflu mari deposite de cherestea. 
Munţii episcopului nu dau pe departe ce ar 
putea să deie, şi cîştigul e slab chiar de la băile, 
vestite prin frumuseţa lor, de la Stîna din vale, 
care se ascunde între creştetele din dreapta. 

Deci pretutindeni se întîmpină numai biete 
căsuţe de cea mal veche datină, mal mult sau 
puţin văruite, foarte năpădite de stuh: în ele 
se înfig la cele două capete, ca bageagele din 
Moldova, două suliţl de lemn, care poartă în 
vîrf cîte o ulcică plină de paie ; ogeagul e ţesut 
de cele măi multe ori din crengi de răchită. 

Podoabele lipsesc. Dese ori se ridică de de¬ 
parte înnalte cruci de lemne, cu coperiş ţuguiat, 
lucrate, ca şi mantiile, în flori verzi şi roşii şi 
fără nici-un chip pe cele şepte registre săpate 
din care se alcătuiesc. 

Şcheii au însă mai multe trăinicie în clădiri. 
Prin grosimea păretelui de zid, prin cerdacele 
de zid boltite, prin podoabele de tencuială şi 
datina de a se însemna anul zidirii, casele sa- 
mănă cu cele săseşti. Se ştie că numele de Şchei, 
Slavi se dădea şi Saşilor. Acelaşi fel de ordine 
se vede şi în unele din casele Luncii. 

Acest din urmă sat e numit după pădurea 
lîngă care se află, şi aceasta proprietate a do¬ 
meniului episcopal. Prin potecile ei pietroase şi 
prin năruiturile ei de lut, peste podeţe de 
bîrne fără răzimători, am fost, asară, călăuzit de 
mantia albă a unui sătean de aici, la Şebeşti. 
Satul are însemnătate fiindcă aici stătea pe la 
începutul veacului al XVI-lea Vlădica părţilor 
Beiuşuluî, pe care un act de atunci, de la Craiul, 
îl numeşte «archidiacon». Vorba mergea că în 
vechea biserică s’ar mai fi păstrînd cărţi bă- 
trîne şi manuscripte. 

Această nădejde a fost înşelată, dar am avut 
plăcerea unui drum interesant în noapte, supt 
luna bună care arăta şi încurca potecile. Uliţa 
satului sărăcăcios cu casele abia atinse cu var 
era necontenit tăiată de mlaştine şi de izvoare 
de munte. Fereştile mărunte se deschideau la 

fiecare învîrtitură de roată întovărăşită de corul 
cînilor, şi feţe speriate de bărbaţi, femei, copii 
se iviau, cercetînd pe oaspeţii cari veniau cu 
«hintăul» cine ştie cu ce gînd de porţie sau de 
visitaţie. Am găsit apoi o şcoală nouă şi bună, 
un învăţător «nădrăgar» şi un preot cu biblio¬ 
tecă şi cunoştinţi istorice şi literare, care a scris 
întîmplător şi în revista «Biserica şi Şcoala» 
din Arad. Cu el am mers pe poteci de arătură 
în două cu pietre, într’un «hotar» căruia nici- 
un fel de vreme nu-î poate prii cu totul, pănă 
la biserică, despre vechimea căreia se spun 
multe şi se pot crede cîteva. E o clădire de 
piatră, groasă şi scundă, fără stil şi frumuseţă, 
şi lipsită de orice element istoric. Sătenii ar voi 
s’o dărîme pentru a face o alta în mijlocul sa¬ 
tului, dar sînt şi de aceia cari ţin ca ea să fie 
lăsată totuşi pentru «pomenire». Cît timp se va 
mai ţinea însă, nu se poate spune: o însemnare 
de pe la 1830 arată că atunci i s’a năruit bolta, 
căreia i se zice cu un cuvînt frumos, îndătinat 
pe aicea: «cerimea», de la cer, cu bolta lui în¬ 
văţătoare pentru bolţile oamenilor. De jur îm¬ 
prejur sînt rămăşiţe ascunse ale timpului cînd 
satul era aici, şi se arată locul vechilor fîntîni 
părăsite. 

După Lunca nu mai este sat cale de o jumă¬ 
tate de ceas pănă la Vaşcău, care se iveşte 

ca şi Beiuşul într’o desfăşurare destul de fru¬ 
moasă. 

Locuitori! sînt Romînî, afară de cîţîva Evrei 
şi de meşteri! ungur! din faţă. E! poartă ace¬ 
leaşi veşminte ca şi ţeraniî Ţinutului, adecă 
mantiile albe, înflorite însă pe aici cu negru şi 
roşu. Văd o mare biserică ortodoxă şi chiar o 
bancă nouă, «Şoimul*. Doctorul de cerc se în- 
tîmplă să fie un Romîn. Ce! cîţîva surtucarî 
de a! noştri vorbesc ungureşte în casă, ca şi 
mulţi Beiuşenî, şi obiceiul căsătoriilor ameste¬ 
cate e foarte răspîndit. 

De aici nu mai poate merge trăsura cea mare, 
cu coş, pe care am plătit-o şese florin! pentru 
trei ceasuri. Vizitiul ţigan, foarte mahmur, de 
pănă acum ne dă în sama unu! «cărăuş» un¬ 
gur, şi acesta suie pe capra cocieî sale uşoare, 
de munte, cu perinî umplute cu paie, cu arcuri 
sau «federe» ce se clatină şi cu o mulţime de 
fierărie care zurnăie şi clănţăne, pe un Romîn 
din Lunca, un flăcău de aceia bălăiori şi cu 
capul gros, care şi-a aruncat peste fustanelă, 
ca să ni facă cinste, o mantie cusută toată cu 
şnururi galbene. 

Ne îndreptăm către zidul albastru din fund, 
în mijlocul căruia stăpîneşte Dobrinul, o culme 
de 900 de metri de-asupra mării. Lîngă acest vîrf 
ţuguiat, în marea desfăşurare de înnălţimi fru- 

mos împădurite, drumul se suie peste codrii 
Dealuluî-Mare. 

Pănă la dînsul trecem un singur sătişor, care 
nu se deosebeşte prin nimic de cele de pănă 
acum: Cărpinetul. Pe urmă vin numai căsuţele 
răspîndite ale cătunelor sărace ce alcătuiesc co¬ 
muna Crişuluî mic, Crişcioruluî. Pe calea din 
ce în ce mai grozavă, prin grămădirile de tină 
şi mal ales prin răspîndirea sălbatecă a pietrelor 
şi prin scurmăturile de izvoare trec numai cară 
de săteni cari merg după lemne în marii codri 
de stejari. Pănă în vîrf se aude ciocănitura 
neobosită a bărdaşilor. 

Scoborîrea se face cu greii prin acea învăl- 
măşală nespusă a bolovanilor zvîrliţl la întîm- 
plare. Nu poate fi pentru un călător o caznă 
mal mare decît un drum ca acesta. Norocul 
nostru e un cal cuminte şi supus, care din cînd 
în cînd ciuleşte urechile de mînie şi muşcă pe 
tovarăşul săd care nu trage. Capul gros al vi¬ 
zitiului se mişcă necontenit în semn de mirare 
desperată de-asupra falnicei mantii cu şireturi 
galbene. 

Dar priveliştile ce se deschid în dreapta, în 
stînga răscumpără cu prisos toată strădania. 
Dincolo de creasta Dealului Mare nu he-am co- 
borît cumva într’o vale, de şi un rid de munte se 
pripeşte spre adîncurile şesurilor. Nu, ci departe 
-de tot, alt părete albastru a răsărit tăind zarea; 

aici cerul se sprijină pe neîntrerupte dealurî 
împădurite. Dar în mijloc nu se răsfaţă nici-o 
vale roditoare; abia cîte un lan sărac şi îngust 
se poate deschide pe vre-un povîrniş maî fericit, 
dînd cucuruz şi chiar grîu locuitorului din cătun ; 
încolo, la Grosul, la Lazuri, mai jos — numele 
înseamnă loc care s’a deschis în pădure —, gră- 
măgioare de case încheiate din bîrne negre, se 
vede maî mult ciobăniţa care-şi toarce din furcă 
păzind oile, caprele, vitişoarele răzleţite. Oa¬ 
menii sînt aici deosebit de frumoşi, cu feţe albe, 
prelunge. Portul e însă ca şi dincolo, cu atîta 
deosebire că mantia albă e mai mult goală de 
podoabe. 

Multe rătăciri pe cărarea afurisită, între re¬ 
vărsarea de frunzişuri roşii, galbene, verzii, de 
o frumoasă culoare bolnavă, din care se desface 
cîte o foaie cu totul moartă pe care vîntul o 
leagănă uşor şi o aşterne apoi pe rugina deasă 
a cărărilor. Acuma într’un fund cu arături harnic 
gunoiate se vede satul Ciucilor. 

El se ţine de «eraşul» Hălmagiuluî, care e 
tocmai în margenea Ardealului, de unde, din¬ 
coace şi dincolo de Dealu-Mare, tot vin, zi de 
zi, Moţii în veşminte scurte, mînînd căluţii de 
munte, plini de ciubere şi doniţe nouă. Staţia 
de tren se şi chiamă Ciuci-Hălmagiu, căci tîr- 
guşorul se află în apropiere printre aceste po¬ 
noare îngrămădite. 


www.dacoromanica.ro 


DE LA BEIUŞ LA ARAD 


641 


De şi are o biserică foarte bună, satul e de 
tot sărăcăcios clădit, mai sărăcăcios şi aici de 
cum îngăduie starea locuitorilor, cari au cu toţii 
curţile destul de pline. Calea ferată nu s’a făcut 
pentru biata lor plugărie neroditoare, ci pentru 
bogăţia din adîncul muntelui. 



Chipuri din Baia-de-Criş (scenă din ultimele alegeri). 


Ea e, în adevăr, a Companiei care lucrează 
minele de la Brad, unde-şi are punctul de ple¬ 
care. Şi aici la Ciucî un deal întreg e tăiat de 
lucrul minelor, şi supt dînsul fabrica mare puf¬ 
neşte din coşuri. La casierul staţiei se îngră¬ 
mădesc tot săteni cari lucrează pentru Com¬ 
panie: ei aduc «reţăpişe» pentru plată sau se 
îndreptăţesc pentru pierderea lor; funcţionarul 
rupe cu ei româneşte, pănă vine un flăcău fer- 

cheş, cu cizme, care tălmăceşte pentru ei în 
ungureşte. 

Trenul care vine prin pasul ardelean cu o 
zăbavă de un ceas, duce foarte încet, oprindu-se 
prin staţii de mine: Aciuţa, Gura-Văiî, Iozăşelul, 
unde tot înnădeşte vagoane. întreg Ţinutul e cu 
totul românesc, şi nici numele stîlcite ale gărilor 
nu pot înşela. 

Peste vre-o două ceasuri sînt în şesul întins 
care merge pănă în Murăş. Centrul lui e Ara¬ 
dul, în care intrăm cu adaosul neplătit al unui 
accident, între capete sparte, feţe sîngerate şi 
vagoane stricate. 

Aradul. 

I. 

Istoricul nu prea are ce căuta aici, în Arad. 
Marele oraş are un trecut de tot şters. Dar cine 
se interesează de stările de astăzi, va găsi pri¬ 
veliştea plină de mişcare a luptei dintre rase. 
Romîniî sînt foarte tari în Arad, unde au un epis¬ 
cop neunit, pe smeritul călugăr Ignatie Papp, 
unde au seminariu bun, o escelentă preparandie, 
revista «Biserica şi Şcoala» şi foaia politică 
«Tribuna» (foasta «Tribuna poporului»). Ei sînt 
bine represintaţi în adunarea comitatului, unde 
se vorbeşte slobod româneşte, şi tocmai zilele 
acestea ai noştri au spus adevăruri crude parti¬ 
delor ungureşti care se luptă şi aici aprig în jurul 
programului desfăşurat de «coaliţie». Sîntem aici 
pe un teren solid al luptelor pentru afirmarea 
naţionalităţii noastre. 

y « 

Lunga stradă care începe de la gară, e cu de- 
săvîrşire măreaţă, vrednică de orice capitală mo- 

dernă, asemenea cu o bucată din Ringul vienes. 
Două alei despărţite printr’un bulevard lat poartă 
numai clădiri de mina întăiu, între care Statul 
a sămănat palate impunătoare; văd şi o biserică 
a cărei faţadă e ocupată de stîlpî uriaşi. Astfel 
se ajunge într’o piaţă, şi de aici oraşul se răs¬ 
firă în strădiţe modeste, dar foarte curate. Una 
cuprinde o bisericuţă românească, veche, joasă 
şi cu turnuleţul de lemn. Lingă dînsa intru în 
otelul Vass, unde mi se spune că se adună Ro- 
mîniî, dar aflu de o cam dată numai tipuri de 
cetitori de provincie ai foilor ungureşti, 

A doua zi înţeleg în sfîrşit ce e acest măreţ 
Arad. Strada pe care am venit de la gară e «bu¬ 
levardul», care cuprinde Primăria, biserica ro- 
mano-catolică, cele mai mari oteluri şi cîteva 
mari clădiri de negoţ. Ziua, el se arată ceva mai 
puţin strălucitor, dar impune totuşi foarte mult, 
atît prin frumuseţa zidirilor, cit şi, mai cu samă, 
prin lărgimea lui deosebită. Cei cari au pus la 
cale şi au supraveghiat alcătuirea acestei mari 
artere de viaţă, au fost fără îndoială nişte oa¬ 
meni cuminţi. 

Dar măreţia se mîntuie aici: abia se mai des¬ 
fac din bulevard cîteva strade cu case înnalte, 
nouă, ţinute foarte curat. încolo se înfundă nu¬ 
mai vechile uliţi smerite ale tîrguşorului mure¬ 
şean de odinioară. Apoi, în fund, prăvălioare 
mărunte duc pănă la podul cel lung, de lemn 

înnegrit, care se desfăşură bătrîneşte de-asupra 
Murăşuluî. Aşa fiind, Aradul samănă cu un ma¬ 
halagiu curăţel care şi-a pus pe cap şapca de 
mare ţinută a unui general. Îî faci o mare în¬ 
datorire, o mulţămire deosebită dacă i te uiţi 
numai la cap. 

Nici întipărirea de la început, că te afli într’un 
oraş creştin, nu se păstrează. Şi aici răsună pre¬ 
tutindeni plîngeri împotriva Jidovimii cotropi¬ 
toare, care stăpîneşte piaţa, morăria, marele ne¬ 
goţ ce se face în acest punct de trecere. Nu¬ 
mai in Arad ai căuta cu şi mai puţin folos de- 
cît în Oradea-Mare perciunii strămoşeşti: cetă¬ 
ţenii maghiari, aprigii patrioţi de lege mosaică, 
n’ati lăsat numai hainele, ci, puţin mai târziu, 
şi sincerele nume galiţiene, în locul cărora au 
îmbrăcat altele, curat maghiare. 

Astfel, cu îngustimea stradelor sale lăturalnice, 
cu puţina lui întindere, care nu se poate ascunde 
prin nicî-un meşteşug, cu priveliştile de bîlciu 
prost pe care le dau bărătcile păcătoase cu firme 
mari de minciuni, care-î prind lărgimea strade¬ 
lor din mijloc, Aradul nu mai e de loc marele 
oraş modern, ce-ţî închipuiai de la început. 

In Arad rostul nostru e relativ nou: numai de 
cind s’a întins şi îmbogăţit oraşul, sătenii ro- 
mînî din împrejurimi au venit să se aşeze în el, 
pănă ce numărul lor a ajuns să fie la vre-o 
zece mii, faţă de un număr îndoit, întreit de 
Iudeo-Maghiarî. Mai de mult avuse o însemnă- 

tate mare Sîrbiî, maî ales negustorii, cari ve- 
niau din Banatul colonisat de împărăţie cu nea¬ 
mul lor. A lor era episcopia arădană, întemeiată 
în al XVIII-lea veac, a cărei biserică se ridica 
pe malul Murăşuluî chiar. Numai Romîniî uniţi 
aveau clădirea aceia micuţă şi ascunsă care stă 
înnaintea mea cînd privesc pe fereştile otelului. 

La împărţirea religioasă făcută între noi şi 
Sîrbî, pe vremea lui Şaguna, am căpătat însă 
pentru noi episcopia. Episcopul românesc locu¬ 
ieşte într’o casă oarecare, şi de sigur că nici as¬ 
tăzi nu e nevoie să-şî trîntească cine ştie ce 
palat de trufie. Dar în mijlocul oraşului chiar 
s’a înnălţat, între case de cîştig care sînt ale eî, 
biserica episcopală, în acelaşi stil ca şi cele din 
Beiuş şi Oradea, decît care e maî săracă pe din 
lăuntru, unde maî că nu se văd zugrăveli. Ve¬ 
chile cărţi ale Sîrbilor, tipărituri de prin Rusia 
lui Petru-cel-Mare, zac neîntrebuinţate pe raf¬ 
turile altarului, pe cînd în strane stau ediţiile 
cele maî nouă ale Sf, Sinod din Bucureşti. 

Clericii acestei diocese arădane, care cuprinde 
şi vre-o trei, patru protopopiate din Banat, se 
formează într’un seminariu cu trei clase peste 
cele opt gimnasiale, O preparandie de învăţă¬ 
tori e alipită la dînsul. Cele două aşezăminte 
de lumină sînt aşezate unul lîngă altul. Semi- 
nariul are un adevărat palat la stradă, cu sale 
largi şi luminoase, ce se urmează în două rîn- 
durî. Preparandia e în ziduri mai mici dintr’o 

curte foarte întinsă, care se prelungeşte apoi 
printr’o grădină de legume, lucrată de şcolari, 
pănă la marea şcoală jidovească cu acoperişul 
de un verde ciudat, pănă la casa dată cu chirie 
de o altă instituţie sîrbească şi pănă la biserica 
Sîrbilor, care va fi a noastră cînd se vor mîntui 
de romanisat şi ceî o mie de Sîrbî cari au mai 
rămas cu oarecare conştiinţă naţională. în acele 
încăperi joase, unde viitorii dascăli aî satelor îşi 
deprind meşteşugul de binefacere sau învaţă şi 
eî la rîndul lor pe copiii cel mărunţel, au stat 
pe alte vremuri străini duşmani nouă, dar pro¬ 
prietatea comitelui Tbkbly a trecut în stăpînirea 
baronului vienes, de obîrşie macedoneană, Şina, 
şi de la acesta a luat-o episcopia cea nouă a Ro- 
mînilor ca să facă din ea un focar de cultură 
pentru Romînimea de la poalele Bihorului. 

O şcoală de fetiţe e aşezată într’o casă care 
n'a avut de la început această menire, dar o 
îngrijire deosebită face ca această instituţie, cu 
internat pentru treizeci de şcolăriţe, să răspundă 
cerinţelor celor maî stricte în ceia ce priveşte 
rînduiala şi curăţenia. Mal sînt, în sfîrşit, şi 
patru şcoli primare, cu un mare număr de în¬ 
văţători, destoinici şi cu tragere de inimă. 

Aradul neunit stă oarecum în faţa Oradiei 
unite, şi o comparaţie între ele ţi se impune 
fără voie. Ea nu poate să fie, din punctul nostru 
de vedere, românesc, decit în favoarea celui 

d’intăiu. Aici bani ce vin de la Romînî hrănesc 
şcoli de limba noastră, în care se cresc numai 
.româneşte clericii şi învăţătorii noştri, pe cînd 
dincolo o bogăţie dăruită de Cîrmuirea împă¬ 
rătească din timpuri, bogăţia unui fond şi mai 
mare împărţit cu catolicii nu pot ţinea în pi¬ 
cioare un seminariu cît de slab, care să fie 
numai al nostru, şi abia dacă-şî tîrăşte viaţa o 
preparandie unde intră şi şcolari fără ştiinţă de 
româneşte, cari pot să iasă în toată siguranţa 
fără a cunoaşte cum se cade limba noastră. Ce 
folosesc pe lîngă aceasta toate formele şi stră¬ 
lucirile zădarnice? Un popor trăieşte şi se dez¬ 
voltă înnainte de toate prin sufletul său, pe care 
nimic în lume, între lucrurile cele mai mari şi 
mai mîndre, nu-1 poate înlocui. 


II. 


O mănăstire românească: Hodoş-Bodrog. 

La împărţirea cu Sîrbiî, noi ne-am ales cu o 
singură mănăstire, Hodoş-Bodrogul, şi spre dînsa 
ne duce un birjar romîn, după ce am plătit cu 
şese florini, la «Coroana albă» —ţine minte, ce- 
titorule!—, unul din prînzurile cele mai simple. 

Prin strădiţe cu casele mici ajungem la Murăş. 
Aşa de departe în mersul său, nu tocmai departe 
de vărsarea în Tisa, rîul n’are însă puterea şi 
siguranţa ce s’ar putea aştepta. Supt copaci 

urîţi curge în întortocherî leneşe, obosite apa 
gălbuie care nu mai poate răsfrînge seninul ce¬ 
rului. 

După cîtăva frămîntătură de noroib din cel 
mai îmbielşugat şi mai adînc, ne aflăm iarăşi, 
se pare, în oraşul pe care abia l-am părăsit. Pe 
acest mal bănăţean, care se socoate însă tot la 
comitatul Aradului, s’a strîns de vre-un veac în¬ 
coace Aradul cel nod. E mai mult un mare sat 
al Şvabilor, şi de la piaţa care poartă biserica 
şi o mare cruce de marmură neagră, se răşchiră 
drumuri mărgenite cu trainice case nemţeşti de 
suburbie curată şi înstărită, aşa cum se văd şi 
în laturea şvăbească a Severinului nostru. 

Cînd ai mîntuit cu depănarea gospodăriilor 
albe, cu acopereminte de ţiglă şi obloane negre, 
te cuprinde şesul întins, fără o nesiguranţă, fără 
o încreţitură pănă la capătul zării. Ici şi colo, 
se înşiră copacii dezgoliţi, ca dinţii negri ai 
unui uriaş pieptene. în dreapta, departe, o pă¬ 
dure veche se urmează cîtva timp. încolo nu 
se vede alta decît întinderea lină a păşunilor pe 
care se hrănesc, în paza păstorilor cu mantii 
albe, răzimaţî răbdător în toiege, turmele, cire¬ 
zile, hergheliile răsfirate. 

Cel d’intăid sat e al Şvabilor. I se zice Ză- 
dîrlac, ceia ce presupune un început românesc, 
dar astăzi ai noştri sînt de tot puţini, surguniţi 
tocmai la margeni: gospodarii stringători şi 

pricepuţi cari sînt Şvabii Banatului nu prea în¬ 
găduie străini în mijlocul lor, şi ei întrebuin¬ 
ţează oricît de mulţi bani pentru ca să rămîie 
singuri în satele lor. Astfel se desfăşură, una 
după alta, curţi bine închise, casele albe cu 
copereminte de ţiglă sau de şindrilă, cu o- 
bloane şi cu însemnări de nume şi date. în 
toate se vede o mare mulţămire de stare bună 
şi de nevoi îmbielşugat îndeplinite. Dar pe lîngă 
femeile îmbrobodite cu cîrpe şi care poartă 
veşminte întunecate, albăstrii şi sure, pe lîngă 
bărbaţii încălaţi, cu pălării şi căciuli trase de¬ 
asupra feţii umflate, roşcovane, se văd numai 
foarte puţini copii, prea cuminţi pentru vrîsta 
lor, cari abia se joacă jocuri bătrîneşti şi cari 
nu rîd, nu strigă. Prin acest păcat al urii pen¬ 
tru odrasla multă va peri cîndva acest neam har¬ 
nic şi cruţător. Şi va peri iarăşi prin lipsa de 
orice îndreptare din partea unei preoţimi, unei 
învăţătorimi de slujbaşi, iar mai ales din par¬ 
tea unei inteligenţe, care se ridică dintre Şvabi 
numai pentru a se pierde între Maghiari. 

Satul vecin al Bodrogului-Mare e românesc, 
precum româneşti sînt şi Bodrogul-Mic şi Mi- 
călaca, de către Arad, precum mai mult româ¬ 
nesc e şi Fenlacul, unde se mai află însă şi 
Sîrbi. Casele alor noştri cuprind în ele şi lu¬ 
cruri împrumutate de la Şvabii vecini, dar le 
cunoşti îndată prin atîlea însuşiri îndătinate, 

care li dau o înfăţişare de sărăcie cochetă. Băr¬ 
baţii poartă iţarî, pieptare albastre, căciuli, iar 
acelea dintre femei care vin de la tîrg au, în- 
tr’un port ca al Şvabilor şi al Ungurilor, piep- 
tăraşe de piele bogat împodobite cu cusături şi 
mărgele. Pe cînd Şvabul, treaz ori beat, te pri¬ 
veşte cu despreţ, Bănăţeanul nostru se ridică 
de pe scăunelul de la poartă pentru a-ţî face 
o frumoasă închinăciune. Şi aici, iarăşi în deo¬ 
sebire de Şvabi, copiii furnică şi zburdă în toate 
părţile, foarte hazliu îmbrăcaţi în tot felul de 
cituri strălucitoare şi în cap cu cîrpe învoalte, 
cu căciuli umflate şi grele. 

Pe un drum de urîtă tină cleioasă înnaintăm 
spre mănăstire, printre arături şi vil întinse care 
se ţin de dînsa —, fundaţie bogată care nu slu¬ 
jeşte însă la nicî-un scop. Nu e nicl-o intrare, 
în jurul unei curţi nepietruite sînt grajduri ce 
se dărîmă, căsuţele de slugi, iar, pe lîngă ele, 
odăile arhimandritului, cu o faţadă oarbă, neîn¬ 
ţeleasă, şi buna clădire nouă, în care sînt chiliile 
celor vre-o şese călugări nevăzuţi, mal mult 
bătrînî fără gînd de carte şi gust de lucru, nea¬ 
părat şi fără o evlavie deosebită. în mijlocul 
ogrăzii, o ridicătură a pămîntuluî are în margine 
o biată cruciliţă neagră de care sînt prinse 
flori uscate. Inscripţia, zugrăvită ieften, spune 
că acolo se odihneşte de la 1902 episcopul Iosif 
Goldiş al Aradului, om care în zilele lui a făcut 

faţă de neamul său greşeli care au fost înfrun¬ 
tate cu asprime. De trei ani de zile, mormîntul 
lui stă astfel, cu toate că s’ar fi cuvenit o altă 
cinste pentru mitra de archiereu românesc pe 
care a purtat-o, chiar aşa cum a purtat-o, răpo¬ 
satul. Aceasta nu pare să fie şi părerea archi- 
mandrituluî Hamzea, care a fost acum cîţîva 
ani un aprig luptător pentru moştenirea bietului 
Goldiş. 

Biserica se alcătuieşte din trei părţi. Un turn 
înnalt şi supţiratec, foarte urît spoit cu cenuşiu, 
stă de o parte ; vechimea lui nu se arată prin 
nimic. Un pridvor nou, pornind de la o faţadă 
prefăcută în stil apusean, duce apoi la vechea 
zidire. Aceasta e făcută din bolovani amestecaţi 
cu cărămidă roşie, foarte veche. Din pronaos 
treci slobod în naosul foarte înnalt şi foarte 
îngust, care aruncă cele două braţe ale stranelor 
şi se încheie printr’un altar în cinci muchi. De¬ 
asupra se bolteşte un singur turn, şi el tăiat în 
muchi. Fereştile sunt puţine şi mici; lingă ele 
se deschid în afară cîteva firide, şi cîte un brîu- 
leţ de cîte o singură cărămidă aleargă între ele. 

Aşa fiind zidirea, ea nu poate să vie din veacul 
al XVIII-lea, al stăpînirii austriace. Ea n’a putut 
fi ridicată nici pe vremea Turcilor, cari au luat 
acest Ţinut după 1600. Mănăstirea s’a făcut deci 
mai de demult. Atît materialul ce a slujit, cît 
şi această formă, în totul asemenea cu a celor 

maî vechi biserici muntene, pare să arăte că 
Hodoş-Bodrogul a fost înnălţat de călugăr! sîrbî 
pribegi ca şi aceia cari au zidit în părţile noastre 
Vodiţa şi Tismana. 

Dar zugrăveala nu poate fi decît de prin anii 
1700. Iconostasul şi toate celelalte podoabe sînt 
din ultimele zile ale Sîrbilor. EI n’au lăsat aici 
decît unele cărţi slavone tipărite în Rusia. Lă¬ 
muriri istorice scrise nu se pot găsi nici într’un 
chip, afară de inscripţiile sîrbeştî a două mor¬ 
minte de lîngă zid, dintre care unul are forma 
de inimă, iar cellalt se apleacă în linii de sicriu. 

I. 

Timişoara. 

în două ceasuri cu trenul ajungi de la Arad 
la Timişoara. Lumina blajină a lunii nu arată 
decît aceleaşi pajişti pustii; rare ori linia, tăind 
vre-o piedecă, se cufundă între ridicături uşoare 
ale pămîntuluî de roadă. Opriri îndelungate se 
fac la Vinga, la Sînt’ Andraş, prin puţinele sate, 
mai mult româneşti, pe care le întîmpinî. 

Timişoara are o gară măreaţă. De la dînsa 
înnainte, pe cel maî bun pavagiâ de asfalt, neted 
şi măturat, treci pe lîngă scînteiarea fereştilor 
din şese rîndurî ale unei uriaşe mori, apoi prin¬ 
tre aleile de copaci bătrînî ale unei primblări 
care adăposteşte, cu toată răceala serii, pă- 
rechî ce se bucură de luna toamnei fiindcă 
aâ pierdut pe a primăverii. Suflări aspre vin de 
la apa Begăî, pe care se desluşesc scîndurl 
îngrămădite, luntri părăsite. Un mare pod de 

fier duce peste dînsa la un cartier de case în- 
nalte pe care le înnălbeşte electricitatea. Apoi 
iarăşi urmează drumul printre copaci, pe care 
se scurg încet cară ţerăneşti cu coviltirele albe. 
Apoi la intrarea unei înguste strade cu clădirile 
mari iată un strălucitor palat cu faţada de teatru, 
care arată o cafenea de mîna întăiu, apoi in¬ 
trarea la marele otel Kronprinz , vrednic să stea 
în orice capitală mare. Proprietarul e un Şvab, 
toată lumea vorbeşte nemţeşte ; în faţă, un otel 
mai mic are numai firma germană. De la în¬ 
ceput Timişoara se arată ceia ce este: oraşul 
făcut pe ruinele reşedinţii de Paşă turcesc, după 
planuri drepte, pentru Şvabii Banatului, de Cîr- 
muirea germană care i-a adus aice. 

Strada de d’innaintea otelului duce la alte ase¬ 
menea strade înguste, umbroase, cu clădiri în- 
nalte. una ca şi cealaltă, venind în mare parte 
de la sfirşitul veacului al XVIII-lea sau de la 
începutul celui următor. în dreapta, în stînga 
fug alte drumuri care se opresc înnaintea cîte 
unei zidiri de Stat din vremea austriacă, cu fa¬ 
ţada verzie-şters, roşiatecă. E un mare oraş so¬ 
lemn, trist, făcut din poruncă, după norme ad¬ 
ministrative neschimbate. E cel mai artificial, 
cel mai austriac din cîte am întîlnit pănă acuma, 
dar în acelaşi timp cel mai cumpănit, mai cu¬ 
minte , mai supus regulamentelor de clădire şi 
de întreţinere. 

Peste cîţlva paşi găsim la dreapta piaţa cea 
mare, care e şi foarte mare, dar încunjurată de 
clădiri mai puţin scumpe. Şi aici se mal vede 
unul din acele monumente, religioase şi oficiale, is¬ 
torice pe care le-au lăsat în urma lor Austriecii. 



Tip de biserică bănăţeană nouă. 

Tot brîul de clădiri e stăpînit de turnurile a 
două biserici. Una din ele, în stilul ce se obiş¬ 
nuieşte în toate aceste părţi, stil vienes din anii 
şepte sute, e episcopia Sîrbilor: n’aî putea-o deo¬ 
sebi însă de biserica romano-catolică ce-1 stă 
în faţă. 

în fund se văd cavalerişti făcînd exerciţii pe 

un cîmp deschis. Pe lingă căsărmile lor trăsura 
Şvabului nostru se înfundă iarăşi în nişte lungi 
alei de parc vechiu. Printre şirurile arborilor 
înnalţi, căruţe de povară minate de Şvabi, va¬ 
goane ale tramvaiului electric, multă lume gă¬ 
tită, cîtiva ofiţeri. înnalte ziduri de cărămizi 
dărăpănate, tăpşane acoperite cu pajişte, semne 
de recunoaştere arată unde a stat cetatea cea 
puternică din vremuri în care au stat pe rînd 
ostaşii unguri ai lui Ioan Corvinul şi ai multor 
căpetenii ce au poruncit înnaintea lui, Ienicerii 
Sultanului şi cătanele nemţeşti aduse aici în 
1716 de cucerirea lui Eugeniu de Savoia. 

Partea de pănă aici se chema odată cetatea, 
şi poartă astăzi numele de «oraşul interior». El 
e o bucată din cele patru, despărţite prin pă¬ 
duricile parcului, care alcătuiesc Timişoara. Sus 
e oraşul iosefin, dincoace e- cartierul fabricilor, 
căruia Romîniî i-au zis de la început, de cînd 
guvernul austriac a dăruit creaţiunii sale şi 
această binefacere industrială, care se preţuia 
foarte mult pe atunci: Fabr'icul; în sfîrşit de 
cealaltă parte se întinde «măieriştea» de odi¬ 
nioară, care s’a prefăcut într’un Oraş Elisabetan. 

în «Fabric» găsim întăiu un minunat şir de 
case făcute după moda timpurilor noastre, care 
cuprind apartamente pentru funcţionarii şi ofi¬ 
ţerii înnalţi şi pentru bogătaşi. Apoi suburbia 
urmează, cînd mai bine, cînd mai rău, iarăşi după 

normele vienese ale trecutului. Unguri!, cari în¬ 
seamnă aici foarte puţin lucru, au împodobit 
cartierul cu o frumoasă biserică gotică a mile¬ 
niului. Cealaltă, mai veche, din piaţă, cu crucea 
ortodoxă pe turn, e a Sîrbilor, şi a! noştri au 
încercat în zădar s’o cîştige printr’un proces, 
care s’a pierdut dăunăzî. 

Odată, capătul «Fabricului» se zicea şi «ma¬ 
halaua românească». Aici s’au aşezat, îndată după 
caderea stăpîniriî turceşti şi zidirea oraşului nou, 
o mulţime de meşteri romînî, «străiţarî», cojo¬ 
cari, tabaci, argintari, «căldăraşî», organisaţi în 
«ţehiuri» care se mai ziceau, după turceşte, şi 
rufeturi. Ei erau de legea veche, şi nu voiau 
să meargă la bisericuţa unită pe care o înte- 
meiaseră alţi Romînî, cu plăcerea Guvernului, 
pe la 1770. Meşterii neuniri nu-şî căpătară însă 
o biserică decît prin străduinţile protopopului 
Gheorghevici. Cu multă trecere pe lîngă Impe¬ 
riali, cărora li recruta, li «verbuncâ» ostaşi printre 
Romînî, pentru războaiele cu Napoleon, el izbuti 
să ducă la capăt zidirea bisericii, unde i se vede 
astăzi chipul, lîngă acela al împăratului Fran- 
cisc I-iu. După moartea lui, credincioşii paro- 
chieî, ai bisericii, «maistorii» şi calfele din acest 
suburbiu al meşteşugarilor, îl furară din cimitirul 
în care fusese pus şi-l îngropară pe ascuns 
drept în mijlocul bisericii sale, pe locul ce se 
cunoaşte încă prin dizlocarea lespezilor, ca şi 

cum eî ar fi vrut să-l aibă totdeauna între dînşiî 
la rugăciunile lor. 

Biserica lui Gheorghevicî, n’are, altfel, nici un 
interes de arhitectură sau de istorie. E o mare 
clădire ca oricare alta din aceste părţi ungu¬ 
reşti ; inscripţia de întemeiere, în dosul altarului, 
e alcătuită sîrbeşte; pănă prin 1830 toate în¬ 
semnările de pe cărţi sînt încă în această limbă 
sîrbească, care a fost timp de o sută de ani închi¬ 
soarea cugetării şi simţirii bănăţene. Au interes 
numai bogatele steaguri nouă ale «rufeturilor» de 
meşteri. Aceste bresle şi-au pierdut însă foarte mult 
bogăţia şi rostul. Cei 4.000 de Romîni din Timi¬ 
şoara cu 50.000 de locuitori nu mai sînt cu ele¬ 
ment folositor şi preţuit ca odinioară. Dar eî 
stăpînesc încă aceste strade de suburbiu din 
marginea Begăi leneşe, unde văd femei pur- 
tînd, în această zi de sărbătoare, rochii înfoiate 
şi broboade de mătasă neagră, pe cînd, cu tot 
praznicul Sfintuluî Dumitru, care n’are aici aceiaşi 
însemnătate ca la noi, tabacii freacă pe largul 
maidanelor pieile întinse pe sprijinitori, în bă¬ 
taia acestui cald soare de Novembre. 

O altă biserică a noastră, acea din vechii 
Maierî, a putut fi zidită mai curînd, cam odată 
cu a uniţilor, căci se afla dincolo de hotarul privi¬ 
legiilor cetăţeneşti. Ea a fost prefăcută cu totul 
mai dăunăzî, şi, din trecut, ea nu mai păstrează 
decit o piatră de mormînt din 1812, scrisă româ¬ 
neşte, şi nu sîrbeşte, lîngă marele zid alb de astăzi. 

Într’atîta se încheie Timişoara românească 
de astăzi, care e prea puţin lucru în cuprinsul 
marelui oraş, ce se întinde şi se împodobeşte 
luxos pe zi ce merge. Afară de protopop, un 
dr. în teologie din Cernăuţi, mult amestecat în 
luptele lăuntrice ale Romînilor din Banat, afară 
de foarte bătrînul şi bunul preot al bisericii unite, 
de învăţătorul şcolii ortodoxe, la care vin toţi 
copiii de Romînî, afară de cîţîva avocaţi şi de 
personalul băncii «Timişana», nu mal e altă 
«inteligenţă». Şi cîtă este, s’ar fi înţelegînd des¬ 
tul de rău între sine. în astfel de împrejurări, 
intemeiarea unei episcopii româneşti nouă în 
acest haos al risipei străine poate să pară o 
ideie foarte nepotrivită celor ce nu-şî caută un 
rost prin acest aşezămînt ce ar fi să se facă. 


II. 

Spre Lugoj. 

Acceleratul duce la Lugoj (ţerănimea noastră, 
care hotărăşte în astfel de lucruri, zice : Logoj); 
plătind însă aşa de mult ca 12 florini, poţi ajungi 
acolo cu trăsura, în vre-o şese ceasuri. Un drum 
inal scurt duce pe la Buziaş. Dar în acest timp 
el ar fi prea stricat, aşa încît rămîne acestalalt, 
prin Recaş, pe drumul cel mare al ţeril. 

Ieşirea din «Fabric» se face pe lîngă biserica 

lui Gheorghevicî şi pieile rău mirositoare ale 
tabacilor. îndată oraşul se ascunde în mulţimea 
copacilor vechi, cari tăiau odinioară pentru duş¬ 
man şi spion vederea asupra cetăţii. Innainte, 
în lumina sigură a soarelui bun, se desfăşură 
bogat şesul cel mare, sămănat numai pe alo- 
curea cu mănunchiurile copacilor despoiaţi sau 
cu pădurici depărtate, şesul de păşuni încă vii, 
din care răsar micşunele roşii în margenea şan¬ 
ţului, şesul de arături vinete peste care se avîntă 
săltăreţ, într’o ultimă cîntare fără grijă, ciocîrlia. 
Cunosc acest pămînt de bielşug paşnic; cu ceva 
mai multă felurime, el încunjură Bucureştii. Aici 
însă lipseşte cu totul marele interes istoric de 
acolo, şi rămîne numai frumuseţa senină a ma¬ 
rilor întinderi de păşune, a răsfirării de lanuri 
ce dau pîne. 

Trecem pe lîngă stîlpul de hotar al comunei 
Giroda, risipită în case albe, care se zăresc numai 
printre arbori. Cel d’intăiu sat pe care-1 străbatem 
e numai al Romînilor : Remetea, şi tot aşa e şi 
cu al doilea, foarte apropiat de acesta, Iezvinul. 

Ele au aceiaşi înfăţişare în lucruri şi în oameni. 
Se văd îndată că sînt aşezări colonisate sau 
rînduite, potrivite, adunate cu prilejul colo- 
nisăriî, care a înlocuit în 1716 paşalîcul Timi¬ 
şoara printr’o altă ţară, cu totul nouă. Şoseaua, 
foarte lată, e singurul drum mai mare al satului. 
Casele o mărginesc mai toate, ceia ce dă o des¬ 
făşurare, un front mult mai lung. Tipul clădirilor 

nu se deosebeşte mult de acela pe care l-au 
adus Şvabii din Germania lor sudică, şi pe care 
l-au primit şi Sîrbiî. Casa albă, cu două fereşti 
spre stradă, înzestrate cu obloane colorate, se 
razimă pe un cerdac de lemn sau pe stîlpî de 
zid. împrejmuirea e numai rare ori de împle¬ 
tituri ; de obiceiu curtea e închisă cu uluci de 
lemn sau chiar de zid, care în unele sate e 
văpsit bătător la ochi în tricolorul neamului. în 
astfel de colori sînt văpsite une ori şi margenile 
din lăuntru ale fereştilor. Totul arată multă bună 
stare, cunoştinţa unei culturi mai înnaintate şi 
priceperea ce trebuie pentru a o imita. Astfel de 
sate se întîlnesc numai foarte rar prin alte lo¬ 
curi, şi numai în cîte un colţ fericit din celelalte 
Ţinuturi româneşti se mai vede atîta rînduială 
bună ca aice. Bisericile sînt toate de zid, mari, 
albe; lîngă ele se vede frumoasa zidire a şcolii 
confesipnale (prin cele mai multe părţi greco- 
orientale). Statul nu cutează a veni cu şcoala 
lui de ungureşte. 

Sărbătoarea Sînmedruluî a scos pe oameni pe 
laviţile d’innaintea porţilor, pe cărările de lîngă 
drumul mare, în locurile horei, care sînt sau 
circiuma — după datina ardeleană, care nu în¬ 
găduie hora în aierul liber, — sau curtea bise¬ 
ricii. Foarte puţini oameni, grăbiţi sau lipsiţi de 
evlavie, mînă carul sau aruncă sămînţa pe brazde 
în veşmintele din toate zilele. Ceilalţi toţi s’au 

îmbrăcat de sărbătoare, şi e cu adevărat o stră¬ 
lucită desfăşurare a celor maî bogate porturi ro¬ 
mâneşti ce se pot întîlni. 

Bătrîniî d’innaintea porţilor au aruncat pe 
umeri cîte o mare mantie verde, une ori în¬ 
florită. întinderea şi coloarea el sînt luate fi¬ 
reşte de la stăpînii cel vechi, Turcii, cari au 
schimbat aici cu desăvîrşire îmbrăcămintea de 
sărbătoare a raieleî supuse. Flăcăii şi oamenii 
tineri poartă cojocele fără mînecî, cojoace scurte, 
cojoace lungi, pe care sînt cusute cele mal îm- 
bielşugate din desemnurile pe care le-a născocit 
poporul nostru : şi aici se vede iubirea pentru 
înflorituri a Răsăriteanului. Pulpa piciorului e 
prinsă în ciorapi de lină, roşii, albaştri, vineţi, 
vărgaţi cu dungi de tot felul. Căciula singură, 
mare, boltită, e numai românească, iar pălăriuţa 
cu margenile mici au dat-o Ungurii. 

De departe, femeile însă par nişte Turcoaice, 
gătite în cele maî cochete din fesurile, ferme- 
nelele şi papuceiî lor. Pe cap, unele au numai 
legături mari de lînă aruncate peste betiţa de 
altă coloare, care strînge sus fruntea, cum vălul 
impus de Coran strînge fruntea cadînelor. Fe¬ 
tele şi-au cuprins insă capul într’o legătură de 
galbeni de aur, care cade pe umeri şi se pre¬ 
lungeşte de-a lungul urechilor. Peste cojocelul 
cusut cu de-amăruntul, în toată întregimea lui, 
cade o revărsare de taleri din timpurile vechi, 
cari-şî rţnduiesc în aceiaşi strălucire vulturii cu 

două capete. Fusta albă e foarte înfoiată, şi ea 
se razimă de sigur pe adausuri de perinuţe. 
Peste dînsa e aşternută o catrinţă îndoită, lu¬ 
crată cu aceiaşi îngrijire şi bogăţie ca toate 
podoabele acestei părţi din poporul nostru. Pi¬ 
cioarele înfăşurate cu ciorapi roşii se pierd în 
papuci mărunţi şi uşori de piele neagră. Pentru 
ca asămănarea cu o frumoasă din Răsărit să fie 
şi mal deplină, albul şi roşul sînt aşternute gros 
pe faţă, pe cînd negrul încondeiază mal mult 
genele şi arcuirea sprîncenelor lungi. 

Cu astfel de locuinţî şi astfel de veşminte, 
sănătoşi, viol, frumoşi, vorbăreţi, în dialectul lor 
cu sunetele fugătoare, îndrăzneţi şi siguri, Bă¬ 
năţenii se pot lăuda cu dreptate că el sînt între 
ceilalţi «fruntea», «fruncea», cum zic el, şi cum 
repetă în batjocură cel de peste Murăş cari nu-I 
pot suferi pentru lăudăroşia lor sudică. 

De la Iezvin intrăm în tîrguşorul acestor părţi: 
Recaşul. De la început, table în vîrful unor stîlpî 
albaştri şi albi arată ce este această aşezare 
mal bogată : ele vestesc locul unde se ţine «tîr- 
gul maistorilor». «MaistorI» şi calfe, negustoraşî 
pentru ţeraniî din împrejurimi, — aceştia sînt lo¬ 
cuitorii Recaşuluî, cari, în ceia ce priveşte nea¬ 
mul, sînt Şocaţi, adecă — mi se spune — Nemţi, 
Şvabi şi Unguri. De hatîrul acestora din urmă, 
s’a făcut o sală de lectură cu cărţi pe limba lor 
şi o sucursală de bancă ungurească. 

Şvabii au case bune, albe, care samănă de- 
săvîrşit una cu alta. Ele sînt, iarăşi, întocmai ca 
şi cele de la Zădărlat, şi tot astfel de case în- 
tilnim ceva mai departe, la Josefsdorf, numit după 
împăratul colonisator. Satele şi tîrguşoarele lor 
nu samănă de loc cu ale Saşilor Ardealului, 
precum nici sufleteşte aceste două feluri de 
Nemţi nu samănă între sine. Unii sînt foarte 
vechi aice, alţii sînt foarte noi; unii au venit 
ca cetătenî, alţii ca o terănime model. Unii sînt 
negustori şi meşteri, alţii au pornit de la plu- 
gărie. Sasul s’a făcut luteran de acum trei sute 
de ani, Şvabul a rămas catolic. Cel d’întăiu e 
de la gura Rinului, cellalt vine de la obîrşia 
lui, unii avînd toată încetineala apel obosite, 
ceilalţi toată sprintenia izvorului tînăr. Saşii s’au 
deprins a trăi prin drepturile şi munca lor, Şvabii 
s’au răzimat într’una pe Cîrmuire : întăiu pe a 
Nemţilor prieteni, apoi pe a Ungurilor, duşmani 
ascunşi. Unii au un oarecare viitor, ceilalţi nicî- 
unul. 

Romînil au înnainte de Josefsdorf sau cum 
se zice acum Jozseffalva, Sustra şi Topolovăţul- 
Mare. Deşi destul de întins, cel din urmă mi 
s’a părut mal sărac decît minunatele sate de 
pănă aici: aierul de sărbătoare era mal slab 
decît aiurea. Circiuma o ţine un Evreu. Cit şi-a 
oprit Şvabul trăsura la dinsul pentru a-şl hrăni 
caii, am putut auzi vorba ungurească din casa 
circiumarulul şi lungile sfaturi romaneşti pe 

care le întindeau ţeraniî gătiţi ce stăteau pe la¬ 
viţa de lîngă uşă. Nici ei nu păreau să fi băut 
prea mult, şi ei nu cereau nimic de la negusto¬ 
rul lor. Totuşi un glas acru de femeie năcăjită 
chema necontenit spre casă pe unul dintre cei 
ce se zăboviseră astfel la poarta Jidanului. 

în căderea serii trecem rîul Begăi, pe care-1 
lăsasem la Timişoara, dar pe lîngă valea căruia 
ni-a fost tot drumul. Cursul lat al apei foarte 
liniştite oglindeşte ca luciul unui lac puţinii co¬ 
paci răzleţi ce-i sînt înfipţi pemargenî. Soarele 
s’a culcat într’o pată de sînge, dar un limpede 
luminiş de lună face să se vadă aproape ca 
ziua locurile, casele, oamenii. 

Acum nu mai este şesul fără de valuri, veş¬ 
nic asemenea cu sine pănă la munţii Oraviţei 
din faţă şi dealurile Vîrşeţului din dreapta. Din 
loc în loc, e o mişcare uşoară de dealuri line, şi 
priveliştea, astfel tăiată, e mai felurită decît 
pănă aici. 

Budinţii şi Ictarul, tot româneşti, rămîn în 
margenea şoselei, apoi, într’o lungă desfăşurare 
de case albe, se deapănă satul Chiseteuluî, prin 
strada largă a căruia trec, la acest ceas de sară, 
chipuri înhobotate în mantiile verzi şi albe. S’a 
mîntuit de mult hora, şi cel din urmă semn des¬ 
pre dînsa au fost dar jucătorii ce se întorceau 
pe drumul mare, încet pe lună, mînă în mînă, 

în răsfrîngerea de argint şi aur a paftalelor co¬ 
pilelor. 

Urmează Belinţii, Coşteiul, cu clădiri maîneo- 
rînduite şi mai slabe, dintre care unele au şi 
copereminte de stuh care, oricît ar fi ele de 
practice, stau şi mai rău decît aiurea pe aceste 
trainice ziduri de cărămidă, bine tencuită şi vă¬ 
ruită. Se vede lămurit că, de la Timişoara în¬ 
coace, bogăţia şi buna socoteală a satelor ro¬ 
mâneşti scade. Ceva mai departe se descopăr 
luminile Sîlhăi. 

* 

Neamul nostru e stăpîn peste toate aceste 
părţi. Pentru a sfărma această continuitate, cîr- 
muirea ungurească de astăzi a întrebuinţat obiş¬ 
nuitul mijloc al colonisărilor. Unguri din toată 
lumea, şi fireşte nu din cei mai buni, au fost 
ispitiţi aice şi aşezaţi într’un număr de sate, 
care fac ca un lanţ în jurul Lugojului. Dar ele 
nu-şî pot afla rostul, nici cîştiga trăinicia dorită 
de întemeietori: locuitorii pribegesc, sînt înlo¬ 
cuiţi prin alţi oameni de strînsură şi de pleaşcă, 
pănă se duc şi aceştia, aşa încît în mijlocul 
trăinicie! noastre neclintite e o veşnică prefacere 
şi preschimbare a veneticilor. Şi doar aceştia au 
toate înlesnirile, şi pentru dînşii s’au luat din 
arenda Romînilor acele păşuni întinse şi bogate, 
din care se ţinură atîtea cirezi şi turme ! Aceşti 
Unguri meniţi să ne fărîmiţeze şi să ni schimbe 

A r , Iorga . — Ardealul. 43 

firea, învaţă răpede limba noastră. Pănă şi sa¬ 
tele lor cu nume patriotice primesc cîte un gro¬ 
solan botez de la «Valahi», şi astfel Szapâry- 
falva, «satul lui Szapâry», se zice şi Ţipariul. 

Şoseaua a trecut spaţiul strimt ce desparte 
valea BegăI de a Timişului, care soseşte şi el 
de la Apus, din munţii de către Ardeal, ca o 
apă mare, însă tot aşa de lină în curgerea eî 
ca şi Bega, mal mică. Dincolo de căsuţele Coş- 
teiuluî, un pod lung, vechiu îl trece. E din cele 
cu plată pentru oraş, şi strîngătorul de taxe, 
chemat în româneşte, ni se pare că vine prea 
încet, ca şi cum l-ar supăra acest fel de vorbă. 
Dar, de fapt, el e foarte bucuros că are trecă¬ 
tori romînî, şi la «bună-sara» adauge îndată, 
într’un frumos graiu simplu de bătrîn, povestea 
marii adunări politice pe care au ţinut-o acum 
cîteva zile în Lugoj deputaţii naţionalişti. Nu 
poate uita primirea acestor oaspeţi cu călăreţi, 
cu pedestraşi, cu surle, cu tobe, cu strigăte de 
bucurie, îngrămădirea impunătoare şi pentru 
străinul cel mal orbit de trufie şi de ură a miilor 
de ţeranî în haine împodobite. 

— Au fost trei mii... 

— Ce trei mii ? ! Mal mult, mal mult 1 Şi au 
vorbit deputaţii, şi au îndemnat pe oameni să 
nu se mal vîndă pentru mîncare şi băutură. Şi, 
ştii cum sînt Romîniî noştri slabi de fire, s’aîi 
gîndit să-I puie şi la jurămînt. Şi au jurat, 
domnule ! 

Lugojul. 

I. 

Oraşul unde s’a petrecut această mîndreţă de 
care se încălzesc bătrîneţele podarului, începe 
prin căsuţe de meşteşugari, multe, mici, slabe. 
Numai peste destulă vreme, după ce s’a mîntuit 
acest suburbiu, în care stau mai multe mii de 
Romînî, se înnalţă clădirile cele mari ale Statu¬ 
lui, «biserica cea mare», a ortodocşilor, cu două 
turnuri impunătoare, prăvăliile cu vitrine stră-- 
lucitoare, care, în revărsarea luminii electrice, 
duc pănă la valul bogat al Timişului. Şi, dincolo 
de podul de fier, începe o altă parte a oraşului, 
în care nu lipsesc clădirile bune şi chiar cîte 
un palat mare. Firmele acestui centru poartă 
nume de Şvabi, de Unguri, de Evrei, şi chiar 
destule nume româneşti, dintre care unul e scris 
pe o tăbliţă în cele trei colori. 

Lugojul e, de cincizeci de ani trecuţi, reşe¬ 
dinţa unei episcopii româneşti unite. Numărul 

satelor peste care ea stăpîneşte în acest Banat, 
trăit timp de un veac supt egemonia religioasă 
a Sîrbilor, e restrîns, dar puterea sufletească a 
episcopiei se întinde şi asupra Ţinuturilor ar¬ 
delene, foarte însemnate, ale Inidoreî şi Ha- 



Biserica cea mare din Lugoj. 


ţegulul, unde stă un vicariu. Pentru episcop s’a 
zidit in piaţa tîrguluî de peste Timiş o biserică 
mărişoară, care fireşte că nu poate avea inte¬ 
res istoric, nici artistic. Palatul episcopal e o 
clădire cu două rîndurî, cu o faţadă solidă la 
stradă: episcopul Dimitrie Radu şi-a dat şi aici 
osteneala de a hărăzi o mobilă modernă casei sale 
de locuinţă. După plecarea acestui prelat, stră- 

mutat la Oradea-Marea, cîrja de Vlădica al Ro- 
mînilor uniţi a luat-o unul din canonicii Bla¬ 
jului, păr. Vasile Hossu. Innaintarea sa în rînduî 
archiereilor nu i-a luat cîtuşî de puţin buna since¬ 
ritate veselă, omenia primitoare, aducerea aminte 
de prieteni, pentru cari a rămas tot cel din vre- 



Palatul episcopal din Lugoj. 


muri, interesul cald pentru literatura românească, 
şi deci iubirea pentru această mai înnaltă înfăţi¬ 
şare a neamului său. Cu un astfel de stăpîn, şi 
mobilele acelea scumpe comandate în toate colţu¬ 
rile Europei pare că pierd sumeţia lor străină, 
mîndria lor rece. La acest episcop aşa cum ni 
trebuie nouă, am petrecut cele mai bune clipe 

de care m’arn învrednicit în vre-o reşedinţă epis¬ 
copală din părţile de peste munţi. 

Episcopia are şi o bibliotecă vrednică de a 
fi cercetată şi prin rarităţile bibliografice pe 
care le cuprinde. Se maî păstrează aici şi unele 



Mănăstirea Prislopului. 


vechi icoane şi lucruri scumpe din mănăstirea 
de la Prislop a Doamnei Zamfirei, între altele 
şi un chip al Maicel Domnului, ce poartă pe le¬ 
gătura sa de aur vulturul bizantin, care a că¬ 
zut înnaintea Turcilor la 1453. 

De cealaltă parte, în cealaltă tabără se poate 
spune încă, mulţămită unor greşeli ale trecutu- 

luî, pe care păr. Hossu e gata să le îndrepte, 
cît stă în puterile sale, e protopopia ortodoxă. Ea 
are mulţi parochienî în Lugoj şi de dînsa atîrnă 
o sumă de sate din Răsăritul Banatului. Biserica 
în care slujeşte protopopul se zice, cum văzurăm, 
«biserica cea mare», şi ea are într’adevăr proporţii 
impunătoare. Cele două turnuri ale eî se văd 
de departe, şi stăpînesc piaţa oraşului din jos. 
E o zidire din a doua jumătate a veacului al 
XVIII-lea, înnălţată prin străduinţile unul* Ober- 
Knes» de odinioară, din rîndurile acelor căpe¬ 
tenii de grăniceri romînî cari au avut totdeauna 
o mare însemnătate în aceste părţi. El e îngro¬ 
pat lîngă uşă, unde se vede o biată cruciliţă de 
lemn, şi chipul bătrînulul ctitor se mal zăreşte 
încă supt funinginea groasă ce s’a aşternut 
peste frumoasele zugrăveli ale părerilor şi ca- 
tapitezmeî, la focul din anii 1850. Altfel, nu sînt 
înnuntru alte lucruri mal vechi decît tipăriturile 
muscăleştl pe care le-au cerşit Sîrbil la Peters- 
burg după răpunerea stăpîniril turceşti în Banat. 

Romîniî, cari sînt astăzi uniţi şi neuniţi — ceia 
ce înseamnă cu toţii neuniţi , dezbinaţi între sine—, 
au trebuit să-şî plece odinioară capul faţă de noua 
lege de Stat ungurească a calvinismulul. De si¬ 
gur s’a făcut slujbă calvinească în acea biserică, 
veche, de lîngă aceasta «mare», din care n’a 
rămas decît un turn preschimbat, care poartă 
pe el astăzi icoana săpată în piatră şi văpsită a 
Sf. Nicolae şi însemnarea latină că zidirea a fost 

astfel reparată în 1726, de alt cnez al districte¬ 
lor grănicereşti romîne. Această epocă a calvi- 
nismului s’a dus de mult, dar ea a lăsat ca urmă 
folositoare în literatura tuturor Romînilor cîteva 
din cele mai vechi cărţi religioase. 



Altă vedere a bisericii episcopale din Lugoj. 


Lugojul mai are două bănci romaneşti, care 
sînt conduse de clerici, ca multe altele în Ba¬ 
nat, şi se zic a fi întipărite pentru aceasta de 
confesionalism, ceia ce e încă una din acele gre¬ 
şeli ale trecutului despre care a fost vorba mai 
sus. Două foi se tipăresc în acest vioiu centru 
românesc: una, «Drapelul», are un caracter po¬ 
litic, «pasivist», cealaltă, «Banatul», urmăreşte 
mai mult învăţătura poporului. 

Alte şcoli decît cele primare sau «normale» 

nu sînt, căci episcopia îşî iea clericii din Ar¬ 
deal, iar protopopia îî primeşte de la Caran¬ 
sebeş. Şcolile primare, «normalele», dintre care 
una are pe lîngă dînsa şi două mici internate, 
sînt, fireşte, confesionale. La una din ele e în¬ 
văţător un om cu care Banatul îşî poate face 
fală înnaintea Romînimiî întregi: compositorul 
de musică Vidu, care a ştiut să înnalţe cîntarea 
poporului nostru în forme care înduioşează pre¬ 
tutindeni unde trăieşte o simţire românească. 

II. 

Spre Caransebeş. 

Trăsura unui Ungur, bun şi tăcut, mai mult 
Şvab la fire, ca atîţia dintre ai săi rătăciţi prin 
aceste părţi puţin prielnice pentru păstrarea în¬ 
suşirilor neamului, mînă o trăsură~cu arcurile 
obosite pe drumul Caransebeşului. Soarele se 
lasă spre apus, şi prin largul seninului palid ră¬ 
tăcesc înfiorătoare mătăhăli de nouri, cari se 
răsfiră, se adună şi în frămîntarea lor se spin¬ 
tecă de fulgere, lăsînd din margeni şivoaie de 
ploi peste plaiurile din depărtare. Luna care 
se desface limpede înnaintea apusului deplin, 
rătăceşte printre prăpăstiile negre, fugind ca o 
pasere obosită. 

Străbatem un Ţinut sfîrtecat de dealuri fără 
desfăşurare şi frumuseţă. Nu mai sînt pe acest 

drum, ca pe cel din ziua trecută, satele albe, 
lungi, întinse cu bună rînduială de-a lungul şo¬ 
selei netede. Această îmbielşugare veselă s’a 
dus, ca şi porturile strălucitoare ale Sf. Dumitru. 
Acuma în acest şir de aşezări româneşti care 
sînt Găvojdia, Jena, Sacul, Prisaca, Zăgujeniî, 
Jupa se văd mari grădini de «domni» cu plopii 
înnalţi şi trişti, cîte o fabrică scînteind în mar- 
genea zării, clădiri orăşeneşti în care stau func¬ 
ţionari ai comitatului nou care e Caraş-Seve- 
rinul, circiume mari, la care se opresc cărăuşii 
întunecaţi, în măntălî lungi, cari mînă carele aco¬ 
perite cu covergi. Casele, mai puţine, ale săte¬ 
nilor sînt şi maî răspîndite şi nu se asamănă 
între ele. Din mijlocul lor răsar însă totdeauna, 
ca şi pe cellalt drum, biserici foarte bune, vred¬ 
nice de un oraş. De la un loc încoace însă, ele 
nu au lingă sine şi întregirea şcolii confesio¬ 
nale. Grănicerii aceştia, deosebiţi în multe pri- 
vinţi de «pauerii» (Baner) de către Timişoara, 
n’au voit să sufere, în mîndria lor de ostaşi, 
amestecul preotului în şcoală, şi astfel ei au că¬ 
pătat şcoli comunale, care se ştie ce înseamnă 
în mîna Guvernului de astăzi. 

Ţinutul e străbătut de şuviţe de apă care se 
adincesc în pămintul moale. Le primeşte Ti¬ 
mişul, care se iveşte din nou într’o largă dungă 
de oţel. în locul unde el înghite apa Şebeşuluî, 
stătea în cele maî vechi timpuri încă un Căvă- 

ran, pe lingă Căvăranul de sus : Căvăranul-Şe- 
beşului. Poporul îî zice astăzi numai Sebeş, dar 
în graiul străin, care a hotărît, s’a alcătuit nu¬ 
mele de Caransebeş, care se ceteşte în toate 
cărţile şi pe toate hărţile, fără deosebire de neam. 

II. 

Caransebeşul. 

Dincolo de apă, trăsura se zguduie pe un 
drum prost, măcinat şi săpat în rătăcănî, între 
case care încep maî bine decît în Lugoj. El 
duce apoi, între fronturi maî innalte de clădiri 
de Stat, spre o piaţă. Caransebeşul este un oraş 
de Şvabi între suburbii de Romîni, dar prin lăr¬ 
gimea modernă a stradelor sale, prin lipsa de 
interes istoric al clădirilor, el are mai mult o 
pecete ştearsă ungurească. Piaţa Caransebeşului 
e mică. Acolo se strîng la tîrgurile de Joi să¬ 
tenii noştri în şube cafenii şi sure, femeile gă¬ 
tite, care în aceste părţi poartă la spate, în loc de 
catrinţă, numai oprege, fire răsfirate de lînă roşie 
prinse într’o bată ţesută cu fir. Acuma însă, în 
dimineaţa de Vineri, piaţa e cu totul goală. Dintre 
micile clădiri bătrîneşti, fără nici-o frumuseţă, 
răsare împopoţonatul palat, prea mare pentru 
trebuinţile unui loc ca acesta, pe care l-au în- 
nălţat, supt înrîurirea marei risipe trufaşe a Sta¬ 
tului, un Consiliu comunal presidat de un Romîn. 

Temeiul de zidiri şi de viaţă al oraşului e 
această stradă prin care am trecut la sosire. 
Şi noi avem astăzi aici cea mai mare parte din 
aşezămintele noastre. într’o casă destul de fru¬ 
moasă, cu perdele albe la cele două caturi, stă 
episcopul, care e un vechiu ajutător al lui Şaguna, 
un Romîn bun şi un ortodox şi mai bun, un 
scriitor care s’a învrednicit a fi ales membru al 
Academiei din Bucureşti şi a avut îndrăzneala, 
de care cred că nicî-unul dintre ierarchiî de astăzi 
ai celor două Biserici româneşti din Ungaria 
n’ar fi în stare, de a veni în această adunare 
simbolică pentru unitatea Romînilor şi de a-şi 
ţinea cuvîntarea de intrare înnaintea regelui 
Carol. De sigur că P. S. S. Nicolae Popea, e- 
piscop ortodox al Caransebeşului, a fost printre 
cei mai buni din generaţia sa. 

De cealaltă parte a stradei, cele două şcoli pe 
care s’ar cuveni să le aibă orice episcopie ro¬ 
mânească: seminariul şi preparandia de învă¬ 
ţători, cu şcoala de aplicaţie alipită la dînsa, 
sînt unite în aceiaşi clădire mare, cuprinzătoare, 
luminoasă şi bine îngrijită. Mă mai bucur încă 
odată la vederea acestor tineri inimoşi şi mîndri 
<3e neamul lor ce învaţă astăzi în deosebite şcoli 
pe care Ie ţine ţerănimea noastră din aceste 
părţi supuse străinului, şi cari mîne vor da o 
nouă îndreptare, mai sigură şi mai puternică, 
hotărît românească, tuturor puterilor de viaţă 
ale neamului nostru de aice. 

De la librăria d-luî Simtion din Arad nu mai 
este alta românească pănă la aceia care func¬ 
ţionează pe lingă episcopia Caransebeşului. în 
tipografia ei se tipăreşte, supt conducerea d-lui 
Enea Hodoş, care a strîns atîtea frumoase cîn- 
tece bănăţene, o bibliotecă pentru popor, «Bi¬ 
blioteca noastră», care dă alegeri din scriitorii 
romîni şi cîte un studiu ca ale d-lor Drăgălina 
şi Bălan, care privesc în deosebi viaţa Romi- 
nilor din Banat. 

De la piaţă cotim pe lingă căsuţa care a fost 
cea d’intăiu reşedinţă a tinerei episcopii româ¬ 
neşti de Caransebeş, şi înnaintăm prin stradele 
curate ale unei mahalale cu casele mici, foarte 
curate, care cuprinde numai tîrgoveţl de ai noş¬ 
tri, maistori, calfe, «economi». în margenea ei 
curge rîul Irugei învîrtind cîte o moară înne¬ 
grită. Iar în faţă se văd zidurile albastre ale 
munţilor ce despart Banatul românesc de Ro¬ 
mânia Romînilor. 

Bisericile amîndouă sînt pe acest drum de 
pace mulţămită, cu fereştile închise şi cu tro- 
toarele goale. A episcopiei, odată biserică mă¬ 
năstirească, a fost înnălţată într’o vreme cînd 
nu erau prin aceste părţi episcop! româneşti, 
ci un archiereă sîrb purta titlurile reunite de 
Vîrşeţ şi de Caransebeş. Tot de atunci vine 
clădirea, cu totul asămănătoare, şi făcută în ace¬ 
laşi stil apusean, a bisericii din cimitir. Cea din 

urmă maî ales, e plină de inscripţii, pe prapuri, 
pe păreţi, pe tencuiala proscomidieî şi pe că¬ 
rămida tare a mesei sfinte. Ele nu sînt însă nicl- 
una în limba stăpînitoare a Sîrbilor, ci într’un 
prea frumos graiu românesc, fără nicl-o deose¬ 
bire faţă de cel din părţile libere. 

Această afirmare de romanitate a adus-o fără 
îndoială vecinătatea Olteniei, a principatului mun¬ 
tean. Dar nu numai acestă înrîurire, împrospătată 
necontenit prin coborîrea în Banat de locuitori 
din acele părţi. între Bănăţenii de spre Murăş, 
cel de către Tisa şi aceştia cari privesc spre 
noi, de la Lugoj încoace, e o mare deosebire 
de suflet, venită din împrejurări istorice deose¬ 
bite. Aici graniţa a cerut ostaşi romînî pentru 
apărarea eî încă din cele maî depărtate timpuri. 
Odată erau locuitorii Scaunelor româneşti din 
margine, răsplătiţi pentru slujbele lor prin ne- 
meşie şi prin stăpînirea de pămînturî. Turcii 
cari au venit însă aici numai peste o sută de 
ani de la luarea Timişoarei, au dărîmat toată 
alcătuirea lor. însă pe urmă Austriaciî cuceritori 
au înnoit aşezămîntul de ocrotire din vremurile 
vechi. O grăniţărime bănăţeană a fost alcătuită 
dintre Romînî. Ea a dăinuit multă vreme, şi a 
lăsat urme care nu se vor şterge curînd. 

Cimitirul e plin de mormintele ofiţerilor îm¬ 
părăteşti, între cari sînt doi generali, Doda şi 
Trapşa, şi un feld-mareşal-laitnant, Sărăcin. în 
biserica din mijlocul lui, inscripţiile acelea ro- 

X. lor ga, — Ardealul. 44 

măneşti amintesc ofiţeri, postmaisteri şi chiar 
căprari «iubilirţi» ai Romînilor grăniceri din 
veacul al XVIII-lea. Cutare preot militar, Stoica, 
a lăsat în aceiaşi epocă povestirea împrejurărilor 
militare în care a fost amestecat. O mare clă¬ 
dire cuprinde biurourile administraţiei unei «averi 
comune» care e fondul grăniţăresc aşa cum l-a 
statornicit împăratul de astăzi, în puterea ve¬ 
chilor drepturi ostăşeşti ale Romînilor, prin anii 
1870: aici, un comitet pe care-1 supraveghiază 
delegatul Guvernului iea hotărîri cu privire la o 
avere care se preţuieşte la 83.000.000 de florini, 
avere uriaşă, necontenit ameninţată de cine sapă 
la temeliile fiinţiî noastre în aceste ţinuturi. în 
mîndria Bănăţeanului, care răsună şi în cînte- 
cele sale, în iubirea pentru porturile bogate care 
se vede şi mai mult în această lăture răsări¬ 
teană, descoperi conştiinţa de sine, simţul de 
onoare, deprinderea cu parada a militarului. 

Petrec cea mai bună zi în casa primitoare a 
redactorului «Foii diecesane», dr. Barbu, între 
oameni buni cari ţin la mine fără nici un in¬ 
teres. D-na Barbu e sora lui Victor Vlad Dela- 
marina, un ofiţer mort tînăr, în serviciul Româ¬ 
niei, şi care a lăsat frumoase versuri bănăţene 
şi descrieri de călătorie pe care, cu multă pri¬ 
cepere, le-a ilustrat însuşi, Apoi mă întorc la 
otelul unde două artiste dintr’o trupă de la 
«Buda Veche» se tîrnuiesc prin coridoare, ţipînd 

ca supt cuţitul ucigaşului. A doua zi represin- 
tanţiî culturii maghiare în acest orăşel aşa de 
românesc vor da aici o represintaţie. 

IV. 

Alte părţi bănăţene. 

De la Caransebeş, prin şosele peste munte 
şi prin marea împleticire de trenuri vicinale 
care nu mai ajung la capăt, poţi merge la 
Reşiţa, unde o companie francesă întrebuin¬ 
ţează Boemi şi Romîni pentru lucrul minelor 
foarte bogate. De acolo se poate atinge Anina, 
capătul unei linii care cuprinde şi Oraviţa, un 
centru mărişor, locuit în mare parte de Romîni 
şi unde am fost chemat cu toată prietenia. Dar 
acum e prea târziu pentru aceste drumiirî. 

O linie de accelerat duce de-a lungul munţilor 
înnalţi ai hotarului la Orşova dunăreană, la Me¬ 
dia sau Mehadia noastră şi la locurile de trecere 
în România. Ungurii arată în aceste părţi mi¬ 
nunea de clădiri scumpe, de parcuri mari, de 
luminăţie electrică strălucitoare a «Băilor Her- 
culane», pe care aşa de adese ori le cercetează 
Romînii din România, fără să-şi dea osteneală 
a bănui că tot acest lux, făcut cu cheltuiala 
mulţilor visitatori, se află pe un frumos pămînt 
românesc, unde este o durere care aşteaptă să 
.fie cunoscută şi mîngîiată. 

De la Orşova, fără nicî-un caracter naţional, 
port austriac cu casele drepte, vaporul duce 
spre Apus, pe Dunărea strîmtorată. De o parte 
păduri pe stîncl închid cu totul vederea Ser¬ 
biei, iar, de alta, malul golaş întinde şosele, 
fabrici, clopotniţele înnalte ale satelor. Astfel se 
ajunge la Panciova, de unde se urmăreşte maî 
departe apa împărătească, pănă la locul unde 
se varsă Tisa năpădită de străini. 

în aceste părţi, vecinii, conlocuitorii noştri sînt 
Sîrbiî, cari au multe sate bune în acest comitat 
al Torontaluluî şi se razimă pe aşezările şi mai 
mari de peste Tisa, unde e şi centrul lor, Neu- 
satz sau Ujvidek, după numirea ungurească, 
tradusă, de astăzi, sau Neoplanta, cum au crezut 
de cuviinţă a-î zice Romînii. Aceşti Sîrbi din 
Ungaria, îngrădiţi de privilegii priincioase, sînt 
vioi, neastîmpăraţi, gata de gilceavă, şi, mai iu¬ 
bitori încă de strălucire decît ai noştri din Banat, 
ei se înfăşură în cele mai strălucite şi maî tăr¬ 
cate mantii din lume. Satele lor sînt maî tot¬ 
deauna cu totul deosebite de ale noastre, cu 
care se întrec în bogăţie şi în scoaterea ei la 
iveală prin veşmînt şi petrecere. De la Sîrbi, 
noi nu luăm decît ciudata eresie a Nazarenilor, 
iar, dacă ei se stîng pe alocurea, nu e vina 
noastră, ci a deprinderii blestemate de a-şi cruţa 
casa de copii. Numai în oraşe, ca Vîrşeţul, Pan¬ 
ciova, un neam luptă ca să înghită pe cellalt, 
şi, fiindcă noi sîntem cei maî puţini, limba noas- 

tră e ameninţată a se pierde. Totuşi plîngerile 
care vin în aceasta privinţă în ziarele româneşti 
arată o durere de inimă, o conştiinţă şi o mîn- 
drie de a fi Romîn care poate apăra întru cîtva 
de cotropire. 

Şi mai departe spre A.pus, stau în sfîrşit sa¬ 
tele ungureşti care păzesc Tisa, grăniceri ai 
rasei lor, cari însă, în aceste părţi, nu prea pot 
să încalce. 

Cînd plec din Caransebeş spre gara depăr¬ 
tată doi chilometri de oraş, e o vreme rece 
după ninsoarea nouă care a căzut pe muntele 
înnalt al hotarului, îmbrobodindu-I vîrful în alb. 
Trăsura se zgîţină şi scapătă în gropile pline 
cu noroiu. Dar în stingă, pănă la cealaltă linie 
de înnălţimî care închide zarea, se desfăşură un 
frumos Ţinut cu verdele fraged, de-asupra că¬ 
ruia se înnalţă copacii drepţi, supţiratecî. 

Calea ferată merge pe alături de şosea pănă 
la Lugoj, şi de acolo pănă la Timişoara. în 
cea d’intăiu parte a drumului, munţii sînt de tot 
aproape, în namilî zgribulite supt cojoace de 
vechi păduri grănicereşti. Clopotniţele albe, fă- 
rîmăturile de clădire albă în mijlocul livezilor 
înroşite de toamna tîrzie, se desluşesc acum 
foarte limpede, pe cînd neguri şerpuiesc de-a¬ 
supra văilor înnalte, Apoi de la Lugoj încoace, 

zăbranicul ploii încete cade peste pacea şesului, 
unde ţeraniî cu căciulele ţuguiate şi cămaşa 
revărsată zoresc pe ogoarele neisprăvite în pra¬ 
gul iernii. Dar, în această uşurătate a vremii, 
amiaza rîde asupra ruinelor năruite, asupra par¬ 
curilor vesele şi asupra clădirilor îngrămădite 
şi neprietenoase ale Timişoarei. Ne oprim în 
staţia oraşului Iosefin, acela în care poporaţia 
românească n’are încă biserica el. 

Pe marea întindere de cîmpie care duce de 
la Timişoara la Arad se vede acum satul mare 
al Vingăî. Clădit tot în acelaşi chip artificial, 
impus, ca şi satele Şvabilor, Sîrbilor şi Romî- 
nilor, el are alţi locuitori: pe Bulgarii aduşi 
aici şi în alte şese sate de Cîrmuirea austriacă. 
Astăzi el ştiu toţi româneşte, de şi nu şi-au 
părăsit încă limba. Şi în portul bărbaţilor eî se 
apropie de noi; în gară stau răzimaţî de stîlpî nişte 
purtători de căciuli ţuguiate şi de mantii de 
aba albă, cari ar putea fi uşor schimbaţi cu aî 
noştri, de şi veşmintele li sînt mal largi. Dar 
femeile în fuste învoalte, pieptăraşe şi cîrpe de 
colori vil samănă a Unguroaice. 

în margenea Aradului răsare din cîmpie ce- 
tăţuia, ca o jucărie veche. Acolo stă artileria 
cesaro-crăiască prin care se pot îmblînzi sufle¬ 
tele ungureşti, pe care patriotismul de gazetari 
al Evreilor le-ar fi încălzit prea mult. Şi tocmai 
în acest loc de supt cetate pe care-1 avem supt 

ochi acuma, răzbunarea împărătească a ridicat 
în furci — moartea «Valahilor» — pe cei trei¬ 
sprezece oameni cu învăţătură şi de înnaltă viţă 
cari stătuseră în fruntea răscoalelor din anul 
de sînge 1848. 

De la Arad o linie duce spre Răsărit, în Ar¬ 
deal. E, din vechime, calea cea mai lesnicioasă, 
aceia pe care au venit barbarii, regii, coloniştii: 
ostaşii Sf. Ştefan al Ungariei, cetele de spahii 
ale Turcilor, cîrdurile ţerăneştî ale Saşilor de 
la Rin. Un alt drum merge de la Caransebeş, 
aşezat chiar lîngă Tibisctil roman de odinioară 
(astăzi Jena), pe valea Bistreî spre cuibul muntean 
al Haţegului: pe aici a răzbătut odată Traian 
pănă la culcuşul de leu al lui Decebal. Pe 
această vreme însă acel de al doilea drum e 
greu: nu prea poţi afla trăsură pentru a-1 face. 
Pe cînd de-a lungul dungii de oţel a Murăşului 
trenul cară în fiecare zi greutatea mărfurilor şi 
mulţimea călătorilor. Ceva mai în jos duce tot 
la Ilia Murăşului calea, mai puţin cercetată, care 
de la Lugojul Timişului atinge cursul de către 
izvoare al Begăi sau Begheului. 

Abia două staţii mai sînt în cîmpia lină, de 
arături şi păşuni întinse. La Maria-Radna eşti 
acuma în Ţinutul de dealuri clădite ca nişte 
cuptoare, care duc pănă în gura Ardealului. 
Maria-Radna e cunoscută prin pelerinagiile ce 

se fac, şi de ai noştri, la mănăstirea catolică, 
ungurească, ce se înnalţă în această veche 
Radnă a Slavilor şi a Romînilor. Toate drumu¬ 
rile ce duc la dînsa sînt pline pe vremea ritgei, 
a «buciului», şi calea ferată aduce şi ea închi¬ 
nătoare din stratele mai înnalte ale societăţii. 
Ceasuri întregi, urmăm încă această cale largă 
ce se desfăşură între apa Murăşuluî în care 
luna-şî revarsă argintul şi între acele dealuri 
rotunde, grosolane, fără sate şi cu puţine pă¬ 
duri, peste goliciunea cărora noaptea a întins însă 
un alb zăbranic de poesie şi taină. Numai arare 
ori cîteva scînteî roşii arată locul unde un sat 
se găteşte de culcare. 

La trecerea în Ardeal nu sînt aici strîmtori, 
cetăţui de stîncă, «porţi de fier». Numai pe unele 
locuri spinarea rotunzită a înnălţimilor se co- 
coşează şi mai sus. Fără nici-o încordare, fără 
nicî-o luptă, apa cea puternică strămută dintr’o 
ţară în alta. La Zam eşti acuma în Ardeal. în¬ 
dată recunosc cantonul alb şi drumul îngust 
care m’a adus acum două luni de la vechea 
biserică a Gurii Sadului. 

Cînd se face ziuă, trenul e în partea de Ră¬ 
sărit a Ardealului, pe valea Homoroduluî. Acolo 
sînt marile sate româneşti, Paloşul, Caţa, care 
atîrnaO odată de cetatea săsească a Cohalmului, 
pe nemţeşte Reps. 

E o singură staţie pentru satul românesc al 

Homoroduluî şi pentru tîrguşorul Saşilor. Cel 
d’intâiu are în frunte un vechiu turn de pază, 



Căluşer din părţile SibiiuluY. 


care se vede de departe. Calea din stînga duce 
printre arături, pe de-asupra dealurilor uşoare 

la şirul de case de piatră în care se încheie 
Cohalmul de astăzi. Noi avem aici un rost destul 
de mare, căci Săsimea decăzută e încunjurată 
din toate părţile de ţeraniî noştri, oameni har¬ 
nici şi strîngătorî, dintre cari unii ajung şi pănă 



Ardeleni din Poiana SibiiulnI. 


în Bucureşti. Archiva orăşelului păstrează însă 
amintirea timpurilor cînd nu erau destule furci 
pentru a pedepsi pe acei supuşi neascultători, 
rivnind la binele «stăpînilor» cari erau «Valahii». 

îndată se iveşte Oltul, care merge spre Fă¬ 
găraş. Pe cînd promoroaca acopere dilmele, că- 

zînd în pătură groasă de brumă asupra bu¬ 
ruiene! cîmpuluî, el trece îngust şi întunecat 
ca un şerpe negru, cu solzii lucioşi. Numai pe 
alocurea umbra copacilor de apă se apleacă 
asupra durerii nemîngîiate pe care o aduce din 
sus, din munţii pe cari i-au pierdut strămoşii 
noştri în mînile Secuilor. 

Şi apar acum satele secuieşti, cu nume de 
oameni: Âgoston, Miklos. Oltul e tivit cu ele 
pe stînga, pe cînd din a dreapta sînt aşezările 
mari ale Saşilor, cu casele strînse supt grelele 
copereminte roşii. Dintre ele se ridică Feldioara, 
un adevărat orăşel şi astăzi. Din drum se văd 
desele triunghiuri înnegrite ale culmilor de ţiglă 
veche. Pe un dîmb mijlociu în margene, cetatea 
răsare înnainte, cu trei frînturî mari de ziduri 
galbene, ciuruite cu găuricile şi crăpăturile ne¬ 
gre ale fereştilor. Aceşti bătrînî ochi stinşi se 
deschid trişti asupra şesului de arături bune, 
în care Petru-Vodă Rareş al Moldovei a învins, 
în Iunie 1529, oastea cea frumoasă a întregeî 
Săsimî ardelene. Acele vremuri cînd Voevodul 
romîn stăpînia şi înfricoşa tot Ţinutul muntelui 
de hotar s’au dus, dar plugari din neamul lui 
Rareş,- lucrînd harnici la ogoare, îşi fac tot mai 
mult loc în cetatea de odinioară a Saşilor. Ca 
şi în alte părţi din Ardeal, se botează şi aici 
mai des în căsuţa Valahului decît în şura cea 
mare a străinului. 

De aicî prin Bod eştî îndată înnaintea prive¬ 
liştii fără păreche, pe care o dă Braşovul, cu 
fabricile nouă, cu bisericile vechi, cetatea împără¬ 
tească, marile namilî de dealuri împădurite, din¬ 
tre care Tîmpa răsare cu monumentul luî Ar- 
pad, ca o mare găină boghetă, căreia i-a intrat 
un paiă acolo unde n’are ce să caute. 


■2NT. lor ga. — Ardealul. 4& 

De la Braşov luăm drumul spre Secuime, în- 
tr’un tren încetinel, plin de aceşti ţeranl cu că¬ 
ciuli, sumane scurte, albastre la mînecl, şi iţarî 
în cizme, cari samănă a fi Romînî fiindcă acum 
o mie de ani au deprins de la Romînî cum 
trebuie să se îmbrace o fiinţă omenească. 

Deocamdată, munţii se văd din amîndouă păr¬ 
ţile, dezbodolindu-se iute de neguri care se aş¬ 
tern ca nouri în calea soarelui. în stînga linia 
înnălţimilor, care se desfăşură foarte sus şi larg, 
se mal păstrează: acolo sînt satele Secuilor, 
între care sînt sămănate rar şi ale noastre. De 
ceastălaltă parte, culmile se dau în lături pănă 
foarte departe, unde pe acest timp nici nu se 
zăresc. Astfel se deschide acea cîmpie din susul 
Braşovului pe unde au cutreierat oştile româ¬ 
neşti, şi cînd Mihal Viteazul a venit să cuprindă 
Ardealul, şi cînd Radu Şerban, urmaşul însuşi¬ 
rilor eroului, a năvălit răzbunător pentru a lua 

luî Moise Secuiul, usurpatorul ardelean, viaţa, 
iar luî Gabriel Bâthory, răsărit în locul luî 
Moise, cinstea biruinţiî şi mîndria de suzeran, 
într’acolo sînt cele Şepte Sate, apoi Tatrangul, 
Bodola, Năieniî, pe unde s’ati strecurat atîtea 
cete cu steagurile muntene, şi munţii Mocani¬ 
lor, printre cari se deschide pasul Buzăului, o 
poartă de primejdie veşnică pentru stăpîniî un¬ 
guri ai Ardealului. 

Cel d’intăiu sat pe care-1 atinge linia, e să¬ 
sesc, Hărmanul, un şir de case albe cu un 
mare turn vechiu ce se înnalţă cu mult mai 
sus decît desfăşurarea coperemintelor roşii. în 
curînd zarea e sămănată în stînga cu mai multe 
grămăgioare de căsuţe străjuite de bisericuţe 
cu gîturile de privighere. Sînt tot sate secuieşti 
de peste dunga ascunsă a Oltului. Către noi 
înnaintează însă livezile şi cîteva din locuinţile 
altui sat săsesc, al cărui nume se întîmpină pe 
multe din cele mai slăvite pagini ale trecutului 
nostru, Prejmerul, popas al oştilor cuceritoare. 
Una din bisericile ce se văd aice, pare să fie 
a Romînilor. 

Păretele muntos din dreapta, de către hotarul 
românesc, se apropie întăiu cu un vîrf de peste 
o mie de metri, care zbucneşte sus în înnaltul 
cerului. Apoi şi de o parte şi de alta e o în¬ 
dulcire a liniilor, şi arăturile frumoase se întind 


www.dacoromanica.ro 


712 


PRIN SECUIME 


în lăvicere lungi. E valea rîuluî pe care Secuii 
îl numesc Fekete Ogy. Drept de-asupra eî se 
opreşte un lanţ de dealuri cu încreţitura uşoară. 

La poalele lor se răsfiră cel d’intăiu oraş al 
Secuimii, Sepsi-Sîn-Gheorghiu. De cînd Ungu¬ 
rii sînt stăpîniî Ungariei, eî au năpădit cu bine¬ 
faceri pe fraţii Secul, dăruindu-li palate măreţe 
pentru oficiile de administraţie şi pentru şcoli. 
Aceste clădiri nouă dau caracter şi consistenţă 
amestecului de căsuţe acoperite cu ţiglă să¬ 
sească. Biserica pare nouă, şi o altă biserică 
nouă, pe lăture, e probabil a noastră. 

De la Sepsi-Sîn-Gheorghiu, linia străbate în 
munţi, pe cînd o ramură, cea cu transportul 
direct, urmează rotunzirea către CarpaţI a rîu- 
leţulul. Ea duce la al doilea tîrg de Secul, 
Vaşarheiul. Pe aici era odată un cunoscut drum 
spre Moldova, pentru negustori ca şi pentru 
ostaşi, pe lîngă marele sat al Breţculuî, care 
ducea la pasul Oituz. 

încă o încrengătură, desfăcută dintr’aceasta, 
ţinteşte în sfîrşit către un Ţinut românesc, un¬ 
ghiul Covasneî. Aici, în văl înguste, care se 
leagă cu izvoarele Bîscel şi sînt tăiate de ho¬ 
tarul României, trăiesc voinicii Mocani oacheşi 
cari perindează munţii şi au în casa lor de 
bîrne mal mult un adăpost vremelnic. Cele mal 
vechi datine şi superstiţii dăinuiesc şi pănă 

acuma în acest colţ ferit unde abia astăzi străi¬ 
nul pătrunde ca să culeagă pădurile. 

* 

După Sepsi-Sîn-Georgiu, valea se mai ţine 
un timp largă, purtînd sate bune în supţioara 
dealurilor. Unde e o singură biserică de-asupra 
caselor de bîrne văruite bine şi acoperite une 
ori chiar cu ţiglă nouă, ea poartă în vîrful tur¬ 
nului bombiţa calvinilor, căci Secuii aceştia din 
cele Trei Scaune sînt cu «lege ungurească». 
Unde vezi două biserici, una e a sătenilor noş¬ 
tri, dar, împreună cu legea, ei n’au putut păstra 
în multe locuri, şi mai ales în aceste părţi, limba 
lor românească. Pe aici Romînul cărturar are 
durerea să întîmpine atîţia din neamul său cari 
nu mai ştiu româneşte nici atîta cît trebuie pen¬ 
tru a spune ceia ce spun totuşi, cu mîndrie, în 
ungureşte : «Sînt Romîn». Preotul li face li¬ 
turghia în limba străbunilor, dar predica trebuie 
s’o ţie în acea limbă pe care oamenii o pot 
înţelege. Abia dacă se află vre unul care să ţie 
locul de cantor, sau credincioşi cari să fie în 
stare a spune în graiul nostru rugăciunile cele 
mai trebuincioase. încercările ce s’au făcut cu 
şcoala confesională, pe care totuşi bieţii creş¬ 
tini sînt bucuroşi s’o ţie cu orice jertfe, n’au 
dat resultate cu care să ne putem mulţămi. Me¬ 
diul străin impune în chip firesc limba străină. 
Pănă şi preoţii, cînd sînt născuţi în aceste 

părţi, au accentul stricat, şi unii din eî ajung 
iarăşi a vorbi numai cu greu româneşte. 

Năpădiţi de un număr covîrşitor de colonişti 
militari, cari au fost aruncaţi peste şesurî şi rîurî 
pentru ca să apere hotarul de barbarii văilor mol¬ 
dovene şi muntene, aî noştri nu s’au putut ţinea 
în picioare. Eî au dat năvălitorilor sînge scump de 
viteji, port şi datine. Şi astăzi poţi deosebi pe 
Secuiul de rasă de Secuiul amestecat; în alcă¬ 
tuirea mal fină a acestuia din urmă cu faţa 
oacheşă şi ochii vil recunoşti însuşirile neamului 
nostru. Pierderea în mijlocul Secuimii s’a putut 
face cu atît mal lesne, cu cit şi unii şi alţii 
trăiau aceiaşi viaţă şi nu-I despărţia duşmănia 
de clasă şi de îndeletniciri. Secuii au iubit şi 
ajutat, în toată desfăşurarea trecutului, pe Dom¬ 
nii noştri cei războinici: Ştefan-cel-Mare, Petru 
Rareş, Mihaî Viteazul, Radu Şerban, împotriva 
Ungurimil de nemeşi care voia să-î îngenunche. 
EI ştiau că peste munte al lor din Moldova duc 
un traiu mal puţin stors şi primejduit. Pănă şi 
mica nobilime a Secuilor, care se numia şi 
boieri , a avut simpatii pentru noi. Corniţele Mi- 
kes, cel cu pădurile mari, al cărui nume-1 aflu 
scris pe grămezile de cherestea din gări, a avut 
înnaintaşî cari s’au amestecat prieteneşte in is¬ 
toria noastră. 

Romînii de lege românească şi de limbă un¬ 
gurească din mijlocul Secuilor sînt veniţi ceva 
mal târziu de la Răsărit sau de la Apus, într’un 

timp cînd puterea de absorbire a vecinilor scă¬ 
zuse întru cîtva. Duşmănia dintre eî şi Secui e 
pe alocurea un fapt: ea se arată prin vorbe 
rele şi prin tîrnuielî, dar în ivirea şi întărirea 
eî îndemnul venit de sus, de la cercurile cîr- 
muitoare ungureşti, are de sigur rostul de că¬ 
petenie. 

Cît mai este valea cea largă, se descopere 
Oltul încă odată, mînîndu-şî încet unda săracă, 
de un luciu verde stropit de spumele fărîmate, 
supt crengile plecate ale răchiţilor rupte de 
vînt. El piere îndată de supt ochi, şi acum va¬ 
lea se sapă între păreţi piezişi de munte pe 
cari-î îmbracă veşmîntul de întunerec al bra¬ 
dului. Cînd apa se vădeşte iarăşi în acest adînc 
negru, ca al munţilor Prahovei, ea scapără 
spumă de colţul pietrelor ca un copil aprins 
de mînie. 

în mijlocul pădurii de brazî, trenul se opreşte 
la staţia galbenă, cocoţată sus, a Tuşnadului- 
băî. La acestea vine vara destulă lume, între 
care şi Romînî de dincoace. Obiceiul de a cer¬ 
ceta aceste «feredeie» e vechiu la Romînî şi era 
mai întins înnainte de a se descoperi şi ex¬ 
ploata băile Slăniculuî. într’un prospect din anii 
1830 al Tuşnaduluî, pe care-1 găsiiu în cursul 
acestei călătorii, se mai află o sumă de nume 
boiereşti din amîndouă principatele. 

Secuimea e bogată în ape minerale. înnainte 

de Tuşnad, am trecut pe la băile din Malnaş, 
maî nouă. în vecinătatea lui Sepsi-Sin-Georgiu 
sînt, într’un fericit colţ de ţară din margenea pă¬ 
durii, în preajma dealurilor blînde vilele de la 
Vâlcele sau Elopatak, care şi acesta are reputaţie 
la noi. Departe în sus, în Gurghiurî, Borsecul, 
care e cea maî însemnată staţie de aier din 
Ardeal, primeşte necontenit oaspeţi romînî, pe 
cari-î ispiteşte marea frumuseţă a înnălţimilor 
ce-1 încunjură din toate părţile: o diligenţă, 
totdeauna plină vara, pune în legătură Bor¬ 
secul, prin pasul Bicazului, cu părţile nemţene 
ale Moldovei şi cu capitala lor, Piatra. 

Dincolo de pădure e satul Tuşnaduluî, foarte 
mare, cu multe coperişurî negre şi roşii supt 
turnul unei biserici care poartă crucea îndoită. 
De aici începe catolicismul pe care l-au spriji¬ 
nit prin slujba, predicaţia şi învăţătura lor Fran¬ 
ciscanii, aşezaţi din cele maî vechi timpuri pe 
această margine carpatină. 

Valea s’a deschis iarăşi, plină de verdeaţa pă¬ 
şunilor înviorată de lumina veselă a soarelui. 
De-a lungul ei pe întinderi foarte mari se ur¬ 
mează satele marginei secuieşti, ale Cicului sau 
Ciucului, strînse aşezări din birne şi şindilă sau 
ţiglă, gata de luptă odinioară cu duşmanul de 
peste păsuri. La numele de Csik se adauge cîte 
o specificare luată din vre-o însuşire a locului, 
ca Verebes («cu vrăbiile») sau din numele Sfîn- 

tuluî căruia i se aduce în deosebi închinăciunea 
în biserică: Simon, Dămăcăş, Craiu. 

Unde era din cea maî depărtată vechime o 
Sîmbătă a Romînilor bogomili, Franciscanii au 
făcut vestita mănăstire a Sîmbetei din Cic, Csik- 
Szereda. De aici ei au trecut şi în Moldova, unde 



Casă de lemn din CarpaţI (Maramureş). 


au zidit la Bacău o mănăstire-sucursală, în care 
s’a sălăşluit şi un episcop catolic. Un orăşel 
s’a format în jurul mănăstirii din Secuime, şi 
Cirmuirea împărătească, preţuind însemnătatea 
strategică a locului, a durat în veacul al XVIII- 
lea căsărmi mari pentru apărarea graniţei. As¬ 
tăzi e aici o reşedinţă de comitat şi un centru 
cultural unguresc. Din vălmăşagul coperişurilor 

mari, despărţite de strade strîmbe, înguste şi 
întortochiate, răsar zidiri uimitor de mari pentru 
funcţionari, cătane şi şcolari. Biserici albe cu 
turnurile mari se văd ici şi colo în oraş şi chiar 
pe unul din dealurile cu păduri tărcate, care stă- 
pînesc asupră-î. Franciscanii trebuie să slujească 
în cea din fund, care are două turnuri, şi tot ca¬ 
tolică e zidirea din margenea gării care ar părea 
să fie închinată cultului românesc. 

La Mâdefalva, lungă oprire şi cărătură de pa¬ 
chete. Satul se răsfaţă foarte departe în vale. 
Un mare monument cu vulturul va fi pomenind 
cine ştie ce ispravă patriotică. 

De aici se vede departe, albind de zăpadă, un 
foarte frumos vîrf de munte. Calea ferată nu 
merge însă către ultimele Ciucuri, către obîrşia 
Oltului şi înnălţimile de unde se rup apele spre 
Răsărit şi Apus. Acolo ar întîmpina, la marele 
sat românesc al Vaşlabuluî, izvorul Murăşuluî, 
care se roteşte asupra unu! întreg Ţinut de sate 
secuieşti pănă la tîrguşorul care se zice Reghinul 
Saşilor, unde a fost protopop Petru Maior. Şi 
maî departe pănă dincolo de Vaşarheiu Murăşul 
e în puterea Secuilor, precum vecinul său Oltul 
nu scapă de dînşiî decît în Săsimea Braşovului. 

Acel Ţinut murăşar. al Secuilor cari mal au, 
pe lîngă Ţinutul oltean de pănă acolea, şi pe 
acel al Arieşuluî de jos, cuprinde Gurghiurile. 

Capitala lor, Gurghiul Sf. Miclăuş, se ridică pe 
Murăş într’o lată şi frumosă vale. 

Tot ce se află la Răsărit de dînsa, e un cîştig 
nou al acestei monarchiî răpitoare. Pănă unde 
sînt marile sate ale Topliţelor stăpîniâ din vechiu 
Domnul Moldovei. Abia după 1760 au început 
împotriva lui plîngerî că ar fi încălcat hotarul. 
Cei mai puternici şi mai şireţi au avut dreptatea, 
şi Iosif al II-lea s’a putut lăuda astfel în anii 
1770 că s’a adaus la împărăţie un Ţinut de 
stîncă şi uriaşe păduri care ar face cît două co¬ 
mitate. Pănă astăzi se arată însă pe unde a fost 
graniţa cea veche şi cinstită, şi bisericuţele din 
sate au pe sfînta masă antimise ale episcopilor 
de Roman. Toată grupa de sate bune, curat 
româneşti, care încunjură pasul Bicazului, se ştiu 
că au venit la Ungaria prin acest jaf de dăunăzî. 

* 

Întorcîndu-se la dreapta, linia trenului urcă 
necontenit pănă ce se atinge un platou înnalt 
de pe care se desfac innălţimî pleşuve, pătate 
numai ici şi colo cu cîte o dumbravă de molizi 
sumbri. Se ajunge astfel într’o nouă vale, a 
Trotuşuluî, harnicul nostru rîu de munte, stă- 
pîrjit şi el de străini la izvoarele lui, 

Învîrtitorul de mori, mişcătorul de ferăstraie, 
zburdalnicul căruia îi place să muşte şi să în- 
nece, e deocamdată, în aceste înnalte coclauri 
pustii, numai o scursură de rîpă care abia urne- 

zeşte în jurul său. în locul unde el îşi încearcă 
astfel cele d’intăiu rătăciri în lume, stîncî gro¬ 
zave, roşcate, galbene se îmbulzesc în margenea 
drumului. De acuma înnainte, aceasta va fi pri¬ 
veliştea : de-o parte rostogolirea stîncilor goale 
sau a celor acoperite cu praf de piatră, iar de 
alta cele d’intăiu zvîcnirî mai sigure ale rîule- 
ţului de munte pe acea albie de pietriş ce se 
umple întreagă la cîte o izbucnire pătimaşă a 
lui, care se face aşa de răpede, încît odată, mi se 
spune, a despărţit o nuntă, silind pe preot să 
dea binecuvîntarea lui pe de-asupra apei furioase. 

De la o vreme, în adîncurile de vale se adună 
căsuţe de lemn cu înnalte acoperişuri cenuşii. 
Ele se îmbulzesc atît de multe, încît în dreapta, 
în stînga, înnainte, toată lungimea văilor e plină 
de ele. Văzute de aproape, aceste locuinţi bine 
prinse, bine împrejmuite cu loadbe de lemn, 
despărţite prin cele mai netede şi mai curate 
drumuri albe, rîzînd din fereştile lor mărunte, 
înfăţişează casa românească ideală. 

Şi iată acum că se ivesc şi locuitorii, în veş¬ 
minte de Duminecă, strînşî însă la un loc în mai 
mare număr decît într’o Duminecă obişnuită. 
Lămurirea o avem îndată. Pe drumul din mijloc 
vine o ceată de fetiţe care aleargă, de femei 
care vin răpede, de flăcăi cari închid calea. 
Aceşti oameni foarte frumoşi poartă veşmîntul 
românesc într’un chip cum nu se poate mai 

X, Iovga — Ardealul, 46 

deplin şi mal curat. Femeile se înfăşură pe cap 
cu broboade ; peste cămaşa cu flutur! au cojo- 
cele fără mînecî, cu cusături; o fotă roşie le 
încunjură ; picioarele sînt prinse în cioareci şi 
cizme mar!. Bărbaţii sînt de tot chipoşî cu că¬ 
ciulile lor umflate, cu lungile sumane negre. 

Acuma în urma lor soseşte un şir de căruţ! în 
mers încet, de sărbătoare. în cea d’intăiu, o fată 
mai bogat împodobită stă între tovarăşele eî de 
vrîstă. E mireasa, şi acesta e un alaiu de nuntă. 

Pe cellalt mal trec îndată flăcăi călări, dintre 
cari unii au înflorit urechile cailor cu năfrămi 
roşii, care flutură în fugă. E întocmai după da¬ 
tina noastră cea veche: prietenii mirelui chiamă 
satul la petrecere. 

Şi satul întreg e în mişcare. Oamenii s’ap 
răzimat de gardurile de lemn şi privesc ; femeile 
toate sînt în uliţe; cîte o fetiţă sau chiar o co¬ 
dană s’a căţărat în vîrful parilor ca să vadă şi 
ca să fie văzută mai bine. Pe dealuri, băieţaşii, 
încălziţi de atîta larmă, şi alergătură, şi vorbă, 
şi bucurie, se înşiră cîntînd de răsună văile. 

Neapărat că aceşti oameni sînt Romînî. 

— Sînt Ceangăi, spune conductorul, care se a- 
prinde şi el de plăcere cînd vede atîta frumuseţă. 

Sîntem la o staţie din Ghimeşuri, şi o fată 
scoate scrisorile pe care le dă Evreicelor ce 
ţin poşta. O aud lămurit spunînd ceva româ¬ 
neşte, dar, cînd o întrebăm în limba noastră, 
ea întoarce capul. 

— Nu eşti Romîncă ? 

— E Ceangaucă, răspund ungureşte Evreicele. 

Iată acum şi gara ungurească a Ghimeşului- 
hotar. De departe, ea se înfăţişează ca o urîtă 
clădire greoaie, galbenă şi roşie. Pe d’innuntru 
are sumedenie de săli şi saloane de restaurant 
ca pentru o mare capitală. Lumina nu e aprinsă 
însă nicăirî. Şi nici nu are de ce să fie : în tren 
sîntem aproape numai noi doi. în zădar vine 
jandarmul trufaş pentru revisia paşapoartelor; 
n’ar fi decît al nostru, dar nici noi nu trecem 
graniţa. Trenul se duce spre Palanca, unde e 
ticăloasa noastră baratcă de hotar, numai cu 
personalul şi cu transportul de scînduri alJEvrei- 
lor din Secuime. Restauratorul, un biet om slab 
îmbrăcat, n’a dat de mult timp nimănui de mîn- 
care, şi de bucurie se pune la vorbă cu nevastă- 
mea, care ştie ungureşte, 

Dar ce sînt oamenii din Ghimeş ? 

Iată o frumoasă fată din sat care stă în gară, 
Ea dă nevestei lămuririle ce-mi trebuie, pe cînd 
jandarmul fără lucru dă tîrcoale împrejur. 

Tatăl ei e Ungur, mama Romîncă. Ea ştie 
numai cîteva cuvinte romaneşti. în sat mai sînt 
Romînî, sînt aproape numai Romînî, dar cei mai 
mulţi... Cei mai mulţi sînt ca dinsa: adecă nu 
ştiu româneşte. 

Şi de la restauratorul sfătos aflu mai departe, că 
este biserică românească, cu slujbă şi predică romă- 

nească greco-catolică, este şi şcoală românească, 
cu un învăţător şi o învăţătoare, este şi un... 
solgabirău romîn. Şi totuşi jumătate din sat nu 
mai e românesc, iar Romîniî şchioapătă vorbind 
limba lor, sfînta limbă de omenie a moşilor şi 
strămoşilor lor, limba care numeşte seminţia lor, 
portul lor frumos, datinile minunate pe care 
le-au păstrat. Şi, ca să umple păharul cu o ul¬ 
timă picătură de otravă : 

— Aici Ungurii şi Romîniî trăiesc foarte bine 
laolaltă. 

După cît am văzut şi am auzit, — cred şi eu. 

Dar, cetitorule cu dragoste pentru acest biet 
neam nenorocit al nostru pe care însă nu ori¬ 
cine vrea poate să-l înşele şi să-l prade, dacă 
vei străbate Ardealul, Banatul şi alte părţi un¬ 
gureşti unde sînt porţi de oţel bine apărate în 
jurul fiinţii noastre ca neam, dacă te vei în¬ 
viora şi îmbărbăta acolo cu credinţa că, orîcît 
s’ar sili orişicine, rădăcina noastră nu poate fi 
smulsă din adîncimea unui pămînt care a numit 
pe străbunii noştri întăii-născuţi ai săi, dacă vei 
cînta <osana> la biruinţile nouă ale acestui mare, 
bun şi blînd popor al muncii, înţelegerii şi fru¬ 
museţii, dacă după aceasta vei voi să te întorci 
pentru a folosi şi mai mult, dacă poţi, Romî- 
nilor din locul tău, din ţara ta, din cuprinsul 
braţelor tale, — nu trece pe la Ghimeş şi Palanca! 

Băieştî, 299. 
Băiţa, 604. 
Bălcaciu, 422. 
Bâşcoiu, 555. 
Băseşti, 602 şi u. 
Baştea, 490. 
Baţelari, 270. 

Batiz, 268-9, 311. 
Becleanul Făgăraşului, 
68, 86, 99, 113. 
Becleanul Bistriţei, 505 
şi u. 

Bega (Begheul) r., 659, 
672, 674, 699. 

Beiuş (Beinş), 623, 627 
şi u., 632, 635. 
Beldiul, 447. 

Belinţî, 673. 

Benediuc, 483. 

Berbeştî, 576. 

Bercheş, 464. 

Berchez, 591. 
Berivoaiele, 79-80. 
Beşanî, 343-4. 
Beşembac (Beşimbac, 
Beşimbav), 68,113şiu. 
Bia, 420. 

Bicaz, 716, 720. 
Bihorul-Pişpeculuî, 611. 
Bîrcea-Mare şi Mică, 
329. 

Bîrgăiele, 519. 

Bisca r., 712. 

Bistra, 462. 

Bistra r., 699. 

Bistriţa, 514, 537 şi u. 
Bistriţa Aurie r., 542. 
Blaj, 393, 402 şi u., 440. 
Blumăna, 29. 

Bod, 705. 


Bodola, 711. 
Bodrogul-Mare şi Mic, 
652-3. 

Boholţ, 111 şi u. 
Bonţida, 479. 

Bouţarî, 271, 669. 
Borşa, 541, 564, 575. 
Borsec, 716. 

Bozeş (Bozăş), 256 şi u. 
Brad, 343, 346 şi u., 
358, 641. 

Bran, 7, 41 şi u. 
Branişca, 335, 343. 
Braşov, 7 şi u. 

Brateiu, 433-4. 

Breaza Făgăraşului, 83, 
106. 

Breaza Haţegului, 291. 
Breţc, 712. 

Bretiile, 270. 

Buceciu m., 41, 47, 73. 
Buciumiî Chioaruluî, 
595. 

Buciumiî Făgăraşului, 
94. 

Buciumiî Moţilor, 371. 
Budac, 519. 

Budăcel, 519. 

Budinţî, 672. 

Buia, 427. 

Bulzeştî, 348. 

Bulzi m., 346, 348. 

Bungard, 72, 112, 141 Buzd, 193, 213. 
şi u., 164-5. Buziaş, 665. 


C. 


Cacova Sibiiuluî, 165, 
186. 

Cacoviţa, 201. 
Calanele, 311, 322-3. 
Calbor, 111 şi u. 
Căpîlna, 420. 

Căpîlnea, 490. 

Caraciu, 348. 
Caransebeş, 684 şi u., 
699. 

Careiî-Mari, 601, 610. 
Cărpeniş (deosebite lo¬ 
calităţi), 201, 363, 369. 
Cărpinet, 639. 

CăscăQ, 489-90. 
Căşceiu, 490. 

Caţa, 700. 

Catrifoiul r., 541. 
Căvăran, 685-6. 

Cearda, 570. 

Cehul Silvanieî, 602. 
Cepan, 517-8, 520. 
Cergău, 427. 

Cerna r., 310,312,314-5, 
317, 323. 

Cetanul, 490. 

Cetatea-de-Baltă, 422 
şi u. 

X, Iorga. — Ardealul, 


Ceteu, 569. 

Cheile Turziî, 459, 461, 
464-5. 

Chioarul, 591. 
Cic-Sereda, 717 şi u. 
Ciceu, 488,494, 497 şi u. 
Clinic, 201. 

Cîmpenî, 362 şi u., 368, 
443, 462. 

Cîmpul-Lung, 569. 
Cîmpul-Pîniî, 240. 
Cincul-Mare şi Mic, 112. 
Cîrja m., 303. 

Cîrneştî, 289. 

Cisnădia, 165, 199. 
Cisnădioara, 165. 
Ciucul, 716 şi u. 

Ciucl, 631, 640-2. 
Ciufud, 426, 440. 
Clăbucetul m., 73. 
Clisî, 598. 

Cluj, 456, 465 şi u., 479. 
Coc.iard, 455. 

Cociu, 507. 

Codlea (şi Măgura), 48 
şi u., 74, 76, 197. 
Cohalm, 700 şi u. 
Cojăr, 393. 

47 

Colţeî (Cetatea), 293-4. 
Copăcel, 77-8, 82. 
Copand, 464. 
Copşa-Mică, 429. 
Corabia (Ciceul), 501. 
Corna, 371. 

Cosăul r., 574. 

Coşteiu, 673-4. 

Costeştî, 259. 

Covasna, 712. 

Crăceşti, 579-80. 
Crăciuneşti, 555. 
Crişciorul Crişaii, 639. 
Crişciorul Moţilor, 
354-5. 


Daneş, 437. 

Dănsuş, 277 şi u. 

Deal, 201. 

Dealul-Mare (al Crişu- 
luî), 638-40. 

Dealul-Mare (în Munţii 
Apuseni; deosebite), 
346, 372. 

Decîa, 452, 454. 

Dej, 486 şi u., 505, 601. 
Deseşti, 579-80. 

Deva, 294, 330 şi u., 
337-8, 341-2. 

Dicîa, 483. 


Cristianul Bîrsei, 39. 
Cristianul Sibiiului, 164. 
Cristişul Turziî, 461 şi u. 
Cristurul Cerneî, 312 şi 
u. } 328-9. 

Cristurul Ciceuluî, 505. 
Crişul Alb, 343 şi u. 
Crişul Negru, 627, 635. 
Crişul'Răpede, 612, 631. 
Crivadia, 300. 

Cugir, 259. 

Cujdrioara, 494, 505. 
Culteu, 591. 

Cunţa, 201 şi u. 

Cut, 202 şi u. 


Dicio-Sîrimartin, 426. 
Dîrste, 10. 

Dobîrca, 211 şi u. 
Dobra, 335 şi u., 338. 
Dobrin m., 638-9. 
Dobriţin, 601. 
Drăgăneşti, 633, 635. 
Drăgeşti, 625. 

Drăguş, 106, 118 şi u. 
Draşov, 199 şi u., 213. 
Dridif, 99, 113. 
Dumitra-Mare, 518 şi u. 
Dumitriţa, 519. 

E. 

Er-Mihâlyfalva, 610. 


F. 


Făgăraş, 47 şi u., 88-9. 
Farcadinele, 278-9, 289. 
Faţa Pleşeî, m., 47. 
Felaiud, 449. 

Feldioara Bîrseî, 703-4. 
Feldioara Oltului, 124 
şi u. 

Feleac, 474-5. 

Feneş, 376. 


Fenlac, 652. 

Fericea, 633. 
Fiereşti, 576-7. 
Fîşteliuc, 313. 

Fizeş, 483. 

Fornădia, 344. 
Fundul Sîmbeteî m., 
106. 


Găina m., 346, 348. 

Galaţi (din Ţara Mo¬ 
ţilor), 376. 

Galaţii Făgăraşului, 
74-5, 89, 109 şi u. 

Galeş, 186, 223. 

Gaura, 595. 

Găurenî, 376. 

Găvojdia, 685. 

Gelmar, 249 şi u. 

Geoagiul-de-jos, 252 
şi u. 

Geoagiul-de-sus, 252, 
395 şi u., 447, 450. 

Ghelmarî, 322. 

Gherla, 479 şi u. 

Ghertan, 433-4. 


Ghimbav, 39, 48. 
Ghimeşurî, 722 şi u. 
Ghiriş, 456. 

Gilău, 232, 466. 

Gîlgău, 490. 

Gîmbaş, 451. 

Gînţage, 270. 

Gîrbova, 201, 213. 
Gireag (Vireag), 507. 
Giuleşti, 576-7, 580. 
Giurgeşti, 494. 
Gothadea, 335. 
Grădişte, 289 şi u., 299, 
333. 

Grosul, 640. 

Gruiul Sălişteh 171-2. 

Gura-Rîuluî, 165 şi u., 
172, 186. 

Gura-Saduluî, 337 şi u., 
700. 

Cura-Văiî, 642. 


Haieu, 618. 

Hălmagiu, 640. 

Handal, 564. 

Hărastăş, 456. 

Hărman, 711. 
Hărniceşti, 571, 578-9. 
Hăşdat, 312. 

Haţeg, 259, 268, 272 şi 
u., 296 şi u., 305, 309, 
312, 392, 678. 

Heniul m., 528-9. 


Iad, 519, 528. 

Ibaşfalău, 427, 432, 480. 
Iclodul-Mare, 479. 

Ictar, 672. 

Iezvin, 666, 670. 

Ighiu, 376. 

Igniş m., 590. 


Jena, 685, 699. 
Jelna, 519. 


Gurghiurî, 716, 718 şi u. 
Gurghiul-S. Miclăuş, 
720. 

Gutinul m., 571, 574, 
579 şi u., 590. 


Hîrdău, 512. 

Hîrsenî, 77, 88. 
Hodoş-Bodrog, 650 şi u. 
Hoghilag, 436. 

Holod, 625. 

Homorod, 701-2. 
Hosufalău, 607. 

Hurez, 73, 75, 84. 

Hust, 569. 

Hususău, 429. 


Ileni, 77, 88. 

Ilia Murăşului, 335. 
Ilva, 529. 

Inidoara, 509 şi u., 314 
şi u., 678. 

Intradam, 515 şi u. 

Iza r., 564, 570, 573. 


Jibău, 591, 601. 
Jidveiu, 422. 

Jiiu r v 304. 

Jina, 209-10, 219, 
221 . 


Lancrăm, 207 şi u., 232. 
Lăpuş r., 593-4. 

Lazuri, 73 şi u., 94, 
640. 

Lechinţa, 526. 

Leleştî, 496-7. 

Lemniu, 595-6. 

Letca, 596 şi u., 601. 
Lipova, 237. 

Lisa, 86-7, 106. 
Liudişor, 85-6. 

Liuşca, 515. 

Livadea, 299-300. 
Livezeni, 299. 


Maceu, 270 şi u., 285. 
Mada, r., 256. 
Mădefalva, 718. 
Măgura m., 46. 
Malnaş, 716. 

Măluţ, 494. 

Mănăştiur, 494. 
Mănăştur, 475-6. 

Mara r., 574-5. 
Mărghita, 611. 
Mărgineni (Făgăraş), 
92 şi u. 


Josefsdorf (Joseiîalva), 
671. 

Jupa, 685. 


Lopadea - Românească, 
451. 

Lotrului (Turnul), 136. 
Lozna, 597-8. 

Ludeştî, 259. 
Ludeşul-Mare, 192-3. 
Ludoşul-Murăşuluî,495. 
Lugoj, 294, 665, 673 şi 
u., 686, 689, 697-8. 
Lunca, 633 şi u. 
Luncoiu, 346. 

Lupeni, 304. 

Lupşele, 462. 

Luţa, 85. 


Mărgineni (locuitori din 
T. Sibiiuluî), 200, 428, 
440-2. 

Maria-Radna, 699-700. 
Mediaş, 427, 429 şi u. 
Mehadia, 691. 

Meria, 295. 

Merişor, 300, 302. 
Mesteacăn (în Chioar), 
595. 

Mesteacăn (în Munţii 
Apuseni), 348. 

Mesteacănul Mare. V. 

Mireşul-Mare. 

Mezieş, 633. 

Micălaca, 652. 
Micăsasa, 429. 
Miercurea, 197 şi u., 
227. 

Mîjina, 449 şi urm. 
Mîndra, 56, 97. 

Mîndra m., 303. 

Mintia, 324-5. 

Mintiul Gherlei, 4831 
Mirăslău, 450 şi urm. 


Nădaştia, 313. 

Năienî, 711. 

Năsăud, 486, 507 şi u., 
519, 530. 

Negrileştî, 494. 

Negru, 631. 

Neoplanta, 692. 


Oaşului (Ţara), 591. 
Ocna Dejului, 486. 
Ocna Sibiiului, 35, 173 
şi u. 

Ocoliş, 462. 

Odeşti, 462. 

Odorheiul Someşului, 
602. 


Mireşul-Mare, 607. 
Mischiu, 461. 

Mişcreac, 447. 

Mîţul m., 369. 

Mocod, 509. 
Mogoş-Mort, 507. 
Muncaciu, 567, 569. 
Munduc m., 369. 

Murăş r., 246 şi u., 252, 
259, 261, 334, 343, 
392, 407, 447, 451, 
650-1, 718. 

Murăş-Oşorheiu, 42S. 


Netedul (Săliştei), 171. 
Netotul, 83. 

Nicula, 483 şi u. 
Nimigea-Romănească, 
509. 

Nimigea-Ungureasca, 

508. 


Ofenbaia, 462. 

Ohaba, 96-7. 

Oieşde, 393. 

Oituz (pas), 712. 

Olt r., 135 şi u., 703, 
715, 718. 

Oradea-Mare, 564, 610, 
631-2, 649-50, 680. 

Orâştie, 241 şi u., 258-9, 
308, 312, 335. 
Orăştioara r,, 259. 
Oraviţa, 672, 691. 


Pădurenî (locuitori), 
314. 

Păgida, 451. 

Păiuş (pas), 304. 
Palanca, 723-4. 

Paloşul, 700. 

Pănade, 421. 

Panciova, 692. 

Părîng m., 303. 

Păţărlîî m., 127 şi u. 
Pătrunjeni, 376. 

Peri, 563 şi u. 

Perjanl, 54-5. 

Perşa, 541. 

Peştiana, 281-2, 290-1. 
Peştiş, 312 şi u., 328. 
Petridurî, 403 şi u. 
Petrifalău, 420. 
Petrihaza, 483. 
Petroşani, 299, 301 şi u. 
Petrova, 554. 

Pian, 209. 

Piatra m., 350. 

Piatra Craiul ulm., 46-51. 
Piatra Roşie m., 106. 


Orlat, 165-6, 186. 
Orlea m,, 298, 310-1. 
Orşova, 691-2. 


Pietroasa, 626, 635. 
Pietros, 299. 

Pintic, 519. 

Piski, 261-2, 310-2, 317, 
330. 

Piteşti, 376. 

Pleaşa, m,, 47. 
Poarta-de-fier, 296. 
Podele, 346. 

Podul Secuiului, 611. 
Poiana (Moţilor), 376. 
Poiana (Sibiiului), 209. 
Pojorîta, 86. 

Ponorel, 367. 

Poplaca, 186. 

Porceşti, 138, 145-6. 
Porumbace, 68, 129. 
Predeal, 7, 10, 43, 135. 
Prejmer, 711. 

Preluci m., 542. 

Pricaz, 248. 

Prisaca (din Banat), 685. 
Prislop (mănăstire), 309 
şi u., 543-4, 681. 
Prislopul Bistriţei, 517. 

R. 


Răbrişoara, 515, 
Răcăştia, 312. 

Ragla, 519, 525. 

Răhău, 204 şi u. 
Răntău, 618. 

Răşinari, 173, 179 şi u. 
Răstoace, 595. 

Răteag, 501 şi u., 505. 
Rătezatul m., 245, 289 
şi u,, 290, 295. 
Rătunda m., 530, 541. 
Rătundul m., 564. 
Recaş, 665. 

Recea (Vaida- şi Tele- 
chi-), 81 şi u. 

Reciu, 201. 

Reghin, 718. 

Remete, 666. 


Săcălăşenî, 591-2, 
Săcărîmb, 303, 

Săcaş r,, 201. 

Săcel, 165, 186. 
Săcele, 10, 34-5, 711. 
Sacul, 685. 

Sad, 144. 

Sălagiu r., 602. 
Salatiul, 483. 

Sălciul, 462. 


Reţea m,, 303 4. 

Ribiţa, 348. 

Rîenî, 633. 

Rîmeţî, 396 şi u. 

Rişca, 348. 

Rîşnov, 36 şi u. 

Rîul Morilor, 297. 
Rîuşor, 77. 

Rod, 220-1. 

Rodna, 486, 527, 530, 
şi u., 549. 

Romos, 259. 

Romuli, 530. 

Rucărul Oltului, 114-5. 
Rupaş, 267. 

Ruşciori, 112, 173, 197. 
Ruşi, 270, 311. 


Sălişte, 165 şi u., 186, 
221, 223, 227. 

Salva, 509, 

Şanţ, 539-40, 580. 
Sarasău, 569-70, 

Şaroş, 434. 

Săsariu r,, 585, 590, 
Săsciorî, 73, 75, 201, 
Sătcel, 574. 

Sătmar, 537, 608-9. 

Satulung. V. Hosufalău. 
Satu-Nou, 591. 

Şcheî (Şteî), 633, 636. 
Sebeş (Sebeş, Şăbeş ; 

rîu în Ardeal), 206. 
Sebeş (rîu în Banat), 
685-6. 

Sebeş (în Ţ. Făgăraşu¬ 
lui), 91-2. 

Sebeşul-de-sus, 131. 
Sebeşul Săsesc, 200 şi 
u., 227. 

Sebeşel, 259. 

Sebeşti (Şăgheştî), 633, 
636-7. 

Seciu, 709. 

Seghedin, 570. 

Şeicele, 427. 

Şelimbăr, 137 şi u. 
Şendriciu, 633. 
Sepsi-Sîn-Georgiu, 712 
şi u. 

Şercaia, 55-6, 95, 97. 
Şercăiţa, 94. 

Şesurî, 538, 542. 

Sibiiel, 165. 

Sibiiu r., 131, 144. 
Sibiiu, 39, 146 şi u. 
Şieu r., 507, 522. 
Sighet, 543,557 şi u., 576. 
Sighişoara, 427-8, 437 
şi u. 

Sîlha, 673. 


Silvaş, 309-10. 

Sîmbăta-de-jos, 101 şi 
u., 197. 

Sîmbăta-de-sus, 102 şi 
u., 197. 

Simeria, 262-3. 

Şimlău, 611. 

Şinca-Veche, 95-6. 

Sîncel, 421. 

Sîn-Craiu, 269. 

Sîndul, 464. 

Sîngiordz, 530-1. 

Sîn-Marghita, 494. 

Sîn-Miclăuş, 420. 

Sîntă-Măria Tîrnavelor, 
422. 

Sîntă-Măria de Piatră, 
267. 

Sînt’Andraş, 659. 

Sîntimbru, 392. 

Sîntohalma, 330. 

Şipinţa, 564-5. 

Şiria, 442. 

Slatina, 563-4. 

Şoimuşul Devei, 334, 
342-3. 

Şoimuşul Bistriţei, 519, 
525. 

Someş r., 465, 467, 4S6, 
489, 508, 515, 529, 
540-1, 595, 597, 601-2, 
607. 

Someşfalău, 473 şi u. 

Şona Oltului, 68. 

Şona Tîrnavelor, 421-2. 
Spin, 421. 

Stîna din vale, 635. 
Straja m., 804. 

Streiul r., 262, 267 şi u., 
277, 299, 312. 

Streiu, 269-70, 311. 
Stremţ, 394-5, 447. 
Stretia, 336-7. 

Strîmba m. (în Munţii 
Apuseni), 347-8. 


Strîmba m. (în părţile 
Bistriţei), 529. 

Struţul m,, 369. 
Şugătag, 577-8. 
Suhardul m., 541. 
Şulimete, 607. 
Şuncuta-Mare, 590, 594. 
Şura-Mică, 173 şi u. 
Surduc (pas), 304, 601. 
Sustra, 671. 
Szapâryfalva, 673. 


Ţăga m., 73. 

Tălmăcel, 144. 
Tălmacii!, 138, 143-4. 
Tămăşeştî, 604. 
Tărcaia, 631-2. 

Tăşnad, 609. 

Tătarca r., 541, 
Tatrang, 711. 

Tăuţi (lingă Baia-Mare), 
587. 

Tăuţi (în Ţara Moţilor), 
376. 

Ţebea, 348 şi u, 

Teiuş, 232, 391, 394 şi 
u., 462-3, 440-3. 
Telciu, 530. 

Teliuc, 313, 323. 
Ţereţel, 353. 

Ţibleş m., 488. 


Ţiganul m., 73, 

Tilişca, 186, 221. 

Timişul r. (în Ţara Bîr- 
seî), 8. 

Timişul r. (în Banat), 
674, 677-8, 685 şi u. 

Timişoara, 612,659 şi u,, 
673, 697-8. 

Tîmpa m., 11,13,34, 705. 

Ţinţarî, 51. 

Tirnavele r., 407-8, 420 
şi u., 427 şi u. 

Tisa r,, 563, 569-70, 601. 

Tiur, 440. 

Tohane, 45. 

Topliţele, 720. 

Topolovăţul-Mare, 

671-2. 

Ţop, 483. 

Trămpoiele, 373-4. 
Trăscău, 453. 

Trotuş r., 720-1. 

Turda, 220, 449, 453 şi 
u., 456 şi u. 

Turdaş, 233, 245 şi u., 
260 şi u. 


Turnişor, 161-3. 
Turnu-Roş, 43, 135, 
145-6. 

Tuşchia-de-susşi de-jos, 
279. 

Tuşnad, 715-6. 


U. 


Ucea-de-sus şi de-jos, Uri-de-sus, 505. 

122 şi u. Urişor, 4S9-90. 

Unguraş, 4S8. 


V, 

Vaca, 348. 

Vad (în Ţ. Făgăraşului), 

97. 

Vad (in Maramureş), 

574-5. 

Vad (la Someş), 488 şi u. 
Valaşut, 479. 

Vâlcele (Elopatak), 716. 
Valea (Ţ. Sibiiu), 165. 
Valea .BurcutuluT, 589. 
Valea Dosului, 372-3. 
Valea Tisei, 555. 

Vălişoara, 346. 

Vaşarheiu, 712. 

Vaşcău, 631, 637-8. 

Vaşlab, 718. 

Vereşmort, 455. 

Verişmart, 556, 


Veştem, 138, 143. 
Vezea, 426. 

Vidrele, 362, 367. 
Vîlcan m., 304. 

Vinga, 659, 698. 
Vinţul-de-jos (Alvinţ), 
210, 227 şi u., 241. 
Vinţul-de-sus, 455. 
Vîrful Sloiului m., 369. 
Vîrşeţ, 672, 688, 692. 
Vişaiele, 545 şi u., 563. 
Viştea m., 88. 

Viştea-de-sus şi de-jos 
128. 

Vlădeni, 51 şi u., 61. 
Voila, 87, 100-1, 113. 
Voivodeni, 87. 

Vurper, 229. 

z. 

Zădîrlac, 651-2, 671. 
Zăgujenî. 685. 

Zăicanl, 280, 206. 

Zam, 700. 

Zăvoienî, 633. 

Zdrapţ, 356. 


Zîrneştî, 45 şi u., 48, 
51, 165, 512. 

Zlaştiu r., 315-6. 
Zlatna, 256, 370, 373 
şi u. 

O descriere a părţilor de Miazăzi şi Apus a 
Ardealului, bogată, dar prosaică şi seacă, cu in¬ 
formaţii căpătate în mare parte din cărţi şi scri¬ 
sorile aceia cuprinsă în cartea « Ţara Noastră » 
a d-luî Silvestru Moldovan (Sibiiii, 1894). De la 
acelaşi avem o lucrare, alcătuită în acelaşi stil, 
despre Munţii Apuseni : iZarandul şi Munţii 
Apuseni » ( Sibiiii , 1898). 

Ca hartă, — pentru orientarea generală se 
poate întrebuinţa partea privitoare la Ardeal din 
harta etnografică alipită la Enciclopedia ro- 
mînă din Sibiiii, 111, pp. 794-5. Altfel, din cele 
străine — căci Romînii ii ar putea tipări o hartă 
a Ardealului saiî Banatului, care nu mai aii fiinţă 
politică — se poate recurge la Siebenbiirgen 
din colecţia Flemming, din Glogau. Pentru păr¬ 
ţile ungureşti nu e alt mijloc decît, ori a se lua 
Ungarn a lui Flemming, ori a se comandă hăr¬ 
ţile comitatelor ungureşti de lingă Ardeal. 

Ilustraţiile sînt făcute în cea mai mare parte 
după fotografii, ce mi-au fost împărtăşite mai ales 
de P. S. S. episcopul de Lugoj Vasi/e Hossu 
şi de profesorul Andrei Bîrseanu din Braşov. 

Clişee gata făcute n'am căpătat decît două. Din 
unele părţi n'am putut avea nici fotografii cum 
se cuvine. Cărţile poştale ilustrate nu mi-aii 
putut fi de mare folos , căci ele nu dau decît 
rare ori locurile, clădirile şi porturile ce ne in¬ 
teresează. Unele greşeli de tipar s’aiî îndreptat 
în tabla numelor. Altele le poate îndrepta orice 
cetitor. 

Din alte lucrări nu s'aii luat clişee. 

